
Pentru  pacea  a  toată  lumea 


O  NOUĂ  ŞI  STRĂLUCITĂ  INIŢIATIVA  DE  PACE  A  ROMÂNIEI 


Sub  preşedinţia  Domnului  Nicolae  Ceauşescu,  preşedintele  Republicii  Socia¬ 
liste  România,  preşedintele  Frontului  Democraţiei  şi  Unităţii  Socialiste,  a  avut  loc, 
vineri,  28  martie  1986,  în  sala  Ateneului  român,  Plenara  Consiliului  Naţional  al 
Frontului  Democraţiei  şi  Unităţii  Socialiste. 

întrunirea  Consiliului  Naţional  al  Frontului  Democraţiei  şi  Unităţii  Socialiste 
a  avut  ca  scop  analiza  activităţii  Frontului  Democraţiei  şi  Unităţii  Socialiste  pentru 
apărarea  păcii  şi  securităţii  popoarelor,  pentru  dezarmare  şi,  îndeosebi,  pentru  dez¬ 
armarea  nucleară,  pentru  marcarea  în  Republica  Socialistă  România  a  Anului  In¬ 
ternaţional  al  Păcii,  subliniind  încă  o  dată,  cu  acest  prilej,  importanţa  pe  care 
Frontul  Democraţiei  şi  Unităţii  Socialiste,  poporul  român,  o  acordă  problemelor 
păcii,  ale  dezarmării  —  factori  hotărîtori  pentru  existenţa  vieţii  pe  planeta  noastră. 

In  cadrul  lucrărilor  plenarei  au  luat  cuvîntul  mai  mulţi  delegaţi  care  prin 
alocuţiunile  lor  au  dat  glas  dorinţei  de  pace,  înţelegere  şi  colaborare  a  întregului 
popor  român,  voinţei  sale  ferme  de  a  acţiona  neclintit  pentru  înlăturarea  peri¬ 
colelor  de  război,  pentru  înfăptuirea  dezarmării,  în  primul  rînd  a  dezarmării 
nucleare  şi  a  militarizării  Cosmosului,  pentru  instaurarea  unui  climat  de  destindere 
şi  securitate,  pentru  o  politică  de  largă  conlucrare  internaţională,  avînd  la  bază 
principiile  deplinei  egalităţi  în  drepturi,  respectului  independenţei  şi  suveranităţii 
naţionale,  neamestecului  în  treburile  interne  ale  altor  state. 

Plenara  a  dat  expresie  sentimentelor  de  profundă  dragoste  şi  recunoştinţă 
pe  care  întreaga  noastră  naţiune  le  poartă  Domnului  Nicolae  Ceauşescu,  patriot 
înflăcărat,  a  cărui  neobosită  activitate  a  fost  şi  este  consacrată  idealurilor  de 
independenţă  şi  progres  ale  poporului  român  şi  care  a  făcut  din  cauza  păcii  cauza 
propriei  sale  vieţi. 

Avînd  loc  în  această  perioadă  în  care  se  manifestă  o  puternică  încordare 
în  viaţa  internaţională,  cînd  cursa  înarmărilor  a  ajuns  la  niveluri  fără  precedent, 
iar  războiul  nuclear  ameninţă  mai  mult  ca  oricînd  viaţa  pe  Pămînt,  plenara  a 
scos  în  evidenţă  necesitatea  luptei  unite  a  popoarelor,  întăririi  conlucrării  tuturor 
forţelor  progresiste,  democratice  în  vederea  opririi  cursului  periculos  al  evenimen¬ 
telor  spre  confruntare  militară,  reluării  acţiunilor  de  destindere,  de  pace  şi  de 
securitate.  A  fost  apreciată  ca  deosebit  de  însemnată  proclamarea  de  către  Adu¬ 
narea  Generală  a  Organizaţiei  Naţiunilor  Unite,  pe  baza  unei  rezoluţii  la  care 
România  a  fost  coautoare,  a  anului  1986  ca  An  Internaţional  al  Păcii. 

în  încheierea  dezbaterilor,  participanţii  la  plenară  au  aprobat  în  unanimitate 
Programul  Frontului  Democraţiei  şi  Unităţii  Socialiste  privind  acţiunile  ce  se  vor 
desfăşura  în  România  pentru  apărarea  păcii  şi  securităţii  popoarelor,  pentru  dez¬ 
armare,  în  primul  rînd  pentru  dezarmarea  nucleară,  pentru  marcarea  Anului  Inter¬ 
naţional  al  Păcii. 

Elaborat  în  spiritul  indicaţiilor  date  de  către  Domnul  preşedinte  Nicolae 
Ceauşescu,  programul  evidenţiază  că  organizaţiile  de  masă  şi  obşteşti,  celelalte 
organizaţii  şi  instituţii  componente  ale  Frontului  Democraţiei  şi  Unităţii  Socialiste 
vor  acţiona  cu  toată  hotărîrea,  în  cadrul  Anului  Internaţional  al  Păcii,  pentru 
mobilizarea  opiniei  publice  în  vederea  înlăturării  pericolului  unei  catastrofe  nu¬ 
cleare,  pentru  conlucrarea  cu  toate  forţele  realiste,  iubitoare  de  pace,  cu  toate 
popoarele  de  pretutindeni  pentru  a  pune  capăt  cursei  înarmărilor,  pentru  înce¬ 
tarea  tuturor  experienţelor  cu  arma  nucleară,  eliminarea  tuturor  rachetelor  cu 

rază  medie  de  acţiune  din  Europa  şi  de  pe  alte  continente,  pentru  lichidarea 
tuturor  armelor  nucleare  şi  de  distrugere  în  masă,  pentru  oprirea  acţiunilor  de 
militarizare  a  Cosmosului  şi  pentru  încetarea  manevrelor  militare  de  ori  ce  fel. 

Plenara  a  adoptat,  de  asemenea,  Declaraţia-Apel  a  Frontului  Democraţiei  şi 
Unităţii  Socialiste  din  Republica  Socialistă  România  adresată  partidelor  şi  orga¬ 
nizaţiilor  democratice,  guvernelor,  tuturor  popoarelor  din  ţările  europene,  din  Sta¬ 
tele  Unite  ale  Americii  şi  Canada,  de  pe  alte  continente. 

Lansată  într-un  moment  în  care  încordarea  internaţională  s-a  accentuat,  iar 
cursa  înarmărilor  continuă  să  se  desfăşoare  vertiginos,  Declaraţia-Apel  a  Frontului 
Democraţiei  şi  Unităţii  Socialiste  se  înscrie  ca  o  nouă  şi  valoroasă  contribuţie  a 
României,  personal  a  Domnului  preşedinte  Nicolae  Ceauşescu,  la  apărarea  intere¬ 
selor  vitale  ale  poporului  român  şi  ale  tuturor  popoarelor  lumii.  Ideile  şi  stărui¬ 
toarele  chemări  care  sînt  cuprinse  în  acest  document,  sînt  izvorîte  din  conştiinţa 
înaltei  responsabilităţi  a  poporului  nostru  paşnic  şi  iubitor  de  dreptate,  pentru 
soarta  lumii,  din  dorinţa  lui  sinceră  ca  „Anul  Internaţional  al  Păcii  să  răspundă 
pe  deplin  speranţelor  şi  aşteptărilor  întregii  omeniri  de  edificare  a  unui  climat  de 
pace  şi  colaborare  între  toate  naţiunile4*. 

Menită  să  fie  solia  de  pace  a  celui  mai  larg  Forum  al  democraţiei  şi  unităţii 
socialiste  din  ţara  noastră,  Declaraţia-Apel  a  Frontului  Democraţiei  şi  Unităţii 
Socialiste  cuprinde  vibrante  şi  mobilizatoare  chemări  la  oprirea  cursului  periculos 
al  înarmărilor  nucleare,  lichidării  rachetelor  cu  rază  medie  de  acţiune  şi  a  armelor 
de  distrugere  în  masă  din  Europa  şi  de  pe  alte  continente,  interzicerea  experien¬ 
ţelor  cu  arma  nucleară,  oprirea  militarizării  Cosmosului,  reducerea  armamentelor 
clasice,  lichidarea  bazelor  militare  aflate  pe  teritoriile  altor  state,  încetarea  mane¬ 
vrelor  militare  de  ori  ce  fel.  Cheamă  la  intensificarea  acţiunilor  pentru  crearea 
în  Balcani,  în  nordul  şi  centrul  Europei,  în  alte  regiuni  ale  lumii  a  unor  zone 
fără  arme  nucleare  şi  chimice,  cerînd  la  impulsionarea  procesului  de  edificare  a 
securităţii  şi  colaborării  în  Europa,  de  făurire  a  unei  Europe  unite,  a  păcii  şi  a 
conlucrării  fructuoase  între  toate  ţările  continentului,  la  creşterea  rolului  şi  con¬ 
tribuţiei  Organizaţiei  Naţiunilor  Unite  la  asigurarea  păcii,  la  soluţionarea  pe  cale 
paşnică  a  diferendelor  dintre  state,  fără  a  se  recurge  la  forţă  şi  ameninţarea  cu 
forţa,  la  apărarea  independenţei  şi  suveranităţii  naţionale,  la  progresul  şi  prospe¬ 
ritatea  tuturor  popoarelor  lumii.  Prin  Declaraţia-Apel  Frontul  Democraţiei  şi  Uni¬ 
tăţii  Socialiste  îşi  exprimă  hotărît  convingerea  că  stă  în  puterea  noastră,  a  popoa¬ 
relor  lumii,  să  facem  totul  să  triumfe  raţiunea  şi  înţelepciunea  politică,  să  învingă 
dorinţa  popoarelor  de  a  trăi  în  pace,  într-o  lume  fără  arme  şi  fără  războaie. 

In  încheierea  lucrărilor  plenarei  a  luat  cuvîntul  Domnul  Nicolae  Ceauşescu, 
preşedintele  Republicii  Socialiste  România,  preşedintele  Frontului  Democraţiei  şi 
Unităţii  Socialiste. 

Exprimînd  profunda  îngrijorare  a  poporului  nostru  în  legătură  cu  unele  feno¬ 
mene  negative  din  viaţa  internaţională  precum:  continuarea  în  ritm  intens  a  cursei 
înarmărilor,  acumularea  de  noi  arme  nucleare,  aşa-zise  clasice,  noua  experienţă 
nucleară  a  S.  U.  A.,  conflictul  din  golful  Sirta,  continuarea  acţiunilor  militare  din¬ 
tre  Irak  şi  Iran,  situaţia  îngrijorătoare  din  Orientul  Mijlociu  şi  înrăutăţirea 
situaţiei  economice  a  ţărilor  în  curs  de  dezvoltare,  preşedintele  ţării  noastre  a 
arătat  că  mai  mult  ca  oricînd  „se  impune,  ca  o  necesitate  vitală,  intensificarea 
luptei  tuturor  popoarelor,  a  forţelor  realiste  de  pretutindeni,  pentru  dezarmare, 
în  primul  rînd  pentru  dezarmarea  nucleară,  pentru  oprirea  militarizăirii  Cosmo¬ 
sului.  Să  acţionăm,  de  asemenea,  pentru  ca  spaţiul  cosmic  să  nu  fie  folosit  în 
scopuri  militare!  Cosmosul  trebuie  să  servească  tuturor  naţiunilor  în  scopuri  paş¬ 
nice!  Şi  aceasta  considerăm  că  trebuie  să  fie  unul  din  obiectivele  Anului  Inter¬ 
naţional  al  Păcii.  Mai  mult  ca  oricînd,  este  necesar  să  facem  totul,  să  întărim 
solidaritatea  şi  colaborarea  internaţională  a  tuturor  celor  cărora  le  este  scumpă 
viaţa,  pacea,  pentru  a  pune  capăt  politicii  de  înarmări,  a  apăra  dreptul  vital, 
suprem  al  oamenilor  la  existenţă,  la  viaţă,  la  libertate,  independenţă  şi  pace!" 
Hotărîrea  Consiliului  Naţional  al  Frontului  Democraţiei  şi  Unităţii  Socialiste  pri¬ 
vind  marcarea  în  patria  noastră  a  Anului  Internaţional  al  Păcii  şi  Apelul  adoptat 
în  unanimitate  exprimă  voinţa  fermă  a  întregului  nostru  popor  de  a  face  totul 
pentru  a-şi  aduce,  în  continuare,  contribuţia  activă  la  triumful  nobilelor  idealuri 
ale  păcii  şi  libertăţii,  pentru  a  asigura  condiţiile  necesare  fiecărui  popor  de  a-şi 

concentra  mijloacele  materiale  şi  umane,  de  a  pune  minunatele  cuceriri  ale  ştiinţei 
şi  tehnicii,  ale  cunoaşterii  umane  în  slujba  progresului  economic  şi  social,  a  bună¬ 
stării  şi  fericirii  oamenilor.** 

Arătînd  că  în  acest  an  poporul  nostru  a  trecut  la  realizarea  celui  de-al  8-lea 
plan  cincinal  care  vizează  trecerea  patriei  noastre  la  un  stadiu  superior  de  dez¬ 
voltare,  precum  şi  faptul  că  şi  alte  popoare  au  adoptat  de  asemenea  planuri  simi¬ 
lare  privind  progresul  şi  dezvoltarea  lor,  Domnul  preşedinte  Nicolae  Ceauşescu  a 
subliniat  că:  „Viaţa,  experienţa  demonstrează  cu  putere  că  realizările  tuturor  pro¬ 
gramelor  de  dezvoltare,  inclusiv  a  planului  nostru,  a  planurilor  şi  programelor  tuturor 
statelor  —  fie  socialiste,  fie  nesocialiste,  fie  capitaliste  dezvoltate,  fie  ţări  în  curs 
de  dezvoltare  —  nu  se  pot  înfăptui  decît  în  condiţii  de  pace,  punînd  capăt  uriaşelor 
cheltuieli  militare  şi  îndreptînd  forţele  materiale  şi  umane,  cuceririle  ştiinţei,  spre 
dezvoltarea  economico-socialâ.  Iată  de  ce  problemele  păcii  şi  dezarmării  sînt  indiso¬ 
lubil  legate  de  asigurarea  progresului,  a  dezvoltării,  a  bunăstării  fiecărei  naţiuni.** 
De  aceea  Domnia  Sa  a  lansat  de  la  tribuna  plenarei,  acest  însufleţitor  apel:  „Ne 
adresăm  tuturor  statelor,  tuturor  guvernelor  şi  şefilor  de  stat,  tuturor  naţiunilor 
europene  şi  întregii  lumi  să  ne  unim  forţele,  să  acţionăm  cu  un  înalt  spirit  de 
răspundere  faţă  de  popoarele  noastre,  faţă  de  popoarele  întregii  lumi,  faţă  de 
soarta  planetei,  a  vieţii  de  pe  planeta  noastră,  să  facem  totul  pentru  a  asigura 
triumful  raţiunii,  triumful  păcii  în  întreaga  lume!** 

Cuvîntarea  conducătorului  ţării  noastre  —  strălucită  expresie  a  voinţei  ferme 
de  pace  a  poporului  român  —  a  fost  întîmpinată  cu  deosebit  entuziasm. 

Intre  delegaţii  care  au  luat  cuvîntul  la  Plenară  se  afla  şi  Prea  Fericitul  Părinte 
Patriarh  Iustin  Moisescu  a  cărui  cuvîntare  o  prezentăm  integral: 

„Mult  stimate  Domnule  preşedinte, 

Onorată  adunare, 

• 

Pacea  a  fost  întotdeauna  un  element  constitutiv  al  sufletului  românesc,  al 
concepţiei  şi  practicii  noastre  de  viaţă,  în  societate  şi  în  lume.  In  acest  context, 
ea  se  simte  înfrăţită  cu  omenia,  virtutea  noastră  strămoşească  şi  podoaba  sufle¬ 
tului  românesc;  aceasta  cuprinde  buna  înţelegere  şi  prietenia  între  oameni,  ajuto¬ 
rarea  şi  colaborarea,  ospitalitatea  şi  bunătatea.  Şi  tot  ceea  ce  caracterizează  un 
om  de  omenie  se  reflectă  în  mod  corespunzător  în  viaţa  întregii  naţiuni. 

Poporul  nostru  este  un  popor  iubitor  de  pace.  în  trecut,  el  nu  s-a  lăsat  nici¬ 
odată  ispitit  de  gînduri  expansioniste,  nici  nu  a  pornit  la  luptă  pentru  cuceriri 
de  teritorii  care  nu-i  aparţineau.  întregul  şir  de  lupte  pe  care  au  fost  siliţi  să 
le  poarte  înaintaşii  noştri  nu  urmăreau  decît  apărarea  propriului  lor  pămînt,  apă¬ 
rarea  „Moşiei**,  adică  a  teritoriului  moştenit  de  la  părinţi,  moşi  sau  strămoşi,  pre¬ 
cum  şi  apărarea  libertăţii,  independenţei  şi  suveranităţii  naţionale.  Iar  în  vremea 
de  faţă  el  se  dovedeşte  profund  angajat  în  marea  mişcare  mondială  pentru  apă¬ 
rarea  păcii. 

îmbogăţită  în  ultimele  două  decenii  de  ideile  valoroase  şi  îndrumările  per¬ 
sonale  ale  Domnului  preşedinte  Nicolae  Ceauşescu,  activitatea  externă  a  ţării 
noastre  s-a  remarcat  prin  apeluri  perseverente  la  raţiune  prin  propuneri  concrete 
şi  iniţiative  bine  apreciate  de  forurile  internaţionale.  Domnul  preşedinte  al  Româ¬ 
niei  s-a  impus  în  conştiinţa  lumii  ca  o  mare  personalitate  politică,  indisolubil 
legată  de  marile  şi  nobilele  cauze  ale  umanităţii,  ca  unul  din  cei  mai  de  frunte 
militanţi  pentru  pace,  pentru  o  lume  mai  bună  şi  mai  dreaptă,  pentru  libertatea 
şi  independenţa  popoarelor.  însăşi  proclamarea  anului  1986  ca  An  Internaţional 
al  Păcii  s-a  bucurat  de  sprijinul  direct  din  partea  ţării  noastre,  personal  al  pre¬ 
şedintelui  României. 

Distinsă  adunare,  activitatea  oamenilor  pentru  apărarea  păcii  în  lume  nu  este 
nouă.  Se  poate  chiar  spune  că  este  permanentă.  Roadele?  Fără  nici  o  îndoială, 
ele  au  fost  binefăcătoare.  Dacă  pacea  nu  ar  fi  avut  un  suport  permanent  din  partea 
oamenilor  de  bine,  de-a  lungul  vremii,  omenirea  astăzi  n-ar  exista.  Ea  a  ştiut 
să-şi  apere  viaţa. 

în  adevăr,  trăim  vreme  grea  şi  primejdioasă.  Să  nu  ne  lăsăm  însă  cuprinşi 
de  pesimism,  căzînd  în  deznădejde!  Pacea,  este  adevărat,  nu  vine  singură.  Aşa 
cum  se  spune  deseori,  pacea  se  cucereşte.  De  aceea,  activitatea  pentru  apărarea 

păcii  se  cheamă  lupta  pentru  pace.  Este,  desigur,  luptă,  dar  o  luptă  bună,  bine¬ 
făcătoare,  nobilă. 

Menţionăm  aici  că,  In  ilustrarea  politicii  sale  înţelepte  de  pace,  nu  de  puţine 
ori,  România,  preşedintele  ei  au  cerut  cu  argumente  temeinice  lichidarea  blocurilor 
militare,  încheierea  de  tratate  de  renunţare  la  forţă  şi  la  ameninţarea  cu  forţa, 
asigurarea  egalităţii  popoarelor  mici  cu  popoarele  mari,  dezarmarea  generală  şi 
totală.  Aceste  cereri,  aparţinînd  patriei  noastre,  ne  aparţin  şi  nouă,  ierarhie  şi 
credincioşi  ai  cultelor  din  patria  noastră. 

In  cadrul  acţiunilor  iniţiate  de  Frontul  Democraţiei  şi  Unităţii  Socialiste, 
bisericile  noastre  au  avut  o  participare  activă.  Aş  aminti  doar  cele  trei  adunări 
ale  cultelor  din  România  pentru  dezarmare  şi  pace,  care  s-au  bucurat  de  o  largă 
participare  internaţională  şi  de  un  larg  ecou  în  rîndul  bisericilor  din  celelalte 
ţâri  ale  Europei  şi  organizaţiilor  internaţionale  religioase. 

In  trăirea  noastră  duhovnicească,  noi  ţinem  în  adevăr  privirea  aţintită  spre 
înălţimile  cerului,  dar  noi  trăim  acum,  pe  acest  Pămînt.  Bucuria  de  a  trăi  pe 
pămîntul  patriei  sale  este  adînc  înrădăcinată  în  fiinţa  tuturor  popoarelor,  a  fie¬ 
cărui  om.  Chiar  marii  apologeţi  ai  bucuriei  vieţii  duhovniceşti  nu  şovăiesc  să-şi 
arate  cinstirea  pentru  viaţa  actuală.  Ori  cît  de  frumos  şi  atrăgător  ar  fi  paradisul 
—  soune  un  gînditor  modern  —  omul  caută  să  ajungă  la  el  cît  mai  tîrziu.  în 
acest  context,  strădaniile  pentru  apărarea  vieţii  capătă  dimensiuni  noi  în  gîndirea 
noastră  teologică. 

Mărturisindu-ne  aceste  gînduri  nobile  întru  apărarea  celui  mai  de  preţ  bun 
al  nostru  —  pacea  — ,  ne  exprimăm  totala  aprobare  faţă  de  Declaraţia-Apel  a 
Frontului  Democraţiei  şi  Unităţii  Socialiste,  faţă  de  Programul  de  acţiuni  care 
urmează  să  se  realizeze  în  cadrul  Anului  Internaţional  al  Păcii  şi  ne  vom  strădui 
din  toate  puterile  pentru  realizarea  lui.  Pentru  că,  într-un  glas  cu  preşedintele 
ţârii,  Domnul  Nicolae  Ceauşescu,  zicem  şi  noi  fără  încetare,  cu  deplină  convingere: 
„Trebuie  făcut  totul  pentru  apărarea  dreptului  sacru  al  popoarelor,  al  oamenilor 
la  existenţă,  la  viaţă  liberă  şi  demnă,  la  pace.“ 


* 

în  zilele  de  3 — 5  aprilie  1986,  în  prezenţa  Domnului  Nicolae  Ceauşescu,  pre¬ 
şedintele  Republicii  Socialiste  România,  s-au  desfăşurat  la  Bucureşti,  lucrările 
sesiunii  a  IlI-a  a  celei  de-a  IX-a  legislaturi  a  Marii  Adunări  Naţionale. 

Pe  ordinea  de  zi  au  fost  înscrise  următoarele  puncte: 

1.  Proiectul  legii  Planului  naţional  unic  de  dezvoltare  economico-socială  a 
Republicii  Socialiste  România  pe  perioada  1986 — 1990. 

2.  Proiectul  legii  Planului  de  dezvoltare  a  agriculturii  şi  industriei  alimentare 
a  Republicii  Socialiste  România  pe  perioada  1986 — 1990. 

3.  Raportul  Consiliului  de  Miniştri  cu  privire  la  îndeplinirea  Planului  naţional 
unic  de  dezvoltare  economico-socială  a  ţării  în  trimestrul  1/1986  şi  măsurile  pentru 
realizarea  integrală  a  prevederilor  planului  pe  anul  1986. 

4.  Proiectul  legii  privind  retribuirea  în  acord  global  şi  în  acord  direct  a  per¬ 
sonalului  muncitor. 

5.  Declaraţia  Marii  Adunări  Naţionale  cu  privire  la  Anul  Internaţional  al 
Păcii. 

6.  Proiectul  de  legi  pentru  aprobarea  documentelor  cuprinzînd  norme  cu  putere 
de  lege  emise  de  Consiliu  de  Stat  după  sesiunea  a  doua  a  Marii  Adunări  Na¬ 
ţionale. 

In  cea  de  a  doua  zi  a  lucrărilor  Marii  Adunări  Naţionale,  ordinea  de  zi  a 
fost  completată  cu  cel  de-al  7-lea  punct:  Modificări  în  componenţa  Consiliului 
d^-fitat. 

Au  avut  loc  dezbateri  şi  s-au  adoptat  hotărîri  asupra  punctelor  3,  4,  5  şi  7. 
Celelalte  puncte  înscrise  pe  ordinea  de  zi  urmează  să  fie  examinate  de  comisiile 
permanente  de  specialitate  şi  supuse  dezbaterii  Marii  Adunări  Naţionale  şi  în 
cadrul  actualei  sesiuni,  data  reluării  lucrărilor  în  plen  urmînd  să  fie  anunţată. 

Un  moment  de  profund  şi  vibrant  entuziasm  patriotic  l-a  constituit  adoptarea 
Declaraţiei  Marii  Adunări  Naţionale  a  Republicii  Socialiste  România  cu  privire 
la  Anul  Internaţional  al  Păcii.  Exprimînd  dorinţa  de  pace  a  întregului  popor  român 

şi  răspunzînd  însufleţitorului  apel  lansat  de  preşedintele  ţării  pentru  intensificarea 
acţiunilor  menite  să  ducă  la  instaurarea  unui  climat  de  pace,  securitate  şi  colabo¬ 
rare,  la  înlăturarea  pericolului  unui  război  nuclear,  Marea  Adunare  Naţională  îşi 
reafirmă  hotârîrea  sa  de  a  întări  şi  mai  puternic  conlucrarea  cu  toate  statele 
lumii,  cu  guvernele,  cu  parlamentele  şi  forţele  politice  şi  realiste  de  pretutindeni, 
pentru  a  determina  trecerea  de  la  declaraţii  la  fapte,  pentru  a  se  întreprinde  paşi 
concreţi  în  direcţia  înlăturării  pericolului  unei  catastrofe  nucleare,  care  ar  însemna 
distrugerea  vieţii  pe  Pâmînt,  a  însăşi  existenţei  planetei  noastre. 

Cu  legitimă  mîndrie  şi  cu  toată  adeziunea  Forul  Legislativ  al  ţării  a  relevat 
contribuţia  şi  iniţiativele  constructive  ale  preşedintelui  Nicolae  Ceauşescu  pentru 
oprirea  cursului  periculos  al  evenimentelor  din  viaţa  internaţională  şi  pentru  sta¬ 
tornicirea  unor  relaţii  noi,  bazate  pe  dreptate  şi  egalitate  între  ţări  şi  popoare. 

Intr-o  largă  şi  cuprinzătoare  viziune  de  ansamblu  Declaraţia  Marii  Adunări 
Naţionale  a  Republicii  Sicialiste  România  cu  privire  la  Anul  Internaţional  al  Păcii 
se  pronunţă  pentru: 

—  încetarea  amplasării  de  noi  arme  nucleare  în  Europa,  eliminarea  şi  lichi¬ 
darea  rachetelor  cu  rază  medie  de  acţiune  de  pe  continent  şi  din  alte  zone  ale 
lumii,  oprirea  acţiunilor  vizînd  extinderea  cursei  înarmărilor  în  spaţiul  cosmic; 

—  realizarea  unei  înţelegeri  privind  oprirea  experienţelor  nucleare  şi  orga¬ 
nizarea,  în  acest  sens,  a  unei  întîlniri  la  nivel  înalt  sovieto-americane; 

—  trecerea  la  elaborarea  unui  program  complex  de  dezarmare  generală,  care, 
avînd  în  centrul  său  dezarmarea  nucleară,  să  vizeze  reducerea  substanţială  a  tutu¬ 
ror  armelor  clasice,  a  efectivelor  şi  bugetelor  militare,  în  primul  rînd  ale  ţărilor 
puternic  înarmate; 

—  adoptarea  unor  măsuri  hotărîte  de  lichidare  a  tuturor  bazelor  militare  de 
pe  teritoriul  altor  state,  retragerea  trupelor  străine  în  limitele  teritoriului  naţional, 
reducerea  ponderii  activităţilor  militare  ale  N.  A.  T.  O.  şi  Tratatului  de  la  Varşovia, 
crearea  condiţiilor  pentru  desfiinţarea  lor  concomitentă,  încetarea  manevrelor  mi¬ 
litare  de  mare  anvergură,  inclusiv  a  manevrelor  militare  în  apele  internaţionale, 
a  demonstraţiilor  de  forţă  la  graniţele  altor  ţări; 

—  crearea  de  zone  libere  de  arme  nucleare  şi  chimice,  transformarea  Balca¬ 
nilor  într-o  zonă  lipsită  de  asemenea  arme,  fără  baze  militare  străine. 

Ţara  noastră  se  pronunţă  constant  şi  acţionează  în  mod  concret  pentru  ca, 
în  forurile  multilaterale  de  negocieri  de  la  Geneva,  Stockholm  şi  Viena  —  con¬ 
sacrate  dezarmării,  creşterii  încrederii  şi  securităţii  pe  continent  şi  în  lume  —  să 
fie  abordate,  intr-un  spirit  constructiv,  toate  propunerile  avansate  în  vederea  reali¬ 
zării  unor  măsuri  concrete  în  domeniile  acestea  atît  de  vitale  pentru  asigurarea 
păcii  şi  colaborării.  Nouă,  membrilor  forurilor  legislative  ale  statelor  lumii  —  se 
spune  în  Declaraţia  Marii  Adunări  Naţionale  —  ne  revine  o  imensă  responsabilitate 
pentru  a  determina  ca  Anul  Internaţional  al  Păcii  să  nu  rămînă  un  an  de  decla¬ 
raţii  şi  proclamaţii  ci  să  marcheze  un  început  efectiv  spre  dezarmare,  spre  înce¬ 
tarea  confruntărilor  şi  trecerea  la  o  politică  nouă  de  făurire  a  unei  lumi  a  păcii 
şi  înţelegerii,  fără  arme  şi  fără  războaie.** 

Cu  această  convingere  Marea  Adunare  Naţională,  poporul  român  vor  acţiona 
în  colaborare  cu  parlamentele  tuturor  statelor,  cu  toate  naţiunile  lumii,  pentru 
ca  anul  1986  să  devină  cu  adevărat  un  An  al  Păcii  care  să  deschidă  calea  spre 
destindere,  colaborare  şi  înţelegere  pe  planeta  noastră. 

Slujitorii  şi  credincioşii  Bisericii  Ortodoxe  Române  au  primit  cu  vie  satisfacţie 
şi  totală  adeziune  noua  iniţiativă  de  pace  a  României,  personal  a  preşedintelui 
Nicolae  Ceauşescu,  la  adoptarea  Declaraţiei,  spunîndu-şi  şi  ea  cuvîntul  prin  pre¬ 
zenţa  la  lucrări  a  întîiului  ei  stătător,  Prea  Fericitul  Părinte  Patriarh  Iustin 
Moisescu  şi  a  înalt  Prea  Sfinţitului  Teoctist,  Mitropolitul  Moldovei  şi  Sucevei. 

Biserica  Ortodoxă  Română,  pe  temeiul  învăţăturii  ei  religioase  şi  pe  expe¬ 
rienţa  ei  de  secole,  se  simte  pe  deplin  integrată  în  viaţa,  idealurile  şi  aspiraţiile 
credincioşilor  ei,  ale  poporului  român,  strâduindu-se  să-şi  aducă  obolul  ei  atît 
pentru  zidirea  vieţii  celei  noi  în  ţară,  cît  şi  pentru  apărarea  păcii  în  lume.  Ea  este 
deplin  convinsă  că  pacea  constituie  condiţia  firească  a  vieţii  şi  a  progresului  ome¬ 
nirii.  De  aceea  Biserica  este  solidară  cu  întregul  nostru  popor  şi  ia  parte  la  toate 
eforturile  lui  în  lupta  pentru  apărarea  păcii  şi  a  vieţii  pe  planeta  noastră. 

Redacţia 


Studii  şi  articole 


LEGATURI  CULTURAL-BISERICEŞTI  ÎNTRE  ROMÂNII  ORTODOCŞI 
ŞI  SAŞII  LUTERANI  DIN  TRANSILVANIA  PÎNÂ  ÎN  1918 


împrejurările  istorice  au  făcut  ca  în  Transilvania  să  locuiască  —  ală¬ 
turi  de  populaţia  autohtonă  românească  —  şi  o  populaţie  săsească,  adusă 
aici  pe  la  mijlocul  secolului  al  XH-lea  din  Flandra  de  pe  valea  rîului 
Mosella,  din  Luxemburg  şi,  mai  la  urmă,  din  Saxonia.  Fiind  aşezaţi  în 
părţile  Sibiului,  Bistriţei,  Braşovului  şi  Tîrnavelor,  saşii  au  fost  dăruiţi 
cu  largi  privilegii,  în  schimbul  îndeplinirii  unor  obligaţii  fiscale  şi  mili¬ 
tare.  Acest  lucru  le-a  permis  să  ducă  o  viaţă  liberă,  să  se  organizeze  din 
punct  de  vedere  juridic,  administrativ  şi  bisericesc,  putînd  să  contribuie 
astfel  la  dezvoltarea  economică  a  Transilvaniei. 

La  scurt  timp  după  apariţia  Reformei  lui  Luther,  ideile  acestuia  au 
pătruns  şi  la  saşii  din  Transilvania.  Acest  lucru  a  fost  posibil  datorită 
legăturilor  stabilite  prin  studenţii  şi  negustorii  saşi  din  Transilvania  cu 
centrele  comerciale,  meşteşugăreşti  şi  culturale  din  Europa  centrală  şi 
apuseană,  care  favorizau  achiziţiile  de  cărţi,  inclusiv  cele  ale  lui  Luther. 
Tineretul  săsesc,  reîntorcîndu-se  de  la  studii  din  Germania  şi  Elveţia,  a 
propagat  intens  ideile  Reformei  în  rîndurile  populaţiei  săseşti,  cu  deo¬ 
sebire  în  oraşele  Sibiu  şi  Braşov,  care  au  devenit  principalele  focare  ale 
răspîndirii  Reformei  în  Transilvania.  Dar  adevărata  propagare  a  doctrinei 
luterane  între  saşii  transilvăneni  a  făcut-o  Johannes  Honterus  (1498 — 
1549),  prin  tipărirea  unor  lucrări  în  tipografia  înfiinţată  de  el  la  Braşov, 
militînd  pentru  extinderea  ideilor  Reformei  în  rîndurile  întregii  popu¬ 
laţii  săseşti,  —  pînă  atunci  catolică  —  ceea  ce  s-a  şi  înfăptuit. 

Paralel  cu  răspîndirea  ideilor  Reformei  lui  Luther  între  saşi,  o  mare 
parte  dintre  credincioşii  catolici  maghiari  au  aderat  la  calvinism,  iar  o 
parte  mai  mică  la  unitarianism,  toate  trei  fiind  recunoscute  ca  religii 
„recepte“  —  alături  de  cea  catolică  —  de  către  Dieta  Transilvaniei. 

în  faţa  atîtor  curente  reformatoare  care  au  circulat  în  Transilvania 
în  acel  timp,  credincioşii  români  au  rămas  strîns  legaţi  de  vechea  lor 
credinţă  ortodoxă,  cunoscută  îndeobşte  sub  numele  de  ,, legea  româ¬ 
nească".  Biserica  Ortodoxă  a  românilor  din  Transilvania,  care  formau 
majoritatea  în  această  ţară,  avea  o  situaţie  cu  totul  deosebită  faţă  de 
Biserica  Romano-Catolică  şi  apoi  chiar  faţă  de  confesiunile  apărute  în 
urma  Reformei.  Fiindcă  românii  din  Transilvania  erau  lipsiţi  de  drep¬ 
turi  politice,  toleraţi,  obligaţi  la  o  seamă  de  sarcini  fiscale,  îndeosebi  prin 
legile  feudale  (Tripartitul  lui  Werboczi  şi  Approbatae  et  Compilatae  Con- 
stitutiones),  era  firesc  ca  şi  Biserica  lor  să  fie  tolerată.  Iar  Biserica  ro- 

mânească,  nefiind  recunoscută  în  constituţia  feudală  (medievală)  a  Tran¬ 
silvaniei,  era  firesc  ca  şi  situaţia  clerului  ei  —  spre  deosebire  de  cel 
catolic  şi  mai  tîrziu  şi  de  cel  protestant  —  să  nu  difere  prea  mult  de 
cea  a  credincioşilor. 

Această  legătură  strînsă  a  preoţilor  români  cu  credincioşii  lor,  i-a 
făcut  pe  cei  din  urmă  să  rămînă  nereceptivi  la  ideile  reformatoare.  Ei 
nu  aveau  motive  de  nemulţumire  faţă  de  Biserica  lor,  care  era  lipsită 
de  moşii  şi  privilegii  şi  neapărată  de  legile  feudale,  —  ca  o  consecinţă  a 
lipsei  de  drepturi  politice  a  românilor  — ,  aşa  cum  aveau  credincioşii 
saşi,  maghiari  şi  secui  —  îndeosebi  păturile  burgheze  în  formare  — , 
împotriva  Bisericii  romano-catolice,  care  deţinea  moşii  şi  privilegii,  fiind 
o  forţă  economică  uneori  mai  puternică  decît  unele  state,  slăbite  de  pe 
urma  războaielor  şi  a  fărâmiţării  feudale. 

Atitudinea  noilor  confesiuni  din  Transilvania  faţă  de  Biserica  româ¬ 
nească  şi  faţă  de  clerul  şi  credincioşii  ei  a  fost  diferită.  Astfel,  calvinis- 
mul  s-a  dovedit  că  merge  pe  acelaşi  drum  pe  care  a  mers  şi  catolicismul 
în  secolele  anterioare,  în  sensul  că  a  început  o  acţiune  prozelitistă  printre 
credincioşii  români  ortodocşi,  în  secolul  al  XVI-lea  şi  mai  ales  în  al 
XVII-lea,  bucurîndu-se,  în  acţiunea  sa,  şi  de  sprijinul  principilor  Tran¬ 
silvaniei.  încercarea  de  creare  a  unei  Biserici  artificiale  „româno-cal- 
vine"  nu  urmărea  însă  consolidarea  Reformei,  ci  mai  mult  scopuri  poli¬ 
tice,  mai  precis  despărţirea  românilor  ortodocşi  de  fraţii  lor  din  Ţara 
Românească  şi  Moldova,  scopul  final  fiind  înstrăinarea  lor  ca  neam. 

Spre  deosebire  de  calvini,  saşii  luterani  nu  urmăreau  astfel  de  sco¬ 
puri.  De  aceea,  putem  spune  de  la  bun  început,  că  urmărind  istoria 
Bisericii  ortodoxe  româneşti  din  Transilvania  şi  a  Bisericii  evanghelice 
luterane  săseşti  dq  aici,  observăm  că  atît  clerul  cît  şi  credincioşii  au 
manifestat  întotdeauna  o  atitudine  de  respect  reciproc.  Dacă  în  vechea 
istoriografie  românească  s-a  vorbit  de  o  „propagandă  luterană"  printre 
români,  această  teză  azi  nu  se  mai  poate  susţine.  Saşii  luterani  nu  aveau 
nici  un  interes  în  atragerea  românilor  la  principiile  Reformei.  Dimpo¬ 
trivă,  ei  erau  interesaţi  în  menţinerea  legăturilor  economico-comerciale 
cu  Ţara  Românească  şi  Moldova,  în  care  Ortodoxia  era  religia  „oficială", 
căci  tîrgurile  de  acolo  erău  principalele  lor  pieţe  de  desfacere.  In  plus, 
de  atîtea  ori  domnitorii  acestor  ţări,  ca  şi  vlădicii  de  acolo,  făceau  apel 
la  meşteri  saşi  —  recte  luterani  —  din  Braşov,  Bistriţa  şi  Sibiu,  pentru 
confecţionarea  unor  obiecte  de  cult  pentru  bisericile  şi  mănăstirile  ctito¬ 
rite  de  ei.  Chiar  şi  azi  se  pot  vedea  în  muzeele  bisericeşti  şi  de  stat 
din  Moldova,  Muntenia  şi  Oltenia  piese  muzeistice  lucrate  de  meşteri 
saşi  luterani  din  Transilvania.  Atitudinea  de  respect  şi  preţuire  a  lute¬ 
ranilor  faţă  de  Biserica  românească  şi  de  slujitorii  ei  rezultă  şi  din  faptul 
că  magistraţii  oraşelor  Sibiu  şi  Braşov  foloseau  în  cancelariile  lor  preoţi 
români  din  oraşele  respective  sau  din  satele  învecinate,  fie  în  calitate 
de  copişti  ai  scrisorilor  şi  actelor  româneşti,  fie  ca  interpreţi,  fie  ca  soli 
la  curţile  domnitorilor  de  peste  Carpaţi. 

La  rîndul  lor,  clerul  şi  credincioşii  ortodocşi  români  din  Transilvania 
era  firesc  să  privească  cu  simpatie  Biserica  luterană,  din  moment  ce 
aceasta  nu  făcea  prozelitism  printre  români,  cum  făcuse  Biserica  romano- 
catolică  şi  chiar  unele  confesiuni  născute  din  Reformă.  De  aceea  saşii 

luterani  şi  românii  ortodocşi,  care  locuiau  împreună  în  diferite  oraşe  şi 
sate  in  părţile  Sibiului,  Braşovului,  Bistriţei  şi  pe  Tîrnave,  au  trăit  în 
raporturi  frăţeşti,  ajutîndu-se  şi  respectîndu-se  reciproc,  promovînd  ast¬ 
fel  un  „ecumenism  local44  într-o  vreme  cînd  această  noţiune  nici  nu  era 
cunoscută. 

Trecînd  peste  deosebirile  de  doctrină,  cult  şi  organizare  existente 
între  Bisericile  noastre,  în  trecutul  lor  de  patru  veacuri  şi  jumătate  în- 
tîlnim  numeroase  semne  ale  trăirii  unei  vieţi  în  spirit  de  adevărată  fră¬ 
ţietate  creştină. 

O  consemnare  a  tuturor  interferenţelor  culturale  şi  bisericeşti  ro- 
mâno-săseşti  pînă  la  începutul  veacului  nostru  este  greu  de  făcut,  dat 
fiind  numărul  mare  al  acestora.  De  aceea,  în  cele  ce  urmează  vom  con¬ 
semna  doar  cîteva  din  ele,  stăruind  asupra  aportului  clerului  ortodox  şi 
luteran  al  celor  două  popoare  la  dezvoltarea  acestor  interferenţe. 

1.  Colaborarea  românilor  cu  tipografiile  săseşti  din  Transilvania 

Cercetările  mai  noi  au  dovedit  că  prima  tipografie  din  Transilvania 
a  fost  întemeiată  la  Sibiu  în  1528,  sau  poate  chiar  mai  înainte,  de  către 
Theobaldus  Gryphius  din  Reutlingen.  Acesta  a  avut  ca  discipol  pe  Lucas 
Trapoldner,  care  şi-a  deschis  în  Sibiu  un  atelier  tipografic  propriu.  Dar 
aici  funcţiona  şi  o  secţie  româno-slavă,  cu  caractere  cirilice,  sub  con¬ 
ducerea  lui  Filip  Moldoveanul,  menţionat  în  actele  Primăriei  oraşului 
Sibiu  de  peste  50  de  ori,  între  anii  1521  şi  1554.  Acest  cărturar  român, 
trimis  adeseori  de  magistratul  Sibiului  în  misiuni  diplomatice  în  Ţara 
Românească,  a  tipărit  la  Sibiu  un  Catehism  românesc  în  1544,  prima 
carte  apărută  în  limba  română  (azi  pierdut),  un  Tetraevanghel  slavon 
în  1546  şi  un  Tetraevanghel  slavo-român  în  1553  (prima  carte  tipărită 
şi  care  s-a  păstrat).  In  a  doua  jumătate  a  veacului  al  XVI-lea  este  bine 
cunoscută  colaborarea  dintre  diaconul  tipograf  Coresi,  originar  din  Tîr- 
govişte  dar  stabilit  la  Braşov,  cu  oficialităţile  acestui  oraş,  în  vederea 
tipăririi  de  cărţi  româneşti  şi  slavone. 

în  secolul  al  XVII-lea  românii  au  avut  o  tipografie  proprie,  în  ca¬ 
drul  Mitropoliei  din  Alba  Iulia,  am  putea  spune  „o  instituţie  culturală 
cu  caracter  oficial44.  Dar  în  1701  ea  şi-a  încetat  activitatea,  odată  cu 
trecerea  forţată  a  unei  părţi  a  clerului  şi  credincioşilor  la  unirea  cu 
Biserica  Romei.  Abia  către  mijlocul  secolului  al  XVIII-lea,  noua  epis¬ 
copie  unită  de  la  Blaj  şi-a  putut  înfiinţa  o  tipografie  proprie.  Românii 
ortodocşi,  rămaşi  fără  tiparniţă,  au  continuat  să-şi  procure  cărţile  de 
cult  necesare  din  marile  centre  tipografice  din  Ţara  Românească  şi 
Moldova,  cum  făcuseră,  în  largă  măsură,  şi  pînă  atunci.  Abia  în  1770, 
cînd  s-a  înfiinţat  aşa-numita  „tipografie  illirică  din  Viena44,  condusă  de 
Iosif  Laurenţiu  Kurzbok,  s-a  permis  şi  tipărirea  de  cărţi  de  cult  ortodoxe 
pentru  românii  din  Transilvania.  In  1795  ea  a  fost  mutată  la  Buda,  unde 
a  lucrat  şi  în  prima  jumătate  a  secolului  al  XlX-lea. 

Dar  această  tipografie  nu  putea  satisface  toate  cerinţele  de  carte 
ale  românilor  ortodocşi  din  Transilvania.  Din  această  pricină,  episcopii 
ortodocşi  de  la  Sibiu  au  apelat  adeseori  la  tipografii  saşi  din  Sibiu.  Tra¬ 
diţiile  tipografice  ale  lui  T.  Gryphius  şi  L.  Trapoldner  au  fost  continuate 

de  familiile  tipografilor  Barth,  Hochmeister,  Closius,  Filtsch,  Krafft  ş.  a. 
Deşi  cei  mai  importanţi  tipoprafi  transilvăneni  din  secolele  XVIII — XIX 
au  fost  Martin  Hochmeister  —  tatăl  şi  fiul  — ,  totuşi  ei  au  tipărit  foarte 
puţine  cărţi  româneşti  şi  acestea  mai  mult  cu  caracter  laic.  Tipografii 
prin  excelenţă  ai  Bisericii  ortodoxe  româneşti  din  Transilvania  au  fost 
cei  din  familia  Barth. 

După  doi  Johann  Barth,  tatăl  şi  fiul,  în  secolul  al  XVIII-lea,  a  urmat 
Peter  Barth,  din  1783,  de  numele  căruia  se  leagă  tipărirea  mai  multor 
lucrări  în  limba  română:  manuale  şcolare,  lucrări  teologice,  cărţi  de  cult, 
cărţi  de  literatură  populară  (consemnăm,  între  altele,  Gramatica  româ¬ 
nească  a  lui  Radu  Tempea,  din  1797  şi  cartea  Legile  firii  sau  filozofia 
cea  lucrătoare ,  tradusă  de  Samuil  Micu  după  Baumeister,  în  1800). 1 

După  1802,  fiul  său  Johann,  iar  din  1833  ginerele  acestuia,  Georg 
Closius,  vor  acorda  o  şi  mai  mare  atenţie  tipăririi  cărţilor  româneşti. 
Pînă  în  1850,  în  oficina  lor  s-au  imprimat  peste  60  ediţii  de  cărţi  de  cult 
ortodoxe,  la  care  se  adaugă  lucrări  teologice,  manuale  şcolare,  cărţi 
populare,  traduceri  din  literatura  universală.  De  reţinut  că  în  această 
perioadă,  în  tipografia  sibiană  au  apărut  nu  numai  lucrări  semnate  de 
cărturari  transilvăneni,  ci  şi  ale  unora  din  Ţara  Românească.  Aşa  au 
fost  Gramatica  românească  a  lui  I.  Heliade  Rădulescu  în  1828,  Gramatica 
românească  şi  alte  manuale  şi  traduceri  ale  lui  Grigorie  Pleşoianu  în 
1829,  volume  de  versuri  ale  lui  Anton  Pann,  sau  traducerile  din  limba 
franceză  ale  profesorului  Stanciu  Căpăţîneanu  din  Craiova:  Biblioteca 
învăţătoare  şi  plină  de  învăţătură,  cuprinzînd  traduceri  din  Pascal,  Boi- 
leau,  Voltaire,  o  Mitologie  pre  limba  românească ,  precum  şi  lucrarea  lui 
Montesquieu  Mărimea  romanilor  sau  Băgare  de  seamă  asupra  pricinilor 
înălţării  şi  căderii  lor  (Considerations  sur  Ies  causes  de  la  grandeur  des 
Romains  et  de  leur  decadence),  toate  în  1830.  Nu  este  lipsit  de  interes 
să  semnalăm  faptul  că  în  1793  Peter  Barth  va  scoate  un  Cărindariu 
românesc  (almanah),  care  a  apărut  —  fără  întrerupere  — ,  timp  de 
aproape  120  de  ani  pînă  în  1911,  editat  de  urmaşii  săi  menţionaţi 
mai  sus.2 3 

Tot  în  secolul  al  XlX-lea  şi-a  desfăşurat  activitatea,  de  data  aceasta 
la  Braşov,  tipograful  şi  editorul  de  cărţi  şi  periodice  Johann  Gott  (1810 — 
1888),  care  nu  aparţinea  însă  populaţiei  săseşti,  ci  era  originar  din  Wehr- 
heim,  la  nord  de  Frankfurt  am  Main,  care  a  preluat  vechea  tipografie 
înfiinţată  cu  trei  secole  în  urmă  de  Honterus.  în  tipografia  lui  au  apărut 
primele  ziare  germane  şi  maghiare  locale  ( Siebenbiirger  Wochenblatt 
1836,  cu  adausul  literar  Unterhaltungsblatt  filr  Geist ,  continuat  de  Blăt- 
ter  filr  Geist  şi  Erdâly  Hirlap ),  precum  şi  primele  periodice  româneşti 
din  Transilvania:  Foaia  Duminicii  (1837),  Foaia  Literară  (1837)  şi  Gazeta 
de  Transilvania  —  care  a  avut  o  apariţie  de  peste  un  veac  —  cu  supli¬ 
mentul  Foaia  pentru  minte,  inimă  şi  literatură* 


1  Lista  acestor  tipărituri  la  Elena  Dunăreanu  şi  Aurelia  Popa,  Cartea  româ¬ 
nească  sibiană,  Sibiu,  1979,  p.  17 — 87. 

2  Elena  Dunăreanu,  Calendarele  româneşti  sibiene.  Sibiu,  1970,  p.  239 — 269. 

3  Michael  Kroner,  Johann  Gott  —  ein  Fbrderer  des  siebenbiirgisch-săchsischen 
Schrifitums,  în  Neue  Literatur,  XVIII,  nr.  1 — 2,  1967,  p.  124 — 130;  Carol  Gbllner, 
Confluenţe  spirituale,  în  rev.  Transilvania,  nr.  4,  1972,  p.  17 — 18. 

Anul  1850  aduce  o  schimbare  totală  în  istoria  tiparului  din  Transil¬ 
vania.  La  27  august  1850  şi-a  început  activitatea  noua  „ tipografie  diece¬ 
zană"  din  Sibiu,  înfiinţată  de  episcopul  —  mai  tîrziu  mitropolitul  —  An¬ 
drei  Şaguna,  care  îşi  continuă  activitatea,  fără  întrerupere,  pînă  azi. 
începind  cu  această  dată,  toate  cărţile  de  cult  şi  toate  manualele  şcolare 
pentru  învăţămîntul  elementar  şi  mediu  îndrumat  de  Biserica  ortodoxă 
română  vor  fi  tipărite  numai  aici.  în  tipografiile  lui  G.  Closius,  mai  tîr¬ 
ziu  W.  Krafft,  au  continuat  să  apară  unele  lucrări  cu  caracter  laic  —  ori¬ 
ginale  sau  traduceri  din  literatura  universală.4 

Nu  este  lipsit  de  interes  să  menţionăm  că  în  noua  tipografie  bise¬ 
ricească  de  la  Sibiu  au  apărut  şi  unele  lucrări  în  limba  germană  sau 
traduceri  din  limba  germană.  De  pildă,  Gimnaziul  confesional  luteran 
Brukenthal  îşi  imprima  Anuarele  în  tipografia  diecezană  ortodoxă,  mul¬ 
ţumind  de  fiecare  dată  —  într-o  scurtă  notă  —  episcopului  (din  1864 
mitropolitul)  Andrei  Şaguna. 

Prezentînd  pe  scurt  aceste  interferenţe  de  ordin  tipografic,  încheiem 
cu  constatarea  că  tipografii  saşi  din  Transilvania  —  îndeosebi  cei  din 
familia  Barth  —  au  adus  o  contribuţie  valoroasă  la  răspîndirea  lucrărilor 
în  limba  română  —  fie  că  este  vorba  de  creaţii  originale,  fie  traduceri 
din  literatura  europeană  a  vremii.  Prin  cele  din  urmă,  s-a  înlesnit  acce¬ 
sul  românilor  la  produsele  culturale  de  mare  circulaţie,  acordîndu-se  o 
atenţie  deosebită  iluminismului  german,  dar  şi  literaturii  franceze  şi 
italiene.5 

2.  Interesul  cărturarilor  saşi  pentru  cunoaşterea  trecutului  românilor 
din  Transilvania 

Incepînd  cu  preoţii  cronicari  din  veacul  al  XVI-lea  (Thomas  Bornei, 
Michael  Sigler  sau  cei  din  familia  Scherer-Oltard)  sau  cu  braşoveanul 
Hieronymus  Ostermayer  (t  1561),  care  a  lăsat  o  operă  valoroasă  privi¬ 
toare  la  români  şi  de  la  cronicile  murale  săseşti  ale  aceleiaşi  perioade 
şi  pînă  la  istoricii  saşi  de  azi  (Carol  Gollner,  Gustav  Giindisch,  Paul 
Philippi,  Adolf  Armbruster,  Thomas  Năgler  ş.  a.),  cărturarii  saşi  au  ma¬ 
nifestat  un  permanent  interes  pentru  istoria,  limba  şi  cultura  românilor 
transilvăneni.  De  pildă,  cronicari  ca  pastorii  Simeon  Massa  din  Braşov 
(c.  1536 — 1605)  sau  Marcu  Fuchs  (1557 — 1619)  din  Feldioara  şi  Braşov  au 
prezentat  în  cronica  lor  —  completată  apoi  de  alţii  —  evenimente  petre¬ 
cute  în  toate  cele  trei  ţări  româneşti  între  anii  990  şi  1619.  Cel  de  al 
doilea  a  purtat  chiar  o  corespondenţă  cu  marele  patriarh  ecumenic  Ciril 
Lucaris,  privind  situaţia  religioasă  şi  socială  a  românilor  transilvăneni.6 


4  De  pildă,  Enciclopedia  română,  în  trei  volume,  prima  în  cultura  românească, 
lucrată  din  încredinţarea  şi  sub  auspiciile  Astrei,  de  către  Cornel  Diaconovici  (1898, 
1900  şi  1904). 

5  Problema  a  fost  cercetată  de  Doina  Năgler,  Aportul  tipografilor  saşi  din 
secolele  XVII — XIX  la  aprofundarea  relaţiilor  culturale  româno -săseşti,  în  voi. 
Studii  de  istorie  a  naţionalităţilor  conlocuitoare  din  România  şi  a  înfrăţirii  lor 
cu  iiaţiunea  română .  Naţionalitatea  germană,  voi.  II,  Bucureşti,  1981,  p.  211 — 232. 

6  Ioachim  Crăciun  şi  Aurora  Ilieş,  Repertoriul  manuscriselor  de  cronici  interne 
—  sec.  XV — XVIII  —  privind  istoria  României,  Bucureşti,  1963,  p.  259;  Voi.  Căr¬ 
turari  braşoveni,  sec.  XV — XX.  Ghid  bibliografic,  Braşov,  1972,  p.  93  şi  135. 

Tot  aşa  Martin  Albrich  (1630 — 1694),  pastor  în  Rîşnov,  are  o  Cronică 

—  păstrată  fragmentar,  pentru  anii  1648 — 1659  —  cu  date  despre  cele 
trei  ţări  româneşti.  Este  interesant  de  subliniat  faptul  că  el  întreţine  o 
corespondenţă  cu  iluministul  şi  istoricul  muntean  Constantin  Cantacuzino 
Stolnicul,  căruia  i-a  dedicat  cartea  Disputatio  theologica  de  invocatione 
Sanctorum  şi  i-a  trimis  Micul  catehism  al  lui  Luther.7  Mult  mai  complet 
şi  mai  bine  informat  este  cronicarul  Georg  Kraus  (1607 — 1679),  cu  studii 
la  Strasbourg,  Viena  şi  Padova,  notar  în  Sighişoara,  considerat  cel  mai 
însemnat  cronicar  sas  al  secolului  al  XVII-lea,  cu  informaţii  de  mare 
importanţă  pentru  istoria  românească.8 

în  acelaşi  secol  au  trăit  umaniştii  Johann  Troster  (|  1670)  şi  Lorenz 
Toppelt  (Laurentius  Toppeltinus,  1641 — 1670).  Primul  a  tipărit  la  Nlirn- 
berg,  în  1666,  lucrarea:  Das  Alt -  und  Neue  Teutch  Dacia  . . .,  în  care  de¬ 
scrie  originea,  limba  şi  obiceiurile  popoarelor  din  Transilvania,  precizînd 
că  românii  —  de  origina  romană  —  erau  atît  de  numeroşi  încît  întreceau 
cu  numărul  pe  maghiari  şi  saşi  la  un  loc.  L.  Toppeltinus  a  scris  o  carte 
în  limba  latină,  apărută  la  Lyon  în  1667,  sub  titlul:  Origines  et  occasus 
Transylvanorum  seu  erutae  nationes  Transylvaniae,  earumque  ultimi 
temporis  revolutiones ,  historica  naratione  breviter  comprehensae  —  cu 
referiri  şi  la  istoria  Moldovei  şi  Ţării  Româneşti  şi  cu  capitole  speciale 
consacrate  originii,  limbii  şi  obiceiurilor  popoarelor  din  Transilvania.  A 
cunoscut  o  largă  răspîndire  în  Europa,  fiind  cea  mai  citată  lucrare 
săsească  în  istoriografia  românească  medievală.  între  alţii,  a  fost  utili¬ 
zată  de  cronicarul  moldovean  Miron  Costin  la  alcătuirea  lucrării  sale 
,,De  neamul  moldovenilor*4. 

La  începutul  secolului  următor  trebuie  menţionat  istoricul  de  repu¬ 
taţie  europeană  Martin  Schmeizel  (1679 — 1747),  originar  din  Braşov,  pro¬ 
fesor  la  Jena  şi  Halle,  unde  a  predat  ani  în  şir  un  curs  de  istoria  Tran¬ 
silvaniei,  primul  de  acest  fel  în  apusul  Europei,  cu  ştiri  şi  despre  români, 
autor  de  lucrări  tipărite  în  aceste  două  centre.  Prin  aceşti  doi  cărturari 

—  Toppelt  şi  Schmeizel  —  românii  încep  să  fie  cunoscuţi  în  cercurile 
cărturăreşti  ale  Europei  de  atunci.  în  manuscris  i-au  rămas  lucrări  ca 
De  Scriptoribus  Hungaricarum ,  Moldavicarum  et  Valachicarum  şi  De 
Wallchis  —  Romanorum  reliquiis. 

Contemporanul  său  Johann  Filstich  (1684 — 1743),  profesor  şi  rector 
al  Gimnaziului  din  Braşov,  este  învăţatul  sas  care  s-a  ocupat  cel  mai 
mult  cu  istoria  politică  şi  bisericească  a  românilor.  în  afară  de  o  serie 
de  dizertaţii  cu  teme  de  istorie  românească,  în  1728  începe  să  redacteze 
lucrarea  Tentamen  Historiae  Vallachicae,  prima  monografie  săsească 
consacrată  românilor,  în  care  subliniază  romanitatea,  vechimea  şi  con¬ 
tinuitatea  românilor  pe  teritoriul  fostei  Dacii.  Este  primul  cărturar  sas 
care  a  tradus  cronici  româneşti  în  limba  germană  (Letopiseţul  cantacu- 
zinesc,  Viaţa  lui  Constantin  Brîncoveanu  de  Radu  Greceanu),  iar  în  limba 


7  Ibidem,  p.  16;  I.  Crăciun  —  A.  Ilieş,  op.  cit.,  p.  281 — 282. 

8  O  traducere  a  Cronicii  lui  a  apărut  sub  titlul:  Cronica  Transilvaniei  1608 — 
1665,  trad.  şi  studiu  introductiv  de  G.  Duzinchievici  şi  E.  Reus-Mîrza,  Bucureşti, 
1965,  XXXIII  +  603  p. 

latină  traduce  prima  parte  din  „Istoria  domnilor  Ţării  Româneşti44  a  lui 
Radu  Popescu.9 

Tot  in  secolul  al  XVIII-lea,  consemnăm  alţi  doi  istorici  saşi  care 
s-au  ocupat  de  români:  Georg  Jeremias  Haner  (1707 — 1777),  profesor  şi 
preot  în  Mediaş,  apoi  episcop  (superintendent)  la  Biertan,  cu  cercetări 
remarcabile  în  domeniul  istoriei  politice,  bisericeşti  şi  culturale  a  Tran¬ 
silvaniei  şi  cu  un  material  documentar  imens  (11  voi.),  rămas  inedit,  care 
privea  şi  pe  români.  Al  doilea  era  Martin  Felmer  (1720 — 1767),  profesor 
în  Sibiu,  apoi  preot  în  Cisnădie,  cu  cercetări  privind  istoria  saşilor  şi  a 
românilor  transilvăneni.  Este  al  doilea  istoric  sas  —  după  Filstich  —  care 
se  ocupa  cu  predilecţie  de  probleme  legate  de  istoria  românilor.  El  adoptă 
pentru  prima  oară  termenul  „România44. 

Continuînd  bogatele  tradiţii  din  trecut,  istoricii  saşi  din  veacul  al 
XlX-lea  îşi  îndreaptă  atenţia  cu  şi  mai  multă  stăruinţă  asupra  istoriei 
românilor.  Merită  să  fie  subliniate  contribuţiile  deosebite  ale  preotului 
Johann  Michael  Ackner  (1782 — 1862)  din  Guşteriţa,  cu  studii  la  Witten- 
berg  şi  Gottingen,  istoric  al  antichităţii  şi  epigrafist,  cu  studii  de  aleasă 
ţinută  ştiinţifică  privind  Dacia  antică,  precum  şi  o  culegere  de  inscripţii 
(în  colaborare)  intitulată:  Die  romischen  înschrijten  in  Dacien  (Wien, 
1865,  XXVII +  247  p.).10  In  a  doua  jumătate  a  secolului  consemnăm  pe 
Wilibald  Stephan  Teutschlănder  (1837 — 1891),  cu  studii  la  Jena  şi  Berlin, 
preot  al  comunităţii  evanghelice-luterane  din  Bucureşti  (1865 — 1891),  cu 
studii  privind  istoria  capitalei  României  şi  o  valoroasă  lucrare  despre 
domnia  lui  Mihai  Viteazul,  prin  care  a  făcut  cunoscută  cercurilor  de 
istorici  din  afara  României  figura  acestui  mare  domnitor  ( Michael  der 
T ap] ere.  Ein  Zeit-  und  Charakterbild  aus  der  Geschichte  Rumăniens , 
Wien,  1879,  XVI +  255  p.). 

Preotul  istoric  Heinrich  Wittstock  (1826 — 1901)  din  Cisnădie  (1869 — 
1901)  s-a  ocupat  de  istoria  locurilor  sale  natale  —  Bistriţa  —  dar  şi  de 
relaţiile  acestora  cu  Moldova  (Die  Stellung  von  Bistritz  im  Thronstreite 
zwischen  Ferdinand  I  und  Johann  Zapolya  und  sein  Verhdltnis  zu  Peter , 
Filrsten  der  Moldau,  1860). 

Referiri  la  istoria  românilor  transilvăneni  întîlnim  şi  în  lucrările 
renumiţilor  istorici  saşi  din  acest  secol  Georg  Daniel  Teutsch  (1817 — 
1893),  profesor  şi  rector  la  Sighişoara,  preot  în  Agnita  şi  episcop  din 
1867,  membru  al  mai  multor  academii  şi  societăţi  ştiinţifice  din  străină¬ 
tate  şi  fiul  său  Friedrich  Teutsch  (1852 — 1933),  preot  în  Şura  Mare  şi 
Sibiu,  iar  din  1906  episcop,  membru  de  onoare  al  Academiei  Române 
şi  al  altor  societăţi  ştiinţifice  de  peste  hotare,  cărturar  de  mare  prestigiu, 
cu  lucrări  de  istorie  politică,  bisericească  şi  culturală,  Friedrich  Milller 
(1828 — 1915),  profesor  în  Sighişoara,  preot  în  Nocrich  şi  Sibiu,  apoi  epis¬ 
cop  (1893 — 1906),  cu  lucrări  de  istoria  culturii  şi  istoria  antică  a  Transil¬ 
vaniei,  Karl  Fabritius  (1826 — 1881),  profesor  şi  preot  în  Sibiu  şi  Sighi- 


9  Vezi  Johann  Filstich,  încercare  de  istorie  românească.  Studiu  introductiv, 
ediţia  textului  şi  note  de  Adolf  Armbruster,  traducere  de  Radu  Constantinescu, 
Bucureşti,  1979,  301  p..  Johann  Filstich,  Rumânische  Chroniken  . . .,  ed.  Adolf  Arm¬ 
bruster,  Bucureşti,  1984,  498  p. 

10  Vezi  despre  el:  Volker  Wollmann,  Johann  Michael  Ackner ,  Lehen  und 
Werk,  Cluj-Napoca,  1982,  284  p.-filustr. 

şoara,  Johannes  Hochsmann  (1841 — 1905),  profesor  în  Sighişoara,  apoi 
preot  în  mai  multe  parohii,  cu  lucrări  privind  istoria  politică  şi  culturală 
a  veacurilor  XVI — XVIII,  Georg  Adolf  Schuller  (1862 — 1939),  profesor 
în  Agnita,  apoi  preot  în  Laslea  şi  Seleuş,  cu  lucrări  privind  istoria  poli¬ 
tică  a  veacului  al  XVIII-lea  şi  alţii.11 

3.  Cărturarii  saşi  şi  folclorul  romanesc 

Alături  de  o  serie  de  cărturari  români  din  secolul  trecut,  antrenaţi 
în  acţiunea  de  culegere  şi  valorificare  a  creaţiilor  populare  româneşti, 
s-au  aflat  şi  oameni  de  cultură  germani  şi  saşi  din  Banat  şi  Transilvania, 
care  au  stat  sub  înrîurirea  directă  a  curentului  umanist  în  forma  pro¬ 
movată  de  fraţii  Grimm.  Cunoscînd  limba  română  şi  trăind  între  ţărani 
români,  aceşti  cărturari  şi-au  dat  seama  de  bogăţia  folclorului  românesc, 
pe  care  au  început  să-l  culeagă  şi  să-l  studieze.  Este  un  adevăr  de 
necontestat  că  începuturile  folcloristicii  româneşti  sînt  legate  nemijlocit 
de  numele  fraţilor  Schott ,  care  nu  aparţineau  însă  populaţiei  săseşti,  ci 
erau  originari  din  Stuttgart.  Arthur  (n.  1814),  cu  studii  de  agronomie, 
va  funcţiona  ca  agronom  în  judeţul  Caraş-Severin  (1836 — 1841),  apoi  ca 
funcţionar  în  Oraviţa  (1844 — 1850),  avînd  astfel  prilejul  să  culeagă,  pen¬ 
tru  prima  oară,  43  de  naraţiuni  româneşti,  pe  care  le  va  publica  îm¬ 
preună  cu  fratele  său  Albert  (1809 — 1847),  cu  studii  teologice  şi  filolo¬ 
gice  la  Tiibingen  şi  Berlin,  într-un  volum,  apărut  la  Stuttgart  şi  Tiibin- 
gen  în  1845,  sub  titlul  „Walachische  Mărchenu  (XVI  +  384  p.).  Celui  din 
urmă  îi  aparţin  introducerea  şi  un  bogat  comentariu  în  care  înfăţişa 
originea  latină  a  limbii  şi  a  poporului  român,  un  scurt  istoric  al  româ¬ 
nilor,  o  primă  prezentare  etnografico-folclorică  a  românilor.  Basmele 
româneşti  sînt  comparate  cu  cele  germane  din  colecţia  fraţilor  Grimm. 
A  doua  oară,  Arthur  Schott  a  cules  23  de  naraţiuni  româneşti,  pe  care 
le  va  publica  în  revista  Hausblătter  din  Stuttgart,  Literatur  und  Kunst 
din  Viena  şi  Archiv  des  Vereins  filr  siebenbilrgische  Landeskunde  din 
Sibiu.  Colecţia  fraţilor  Schott  are  meritul  că  este  prima  culegere  de 
basme  româneşti,  dar  şi  cea  mai  cunoscută  peste  hotare,  căci  fiind  pu¬ 
blicată  într-o  limbă  de  circulaţie,  ea  a  pus  la  îndemîna  cercetătorilor 
străini  o  parte  din  comoara  folclorului  românesc,  fiind  citată  şi  azi  de 
cercetătorii  străini.12 


11  Amănunte  în  Enciclopedia  istoriografiei  româneşti,  Bucureşti,  1978,  la  isto¬ 
ricii  respectivi  şi  mai  ales  la  Adolf  Armbruster,  Dacoromano-Saxonica,  Cronicari 
români  despre  saşi  —  Românii  în  cronica  săsească,  Bucureşti,  1980,  491  p.,  cu  o 
bogată  bibliografie. 

12  Rumănische  Volkserzăhlungen  aus  dem  Banat .  Mărchen,  Schwănpe,  Sagen, 
sub  îngrijirea  lui  Rolf  Wilhelm  Brednich  şi  Ion  Taloş,  Bucureşti,  1971,  335  p. 
Despre  activitatea  lor:  Al.  Bistriţeanu,  Primii  culegători  de  basme  româneşti  (Fraţii 
Schott ,  Obert ,  Kunisch),  în  Studii  şi  cercetări  de  istorie  literară  şi  folclor,  V,  1956, 
p.  13 — 40;  Ion  Taloş,  Arthur  Schott  şi  culegerile  lui  de  poveşti  româneşti ,  în  Revista 
de  folclor,  VIII,  1963,  p.  156 — 165;  Ovidiu  Bîrlea,  Istoria  folcloristicii  româneşti, 
Bucureşti,  1974,  p.  104 — 111;  Iordan  Datcu  şi  S.  C.  Stroescu,  Dicţionarul  folcloriştilor. 
Bucureşti,  1979,  p.  464 — 466;  Anca  Goţia,  Preocupări  ale  cărturarilor  germani  din 
Banat  şi  Transilvania  pentru  folclorul  românesc  în  secolul  al  XÎX-lea,  în  voi.  Studii 
de  istorie  a  naţionalităţilor  conlocuitoare  . . .,  p.  234 — 238. 

în  Transilvania,  primul  cărturar  sas  care  a  atras  atenţia  străinătăţii 
asupra  literaturii  şi  poeziei  populare  româneşti  a  fost  Josef  Marlin 
(1824 — 1849),  originar  din  Sebeş,  care  împreună  cu  Friedrich  Wilhelm 
Schuster  (1824 — 1914),  originar  tot  din  Sebeş,  începuse  o  largă  acţiune 
de  culegere  a  folclorului  românesc;  a  şi  tradus  cîteva  poezii  lirice  în 
periodice  vieneze.  A  scris  un  roman  despre  Horia ,  cunoscutul  conducător 
al  răscoalei  ţărăneşti  a  românilor  de  acum  200  de  ani,  care  a  rămas  în 
manuscris  (apărut  abia  în  1958),  în  care  descria  cu  multă  simpatie  răs¬ 
coala.  în  romanul  Decebal  glorifica  lupta  eroică  a  dacilor,  strămoşii 
poporului  român,  împotriva  legiunilor  romane  conduse  de  Traian.  Păcat 
că  moartea  prematură  l-a  împiedicat  în  acţiunile  sale  de  valorificare  a 
folclorului  românesc  şi  de  emancipare  a  românilor  transilvăneni  pe  care 
ie  urmărea.13 

Contemporanul  său,  preotul  Martin  Samuel  Mdckesch  (1813 — 1890) 
din  Bungard,  are  meritul  de  a  fi  primul  cărturar  sas  care  a  tradus  ver¬ 
suri  româneşti  în  limba  germană.  Astfel,  în  1844  va  publica  în  revista 
Transilvania ,  Beiblatt  zum  Siebenburger  Boten,  două  poezii  populare,  iar 
în  1851  publică  la  Sibiu  o  antologie  de  poezie  românească  —  populară 
şi  cultă  —  sub  titlul  Rumănische  Dichtungen  cu  91  p.  (a  tradus  din  Antioh 
Cantemir,  I.  Heliade  Rădulescu,  C.  A.  Rosetti,  D.  Bolintineanu).  Tradu¬ 
cerilor  le-a  alăturat  —  pentru  autentificare  —  şi  textul  românesc,  pe  care 
îl  transcrie  cu  litere  latine.  Este  interesant  de  menţionat  faptul  că  în 
ziarul  Der  Siebenburger  Boten,  nr.  46  din  11  iunie  1844,  se  menţiona 
că  M.  S.  Mockesch  recitase  poezii  româneşti  în  şedinţele  Societăţii  Verein 
fur  siebenbiirgische  Landeskunde,  din  3  iunie,  ,„care  a  impresionat  ex¬ 
trem  de  plăcut  întreaga  adunare**.14 

Johann  Karl  Schuller  (1794 — 1865),  erudit  istoric  şi  filolog,  profesor 
şi  rector  al  Gimnaziului  evanghelic  din  Sibiu,  a  publicat  un  volum  inti¬ 
tulat  sugestiv  Aus  der  Walachei.  Rumănische  Gedichte  und  Sprachwor - 
tert  Sibiu,  1851,  55  p.  (Din  Ţara  Românească.  Poezii  şi  proverbe  româ¬ 
neşti),  în  care  apar  şi  traduceri  din  poezia  cultă  (Gr.  Alexandrescu,  D. 
Bolintineanu,  I.  Văcărescu  ş.  a.).  încurajat  de  buna  primire  a  volumului, 
profesorul  sas  lansează  un  Apel  în  noua  foaie  a  Episcopiei  ortodoxe  din 
Sibiu,  Telegraful  Român  (an.  I,  nr.  13  din  14  februarie  1853),  pentru 
strîngerea  de  producţii  folclorice  româneşti,  pe  care  să  le  facă  cunoscute 
publicului  german.  în  anii  următori,  a  şi  publicat  unele  culegeri  în  pagi¬ 
nile  acestui  ziar.  Tot  aici  i  s-a  publicat  şi  un  studiu  asupra  poeziei  popu¬ 
lare  româneşti,  „ca  să  vadă  şi  cititorii  noştri  cît  şi  cum  se  interesează 
străinii  de  noi  şi  de  ale  noastre**  (nr.  14,  15  şi  16  din  februarie  1855). 
în  1859  îi  apare  la  Sibiu  antologia  Rumănische  Volkslieder  (XX +  112  p.), 
cu  17  culegeri  proprii  sau  primite  de  la  profesorul  Alexandru  Şandor 
de  la  Institutul  pedagogic  ortodox  român  din  Arad  ori  de  la  preotul 
Zaharia  Boiu  din  Sibiu  —  şi  alte  63  de  balade  şi  cîntece  selectate  din 


13  J.  Marlin,  în  Aiisgewâhlte  Schriften,  ed.  de  A.  Konnerth,  Bucureşti,  1958; 
G.  Bogdan-Duicâ,  Folcloristul  saxo-român  J.  Marlin,  în  Convorbiri  Literare,  an.  64, 
1931,  p.  208 — 212;  O.  Bîrlea,  op.  cit.,  p.  111 — 112;  A.  Goţia,  op.  cit.,  p.  249 — 253. 

14  Cf.  voi.  Românii  în  periodicele  germane  din  Transilvania  (1841 — 1860),  Bucu¬ 
reşti,  1983,  p.  202;  Vezi  despre  el:  J.  Trausch,  Schriftsteller  Lexikon,  II,  Braşov, 
1870,  p.  436— -438  şi  A.  Goţia,  op.  cit.,  p.  246 — 249. 

culegerile  lui  Vasile  Alecsandri,  Atanasie  Marienescu,  Anton  Pann  şi 
M.  S.  Mockesch.  Volumul  a  fost  elogios  recenzat  în  reviste  de  speciali¬ 
tate  din  Transilvania,  ca  şi  într-o  scrisoare  a  lui  Iacob  Grimm.  în  chip 
deosebit  subliniem  faptul  că  ziarul  Bisericii  Ortodoxe  româneşti  din 
Transilvania,  Telegraful  Român  (nr.  din  1  septembrie  1860),  a  închinat  lui 
J.  K.  Schuller  o  baladă,  ca  binemeritat  omagiu  „pentru  arătarea  poeziei 
populare  române  în  limba  germană41. 

Nu  trebuie  să  trecem  cu  vederea  nici  faptul  că  acest  cărturar  a  scris 
şi  studii  speciale  despre  legendele  populare  ( Ueber  einige  merkwiirdige 
Volkssagen  der  Rumânen ,  Sibiu,  1857),  despre  balada  Mănăstirea  Arge¬ 
şului  ( Kloster  Argisch ,  eine  rumănische  Volkssage,  Sibiu,  1858),  şi  altul 
despre  colindele  româneşti  ( Kolinda,  eine  Studie  ilber  rumănische  Weih - 
nachtslieder,  Sibiu,  1860),  „o  încercare  de  a  face  cunoscută  cititorului 
german  natura  colindelor  româneşti44,  cum  scria  el  însuşi.  Se  adaugă  la 
acestea,  studii  şi  articole  privind  latinitatea  limbii  române  sau  istoria 
poporului  român.  Pentru  toate  acţiunile  sale  prin  care  a  făcut  cunoscută 
istoria,  cultura  şi  viaţa  românească,  Asociaţia  Astra  din  Sibiu,  întemeiată 
şi  condusă  un  timp  de  episcopul  Andrei  Şaguna,  l^a  ales  membru  de  onoare 
în  1863. 15 

Consemnăm  apoi  pe  Friedrich  Wilhelm  Schuster  din  Sebeş  (1824 — 
1914),  cu  studii  de  Teologie  şi  Filosof  ie  la  Berlin,  profesor  în  Sebeş 
(1847 — 1869),  apoi  preot  în  Orăştie  (1869 — 1895),  reprezentant  de  frunte 
al  vieţii  culturale  din  secolul  trecut.  El  are  meritul  de  a  fi  publicat  prima 
colecţie  de  lirică  populară  săsească.  Paralel  cu  acţiunea  de  adunare  a 
folclorului  săsesc,  s-a  dedicat  şi  culegerii  de  poezie  populară  românească: 
Ueher  das  Walachische  Volkslied.  Mit  einer  Auswahl  erlăutern  der  Bei- 
spiele  in  Uebersetzung  (Despre  cîntecul  popular  românesc,  cu  o  culegere 
de  cîntece  ilustrative  în  traducere,  Sibiu,  1862;  are  68  de  cîntece  şi  10 
balade,  în  anexe,  din  jurul  Sebeşului).16  Este  a  doua  colecţie  de  poezie 
lirică  populară  românească  din  Transilvania  după  a  preotului  român 
Nicolae  Pauletti  (o  parte  din  colecţia  lui  s-a  pierdut  în  anii  1848 — 1849). 
Merită  să  fie  subliniat  faptul  că  Schuster  a  îndemnat  şi  pe  elevii  săi 
la  acţiunea  de  culegere  a  cîntecelor  populare. 

Franz  Oberth ,  fiu  de  preot  din  Tătîrlaua  (1828 — 1908),  cu  studii  de 
Teologie  la  Leipzig,  profesor  în  Mediaş,  apoi  preot  în  Şoala,  Valea  Viilor 
şi  Braşov,  deputat  în  Dieta  din  Sibiu,  conducător  al  Asociaţiei  învăţă- 
mîntului  german  din  Transilvania,  redactor  al  revistei  Schul-  und 
Kirchenblatt,  colaborator  la  numeroase  reviste  germane,  a  fost  preocupat 
şi  de  folclorul  românesc.  El  este  autorul  unei  colecţii  de  55  basme, 


15  Vezi  despre  el:  J.  Trausch,  Schriftsteller  Lexikon,  III,  Braşov,  1871,  p.  248 — 
261;  Ovidiu  Bîrlea,  op.  cit.,  p.  114 — 117;  Enciclopedia  istoriografiei  româneşti,  p.  295; 
Iordan  Datcu  şi  S.  C.  Stroescu,  Dicţionarul  folcloriştilor,  p.  466 — 467;  A.  Goţia, 
op.  cit.,  p.  253 — 263;  A.  Goţia,  Johann  Karl  Schuller  und  die  rumănische  Folklore, 
in  Fovlk,  voi.  XVIII,  I,  1975. 

16  G.  Bogdan-Duică,  Alt  folclorist  saxo-român,  Fr.  W.  Schuster,  în  Convorbiri 
Literare,  an.  LXIV,  1931,  p.  604 — 609;  Helga  Stein,  Fr.  W.  Schuster  und  das  rumă¬ 
nische  Volkslied,  în  Jahrbuch  fur  Volksliedforschung,  Berlin,  XIV,  1969,  p.  102 — 123; 
O.  Bîrlea,  op.  cit.,  p.  112 — 113;  I.  Datcu  şi  S.  C.  Stroescu,  op.  cit.,  p.  467 — 468;  A. 
Gotia,  Preocupări  ...,  p.  263 — 271. 

legende  şi  snoave  culese  de  la  un  ţăran  din  Bazna,  apoi  din  cîteva  sate 
din  zona  Mediaş-Blaj.  Un  număr  de  35  de  poveşti  au  apărut  în  revista 
Das  Ausland  din  Augsburg,  reluate  apoi  în  periodice  germane  din  Tran¬ 
silvania.  Aceste  povestiri  au  atras  atenţia  cercurilor  cărturăreşti  din 
Germania.  De  pildă,  unul  din  basme  a  fost  supus  dezbaterii  unei  şedinţe 
a  Academiei  de  Ştiinţe  din  Berlin  de  către  Jakob  Grimm.17 

Interesul  cărturarilor  saşi  pentru  folclorul  românesc  continuă  şi  în 
primele  decenii  ale  secolului  nostru,  mai  cu  seamă  prin  Adolf  Schullerus 
(1864 — 1928),  istoric,  teolog  şi  germanist,  profesor  în  Agnita  şi  Sibiu, 
preot  în  Şeica  Mare  şi  Sibiu,  apoi  vicar  al  Arhiepiscopiei,  cu  studii  asu¬ 
pra  basmului  românesc  (V erzeichnis  der  rumănischen  Marcheri  und  Măr - 
chenvarianten,  Helsinki,  1928,  99  p.)  şi  prin  sora  sa  Pauline  Schullerus 
(1858 — 1929),  cu  o  bogată  colecţie  intitulată  Rumdnische  V olksmărchen 
aus  dem  mittleren  Harhachtal  (Poveşti  populare  româneşti  de  pe  valea 
Hîrtibaciului),  cu  anexa:  Rumănische  V olksmărchen  aus  dem  Alttal  (Po¬ 
veşti  populare  româneşti  de  pe  valea  Oltului),  în  rev.  Archiv  des  Vereins 
fur  siebenburgische  Landeskunde,  1905 — 1906,  p.  302 — 692),  deosebit  de 
apreciată  în  apusul  Europei,  prin  care  a  contribuit  la  cunoaşterea  poeziei 
populare  româneşti  peste  hotare.  Se  adaugă  la  acestea  felurite  studii 
asupra  folclorului  românesc. 


4.  Cărturarii  saşi  şi  emanciparea  poporului  român 

Aproape  toţi  cărturarii  amintiţi  mai  sus  au  militat  în  scrierile  lor 
pentru  emanciparea  politico-naţională  a  românilor  transilvăneni.  In  chip 
deosebit  trebuie  să  stăruim,  în  cadrul  acestui  capitol,  asupra  figurii  ma¬ 
relui  teolog,  istoric,  economist,  traducător  şi  militant  pe  tărîm  social 
Stephan  Ludwig  Roth  (1796 — 1849),  cu  studii  de  teologie  şi  filosofie  la 
Tiibingen,  elev  al  marelui  pedagog  Johann  Heinrich  Pestalozzi,  fost  pro¬ 
fesor  şi  director  la  Gimnaziul  evanghelic  din  Mediaş  (1820 — 1834),  apoi 
preot  în  Nemşa  şi  Moşna  (1834 — 1849).  A  publicat  o  serie  de  studii  cu 
caracter  economic  şi  social,  iar  în  manuscris  i-a  rămas  o  istorie  a  Tran¬ 
silvaniei,  în  3  volume.  Dar  ceea  ce  ne  interesează  este  faptul  că  el  a 
fost  acela  care  a  îmbrăţişat  cu  cea  mai  mare  căldură  şi  sinceritate  reven¬ 
dicările  sociale  şi  naţionale  româneşti.  între  altele,  s-a  ridicat  —  alături 
de  cărturarii  români  —  împotriva  unui  proiect  de  lege  prin  care  se  pre¬ 
vedea  introducerea  limbii  maghiare  ca  limbă  oficială  în  Transilvania, 
prin  lucrarea  Der  Sprachkampf  in  Siebenburgen  (1842),  în  care  arăta 
că  adevărata  limbă  naţională  a  Transilvaniei  trebuie  să  fie  limba  română. 


17  Colecţia  sa  a  fost  publicată  postum  de  Adolf  Schullerus  sub  titlul:  Rumd¬ 
nische  Mărchen  und  Sagen  aus  Siebenburgen.  Gesammelt  und  ins  Deutsche  uber- 
tragen  mit  vergleichenden  Anmerkungen  von  . . .  (Basme  şi  legende  româneşti  din 
Ardeal.  Adunate  şi  transpuse  în  germană  cu  note  comparative  de  . . .),  Sibiu,  1925, 
175  p. 

Despre  el:  Al.  Bistriţeanu,  Primii  culegători  de  basme  . . .,  p.  13 — 40;  Carol 
Gollner,  Pedagogi  germani  progresişti  din  România,  Bucureşti,  1969,  p.  1 — 97;  Carol 
Gollner,  Franz  Obert.  Leben  und  Wirken,  în  Fovlk,  voi.  XVII,  1,  1974,  p.l — 39; 
O.  Bîrlea,  op.  cit.,  p.  114;  I.  Datcu  şi  S.  C.  Stroescu,  op.  cit.,  p.  312;  A.  Goţi^ 
Preocupări  . . .,  p.  271 — 275. 

adică  „limba  populaţiei  majoritare*4.  în  aceeaşi  lucrare  scria  că  impor¬ 
tanţa  poporului  român  nu  stă  în  aceea  că  este  cel  mai  numeros  din  toate 
naţionalităţile  din  Transilvania,  dar  şi  pentru  că  este  cel  mai  vechi, 
rezultat  din  contopirea  dacilor  cu  romanii,  fiind  răspîndit  şi  la  sud  şi 
la  răsărit  de  Carpaţi,  încît  s-ar  putea  realiza  un  „stat  unic  român44.  în 
alte  împrejurări,  şi-a  exprimat  părerea  ca  românii  să-şi  trimită  repre¬ 
zentanţi  în  Dieta  Transilvaniei.  în  mai  1846,  într-o  cuvîntare  rostită  la 
Sebeş- Alba,  cu  prilejul  Adunării  Generale  a  Asociaţiei  pentru  studiul 
Transilvaniei,  St.  L.  Roth  a  cerut  deschis  eliberarea  iobagilor,  ceea  ce 
constituia  pe  atunci  un  act  de  mare  curaj,  fapt  pentru  care  a  fost  atacat 
de  ziarul  Erdelyi  Hirădo  şi  a  primit  mustrări  chiar  din  partea  episcopu¬ 
lui  său. 

Dragostea  sa  faţă  de  poporul  român  şi  de  limba  lui  reiese  şi  din 
faptul  că  a  tradus  în  limba  germană  lucrarea  lui  Iosif  Pop  Sălăgianu, 
Istoria  pe  scurt  a  credinţei  românilor ,  apărută  la  Blaj  în  1845  (Kurze 
Geschichte  des  Glaubens  der  Walachen),  în  scopul  de-a  face  cunoscută 
şi  saşilor  istoria  Bisericii  româneşti.  Pe  de  altă  parte,  a  îndemnat  pe 
preotul  Martin  Samuel  Mockesch  din  Bungard  să  traducă  în  româneşte 
Istoria  patimilor  lui  Iisus  Hristos  şi  Micul  catehism  al  lui  Martin  Luther, 
dar  nu  în  scopuri  prozelitiste,  ci  pentru  a  face  cunoscută  şi  românilor 
învăţătura  de  credinţă  a  compatrioţilor  lor  luterani,  ca  în  felul  acesta 
să-i  apropie  tot  mai  mult  unii  de  alţii.  La  îndemnul  său  pastorul  Mok- 
kesch  a  tradus  şi  în  anii  următori,  fie  din  nemţeşte  în  româneşte,  fie  din 
româneşte  în  nemţeşte.18 

Preconizînd  ca  între  raporturile  dintre  naţiuni  ele  să  fie  călăuzite 
de  spiritul  creştin  de  înţelegere  şi  bună  convieţuire,  el  îşi  exprima  con¬ 
vingerea  că  lumea  va  dobîndi  pacea  numai  prin  Iisus  Hristos  şi  că  va 
veni  vremea  cînd  toate  confesiunile  se  vor  uni  şi  va  fi  o  singură  turmă 
şi  un  singur  păstor  (Opere,  VII,  p.  113).  Nu  este  lipsit  de  interes  să  ară¬ 
tăm  că  în  iarna  anului  1846  a  săvîrşit  înmormîntarea  unui  ţăran  român 
şi  a  rostit  un  cuvînt,  deoarece  colegul  său  ortodox  din  Nemşa  era  bolnav, 
fapt  care  a  impresionat  în  chip  deosebit  pe  credincioşii  ortodocşi.19 

Dar  dragostea  şi  ataşamentul  lui  St.  L.  Roth  faţă  de  poporul  român 
s-a  manifestat  mai  ales  în  frămîntările  revoluţionare  ale  anilor  1848/49. 
In  zilele  de  3 — 5/15 — 17  mai  1848  a  luat  parte  la  marea  adunare  naţio¬ 
nală  românească  de  pe  Cîmpia  Libertăţii  de  la  Blaj.  A  publicat  mai  multe 
articole  în  periodicele  germane  (Siebenbiirger  Wochenblatt,  Siebenbiirger 
Bote  ş.  a.),  în  care  îşi  exprima  simpatia  faţă  de  români,  sprijinind  hotă- 
rîrea  adunării  de-a  se  opune  la  anexarea  Transilvaniei  la  Ungaria.  în 
august  1848  a  fost  ales  reprezentant  al  populaţiei  săseşti  în  aşa-numitul 
„Comitet  de  pacificaţiune44,  format  în  cea  mai  mare  parte  din  români, 
cu  care  a  lucrat  în  cea  mai  deplirfă  înţelegere.  în  noiembrie  acelaşi  an, 
generalul  Puchner,  comandantul  suprem  al  armatei  austriece,  l-a  numit 
<■ 

18  De  pildă,  în  1846  Mockesch  a  publicat  la  Sibiu  un  volum  intitulat:  Geist- 
liche  Lieder  in  Walachischer  Sprache,  theile  aus  dem  Deutschen  iibersetzt ,  theils 
gedichtet.  (Cîntece  religioase  în  limba  română,  în  parte  traduse  din  limba  ger¬ 
mană,  în  parte  compuse). 

19  Michael  Kroner,  Stephan  Ludwig  Roth.  Viaţa  şi  opera,  Bucureşti,  197-^ 
p.  250. 

„comisar  imperial  de  pacificare"  la  Cetatea  de  Baltă,  împreună  cu  pro¬ 
topopul  român  Ştefan  Moldovan  din  Mediaş,  un  cunoscut  istoric  şi  edi¬ 
tor  de  documente.  Pentru  atitudinea  sa  proromânească,  în  mai  1849  a 
fost  arestat,  dus  la  Cluj  şi  condamnat  la  moarte  de  unul  din  aşa-numitele 
„tribunale  de  sînge",  înfiinţate  atunci  şi  executat  după  trei  ore.  Amin¬ 
tirea  acestui  gînditor  progresist  a  pătruns  nu  numai  în  conştiinţa  po¬ 
porului  său,  ci  el  a  fost  cinstit  şi  preţuit  şi  de  românii  transilvăneni, 
pentru  drepturile  cărora  a  luptat  şi  şi-a  jertfit  chiar  viaţa.20 

Un  contemporan  şi  prieten  al  său,  preotul  şi  medicul  Dr.  Daniel 
Roth ,  originar  din  Sibiu,  cu  studii  de  teologie  la  Viena  şi  de  medicină 
la  Miinchen,  profesor  de  liceu  în  Sibiu  şi  preot  al  comunităţii  evan¬ 
ghelice  din  Iaşi  (1826 — 1830),  apoi  în  Caşolţ  (1836 — 1848),  a  publicat 
numeroase  articole  în  care  se  ridica  împotriva  şovinismului,  pledînd 
pentru  convieţuirea  paşnică  a  naţionalităţilor  din  Transilvania;  într-o 
broşură  pleda  pentru  realizarea  unui  stat  naţional  românesc.  Urmărit 
pentru  ideile  sale  în  timpul  revoluţiei  din  1848/49,  a  fost  nevoit  să  treacă 
munţii,  stabilindu-se  ca  medic  la  Rîmnicu  Vîlcea,  apoi  la  Iaşi.21 


5.  Alte  manifestări  ale  colaborării  cultural-biscriceşti 

In  al  treilea  pătrar  al  secolului  al  XlX-lea,  viaţa  bisericească  a  româ¬ 
nilor  ardeleni  a  fost  dominată  de  figura  marelui  episcop  (1848),  apoi  mi¬ 
tropolit  (1864)  Andrei  Şaguna.  Personalitatea  sa  a  fost  prezentată  elogios 
într-o  serie  de  periodice  de  limbă  germană  din  Transilvania.  De  pildă, 
era  elogiat  de  ziarul  Der  Siebenburghischer  Bote,  chiar  cu  prilejul  alegerii 
sale  (nr.  1  din  3  ianuarie  1848,  p.  2,  3).  Intr-un  alt  număr  al  aceluiaşi 
ziar  (nr.  1  din  2  iulie  1855,  p.  1 — 3),  Şaguna  era  elogiat  pentru  activi¬ 
tatea  sa  culturală,  precizîndu-se  că  el  este  pentru  români  ceea  ce  a  fost 
Honterus  pentru  saşi.  în  repetate  rînduri,  ziarele  germane  prezentau 
activitatea  Bisericii  Ortodoxe  din  Transilvania,  dări  de  seamă  despre 
sinoadele  ei,  despre  aniversările  lui  Şaguna,  prezentau  lucrările  apărute 


20  Operele  lui  au  fost  editate  de  Prof.  Otto  Folbert  în  6  voi.  sub  titlul: 
Gesammelte  Schriften  und  Briefe,  Kronstadt,  1927 — 1931.  Din  bogata  bibliografie 
asupra  lui  cităm:  Otto  Folbert,  Stephan  Ludwig  Roth  şi  raporturile  lui  cu  românii , 
Bucureşti,  1939,  18  p.;  Acelaşi,  Stephan  Ludwig  Roth  luptător  pentru  drepturile 
sociale  româneşti.  Vălenii  de  Munte,  1940,  13  p.;  I.  Lupaş,  Un  martir  al  Transil¬ 
vaniei:  preotul  Stephan  L.  Roth ,  în  voi.  Studii  istorice,  III,  Sibiu,  1941,  p.  247 — 254, 
versiunea  germană  în  voi.:  Zur  Geschichte  der  Rumănen,  Sibiu,  1943,  p.  502 — 509 
şi  versiune  franceză  în  Revue  de  Transylvanie ,  V,  2,  1939,  p.  224 — 230;  Mircea 
Păcurariu,  Un  prieten  al  poporului  român:  pastorul  sas  Stephan  Ludwig  Roth,  în 
Almanahul  parohiei  ortodoxe  române  din  Viena  pe  anul  1965,  p.  122 — 126;  Carol 
Gollner,  Stephan  Ludwig  Roth.  Viaţa  şi  opera,  Bucureşti,  1966  (ediţie  bilingvă); 
Acelaşi,  Muncă  şi  năzuinţe  comune.  Din  trecutul  populaţiei  germane  din  România, 
Bucureşti,  1972,  p.  113 — 158;  Otto  Folbert  ş.  a.,  S.  L.  R.  Biblio  gr  aphie,  în  Beitrâge 
zur  siebenbiirgischen  Kultur geschichte,  Koln-Wien,  1974,  p.  110 — 199;  Michael  Kro- 
ner,  Stephan  Ludwig  Roth.  Viaţa  şi  opera.  Cluj,  1974,  327  p.  (cu  o  bogată  biblio¬ 
grafie);  Lucian  Giura,  Stephan  Ludwig  Roth  în  conştiinţa  românilor,  în  voi.  Studii 
de  istorie  a  naţionalităţilor  conlocuitoare  . . .,  p.  329 — 343;  Stephan  Ludwig  Roth. 
Scrieri,  mărturii,  corespondenţă.  Traducere  de  Ioana  Crăciun,  Bucureşti,  1983,  230  p. 

21  Dr.  Hermann  Binder,  Preotul  Dr.  Daniel  Roth,  în  rev.  Ortodoxia ,  an.  XX, 
nr.  4,  1968,  p.  631—633. 

în  noua  tipografie  diecezană,  înfiinţată  în  1850.22  La  moartea  mitropo¬ 
litului  Andrei  Şaguna,  episcopul  luteran  Georg  Daniel  Teutsch  (1817 — 
1893)  a  scris  un  necrolog  în  revista  Siebenbiirgisch-Deutsches  Wochen- 
blatt,  cu  aprecieri  deosebit  de  elogioase  la  adresa  sa,  lucru  pe  care  l-au 
făcut  şi  alte  ziare  săseşti  ale  timpului.  Consemnăm  apoi  şi  faptul  că  la 
marile  festivităţi  care  aveau  loc  la  Sibiu,  în  cadrul  Bisericii  Ortodoxe 
Române,  după  moartea  lui  Şaguna  (înscăunări  şi  înmormîntări  de  vlădici 
etc.)  erau  invitaţi  şi  reprezentanţii  Episcopiei  evanghelice-luterane,  —  sta¬ 
bilită  în  Sibiu  din  1867  — ,  care,  prin  prezenţa  lor,  cinsteau  pe  colegul 
lor  ortodox.23 

în  sfîrşit,  consemnăm  faptul  că  opera  culturală  a  mitropolitului  An¬ 
drei  Şaguna  a  interesat  în  chip  deosebit  pe  cărturarii  saşi  din  Transil¬ 
vania.  Dovadă  este  faptul  că  profesorul  Dr.  Alois  Setz  de  la  Academia 
de  drept  din  Sibiu  a  tradus  în  limba  germană  Compendiul  de  drept 
canonic  al  lui  Andrei  Şaguna  (Sibiu,  1868,  XLVIII +452  p.),  sub  titlul 
Compendium  des  Canonischen  Rechtes  . . .,  (Sibiu,  1868,  449  + XLIV  p.). 
Din  limba  germană  a  fost  tradus  în  limba  rusă,  sub  titlul:  Kratkoe  izlo- 
jenie  Kanoniceskago  pravo  şi  publicat  la  St.  Petersburg  în  1872  (parţial 
s-a  tradus  în  limbile  maghiară  şi  greacă).  în  felul  acesta,  lucrarea  lui 
Andrei  Şaguna  a  putut  fi  cunoscută  şi  de  canonişti  din  alte  Biserici.24 

Cîţiva  din  bursierii  mitropolitului  Andrei  Şaguna  au  fost  trimişi  la 
studii  de  Filosofie  şi  Teologie  la  Universităţi  germane  sau  austriece. 
Cităm  pe  viitorii  profesori  ai  Institutului  teologic-pedagogic  din  Sibiu: 
Ioan  Popescu  (Jena  şi  Leipzig,  1859 — 1861),  Zaharia  Boiu  (Leipzig,  1859 — 
1861),  Nicolae  Cristea  (Leipzig,  1861 — 1863),  Ilarion  Puşcariu  (Viena, 
1864—1869),  Daniil  Popovici-Barcianu  (Viena,  Bonn,  Leipzig,  1870 — 1874), 
iar  mai  tîrziu  Ioan  Crişan  (Leipzig,  1876 — 1880),  Simion  Popescu  (Leipzig, 
1873 — 1877),  Petru  Şpan  (Viena  şi  Jena,  1884—1887),  Ioan  Stroia  (Jena, 
1890 — 1893),  la  care  se  adaugă  alţii  din  eparhiile  Aradului  şi  Caransebe¬ 
şului.  Toţi  aceştia  au  fost  propagatori  ai  culturii  germane  în  rîndul  stu¬ 
denţilor  lor  ori  au  prelucrat  manuale  de  teologie  folosite  în  Germania, 
adaptîndu-le  la  specificul  Ortodoxiei  româneşti.  Mulţi  din  ei  au  tradus 
lucrări  literare  din  limba  germană  în  româneşte,  alături  de  alţi  cărturari 
români  contemporani  cu  ei.25 


22  Amănunte  în  voi.  Românii  în  periodicele  germane  din  România ,  II,  p. 
257 — 265;  Aurel  Sasu,  Informaţii  despre  Biserica  Ortodoxă  Română  in  presa  ger¬ 
mană  din  Transilvania,  în  îndrumătorul  bisericesc,  Cluj-Napoca,  1979,  p.  320 — 323. 

23  In  foarte  multe  rînduri,  se  depăşeau  graniţele  Transilvaniei  şi  ziarele  săseşti 
consemnau  ştiri  din  viaţa  bisericească  a  românilor  din  Ţara  Românească  şi  Mol¬ 
dova:  alegeri  şi  decese  de  ierarhi,  schimbări  în  legislaţia  bisericească  ş.  a.  De  pildă, 
ziarul  Siebenbiirger  Wochenblatt  consemna  retragerea  din  scaun  a  mitropolitului 
Veniamin  Costachi,  „al  cărui  nume  va  străluci  în  veci  în  istoria  patriei  sale  printre 
personalităţile  de  primă  mărime**  (nr.  16  din  24  februarie  1842,  p.  74). 

24  Volumul  II  al  manualului  său  de  Istoria  Bisericii  Ortodoxe  răsăritene ,  care 
se  ocupa  de  români,  a  fost  tradus  şi  tipărit  în  limba  germană  de  preoţii  profesori 
Zaharia  Boiu  şi  Ioana  Popescu  de  la  Institutul  teologic-pedagogic  din  Sibiu,  sub 
titlul  Geschichte  der  griechisch- orient alischen  Kirche  in  Osterreich  (Sibiu,  1862) 
pentru  a  putea  fi  consultat  şi  de  teologi  şi  istorici  de  origine  germană. 

25  A  se  vedea  în  această  problemă  studiul  lui  Joachim  Wittstock,  Relaţii 
culturale  dintre  românii  şi  saşii  transilvăneni  în  anii  1800 — 1918,  în  voi.  Studii  de 
istorie  a  naţiunilor  conlocuitoare  . . .,  p.  286 — 328. 

In  chip  deosebit  trebuie  să  prezentăm  figura  distinsului  preot  rural 
Sava  Popovici-BarciciniL  din  Răşinari  (1814 — 1879),  membru  corespondent 
al  Academiei  Române.  El  este  autorul  a  numeroase  manuale  de  conver¬ 
saţie  româno-germane,  a  unei  Gramatici  germane  pentru  şcolile  româ¬ 
neşti  (apărută  în  cinci  ediţii),  a  unei  Gramatici  a  limbii  române  pentru 
şcolile  germane  (Theoretisch-praktische  Grammatik  der  rumânischen 
Sprache,  în  trei  ediţii),  a  unui  impunător  t,Wbrterbuch  der  rumânischen 
und  deutschen  Spracheu  în  două  părţi:  româno-german  şi  german-român 
cu  peste  1700  de  pagini,  ajuns  la  trei  ediţii.  Manualele  lui  au  fost  folo¬ 
site  în  şcolile  germane  şi  româneşti  şi  au  fost  recenzate  elogios  în  reviste 
şi  ziare  de  limbă  germană  sau  română.  în  felul  acesta,  preotul  răşinărean 
şi-a  adus  o  contribuţie  de  seamă  la  cunoaşterea  reciprocă  a  limbilor  celor 
două  popoare.26 

în  primele  decenii  ale  secolului  nostru,  preotul  profesor  Eugen  To- 
doran  (1885 — 1931)  de  la  Institutul  teologic-pedagogic  ortodox  din  Sibiu, 
împreună  cu  profesorul  sas  Dr.  Rudolf  Porsche  de  la  Gimnaziul  evanghelic- 
luteran  din  Sibiu  au  publicat  un  manual  de  Limba  română  pentru  uzul 
şcoalelor  medii  şi  civile  săseşti  (clasele  I — IV)  din  Transilvania,  care  a 
fost  premiat  de  Consistoriul  Episcopiei  evanghelice  din  Sibiu,  un  Dicţio¬ 
nar  german-român  şi  român-german ,  precum  şi  un  manual  de  Limba 
română ,  pentru  aceleaşi  clase  ale  şcolilor  cu  limbă  de  predare  maghiară. 

în  încheiere,  trebuie  amintite  şi  cîteva  fapte  care  privesc  organizarea 
celor  două  Biserici  din  Transilvania.  Fiind  lipsiţi,  atît  românii  cît  şi 
saşii,  de  o  organizaţie  de  stat  propriu-zisă,  Biserica  era  pentru  ei  singura 
instituţie  cu  caracter  naţional,  în  jurul  căreia  gravita  întreaga  lor  viaţă 
religioasă,  culturală,  economică  şi  naţional-politică.  Din  această  pricină, 
amindouă  Bisericile  —  ortodoxă  şi  evanghelică  —  au  avut  la  conducerea 
Bisericii,  respectiv  a  poporului  lor,  atît  clerici  cît  şi  laici.  De  fapt,  parti¬ 
ciparea  laicilor  la  conducerea  treburilor  bisericeşti  este  ceva  specific 
Ortodoxiei,  ea  putînd  fi  urmărită  în  Transilvania  încă  din  secolul  al 
XVI-lea.  Mai  tîrziu,  în  urma  reorganizării  bisericeşti  săvîrşită  de  mitro¬ 
politul  Andrei  Şaguna,  prin  „Statutul  Organic4*  din  1868,  laicii  erau  aleşi 
în  proporţie  de  2/3  în  aşa-numitele  „sinoade“  sau  adunări  eparhiale  de 
pe  lingă  Episcopii,  în  Congresul  naţional-bisericesc  al  întregii  Mitropolii 
a  Transilvaniei,  precum  şi  în  organul  permanent  de  conducere  al  unei 
eparhii,  numit  pe  atunci  „Consistoriu"  ca  şi  la  saşii  luterani  (azi  se  nu¬ 
meşte  Consiliu  eparhial).  La  parohii,  conducerea  treburilor  bisericeşti 
o  avea  adunarea  parohială,  formată  din  toţi  credincioşii  majori  din  paro¬ 
hie,  iar  ca  organ  executiv  funcţiona  „comitetul  parohial";  averea  bisericii 
era  administrată  de  un  „curator"  şi  la  români  şi  la  saşi.  Este  deci  o  orga¬ 
nizare  asemănătoare  care  apropia  pe  românii  ortodocşi  de  saşii  luterani 
şi  îi  deosebea  —  şi  pe  unii  şi  pe  alţii  —  de  Biserica  romano-catolică,  în 
care  conducerea  era  rezervată  exclusiv  clerului. 

Un  fenomen  asemănător  observăm  şi  la  alegerea  preoţilor.  Din  tim¬ 
puri  îndepărtate,  obştea  credincioşilor  români  alegea  ca  preot  un  credin- 


26  Mircea  Păcurariu,  Un  vrednic  slujitor  al  Bisericii  şi  al  şcolii  româneşti: 
preotul  Sava  Popovici-Barcianu,  în  rev.  Mitropolia  Ardealului ,  an.  XXIV,  nr.  4—6, 
1979,  p.  505—511. 

cios  cu  învăţătură,  pregătit  în  vreo  mănăstire,  care  era  trimis  la  hiro¬ 
tonie.  După  înfiinţarea  seminariilor  teologice,  adunarea  parohială  alegea 
ca  preot  pe  unul  din  absolvenţii  de  teologie  prezentaţi  la  concurs,  aşa 
cum  se  făcea  şi  la  saşii  luterani.  Acest  sistem  s-a  practicat  fără  între¬ 
rupere  pînă  în  zilele  noastre,  evitîndu-se  sistemul  numirii  preoţilor  de 
către  Conducerea  eparhiei. 

Apoi,  amîndouă  Bisericile  au  organizat  şcoli  elementare,  în  care,  de 
multe  ori,  erau  dascăli  înşişi  preoţii  ortodocşi,  respectiv  pastorii  lute¬ 
rani.  De  asemenea,  cele  două  Biserici  au  organizat  şi  îndrumat  învăţă- 
mîntul  mediu  în  limba  naţională,  românii  avînd  licee  la  Blaj,  Beiuş, 
Braşov,  Brad,  Năsăud,  iar  saşii  la  Sibiu,  Braşov,  Mediaş,  Sighişoara  şi 
în  alte  părţi.  Se  obişnuia  ca  pastorii  luterani  să  fie  recrutaţi  din  rîndul 
profesorilor  acestor  gimnazii.  In  Biserica  românească,  Andrei  Şaguna  a 
dispus,  încă  din  1850,  ca  toţi  absolvenţii  de  teologie  să  fie  obligaţi  să 
funcţioneze  un  număr  de  ani,  înainte  de  hirotonie,  ca  învăţători  în  şcolile 
elementare  româneşti  conduse  de  Biserică.  Manualele  didactice  folosite 
în  aceste  şcoli  erau  lucrate  de  profesori  teologi  ai  celor  două  Biserici  şi 
tipărite  cu  aprobarea  forurilor  superioare  bisericeşti. 

La  liceele  săseşti  au  învăţat  şi  mulţi  tineri  români  —  unii  dintre 
ei  ajungînd  preoţi  —  care  au  păstrat  pentru  toată  viaţa  sentimente  de 
preţuire  pentru  fraţii  lor  luterani  şi  faţă  de  literatura  germană.  Unii 
dintre  ei  s-au  numărat,  mai  tîrziu,  printre  cei  mai  de  seamă  traducători 
din  literatura  germană  în  româneşte.  Menţionăm,  de  pildă,  pe  preotul 
profesor  Zaharia  Boiu  din  Sibiu  ( Nathan  der  Weise  a  lui  Lessing)  în 
secolul  trecut,  preotul  consilier  Sebastian  Stanca  din  Cluj,  în  prima 
jumătate  a  secolului  nostru  şi  alţii. 


* 


Am  prezentat  doar  cîteva  fapte  —  dintr-un  şir  foarte  mare  —  care 
ne  arată  că  în  cursul  atîtor  secole  de  convieţuire  frăţească,  Bisericile 
ortodoxă  română  şi  evanghelică  săsească- din  Transilvania  s-au  respectat 
şi  preţuit  reciproc,  s-au  ajutat  în  probleme  de  interes  cultural  şi  social. 
Privind  asupra  acestor  fapte,  ne  apare  firească  constatarea  că  actualele 
relaţii  ecumeniste  dintre  cele  două  Biserici  nu  sînt  ceva  nou,  ci  ele  sînt 
o  continuare  —  într-o  formă  mult  evoluată  —  a  bunelor  raporturi  de 
prietenie,  colaborare  şi  respect  reciproc  din  trecutul  lor. 


Pr.  prof.  Mircea  Păcurariu 


PREOCUPĂRI  PASTOR AL-MISIONARE 
ÎN  OPERA  PREA  FERICITULUI  PATRIARH  IUSTIN 


Una  dintre  slujirile  arhieriei  Mîntuitorului  este  şi  slujirea  învăţăto- 
rească.  Vorbind  de  slujirea  învăţătorească,  se  impune  implicit  a  fi  preocu¬ 
paţi  de  învăţătura  dreaptă,  de  învăţătura  dreptei  credinţe.  Această  slujire 
a  fost  dată  în  puterea  Tainei  Hirotoniei  prin  Sf.  Apostoli  şi  treptele 
preoţiei  bisericeşti  şi  în  mod  deosebit  arhiereului. 

Textele  revelate  ale  Sf.  Scripturi  mereu  aduc  in  atenţie  această 
slujire  a  dreptei  credinţe.  ,,Păzeşte-te  pe  tine  însuţi  şi  învăţătura,  stă- 
ruieşte  în  ea,  că  făcînd  aşa  şi  pe  tine  te  vei  mîntui  şi  pe  cei  ce  te  ascultă" 
(I  Tim.  4,  16),  sfătuieşte  Sf.  Ap.  Pavel  pe  ucenicul  său  Timotei  şi  conti¬ 
nuă  mai  departe  cu  acelaşi  îndemn:  ,,propovăduieşte  cuvîntul,  stăruieşte 
cu  timp  şi  fără  timp,  mustră,  ceartă,  îndeamnă  cu  toată  îndelunga  răb¬ 
dare  şi  învăţătura"  (II  Tim.  4,  2).  De  ce?  Pentru  că  „va  veni  o  vreme 
cînd  nu  vor  mai  suferi  învăţătura  sănătoasă,  ci  dornici  să-şi  desfăteze 
auzul  îşi  vor  îngrămădi  învăţături  după  poftele  lor.  Şi  îşi  vor  întoarce 
auzul  de  la  adevăr  şi  se  vor  abate  către  basme"  (II  Tim.  4,  3 — 4). 

Dumnezeu  a  aşezat  Biserica,  asemenea  unui  far  luminos  pe  o  stîncă, 
în  mijlocul  valurilor,  în  faţa  învăţăturilor  nedrepte,  ca  „stîlp  şi  întărire 
a  adevărului"  (I  Tim.  3,  15).  Cuvintele  des  repetate  de  Mîntuitorul  nos¬ 
tru  „Adevăr,  adevărat  zic  vouă"  sînt  o  dovadă  a  preţuirii  şi  totodată 
a  apărării  Adevărului  faţă  de  învăţăturile  străine.  încă  din  primele 
veacuri  ale  istoriei  Bisericii  creştine  se  pot  constata  luptele  duse  de  către 
Sf.  Părinţi  pentru  apărarea  dreptei  credinţe,  precum  reiese  din  hotărîrile 
şi  canoanele  sinoadelor  ecumenice.  în  scrierile  filocalice  ale  Bisericii 
se  subliniază  faptul  că  a  fi  eretic  e  cu  mult  mai  grav  decît  a  fi  păcătos. 

Conştient  de  toate  acestea  P.  F.  Patriarh  Iustin,  încă  de  pe  băncile 
Seminarului  „Patriarhul  Miron"  s-a  dovedit  un  sîrguincios  elev  în 
acumularea  cunoştinţelor  şi  a  învăţăturilor  drepte  ale  Bisericii  Ortodoxe. 
De  atunci  conducerea  bisericească  a  vremii  şi-a  dat  seama  că  are  în  faţă 
un  om  de  nădejde  pentru  viitor,  un  viitor  slujitor  şi  apărător  al  dreptei 
credinţe.  De  aceea,  preocupaţi  de  formarea  sa  teologică,  îndată  după 
terminarea  Seminarului  a  fost  trimis  pentru  perfecţionarea  cunoştin¬ 
ţelor  şi  întărirea  sa  în  dreapta  credinţă  la  Facultatea  de  Teologie  din  Atena 
pe  care  a  absolvit-o  cu  merite  deosebite,  sub  îndrumarea  unor  teologi 
ortodocşi  de  renume  mondial.  Este  destul  să  amintim  pe  prof.  Hristu 
Andrutsos,  care  preţuia  în  mod  deosebit  pe  sîrguinciosul  student  român. 
Ca  o  dovadă  despre  această  preţuire  şi-a  exprimat  dorinţa  ca  operele 
sale,  ce  vor  fi  traduse  în  lb.  română,  să  fie  traduse  de  studentul  Iustin 

Moisescu,  bun  cunoscător  al  lb.  greceşti,  fapt  împlinit  în  parte  mai  tîrziu, 
prin  traducerea  în  româneşte  a  Simbolicii  sus-numitului  profesor. 

Tot  pentru  urcarea  treptelor  perfecţionării  teologice,  îşi  continuă 
studiile  noul  licenţiat,  la  Facultatea  catolică  de  teologie  de  la  Stras- 
bourg,  devenind  astfel  şi  un  bun  cunoscător  al  limbilor  moderne.  Cu¬ 
noştinţele  teologice  dobîndite  au  fost  pecetluite  cu  titlul  de  doctor  în 
teologie  al  acestei  facultăţi. 

Pentru  Biserica  Ortodoxă  Sf.  Părinţi  sînt  socotiţi  „îndreptătorii  cre- 
dinţei**  ca  unii  ce  şi-au  desăvîrşit  viaţa  conform  învăţăturii  dreptei  cre¬ 
dinţe  şi  au  apărat  dreapta  credinţă  datorită  vieţii  lor  desăvîrşite.  Or 
cum  începînd  de  la  Noul  Testament  şi  pînă  la  cele  din  urmă  scrieri  ale 
Sf.  Părinţi,  învăţăturile  teologice  au  fost  scrise  şi  predate  în  mare  parte 
în  lb.  greacă,  erau  de  la  sine  înţelese  şi  justificate  marile  nădejdi  ce  se 
legau  de  tînărul  doctor  în  teologie,  cunoscător  al  limbii  greceşti  şi  ca 
urmare  al  Sf.  Părinţi. 

Aşa  se  explică  faptul  că  nu  după  mult  timp  de  la  decernarea  titlu¬ 
lui  de  doctor  în  teologie,  tînărului  Iustin  Moisescu  i  se  încredinţează 
funcţii  de  răspundere  în  Biserica  noastră  românească.  După  ce  un  timp 
a  ostenit  ca  profesor  la  Institutul  Teologic  din  Bucureşti,  îmbogăţind  şi 
pe  alţii  din  comorile  învăţăturii  sale  teologice,  acumulate  cu  mult  sîrg 
în  decursul  anilor,  urcă  treptele  ierarhiei  bisericeşti,  de  la  Mitropolit  al 
Transilvaniei  şi  pînă  la  Patriarh  al  Bisericii  Ortodoxe  Române.  îmbo¬ 
găţit  de  acum  şi  cu  o  îndelungată  experienţă  pastoral-misionară  Prea 
Fericirea  Sa  ca  „patriarh  al  vremurilor  noastre4*  tot  timpul  a  fost  şi  este 
preocupat  de  reuşita  unei  bune  pastoraţii  şi  a  unei  înţelepte  apărări  a 
dreptei  credinţe. 

Vom  încerca  în  studiul  de  faţă,  să  spicuim  cîteva  idei  din  învăţătura 
acestei  vaste  experienţe,  evidenţiind  viziunea  Prea  Fericitului  în  ceea 
ce  priveşte  preocupările  pastoral-misionare  referitoare  la  învăţătura  des¬ 
pre:  1.  Biserică;  2.  Cler;  3.  Adevărata  interpretare  a  textelor  şi  4.  Zidirea 
credincioşilor  în  dreapta  credinţă  şi  contribuţia  lor  la  unirea  Bisericilor 
şi  pacea  lumii. 

1.  Învăţătura  despre  Biserică 

Nu  numai  în  vremurile  noastre  deosebirile  de  vederi  în  privinţa 
învăţăturilor  despre  Biserică  sînt  o  realitate,  ci  chiar  de  la  început  au 
existat  aceste  tendinţe  centrifugale,  precum  reiese  mai  ales  din  Epistolele 
Sf .  Ioan  Evanghelistul  şi  cartea  Apocalipsei. 

Spre  deosebire  de  realitatea  fisurilor  şi  rupturilor  existente  astăzi 
între  Biserici,  în  acele  vremuri  de  început,  datorită  comuniunii  în  dra¬ 
gostea  credinţei  creştine,  nu  s-a  ajuns  la  fărîmiţarea  trupului  tainic  al 
lui  Hristos,  păstrîndu-se  nesfîşiată  cămaşa  cea  necusută  de  mînă  a  Bise¬ 
ricii,  pentru  că  păstra  cu  sfinţenie  învăţătura  dreaptă  primită  prin 
succesiune  apostolică  de  la  HristoS.  Faptul  este  relatat  şi  în  lucrarea 
Prea  Fericitului  Patriarh  „Ierarhia  bisericească  în  epoca  apostolică1*. 
Adînc  convins  că  acea  puritate  de  la  început  a  păstrat-o  Biserica  Orto¬ 
doxă,  Prea  Fericirea  Sa  declară  la  alegerea  de  Patriarh  următoarele: 

„Mă  încredinţez  Bisericii,  pentru  că  în  plinătatea  ei  ecumenică  şi  locală 
îmi  voi  desfăşura  activitatea;  ţării,  pentru  că  pe  ea  o  slujesc  bisericeşte; 
şi  lui  Dumnezeu,  fiindcă  în  numele  lui  Hristos  şi  cu  puterea  Sf.  Duh 
voi  păstori  turma  dată  mie  spre  păstrare**.1 

Începînd  din  vremile  ereziei  trinitare  şi  pînă  în  zilele  noastre  măr¬ 
turisirea  că  „Biserica  este  stîlp  şi  întărire  a  adevărului4*  s-a  dovedit  o 
realitate  de  nezdruncinat,  adeverindu-se  cuvîntul  Mîntuitorului  că  „Por¬ 
ţile  iadului  nu  o  vor  birui**  (Mt.  16,  18).  Mai  mult,  din  aceste  lupte  pen¬ 
tru  apărarea  dreptei  credinţe,  Biserica  a  ieşit  mai  întărită  şi  cu  o  expe¬ 
rienţă  mereu  actualizată  în  ceea  ce  priveşte  îndrumarea  pastoral-misio- 
nară  a  credincioşilor  ei. 

Totodată  s-au  temeinicit,  lărgit  şi  adîncit  înţelesul  dogmelor  ei  fixate 
în  scris  prin  canoane,  mărturisiri  de  credinţă  şi  cărţi  de  teologie  orto¬ 
doxă.  Cu  ocazia  vizitei  făcute  la  Patriarhia  Ecumenică,  Prea  Fericirea 
Sa,  vorbind  despre  prestigiul  Ortodoxiei  şi  a  afirmării  unităţii  sale,  de¬ 
clară  în  faţa  Patriarhului  Dimitrios  I  că  „aceasta  se  datoreşte  şi  necon¬ 
tenitelor  înnoiri  a  metodelor  ei  de  activitate  şi  a  formelor  ei  de  exprimare 
şi  de  valorificare  a  mesajului  Evangheliei  în  lumea  de  astăzi**.2 

Nu  numai  teologi  ai  Bisericii  Ortodoxe  Române  i-au  recunoscut 
Prea  Fericirii  Sale  această  rîvnă  de  apărător  al  dreptei  credinţe  a 
Bisericii,  ci  şi  teologi  ai  altor  Biserici  au  ţinut  să  evidenţieze  această 
convingere.  Astiel  Mitropolitul  Meliton  de  Calcedon,  tot  cu  ocazia  vizi¬ 
te?  de  la  Constantinopol,  afirma,  în  cuvîntul  de  bun  venit  adresat  Prea 
Fericirii  Sale:  „Sînteţi  credincios  continuator  al  sinoadelor  ecumenice 
creştine,  sînteţi  lucrătorul  cel  dintîi  al  viitorului  Sinod  panortodox**.3 

Aprecierea  Prea  Fericirii  Sale  ca  renumit  teolog  şi  apărător  al 
Ortodoxiei  a  trecut  graniţele  Ortodoxiei  româneşti,  devenind  astfel  un 
teolog  al  întregii  Ortodoxii  şi  totodată  un  ecumenist  de  prim  rang,  pre¬ 
cum  reiese  din  cuvintele  rostite  la  alegerea  de  Patriarh  prin  care  preciza 
următoarele:  „noi  sîntem  într-adevăr  o  Biserică  Ortodoxă  integrată  în 
plinătatea  trupului  tainic  al  Domnului  nostru  Iisus  Hristos.  Ca  şi  toate 
celelalte  Biserici  locale,  pe  plan  vertical  noi  sîntem  una,  sfîntă,  sobor¬ 
nicească  şi  apostolească  Biserică,  dar  pe  plan  orizontal  noi  sîntem  o 
Biserică  locală  avind  însă  plinătatea  Duhului  Sfînt.  Duhul  Sfînt  este  în 
întregime  in  fiecare  Biserică  şi  în  toată  Biserica.  El  este  în  întregime 
—  cum  ne  învaţă  Sf.  Vasile  cel  Mare  —  dar  noi  nu  sîntem  dependenţi 
de  nici  o  altă  Biserică,  nici  nu  ne  putem  extinde  lucrarea  bisericească 
dincolo  de  hotarele  jurisdicţiei  noastre**.4 

Aceeaşi  idee  este  dezvoltată  mai  departe  în  cuvintele:  „Bisericile 
Ortodoxe  locale  sînt  autocefale,  dar  Ortodoxia  este  un  corp  unitar  şi 
lucrarea  ei  în  probleme  de  interes  general  este  comună.  Biserica  are  un 


1  Cuvîntare  la  alegerea  ca  Patriarh  a  P.  F.  Iustin,  B.  O.  R.,  7 — 8/1977,  p.  601. 

2  Arhim.  V.  Costin  şi  Arhid.  Bânăţeanu,  Vizita  frăţească  făcută  de  P.  F. 
Patriarh  Iustin  Sanctităţii  Sale  Dimitrios  I,  Patriarhul  Constantinopolului,  B.  O.  R., 
5—6/1978,  p.  364. 

3  Ibidem. 

4  Cuvîntare  la  alegerea  de  Patriarh,  op.  cit.,  p.  598. 

cap,  pe  Domnul  nostru  Iisus  Hristos,  ea  are  o  conducere  sinodală  pan- 
ortodoxă,  are  un  centru  istoric  canonic.  Patriarhia  ecumenică,  care  asi¬ 
gură  manifestarea  unităţii  Bisericii  şi  lucrarea  în  comun  a  Bisericilor". 
De  aceea  continuă  mai  departe  Prea  Fericirea  Sa:  „în  afară  de  Hristos 
capul  Bisericii,  noi  nu  putem  să  acceptăm  alte  capete  împotriva  tradiţiilor 
noastre  şi  ordinei  bisericeşti  de  la  noi  în  această  privinţă".5 

în  desele  vizite  întreprinse  în  străinătate  ca  Mitropolit  al  Moldovei, 
Prea  Fericitul  mereu  căuta  să  evidenţieze  valoarea  cultului  ortodox  ca 
mijloc  de  apărare  a  dreptei  credinţe.  Astfel  în  cuvîntarea  ţinută  în  cate¬ 
drala  reformată  din  Paris  spunea,  printre  altele,  că  „mai  mult  decît  orice 
alt  moment  în  timpul  slujbei  religioase  comune  în  biserică,  se  manifestă 
unirea  comună  a  credincioşilor.  în  această  ambianţă  specifică  de  înălţare 
şi  de  intimitate  religioasă,  scara  care  urcă  spre  cer  devine  o  realitate; 
credincioşii  sînt  casnici  ai  sfinţilor,  locuitori  ai  casei  lui  Dumnezeu" 
(Efes.  2,  19).  In  acel  moment  dispare  tot  ceea  ce  este  individual,  ca  omul 
ieşind  din  propriile  sale  margini,  să  devină  într-un  oarecare  fel,  unul  cu 
semenii  săi,  în  comuniune  cu  ei".6 

Aceste  adevăruri  de  credinţă  ale  Ortodoxiei,  în  decursul  istoriei 
lor  au  fost  apărate  cu  preţul  vieţii,  încît  fiecare  dogmă  a  Bisericii  a  fost 
pecetluită  cu  jertfa  sîngelui,  aşa  precum  se  exprimă  un  teolog  ortodox 
român.  Şirul  acestor  martiri  ai  Ortodoxiei  începînd  de  la  Sf.  Apostoli 
şi  pînă  în  zilele  noastre  a  fost  neîntrerupt.  E  destul  să  amintim  doar 
cîteva  nume  ca:  Sf.  Antonie  cel  Mare,  Sf.  Trei  Ierarhi,  Sf.  Ciril  al  Ale¬ 
xandriei,  Sf.  Maxim  Mărturisitorul,  Sf.  Ioan  Damaschinul  şi  pînă  la  Sf. 
Simion  Noul  Teolog,  Sf.  Grigorie  Palama,  Nicolae  Cabasila  etc. 

Iar  dacă  am  completa  acest  şir  neîntrerupt  de  mărturisitori  ai  drep¬ 
tei  credinţe  cu  cei  ai  Bisericii  Ortodoxe  Române,  nu  putem  uita  pe  mar¬ 
tirii  din  Sciţia  Minor,  şi  pe  cei  mai  aproape  de  noi,  Sf.  Ilie  Iorest,  Sava 
Brancovici,  Visarion,  Sofronie  de  la  Cioara,  Mucenicul  Oprea  de  la 
Sălişte  şi  chiar  pe  Constantin  Brîncoveanu,  domnul  Ţării  Româneşti. 

Pe  toţi  aceştia  purtîndu-i  în  minte  şi  în  inimă  pe  cînd  se  afla  ca 
Mitropolit  al  Ardealului,  ţine  să  declare  cu  ocazia  alegerii  ca  Mitropolit 
al  Moldovei  următoarele:  „Voi  fi  dîrz  apărător  al  bunelor  legături  de 
dragoste  şi  împreună  lucrare  cu  toate  Bisericile  Ortodoxe  surori,  căci 
din  trecutul  luminos  al  Bisericii  noastre,  am  desprins  acest  adevăr:  roade 
bune  şi  de  folos  au  încununat  bunele  legături  dintre  poporul  nostru  şi 

popoarele  vecine".7 

Asemenea  poporului  român  şi  Biserica  Ortodoxă  Română  a  fost  o 
Biserică  larg  înţelegătoare  şi  ajutătoare  a  altor  Biserici  şi  popoare, 
fapt  pentru  care  de  la  început  s-a  arătat  deschisă  şi  spre  ecumenism. 
„Biserica  noastră,  spunea  P.  F.  Sa  în  1961  la  New  Delhi,  a  fost  animată 
de  cel  mai  curat  spirit  ecumenic"  şi  continuă  mai  departe  „Ortodoxia 


5  Dr.  Antonie  Plămădeală,  Vicar  patriarhal,  Bizanţ,  Constantinopol,  Istanbul 
în  istorie  şi  astăzi,  B.  O.  R.,  9 — 10/1974,  p.  1143. 

6  Cuvântare  ţinută  în  catedrala  reformată  din  Paris  în  1962,  cf.  M.  M.  S.,  1 — 2/ 
1963,  p.  34. 

7  Cuvîntarea  I.  P.  S.  Mitrop.  Iustin  al  Moldovei  cu  ocazia  instalării  sale, 
B.  O.  R.,  1—2/1957,  p.  72. 

aduce  în  dialogul  ecumenic,  conştiinţa  unităţii  bisericeşti  trăită  veacuri 
de-a  rîndul . . .  Ortodoxia  aduce  în  mişcarea  ecumenică  interpretarea 
tradiţională  a  Sf.  Scripturi,  dezvoltarea  succesivă  a  gîndirii  teologice, 
bogăţia  cultului  religios  şi  frumuseţea  angelică  a  vieţii  sale  spirituale. 
Pe  scurt,  Ortodoxia  pune  la  dispoziţia  Bisericilor  membre  ale  C.  E.  B. 
întregul  ei  tezaur  de  credinţă  şi  de  viaţă  în  Iisus  Hristos**.8 

Larga  ei  înţelegere  şi  spiritul  ecumenist  al  Ortodoxiei  româneşti 
nu  se  reduce  numai  la  o  colaborare  cu  Bisericile  Ortodoxe,  ci  şi  cu  cele¬ 
lalte  Biserici  şi  culte,  aşa  precum  a  ţinut  să  sublinieze  Prea  Fericirea 
Sa  la  alegerea  de  Patriarh  în  următoarele  cuvinte:  „Dimpotrivă  vom 
ajuta  şi  sprijini  întărirea  legăturilor  de  cooperare  ale  Bisericii  noastre 
cu  celelalte  Biserici  sau  culte  religioase,  atît  pe  plan  bilateral  cît  şi  pe 
plan  general,  în  cadrele  Conferinţei  Bisericilor  Europene,  ale  Confe¬ 
rinţei  pentru  pace  şi  ale  C.  E.  B.,  considerînd  că  lucrarea  de  întărire  a 
unităţii,  a  unităţii  bisericeşti  şi  de  apărare  a  păcii  între  popoare,  consti¬ 
tuie  una  dintre  cele  mai  frumoase  laturi  ale  activităţii  Bisericii  în  lume 
în  epoca  noastră**.9 

In  concepţia  despre  Biserică  a  P.  F.  Sale  este  bine  conturată  ideea, 
că  Biserica  nu  poate  fi  străină  de  problemele  lumii,  lumea  însăşi  fiind 
o  creaţie  a  lui  Dumnezeu.  „De  aceea,  zice  P.  F.  Sa,  lucrarea  noastră  bise¬ 
ricească  săvîrşindu-se  în  Biserica  de  totdeauna  şi  de  pretutindeni,  îşi 
împleteşte  firele  ei  cu  firele  lucrării  altor  Biserici.  împreună  cu  ele  ne 
rugăm  pentru  toţi  oamenii,  împreună  cu  ele  ne  străduim  să  aducem 
partea  noastră  de  contribuţie  la  soluţionarea  tuturor  problemelor  care 
frămîntă  astăzi  omenirea**.10  Ca  Biserică  autocefală  îşi  împleteşte  nă¬ 
zuinţele  şi  cu  poporul  nostru,  care  face  parte  din  trupul  său,  ale  cărui 
frămîntări  influenţează  şi  felul  de  &  fi  al  Bisericii,  ceea  ce-1  face  pe 
P.  F.  Părinte  Patriarh  să  susţină  că  „Biserica  noastră  împletindu-şi  des¬ 
tinele  ei  cu  ale  poporului  nostru  şi-a  făurit  un  chip  propriu  potrivit  cu 
chipul  neamului  nostru . . .  fiind  împreună  lucrători  cu  Dumnezeu  la 
mîntuirea  tuturor**.* 11 

Este  bine  cunoscut  faptul  că  o  parte  dintre  românii  ortodocşi  trăiesc 
dincolo  de  hotarele  ţării,  ducînd  cu  ei  trăsăturile  caracterului  românesc 
precum  şi  tradiţiile  noastre  româneşti.  Şi  pentru  aceştia  P.  F.  Sa  păs¬ 
trează  un  loc  de  preţ  în  gîndirea  şi  preocuparea  de  fiecare  zi,  realitate 
ce  reiese  din  cuvintele:  „Avem  peste  hotare  comunităţi  româneşti  orto¬ 
doxe,  nu  numai  în  Europa,  dar  şi  în  celelalte  două  Americi,  în  Canada, 
în  Australia  şi  în  Noua  Zeelandă.  De  toate  ne  vom  îngriji  sprijinindu-ne 
de  nevoile  lor**.12 

Ca  o  concluzie  asupra  acestui  capitol  putem  deduce  că  P.  F.  Părinte 
Patriarh  s-a  dovedit  a  fi  prin  scris  şi  prin  atitudine  un  neodihnit  oste¬ 
nitor,  apărător  al  dreptei  credinţe  ortodoxe,  păstrată  de  la  strămoşii  noştri 
şi  actualizată  în  vremile  noastre,  pentru  apărarea  căreia  s-a  jertfit  în 


8  M.  M.  S.,  1—2/1963,  p.  40-^41. 

9  Cuvîntare  la  alegerea  de  patriarh,  op.  cit.,  p.  600. 

10  Ibidem,  p.  650. 

11  Ibidem. 

12  Ibidem,  p.  599. 

decursul  veacurilor  atîţia  mucenici.  Această  atitudine  s-a  manifestat  şi 
faţă  de  celelalte  Biserici  şi  culte  creştine  din  sinul  C.  E.  B.  Preocupările 
P.  F.  Sale  au  fost  legate  şi  de  destinele  poporului  nostru  românesc  şi  de 
buna  pace  intre  popoare,  condiţie  principală  a  prosperităţii  lor  materiale 
şi  spirituale. 


2.  Preotul  —  slujitor  al  lui  Dumnezeu  şi  apărător  al  dreptei  credinţe 

Pornind  de  la  declaraţia  pe  care  preotul  o  citeşte  în  faţa  altarului 
înainte  de  hirotonirea  sa  şi  care  se  încheie  cu  cuvintele  „Aşa  să-mi  ajute 
Dumnezeu",  reiese  că  preotul  se  obligă  la  un  angajament  responsabil  faţă 
de  Dumnezeu  pentru  apărarea  dreptei  credinţe.  Cuprinsul  acestui  anga¬ 
jament  reiese  din  textul  declaraţiei  citată  mai  sus,  argumentat  cu  texte 
biblice  ca  îndemn  dat  de  Sf.  Apostoli  şi  de  Sf.  Apostol  Pavel  ucenicilor 
săi,  episcopii  Tit  şi  Timotei.  îndemnurile  sînt  edificatoare  şi  actuale,  aten- 
ţionîndu-1  pe  preot  că  mereu  se  cade  a  veghea  la  desăvîrşirea  vieţii  sale, 
la  păzirea  poruncilor  şi  rînduielilor  bisericeşti. 

Credincios  acestui  angajament  Prea  Fericitul  Părinte  Patriarh  scrie 
într-una  din  scrisorile  sale  irenice:  „vom  veghea  ca  şi  în  viitor  să  fie  păs¬ 
trate  şi  întărite,  neschimbate  învăţăturile  şi  tradiţiile  Sf.  Biserici  Orto¬ 
doxe  de  răsărit,  de  către  slujitorii  şi  credincioşii  noştri".13  Pentru  ca  un 
preot  să  devină  apărător  al  dreptei  credinţe,  ca  mereu  „să  îndrepteze 
cuvîntul  adevărului"  i  se  cere  mai  întîi  o  deosebită  pregătire  teologică. 
Prea  Fericitul  Părinte  Patriarh  rămîne  un  viu  exemplu  şi  în  această 
privinţă.  Un  teolog  român  ţine  să  evidenţieze  acest  fapt  zicînd  că  „s-a 
înscris  în  timpul  nostru  printre  marile  figuri  de  ierarhi,  cărturari  ai 
Bisericii  neamului  nostru  . . .  s-a  impus  ca  un  teolog  de  mare  exigenţă 
ştiinţifică,  contemporană  şi  în  acelaşi  timp  ca  un  păstrător  fidel  al  tra¬ 
diţiilor  noastre  ortodoxe  şi  înţelegerea  Scripturii  şi  a  tuturor  învăţăturilor 
creştine  ...  iar  în  perioada  actuală  a  vieţii  sale  stă  şi  înţelegerea  P.  F. 
Sale  pentru  necesitatea  sprijinirii  importantelor  acţiuni  ale  poporului 
nostru  pentru  înflorirea  continuă  a  zestrei  noastre  strămoşeşti".14 

Conştient  că  preotul  trebuie  ca  înainte  de  hirotonie  să-şi  temeini- 
cească  învăţăturile  sănătoase  ale  teologiei  ortodoxe,  Prea  Fericirea  Sa 
nu  a  încetat  a-i  îndemna  pe  tinerii  seminarişti  şi  studenţi  teologi,  să  se 
sîrguiască  spre  această  plinire.  Mărturie  ne  sînt  cuvintele  rostite  la 
deschiderea  anului  şcolar  de  la  Institutul  Teologic  Universitar  din  Sibiu, 
cînd,  în  calitate  de  Mitropolit  al  Ardealului,  le  spunea:  „Nu  puteţi  deveni 
cu  adevărat  slujitori  ai  lui  Hristos,  decît  atunci  cînd  veţi  izbuti  să 
trăiţi  învăţătura  pe  care  a  împlinit-o  Hristos  venind  pe  pămînt  şi  trup 
de  om  luînd  . . .  sînteţi  chemaţi  să  duceţi  mai  departe  opera  aceasta  dum¬ 
nezeiască  pe  care  a  săvîrşit-o  Fiul  lui  Dumnezeu  în  lume".15 


13  Scrisoare  irenică,  B.  O.  R.,  7 — 8/1977,  p.  667. 

14  Pr.  prof.  Dr.  D.  Stăniloae,  Omagiu  P.  F.  Patriarh  Iustin  la  vîrsta  de  70  de 
ani,  O.,  2/1980. 

15  Cuvîntare  la  deschiderea  anului  şcolar  a  Mitrop.  Iustin,  M.A.,  1 — 2/1956, 
p.  167. 

Ca  dascăl  de  teologie  şi  ca  un  bun  cunoscător  al  rolului  dascălului  în 
formarea  studenţilor  teologi,  se  adresa  profesorilor  de  teologie  cu  cuvin¬ 
te  ca  acestea:  ,, Adevăraţii  dascăli  sînt  chemaţi  să  continue  slujirea 
învăţătorească,  să  adauge  experienţa  lor  foştilor  învăţăcei  şi  în  alte 
prilejuri,  mai  ales  la  întruniri  şi  cursuri  speciale  periodice1*.16  Mereu  era 
întreţinută  dorinţa  Prea  Fericirii  Sale  de  a  avea  „profesori  serioşi  şi 
bine  pregătiţi,  studenţi  conştienţi  şi  conştiincioşi,  slujitori  responsabili 
ai  Bisericii  strămoşeşti  şi  cetăţeni  loiali  ai  patriei11.17 

Dacă  punem  o  întrebare:  De  ce  Biserica  a  depus  şi  depune  mereu  efor¬ 
turi  pentru  apărarea  dreptei  credinţe?  Nu  putem  răspunde  decît  că  de 
dreapta  credinţă,  adică  de  ortodoxia  învăţăturii,  depinde  şi  dreapta  ei 
întrupare,  adică  ortopraxia.  Biserica  primară  rămîne  peste  veacuri  un 
exemplu  viu  grăitor  in  această  privinţă,  dovedindu-se  prin  nenumărate 
exemple  că  marii  apărători  ai  dreptei  credinţe  au  întrupat  şi  alesele 
virtuţi  ale  sfinţeniei.  Căutînd  să  actualizeze  acest  trecut  de  aur  al  Bise¬ 
ricii,  ca  Mitropolit  al  Ardealului  susţinea  că  „pentru  împlinirea  misiunii 
dumnezeieşti  în  lume,  Biserica  are  nevoie  de  un  cler  temeinic  pregătit 
şi  călăuzit  fără  încetare  în  acţiunile  lui,  de  a  aduce  pe  credincioşi  la 
mîntuire11,18  de  aceea  „atît  studentul  de  azi,  cît  şi  preotul  de  mîine,  ca  şi 
dascălii  lui,  trebuie  să  aibă  in  vedere  chemarea  timpului  nostru,  adică 
o  credinţă  curată,  o  misiune  adevărată,  dezinteresată  şi  o  iubire  de  patrie 
jertfelnică11.19  Conştient  în  acelaşi  timp  că  o  bună  formare  creştinească  şi 
cetăţenească  începe  din  familie,  într-una  din  pastorale  îndeamnă  pe  pă¬ 
rinţi  ca  să-şi  „crească  copiii,  năzuind  să-i  facă  slujitori  ai  binelui  şi  ade¬ 
vărului,  stîlpi  de  nădejde  ai  obştei  lor,  cetăţeni  adevăraţi  ai  patriei 
noastre,  iar  copiii  să  respecte  pe  părinţi,  să-i  ajute  şi  să-i  cinstească11.20 
Din  slujirea  misionar- pastorală  P.  F.  Sa  îşi  face  un  legămînt,  fapt  ce 
reiese  din  cuvintele:  „mă  leg  să-mi  fac  din  păstorie  o  cunună  cu  care 
să-mi  împodobesc  viaţa  şi  să-mi  slujesc  Biserica  şi  Patria  spre  slava  şi 
înălţarea  lor11,21  iar  la  urcarea  pe  scaunul  de  mitropolit  al  Moldovei 
spunea:  „voi  urmări  cu  toată  luarea  aminte  ca  roadele  lucrării  preoţilor 
să  se  vadă  în  buna  chivernisire  a  locaşurilor  dumnezeieşti,  din  propovă- 
duirea  dragostei  între  toţi  fiii  patriei  şi  din  jertfelnică  dăruire  pentru 
binele  obştesc41.22 

Dar  ca  mitropolit  al  Moldovei  nu  se  referea  P.  F.  Sa  numai  la  înfru¬ 
museţarea  locaşurilor  de  închinare  ci  şi  la  o  înfrumuseţare  a  sufletului 
creştinului,  de  aici  şi  îndemnul  că  „în  locaşurile  noastre  de  închinare  să 
ne  purtăm  cu  bună-cuviinţă  şi  după  rînduială11.23  Este  îndeobşte  cunoscută 
valoarea  tactului  pastoral  pentru  îndrumarea  credincioşilor,  ceea  ce  a 


16  îndrumare  a  !.  P.  S.  Iustin,  Mitrop.  Ardealului  în  M.  A.,  1 — 2/1956,  p.  3. 

17  Alegerea  si  hirotonirea  (învestitura  şi  înscăunarea)  I.  P.  S.  Iustin,  Mitrop. 
al  Ardealului,  B.  O.  R.,  3 — 4/1956,  p.  254. 

18  îndrumarea  I.  P.  S.  Iustin,  op.  cit.,  p.  3. 

19  Festivitatea  inaugurării  oficiale  a  cursurilor  anului  universitar  1978 — 1979 
la  Inst.  Teol.  din  Bucureşti,  S.  T.,  5 — 10/1979,  p.  757. 

20  Pastorală  la  Naşterea  Domnului,  M.  M.  S.,  10/1967,  p.  658. 

21  La  urcarea  în  scaunul  de  Mitrop.  al  Ardealului,  B.  O.  R.,  3 — 4/1956,  p.  238. 

22  Instalarea  I.  P.  S.  Iustin  la  Moldova,  B.  O.  R.,  1 — 2/1957,  p.  42. 

23  Pastorală  la  înviere,  M.  M.  S.,  11 — 12/1963,  p.  648. 

făcut  pe  unul  dintre  Sfinţii  noştri  Părinţi  să  spună  că  această  îndru¬ 
mare  este  „arta  artelor".  Aducîndu-1  de  exemplu  pe  Sf.  Ap.  Pavel,  P.  F. 
Sa  îndemna  pe  preoţi  cu  aceste  cuvinte:  „Pentru  a-i  cîştiga  pe  toţi  Sf. 
Ap.  Pavel  îşi  schimba  glasul  de  fiecare  dată  potrivit  cerinţelor  sufleteşti 
ale  credincioşilor.  Către  tesaloniceni  el  vorbeşte  ca  un  prooroc,  aţintin- 
du-şi  privirile  spre  vremile  din  urmă,  este  învăţător  al  adevărului  în 
epistola  către  Romani,  cîrmaci  destoinic  în  epistolele  către  Corinteni,  psal- 
mist  în  epistola  către  Efeseni,  părinte  de  copii  în  epistola  către  Filipeni, 
păstor  al  Bisericii  în  epistolele  către  Timotei  şi  Tit,  preot  al  Celui  Prea- 
înalt  în  epistola  către  Evrei".24 

Viaţa  preotului  mereu  este  întrepătrunsă  de  diferite  greutăţi,  dar 
aşa  precum  marele  Apostol  a  învins  toate  datorită  tăriei  credinţei  sale, 
aşa  şi  preotul  să-i  urmeze  exemplul  pentru  că  „oricît  de  mare  îi  era  fră- 
mîntarea  pe  care  o  purta  în  suflet  creuinţa  sa  îi  era  prea  mare  şi  zelul  său 
prea  fierbinte  pentru  a-şi  pierde  nădejdea  în  biruinţa  crucii  Domnului 
Iisus  Hristos".25  Preotul  trebuie  să  ştie  şi  să  se  preocupe  cu  explicarea 
Sf.  Scripturi,  fapt  pentru  care  „această  înţelegere  a  cuprinsului  cărţilor 
Sf.  Scripturi,  necesită  o  pregătire  specială  pe  care  nu  o  are  orice  creş¬ 
tin .. .  de  aceea  pentru  a  face  cunoscută  învăţătura  ce  reiese  din  textele 
Sf.  Scripturi  după  o  bună  pregătire,  preotul  se  cade  a  predica  în  fiecare 
zi  de  sărbătoare,  în  care  să  explice  creştinilor  un  text  scripturistic  ca  o 
datorie  principală  pentru  fiecare  cleric",26  fără  însă  a  uita  că  „viaţa  pre¬ 
dicatorului  influenţează  asupra  ascultătorilor  săi,  mai  mult  decît  cuvin¬ 
tele  lui".27  Datorită  acestui  fapt  al  bunului  exemplu  „preoţii  sînt  datori  a 
aduce  în  faţa  ochilor  sufleteşti  ai  păstoriţilor  lor,  nenumăratele  pilde  de 
vieţuire  în  virtute  din  Scriptură:  unii  prin  bogăţie  (Avraam),  alţii  prin 
sărăcie  (Ilie),  unul  prin  căsătorie  (Iov)".28  Invăţînd  din  trecutul  Bisericii 
şi  al  neamului  nostru  preoţii  se  cade  a  fi  preoţi  ai  vremurilor  lor,  de 
unde  şi  îndemnul  P.  F.  Sale:  „ca  şi  strămoşii  noştri,  potrivit  cu  nevoile 
vremii  lor,  slujind  şi  noi  poporului  în  vremea  de  azi,  să  ne  dovedim,  cu 
gîndul  şi  cu  cuvîntul  şi  cu  fapta,  părtaşi  zidirii  vieţii  celei  noi  din  pa¬ 
tria  noastră  şi  apărători  ai  păcii  în  întreaga  lume".29  Tot  după  îndemnul 
Sf.  Ap.  Pavel  preoţii  şi  credincioşii  sînt  sfătuiţi  „să  se  supună  stăpînirii  şi 
dregătorilor  ţării,  dînd  tuturor  cuvenită  ascultare,  fără  preget  să  fie  gata 
spre  tot  lucrul  bun".30  Intre  preocupările  de  căpetenie  ale  vremurilor 
noastre  se  include  şi  preocuparea  cu  statornicirea  păcii  pe  pămînt,  care 
se  cade  a  fi  trăsătură  esenţială  a  pastoraţiei  actuale.  Foloasele  acestei 
preocupări  sînt  evidenţiate  în  cuvintele  acestea:  „buna  înţelegere  între 
oameni  şi  prietenia  între  popoare  sînt  roade  ale  dreptăţii  în  inima  cărora 


24  Prof.  Iustin  Moisescu,  Sf.  Ap.  Pavel  şi  viaţa  celor  mai  de  seamă  comunităţi 
creştine  în  epoca  apostolică,  S.  T.,  7 — 8/1951,  p.  415. 

25  Prof.  Iustin  Moisescu,  Sf.  Ap.  Pavel  la  Atena,  Iaşi,  1946,  p.  67. 

26  Prof.  Iustin  Moisescu,  Sf.  Scriptură  şi  interpretarea  ei  în  opera  Sf.  Ioan 
Hrisostom,  Candela,  1939,  p.  186. 

27  Ibidem,  p.  189. 

28  Ibidem,  p.  237. 

29  I.  P.  S.  Iustin,  Mitrop.  al  Moldovei,  Centenarul  Independenţei  1877 — 1977, 
B.  O.  R.,  5—6/1977,  p.  333. 

30  Pastorală  de  înviere,  M.  M.  S.,  3 — 4/1959,  p.  159. 

străluceşte  dragostea.  Cea  mai  aleasă  podoabă  a  dragostei  este  jertfa 
omului  pentru  semenul  său,  pentru  fericirea  patriei,  pentru  binele  între¬ 
gului  neam  omenesc*4.31 

în  concluzie  un  bun  păstor  de  suflete,  în  concepţia  P.  F.  Sale,  este 
preotul  care  se  pregăteşte  bine  din  punct  de  vedere  teologic,  care  păs¬ 
trează  cu  sfinţenie  dreapta  învăţătură  a  moşilor  şi  strămoşilor  noştri, 
actualizîndu-o  în  vremea  în  care  el  trăieşte.  Un  bun  păstor  nu  este 
străin  în  pastoraţia  isa  misionară  nici  de  problemele  care  frămîntă 
patria  în  care-şi  desfăşoară  activitatea  şi  nici  de  problemele  actuale  ale 
omenirii.  El  se  cade  a  împlini  îndemnul  Sf.  Ap.  Pavel:  „tuturor  toate 
m-am  făcut  ca  să  dobîndesc  pe  cît  mai  mulţi**  (I  Cor.  9,  19). 

3.  Textele  Sf.  Scripturi  şi  interpretarea  lor  autentică ,  conform  învă¬ 
ţăturii  Bisericii,  una  din  preocupările  pastor al-misionare  ale  preo¬ 
tului 

Dacă  astăzi  s-a  ajuns  la  un  număr  aşa  de  mare  de  culte  şi  de  nomi- 
naţiuni,  încit  numărul  lor  întrece  orice  evidenţă,  faptul  în  sine  are  mai 
multe  cauze.  Una  dintre  aceste  cauze  ţine  şi  de  modul  de  a  interpreta 
textele  revelate  ale  Sf.  Scripturi,  interpretare  de  cele  mai  multe  ori 
străină  de  exegeza  autentică  a  Bisericii.  Ieşirea  din  autenticul  acestei 
exegeze  este  ieşirea  în  largul  unor  exegeze  eronate.  Realitatea  acestor 
erori  a  fost  sesizată  de  către  Prea  Fericitul  încă  din  timpul  profesoratului 
în  cuvintele:  „De  cele  mai  multe  ori  cel  ce  citeşte  Sf.  Scriptură  fără  o 
bună  pregătire  în  problemele  teologice,  găseşte  acolo  numai  ceea  ce  das¬ 
călii  săi  l-au  învăţat  să  caute.  Uneori  trece  în  grabă  peste  pagini  întregi, 
fără  a  se  opri  asupra  temeiurilor  de  credinţă  şi  viaţă  creştină;  alteori  din 
pricina  unei  metode  greşite  de  interpretare  a  cuvîntului  dumnezeiesc,  el 
se  lasă  ispitit  să  introducă  în  cărţile  sfinte  lucruri  cu  totul  străine  de 
cugetul  autorului  inspirat**.32  Sf.  Scriptură,  fiind  o  carte  inspirată  de  Sf. 
Duh,  este  de  la  sine  înţeles  că  este  o  carte  grea  şi  greu  de  interpretat,  de 
aceea  este  necesară  o  cercetare  cu  mare  atenţie  a  întregului  cuprins  al 
cărţilor  inspirate,  pentru  a  ne  însuşi  cu  mintea  o  mică  parte  din  adevă¬ 
rurile  dumnezeieşti*4.33  Că  este  o  carte  greu  de  interpretat  ne-o  spune 
însuşi  Sf.  Ap.  Petru  într-una  din  epistolele  sale,  atunci  cînd  îşi  aten¬ 
ţionează  ascultătorii  că  „cei  neştiutori  şi  neîntăriţi  s-ar  putea  să  o  tăl¬ 
măcească  spre  a  lor  pierzare*4  (II  Petru  3,  16).  De  aceea  rămîne  ca 
Biserica  —  şi  ea  inspirată  de  Sf.  Duh  —  să  aibă  misiunea  de  interpretare 
autentică  a  Sf.  Scripturi,  putere  dată  ei  de  însuşi  Mîntuitorul  Hristos, 
fapt  pentru  care  a  fost  numită  „stîlp  şi  întărirea  adevărului**  (I  Tim.  3,  15). 

Sf.  Părinţi  păstrînd  mereu  un  echilibru  între  diferitele  sensuri  de 
interpretare  (literar,  alegoric,  tipic  şi  anagogic),  toţi  aduc  o  interpretare 
de  adîncime  a  sensului  textului:  „Părinţii  nu  citeau  textele,  ci  pe  Hristos 
cel  pururea  viu,  Hristos  le  vorbea  şi  ei  consumau  cuvîntul  Lui  ca  pîinea 


31  Pastorală  la  Naşterea  Domnului,  M.  M.  S.,  9 — 12/1974,  p.  €60. 

32  Prof.  Iustin  Moisescu,  Atitudinea  papalităţii  faţă  de  progresul  omenirii, 
O.,  1/1953,  p.  116. 

33  Prof.  Iustin  Moisescu,  Sf.  Scriptură  şi  interpretarea  ei . . .,  op.  cit.,  p.  171. 

şi  vinul  euharistie.  Astăzi  în  locul  cugetării  eonice  a  Părinţilor,  a  focului 
viziunii  lor,  asistăm  adesea  la  un  lucru  de  scribi,  care  se  apleacă  în  mod 
scrupulos  asupra  textelor,  le  analizează  cu  conştiinţă,  fac  articole  pentru 
dicţionare  de  teologie,  dar  nu  mai  fac  teologie".34 

O  interpretare  greşită  a  textului  aduce  după  sine  şi  o  practică  morală 
greşită.  Este  destul  să  amintim  doar  un  singur  exemplu,  învăţătura  şi 
practica  „Sectei  sinucigaşe"  despre  care  s-a  scris  mult  în  ultima  vreme. 
O  altă  cauză  a  interpretării  greşite  este  neorînduiala  lăuntrică  a  persoa¬ 
nei.  Aceste  neorînduieli  lăuntrice  „nu  sînt  străine  de  voinţa  diavolească 
ce  continuă  să  dăinuiască  în  fiii  împărăţiei,  provocînd  discordii  în  sînul 
Bisericii".55  Datorită  acestei  realităţi,  atît  textele  Sf.  Scripturi,  cît  şi 
învăţăturile  ce  se  desprind  din  cultul  nostru  ortodox,  mereu  ne  îndeamnă 
a  ne  pune  de  acord  textul  cu  cele  dinlăuntru  şi  cele  dinlăuntru  cu  textul 
revelat  într-o  nedespărţită  interdependenţă. 

Sf.  Ap.  Pavel  conştient  de  această  interdependenţă  scria  corintenilor: 
„omul  firesc  nu  primeşte  cele  ale  Duhului  lui  Dumnezeu  căci  pentru  el 
sînt  o  nebunie  şi  nu  poate  să  le  înţeleagă  trebuind  a  fi  judecate  duhovni- 
ceşte"  (I  Cor.  2,  14).  Iar  cînd  îi  scrie  ucenicului  său  Timotei,  leagă  învă¬ 
ţătura  credinţei  de  strădania  desăvîrşirii  zicînd:  „Tu  ai  urmat  învăţătura 
mea,  strădania  mea,  îndelunga  mea  răbdare,  dragostea  mea,  răbdarea 
mea"  (II  Tim.  3,  10).  Petru  Damaschinul,  cunoscător  al  rezultatului 
acestei  interdependenţe,  zice:  „să  căutăm  cele  aflătoare  în  Scripturi  cu 
osteneală  şi  smerenie  şi  cu  sfatul  celor  încercaţi,  căutînd  să  le  aflăm  mai 
degrabă  cu  fapta  decît  cu  cuvîntul".36  Marcu  Ascetul  ţine  să  îndemne  pe 
cei  ce-1  ascultau  că  „dacă  eşti  iubitor  de  învăţătură,  fă-te  iubitor  şi  de 
osteneală",37  iar  Sf.  Grigorie  Palama  subliniază  faptul  că  „fără  curăţie 
sufletească,  chiar  dacă  studiezi  toată  filozofia  de  la  Adam  pînă  la  sfîr- 
şitul  veacurilor  vei  fi  mai  priceput  dar  nu  mai  cuminte".38  Un  singur  text 
din  cultul  Bisericii  este  concludent  în  susţinerea  acestui  adevăr:  „Veniţi 
credincioşilor  la  loc  înalt  dacă  voiţi  să  vedeţi  pe  Hristos",  se  cîntă  într-una 
din  cîntările  învierii.  Locul  înalt  este  harul  ce-1  dobîndim  prin  urcarea 
pe  treptele  desăvîrşirii,  locul  luminat  de  lumina  soarelui  Hristos.  Deci 
înţelesul  autentic  al  textului,  a  vederii  lui  în  lumina  învăţăturii  lui  Hris¬ 
tos,  este  într-o  strînsă  interdependenţă  cu  stăruinţa  curăţiei  inimii. 

Prea  Fericitul  Părinte  Patriarh,  vorbind  despre  greutatea  de  a  înţe¬ 
lege  textul  inspirat  zice:  „inspiraţia  divină  este  un  act  supranatural,  o 
taină  pe  care  mintea  noastră  nu  va  putea  niciodată  să  o  pătrundă".39  încer- 
cînd  să  dea  o  lămurire  mai  largă  înţelesului  inspiraţiei,  aduce  ca  exemplu 
pe  Sf.  Ioan  Gură  de  Aur  care  „nu  socoteşte  inspiraţia  divină  ca  o  acţiune 
asupra  sfinţilor  autori,  datorită  căreia  căzînd  în  extaz  ei  ar  pierde  liber¬ 
tatea  şi  cunoştinţa  de  sine,  devenind  simple  organe  pasive  ale  Sf.  Duh . . . 
în  momentul  scrierii  cărţilor  lor  se  găsesc  intr-adevăr  sub  reala  şi  ime- 


34  Paul  Evdokimov,  La  sacerdoce  royal,  Paris,  1968,  p.  12. 

35  V.  Losski,  A  l’image  et  a  la  Ressamblace  de  Dieu,  Paris,  1967,  p.  223. 

36  Petru  Damaschinul,  Filocalia  rom.,  voi.  V,  Buc.,  1976,  p.  168. 

37  Marcu  Ascetul,  Filocalia  rom.,  voi.  I,  Sibiu,  1947,  p.  249. 

38  J.  Meyendorff,  Defense  des  saints  hesychastes,  Louvain,  1959,  p.  12. 

39  Prof.  Iustin  Moisescu,  Sf.  Scriptură  şi  interpretarea . . .,  op.  cit.,  p.  159. 

diata  călăuză  a  Sf.  Duh;  îşi  păstrează  însă  intacte  toate  facultăţile  lor 
sufleteşti.  Nu  este  vorba  deci  de  o  acţiune  silită  a  Sf.  Duh  ...  ci  numai  de 
o  colaborare  constantă".40 

Pentru  o  interpretare  autentică  a  textului  inspirat  socoteşte  ca  ,,o 
primă  condiţie  pentru  a  izbuti  în  această  grea  întreprindere  curăţenia 
vieţii  interpretului;  căci  cel  care  ţine  Sf.  Scriptură  în  mîini  necurate, 
nu  poate  să  o  înţeleagă".  Şi  adaugă  mai  departe:  „sufletul  plin  de  mîndrie 
şi  îngîmfare,  lenevit  şi  slăbit  nu  poate  primi  cuvîntul  duhovnicesc".41  în 
concluzie  textele  inspirate  ale  Sf.  Scripturi  nu  primesc  o  interpretare 
autentică  decît  numai  în  Biserică.  în  afara  Bisericii,  Sf.  Scriptură  devine 
o  carte  oarecare  şi  interpretarea  ei  se  înstrăinează  de  interpretarea  ade¬ 
vărată.  Tocmai  pentru  acest  fapt  celor  ce  se  pregătesc  pentru  preoţie 
li  se  cere  o  serioasă  şcolarizare  teologică  ca  apoi  prin  hirotonire  să  pri¬ 
mească  slujirea  învăţătorească.  Ca  membri  ai  mădularelor  Bisericii  cu 
hirotonie  specială,  mereu  se  cade  a-şi  ţine  trează  o  conştiinţă  responsabilă, 
mereu  adăpîndu-se  din  izvorul  cel  plin  de  lumină  al  interpretării  Sf.  Pă¬ 
rinţi  ai  Bisericii.  în  acest  sens  înţelege  Prea  Fericirea  Sa  că  se  poate 
ajunge  la  o  interpretare  autentică  şi  folositoare  a  Sf.  Scripturi. 

4.  Contribuţia  credincioşilor  la  unirea  Bisericii  şi  pacea  lumii 

Este  bine  cunoscut  faptul  că  astăzi  Bisericile  trăiesc  în  atmosfera 
unui  climat  ecumenist  şi  tind  mereu  prin  acţiuni  din  ce  în  ce  mai  pline 
de  dinamism  spre  scopul  înalt  al  unirii  tuturor.  Climatul  nu  e  numai 
pur  bisericesc  ci  şi  social,  uman.  Conducătorii  de  popoare  se  întrunesc  şi 
se  străduiesc  spre  a  restabili  un  climat  de  pace  şi  bună  înţelegere  între 
popoare.  „Acţiunea  creştină  de  apărare  a  păcii,  scria  Prea  Fericitul  Pă¬ 
rinte  Patriarh,  a  devenit  una  dintre  cele  mai  sfinte  preocupări  ale  fiecărui 
cleric  şi  credincios".42 

Referindu-se  la  însuşirile  înnăscute  ale  poporului  român  ca  un  po¬ 
por  paşnic  şi  plin  de  ospitalitate,  P.  F.  Sa  ţine  să  scoată  în  evidenţă 
următoarea  caracterizare:  „poporul  român  cu  istoria  lui  milenară  prea 
adeseori  zbuciumată,  cu  tezaurul  tradiţiilor  sale  spirituale  şi  materiale,  cu 
ospitalitatea  şi  omenia  lui,  preţuite  pretutindeni  în  lume,  cu  evlavia  lui 
adîncă  şi  statornică,  dar  şi  străduinţele  sale  spre  o  viaţă  mai  bună,  a 
fost  totdeauna  convins  că  lumea  întreagă  trebuie  să  trăiască  în  pace  şi 
bună  învoire".43  Că  fiecare  cleric  şi  credincios  e  dator  să  contribuie  la 
acţiunea  creştină  pentru  apărarea  păcii  este  o  idee  des  întîlnită  în  scrie¬ 
rile  şi  cuvîntările  P.  F.  Sale,  fapt  pentru  care  îi  îndemna  mereu  ca 
„punînd  fiecare  pe  plan  secundar  tot  ceea  ce  putea  despărţi  şi  învrăjbi 
pe  oameni  în  cugetele  lor,  în  unirea  cugetelor  în  aceeaşi  credinţă,  în 
îndreptarea  năzuinţelor  în  aceeaşi  nădejde  şi  în  topirea  inimilor  prin 


40  Ibidem,  p.  155. 

41  Ibidem,  p.  188. 

42  Prof.  Iustin  Moisescu,  Temeiurile  lucrării  Bisericii  pentru  apărarea  păcii, 
S.T.,  3—4/1953,  p.  250. 

43  Iustin  Moisescu,  Mitrop.  al  Moldovei  în  Almanahul  editat  de  Parohia  orto¬ 
doxă  de  la  Baden-Baden,  1976,  p.  32. 

aceeaşi  văpaie  a  dragostei,  creştinii  îşi  găsesc  împlinirea  idealului  sublim 
al  păcii  desăvîrşite  în  vieţuirea  lor  în  Hristos".44 

Că  pacea  lumii  este  condiţionată  mai  întîi  de  pacea  interioară  a  fiecă¬ 
rui  credincios  este  o  convingere  temeinică  a  P.  F.  Sale,  mărturisită  în 
următoarele  cuvinte:  „fără  îndoială  pentru  credincios  pacea  îşi  găseşte 
plinirea  ei  desăvîrşită  în  vieţuirea  omului  cu  Dumnezeu,  după  învăţătura 
descoperită  lumii  de  Domnul  nostru  Iisus  Hristos",45  şi  se  realizează 
„după  ce  omul  se  eliberează  de  poverile  care  apasă  în  diferite  feluri  pe 
conştiinţa  lui  şi  izbuteşte  să  facă  drepte  toate  pornirile  sale".4*  Aceste 
adevăruri  sînt  o  mărturie  strîns  legată  de  realităţile  vieţii,  deoarece  în 
cea  mai  mare  parte  neînţelegerile  dintre  oameni  se  datoresc  puterilor 
patimilor,  care  se  războiesc  în  mădularele  noastre  după  cuvîntul  Sf.  Ap. 
Iacob,  care  se  întreabă:  „De  unde  vin  războaiele  şi  de  unde  certurile 
dintre  voi?  Nu  oare  de  aici,  din  poftele  voastre  care  se  luptă  în  mădula¬ 
rele  voastre?"  (Iacob  4,  1)  şi  Sf.  Iacob  încheie  cu  îndemnul:  „apropiaţi-vă 
de  Domnul  şi  se  va  apropia  şi  El  de  voi.  Curăţaţi-vă  mîinile  păcătoşilor 
şi  sfinţiţi-vă  inimile  voi  cei  îndoielnici"  (Iacob  4,  8).  In  acelaşi  context 
Prea  Fericitul,  citind  pe  Sf.  Ioan  Hrisostom,  zice:  „demonul  cînd  pătrunde 
în  suflet,  prin  aceste  patimi,  orbeşte  cugetul  şi  întunecă  mintea".47  Ca 
mijloace  ajutătoare  pentru  a  ieşi  din  acest  cerc  vicios,  citind  tot  pe  Sf. 
Ioan  Hrisostom,  Prea  Fericitul  recomandă:  „citirea  Sf.  Scripturi,  care 
face  sufletul  înţelept,  înalţă  cugetul  către  ceruri,  face  pe  om  plăcut  şi-l 
determină  să  nu  se  teamă  de  nimic  din  cele  prezente  ...  şi  să  ne  îndrep¬ 
tăm  spre  fapte  virtuoase"  .4S  Pe  lingă  Sf.  Scriptură  o  contribuţie  principală 
pentru  ridicarea  spre  desăvîrşire  o  plineşte  şi  sinergismul  unei  împreună- 
lucrări  cu  haruţ  Sf.  Taine  ale  Bisericii. 

Prin  astfel  de  atitudini  ale  mădularelor  Bisericii,  adică  a  credincioşi¬ 
lor  , sfera  acţiunii  misionare  nu  se  reduce  numai  la  activitatea  clericilor, 
ci  se  ramifică  şi  în  marea  masă  a  credincioşilor,  devenind  astfel  fiecare 
mădular  un  misionar,  un  apărător  al  dreptei  credinţe,  un  sprijinitor  al 
unirii  Bisericilor  şi  un  luptător  pentru  instaurarea  păcii  între  oameni 
şi  popoare.  între  toate  aceste  coordonate  există  o  strînsă  legătură  aşa 
precum  reiese  din  următoarea  mărturisire  a  P.  F.  Părinte  Patriarh  că: 
„Pacea  se  află  în  însăşi  centrul  misiunii  noastre  religioase.  De  aceea  în 
slujba  păcii  punem  adevărurile  noastre  de  credinţă,  căldura  dragostei 
noastre  şi  zelul  nostru  statornic,  de  înfăptuire  a  ei".49 

La  sfîrşitul  acestui  subiect  tragem  următoarele  concluzii:  1.  In  con¬ 
cepţia  pastoral-misionară  a  P.  F.  Părinte  Patriarh,  Biserica  este  şi  rămîne 
apărătoarea  dreptei  credinţe,  stîlp  şi  întărirea  adevărului.  Prin  mădula¬ 
rele  ei  şi  mai  ales  prin  cultul  său  a  contribuit  peste  veacuri  la  apărarea 
dreptei  credinţe  şi  formarea  caracterelor  creştine  în  general  şi  a  creşti- 


44  Prof.  Iustin  Moisescu,  Temeiurile  lucrării  Bis . op.  cit.,  p.  261. 

45  Ibidem,  p.  250. 

46  Ibidem,  p.  251. 

47  Prof.  Iustin  Moisescu,  Sf.  Scriptură  şi  interpretarea  ei . . .,  op.  cit.,  p.  254. 

48  Ibidem,  p.  227. 

49  Cuvînt  solemn  rostit  cu  prilejul  întronizării  ca  Patriarh,  în  B.  O.  R.,  7 — 8/ 
1977,  p.  650. 

nului  ortodox  român  în  special.  Biserica  Ortodoxă  Română  deşi  e  o 
Biserică  locală,  totuşi  ea  are  o  mare  deschidere  spre  celelalte  Biserici, 
contribuind  astfel  la  dezvoltarea  climatului  ecumenist  astăzi  şi  la  pacea 
lumii;  2.  Preoţii  ca  slujitori  ai  Bisericii  ca  să  poată  să-şi  împlinească 
slujirea  lor  de  învăţători  şi  „iconomi  ai  tainelor  lui  Dumnezeu"  trebuie 
să  aibă  o  bună  pregătire  teologică,  sănătoase  trăsături  de  caracter  moral 
ca  să  aducă  un  real  folos  în  rezolvarea  problemelor  vremii  lor;  3.  Sf. 
Scriptură  în  interpretarea  ei  autentică,  se  va  face  numai  de  către  Bise¬ 
rică,  de  către  bărbaţi  de  înaltă  curăţie  sufletească  şi  aceştia  sînt  Sf. 
Părinţi  ai  Bisericii;  4.  în  Biserica  Ortodoxă  şi  în  cea  Ortodoxă  Română 
credincioşii  au  avut  şi  au  o  ziditoare  contribuţie  atît  în  ceea  ce  priveşte 
apărarea  dreptei  credinţe,  pacea  lumii,  cît  şi  unirea  Bisericilor,  aducîn- 
du-şi  fiecare  jertfa  sa  spre  scopul  acestor  pliniri.  în  măsura  în  care  aceste 
concepţii  se  vor  materializa  în  spirit  de  jertfă  şi  abnegaţie  începînd  de 
la  înaltul  cler  pînă  la  fiecare  credincios,  Biserica  Ortodoxă  Română  va 
aduce  o  bună  parte  de  zidire  la  pacea  lumii  şi  la  unirea  tuturor  Bise¬ 
ricilor. 

Pr.  lector  Ioan  Mihălţan 

FUNCŢIUNEA  COMUNITARA  ŞI  SOTERIOLOGICÂ 
A  CÎNTARII  ÎN  COMUN  ÎN  BISERICA 


Problema  cîntării  în  comun  în  biserică  există  în  preocupările  Bise¬ 
ricii  noastre  de  peste  trei  decenii.  încă  de  atunci,  Biserica  a  pus  în  frun¬ 
tea  îndatoririlor  clerului  şi  a  colaboratorilor  săi,  pe  aceea  de  a  învăţa  pe 
credincioşi  cîntările  Sfintelor  noastre  slujbe  cu  deosebire  cîntările  Sfin¬ 
tei  Liturghii.1 

Cîntarea  în  comun  apare  în  cultul  divin  primar  cînd  Apostolii  rosteau 
cuvînt  de  învăţătură  celor  nou  Botezaţi,  se  rugau  împreună  cu  dînşii  şi 
frîngeau  pîinea  „în  camera  de  sus“  unde  rămîneau  adunaţi,  cu  lumi¬ 
nări  aprinse,  pînă  la  ziuă  (Fapte  2,  42;  20,  8).  întreaga  viaţă  religioasă 
a  primilor  creştini  se  desfăşura  în  cult  sau  în  legătură  cu  cultul,  pentru 
că  „primii  creştini  erau  un  popor  al  rugăciunii4*.2 *  Pliniu  cel  Tînăr  amin¬ 
teşte  chiar,  despre  creştini,  în  scrisoarea  sa  către  împăratul  Traian  spu- 
nînd  că  ei  se  strîng  laolaltă  şi  cîntă  imne  lui  Hristos. 

In  centrul  cultului  divin  dezvoltat  a  apărut  „ mireasa  slujbelor 
Sfînta  Liturghie ,  care  cuprinde  în  sine  un  izvor  nesecat  de  energii  divine 
şi  care  au  puterea  de  a  uni  pe  credincioşii  atît  de  diferiţi  sub  raport  cul¬ 
tural,  intelectual  şi  social.  De  aici  se  vede  că  Liturghia  are  o  misiune 
comunitară  de  a  aduna  laolaltă  pe  toţi  fiii  lui  Dumnezeu.  Dar  o  întrepă¬ 
trundere  deplină  între  credincios  şi  Dumnezeu  se  realizează  mai  ales 
prin  rugăciunea  cîntată  la  care  colaborează  toţi  credincioşii.  Cîntarea 
în  comun  este  unul  dintre  mijloacele  cele  mai  eminente  de  a-ţi  deschide 
larg  sufletul  pentru  unirea  cu  Dumnezeu,  pentru  a  te  sfinţi  şi  a  te 
înfrăţi  cu  ceilalţi  credincioşi.  Acest  fapt  vădeşte  un  spirit  de  solidaritate 
între  credincioşi  şi  Dumnezeu,  ca  şi  între  credincioşi  întreolaltă.  Preotul 
liturghisitor  dă  îndemnul  „Să  zicem  toţi  din  tot  sufletul  nostru . . .“  în¬ 
demnul  acesta  implică  participarea  tuturor  credincioşilor  la  rugăciune 
şi  la  cîntare.  Prin  cîntarea  în  comun  credincioşii  ajung  la  împăcare  sufle¬ 
tească  şi  la  iubire.  Cei  care  s-au  scîrbit  laolaltă  în  cursul  săptămînii, 
se-  întîlnesc  în  faţa  aceluiaşi  Altar  şi  cîntă  Aceluiaşi  Tată  „Doamne 
miluieşte-ne“,  căci  în  Biserica  ortodoxă  cîntarea  creează  o  atmosferă  de 
meditaţie,  căinţă  şi  îndreptare. 


1  După  ce  Sfîntul  Sinod  a  publicat  hotărîrea  Sa  apărută  în  rev.  B.  O.  R.,  nr. 
10/1950,  p.  560—561,  pastoraliştii  Bisericii  noastre  au  tipărit  lucrări  de  valoare 
pentru  învăţarea  cîntării  în  comun,  subliniind  cînd  o  latură  cînd  alta  a  funcţiunii 
comunitare  şi  soteriologice  a  cîntărilor,  lucrări  pe  care  le  vom  indica  la  locul  lor. 

2  Cf.  Doellinger,  Christentum  und  Kirche  zur  Zeit  der  Grundlegung,  Regens- 

burg,  1860,  p.  248 — 355. 

Dar  mai  presus  de  această  interpretare  de  ordin  comunitar,  „prin 
cîntările  bisericeşti  sufletul  consimte  de  bună  voie  la  practicarea  virtu¬ 
ţilor,  mai  ales  a  iubirii,  şi  uită  de  orice  osteneală  împreunată  cu  exerci¬ 
tarea  în  virtute".* 3  Această  interpretare  de  ordin  psihologic  îşi  găseşte 
valoarea  în  menţinerea  atenţiei  la  mersul  slujbelor,  atît  de  necesară 
credincioşilor  care,  în  lipsă  de  activitate  liturgică,  nu-şi  mai  pot  stăpîni 
gîndul.  Trăirea  cîntărilor  cuprinse  în  cultul  divin  şi  mai  ales  în  Litur¬ 
ghie,  te  aprinde  şi  te  determină  spre  rîvna  virtuţilor  şi  plinirea  voiei  lui 
Dumnezeu. 

Cîntarea  în  comun  azi,  care  e  pornită  de  la  Apostoli  din  , .camera  de 
sus“,  a  marcat  de  la  un  timp  o  linie  coborîtoare.  De  prin  veacul  al  patru¬ 
lea,  cîntarea  în  comun  a  început  să  fie  abandonată  încetul  cu  încetul, 
căci  din  pricina  dezvoltării  crescînde  a  cultului,  masa  de  credincioşi  nu  mai 
putea  conduce  cîntările.  Astfel  au  luat  fiinţă  cîntăreţii,  ca  oameni  cu  rol 
de  organizare  şi  de  instruire  a  credincioşilor.  Dar  nu  numai  cîntările  tot 
mai  complicate  ale  cultului  au  slăbit  cîntarea  în  comun,  ci  şi  vremurile 
grele  de  sub  stăpînire  străină,  ca  şi  introducerea  limbii  slavone  în  Bise¬ 
rică.4  Aceste  motive  au  dispărut  azi  şi  credincioşii  s-au  dovedit  în  stare  să 
cînte  în  comun  Sfînta  Liturghie,  atît  la  sate  cît  şi  la  oraşe.  Dar  mai  ales 
la  sate,  preotul  şi  cîntăreţul  au  posibilitatea,  să  aplice  cele  mai  nimerite 
mijloace  de  a  învăţa  pe  credincioşi  să  cînte  toţi,  după  textul  din  cărţile 
de  cult  care  este  în  conformitate  cu  doctrina  ortodoxă. 

Preotul  şi  cîntăreţul  sînt  factori  promotori  ai  cîntării  in  comun ,  căci 
ambii  sînt  chemaţi  după  voia  lui  Dumnezeu.  „Nu  voi  M-aţi  ales  pe  Mine 
ci  Eu  v-am  ales  pe  voi",  zice  Iisus  Hristos  Apostolilor  şi  preoţilor  care  îi 
sînt  urmaşi.  Asemenea  şi  cîntăreţul  are  harisma  dobîndită,  ca  orice  laic, 
prin  Tainele  iniţierii.  Dintre  aceşti  purtători  de  harisme  se  aleg  cîntăreţii, 
care,  în  majoritatea  lor,  ca  şi  Apostolii,  au  cîte  o  îndeletnicire  din  care 
îşi  asigură  traiul  lor  şi  al  familiei  lor.  Dar  rămîn  legaţi  cu  mii  de  fire 
de  slujba  Bisericii.  Se  ştie  din  actul  alegerii  şi  trimiterii  în  lume  a  Apos¬ 
tolilor,  că  Iisus  Hristos  a  avut  şi  unele  greutăţi  cu  Apostolii  pînă  să-L 
înţeleagă  deplin.  Trebuie  să  remarcăm  că  şi  preotul  cu  cîntăreţul  întîm- 
pină  uneori  greutăţi  în  slujbă,  cînd  aceşti  doi  factori  nu  au  idei  iden¬ 
tice.  In  cazurile  acestea,  e  bine  ca  preotul  să  ia  pildă  de  la  atitudinea 
Mîntuitorului  faţă  de  Ucenicii  Săi.  Să  nu  uite  nici  colaboratorii  preotului 
că  şi  dînşii  sînt  ucenici  ai  slujitorului  Altarului.  Iar  slujitorul  Sfîntului 
Altar  îi  va  trata  cu  blîndeţea  lui  Iisus  avută  faţă  de  Apostoli,  purtînd 
respect  unul  faţă  de  altul.  Voltajul  respectului  pe  care  îl  va  avea  preotul 
faţă  de  colaboratorii  săi,  le  va  imprima  şi  acestora  acelaşi  voltaj.  Şi 
aşa  prin  bună  înţelegere  şi  respect  reciproc,  cîntarea  în  comun  va  spori 
şi  îşi  va  da  roadele  aşteptate  de  Dumnezeu  şi  de  oameni. 

Metodele  promovării  cîntării  în  comun  sînt  multe  şi  variate: 

—  Folosirea  din  plin  de  către  preot  a  predicilor  mistagogice  şi  hris- 
tocentrice,  căci  dacă  ai  pe  Hristos  în  suflet,  vei  cînta  din  toată  inima; 


3  Cf.  Sf.  Maxim  Mărturisitorul,  Mistagogia,  trad.  Dr.  D.  Stăniloae  în  Revista 

Teologică.  Sibiu,  1944,  p.  348  şi  350. 

4.  Cf.  Pr.  Pro/.  Ene  Branişte,  Temeiuri  biblice  şi  tradiţionale  pentru  cîntarea 
In  comun,  rev.  S.  T.,  nr.  1 — 2/1954,  p.  35. 


STUDII  ŞI  ARTICOLE 


167 


—  La  pavecerniţele  din  postul  mare,  la  acatiste  şi  vecernii,  vin  mai 
ales  credincioşi  mai  ridicaţi  duhovniceşte,  cu  un  teren  sufletesc  gata 
pregătit  de-a  învăţa  cîntările  bisericeşti.  Aceştia  învaţă  cîntările  cu  tragere 
de  inimă  şi  vor  constitui  cheagul  întregii  comunităţi  care  vrea  să  mai 
înveţe. 

Cîntările  omofone  din  Biserica  Ortodoxă  ardeleană  şi  bănăţeană, 
de  pildă,  sînt  vechile  cîntări  bisericeşti  bizantine,  transformate  sub 
influenţa  multiseculară  a  cîntecului  popular  românesc.  Mai  ales  doina  a 
imprimat  cîntării  de  strană  un  caracter  popular  cum  găsim  în  svetilne, 
pripele  .şi  polileu.  Românul  cîntă  orice  ocupaţie  ar  avea,  căci  fiecare 
ocupaţie  îşi  are  cîntecul  ei.  El  cîntă  la  lucrul  cîmpului,  dar  cîntă  cu 
aceeaşi  inimă  şi  în  biserică.5 

Chiar  şi  în  parohiile  cu  cor  şi  în  multe  Catedrale  se  execută  unele 
cîntări  în  comun.  Cîntarea  în  comun  face  parte  din  lupta  defensivă  a 
credincioşilor  din  Eparhiile  ce  sînt  „încinse  de  un  brîu“  de  foşti  credin¬ 
cioşi  alunecaţi  din  albia  dreptei  credinţe,  cu  promisiunea  că  numai  aşa  se 
vor  putea  mîntui.  Ochiul  vigilent  al  Arhiereului  ţinutului  ameninţat 
vede  departe  şi  ca  „un  păstor  bun  al  oilor4*  îşi  apără  credincioşii  de 
alunecări  şi  înteţeşte  mijloacele  de  apărare  prin  lărgirea  cîntării  în  comun 
şi  prin  răspîndirea  cărţilor  de  învăţătură  Ortodoxă. 

Cîntarea  religioasă  în  comun  nu  este  o  erezie,  nici  o  manifestare 
cu  caracter  protestant  sau  neoprotestant.  Nu  este  nici  o  metodă  de 
lucru  neorotodoxă  şi  necanonică.  Cîntarea  în  comun  are  la  bază  o  tradiţie 
veche  şi  un  principiu  perfect  ortodox.  Punerea  în  practică  a  acestui  prin¬ 
cipiu  a  variat  după  împrejurări,  dar  n-a  fost  desfiinţat  niciodată.  Departe 
de  a  fi  deci  o  inovaţie  cu  caracter  neoprotestant,  cîntarea  obştească  a  cre¬ 
dincioşilor  nu  este  decît  „o  reîntoarcere  în  albia  creştinismului  Bisericii 
primare44,  cum  o  definesc  scurt  şi  precis  pastoraliştii  (Cf.  Pr.  Prof.  E. 
Branişte,  stud.  cit.,  rev.  S.  T.,  1 — 2/954,  p.  3p). 

De  altfel,  textul  cîntărilor  Bisericii  plin  de  Sfinţii  şi  mucenicii  pri¬ 
melor  veacuri,  se  deosebeşte  de  textul  cîntărilor,  fără  Sfinţi  şi  mucenici, 
făurite  de  oricine  şi  oricum  şi  nu  lasă  loc  interpretărilor  după  bunul  plac. 
Cîntările  dreptei  credinţe  cuprind  toată  teologia  credinciosului  român, 
după  cum  pictura  sfîntului  locaş  constituie  întreaga  lui  Biblie,  începînd  cu 
Zidirea  lumii,  pînă  la  mormîntul  gol  din  grădina  arimateianului,  din  care 
poate  învăţa  oricine  întreagă  Scriptura. 

Astăzi,  noi,  promovînd  cîntarea  credincioşilor  în  biserică,  nu  imităm 
pe  alţii.  Ea  face  parte  din  arsenalul  mijloacelor  de  lucru  ale  Bisericii 
de  a  înfrăţi  credincioşii  întreolaltă.  Credincioşii  Bisericii  lucrează  înfrăţiţi 
cu  alţi  credincioşi  ai  altor  culte  şi  învaţă  unii  de  la  alţii  disciplină,  con¬ 
ştiinciozitate  şi  deplină  dăruire.  Randamentul  lor  în  muncă  sporeşte  prin 
această  înfrăţire  şi  astfel  vor  fi  tot  de  mai  mare  folos  patriei  noastre 
şi  sfintei  Biserici  deopotrivă. 

Prot.  Nicodim  Belea 

5  Cf.  Pr.  Prof.  Gheorghe  Şoima,  Funcţiunile  muzicii  liturgice.  Sibiu,  1945,  p. 
74 — 75.  Idem,  Muzica  bisericească  şi  laică,  în  rev,  M.  A.,  nr.  11 — 12/1961,  p.  798;  Cf. 
Prof.  Nicolae  Lungu,  Cîntarea  în  comun  ca  mijloc  de  înţelegere  a  dreptei  credinţe, 
în  rev.  B.  O.  R.,  nr.  11 — 12/1952,  p.  891 — 893.  Vidi  şi  Dom  Constantiniu,  Aspecte  fol¬ 
clorice  în  creaţia  lui  Gheorghe  Şoima,  în  rev.  „Arcade*4,  din  februarie  1970,  p.  18. 

SF.  MAXIM  MĂRTURISITORUL 
EPISTOLE  MORALE  ŞI  DE  SPIRITUALITATE 

(ep.  20  şi  11) 

—  prezentare  şi  traducere  — 

I 

Ep.  20  (P.  G.  91,  597  B — 604  B)  a  Sf.  Maxim  Mărturisitorul  (580 — 662)  poartă 
adresa  către  Marin  monahul  (prds  Marînon  monăzonta).  După  cum  observa  încă 
dominicanul  Fr.  Combefis,  primul  editor  al  operei  maximiene  (Paris,  1674), 1  este 
vorba  de  acelaşi  Marin  cipriotul  căruia  ulterior  Maxim  îi  va  adresa  mai  multe 
opuscule  dogmatice  de  primă  importanţă  în  chestiunile  hristologice  iscate  de  dispu¬ 
tele  monoenergiste  şi  monotelite.2  Aşa  cum  reiese  din  introducere,  ep.  20  a  fost 
scrisă,  împotriva  înclinaţiei  personale  a  lui  Maxim,  la  insistenţa  egumenului  sub 
a  cărui  conducere  spirituală  Maxim  se  afla  în  acel  timp  (597  D).  Ori  o  astfel  de 
stare  de  spirit  sugerează  o  dată  relativ  timpurie.  Pe  baza  presupunerii  că  în  fuga 
sa  din  faţa  invaziei  avaro-persane  din  626  asupra  Constantinopolei,  care  a  dus  la 
dizolvarea  comunităţilor  din  Chrysopolis  şi  Cyzik  şi  la  stabilirea  lui  în  Africa 
proconsulară,  Maxim  ar  fi  trecut  probabil  şi  prin  Cypru  unde  ar  fi  făcut  cunoş¬ 
tinţă  cu  Marin,  P.  Sherwood  propune  anii  628 — 630,  primii  ani  ai  şederii  Sf.  Maxim 
în  Africa.3 

In  ce  priveşte  conţinutul,  ep.  20  este  un  mic  tratat  ascetic  şi  de  spiritualitate 
care,  fundamentat  pe  o  exegeză  spirituală  a  Ps.  110,  10,  dezvoltă  în  sens  edifiant 
chestiunea  delicată  şi  decisivă  a  unităţii  între  cele  două  aspecte  constitutive,  practic 
şi  teoretic-contemplativ,  ale  oricărei  existenţe  spirituale  autentice.  Conform  locului 
din  Psalmi  menţionat,  începutul  înţelepciunii  (arche  sophîas)  este  frica  (phâbos) 
de  Dumnezeu  iar  sfîrşitul  (tâlos)  ei  este  înţelegerea  cea  bună  (he  agathă  synesis); 
frica  reprezintă  aici  aspectul  practic  al  vieţii  spirituale  în  obîrşia  ei,  iar  înţelep- 


1  Cf.  nota  fh)  a  lui  Fr.  Combefis,  col.  596:  „sit  hic  Marinus  qui  tantis  meritis 
Cypri  postea  presbyter  fuit,  ad  quem  Maximus  plura  dogmatica  scripsit4'. 

2  Este  vorba  de  celebrele  „ opuscula  theologica  et  polemica “  maximiene, 
alcătuite  între  640 — 646:  nr.  7  „tomos  dogmatic44  trimis  lui  Marin  diaconul,  P.  G.  91, 
69 — 89;  nr.  20:  tomos  dogmatic  către  Marin  preotul,  ibid.,  228 — 245;  nr.  19:  soluţia 
celor  două  aporii  ridicate  de  diaconul  şi  retorul  monotelit  Teodor  din  Bizanţ,  către 
Marin  preotul,  ibid.,  216 — 228;  nr.  10:  fragmente  excerptate  dintr-o  epistolă  către 
Marin  preotul  din  Cipru,  ibid.,  133 — 137;  şi  nr.  1 — 3:  fragmente  dintr-o  lucrare  mai 
vastă,  pierdută  însă,  a  lui  Maxim  despre  lucrările  şi  voinţele  în  Hristos,  Către 
preacuviosul  Marin,  ibid.,  9 — 39,  40 — 45,  45 — 56  —  după  informaţiile  lui  Sherwood 
(vezi  nota  3),  manuscrisele  Vatopedi  57  (sec.  13)  şi  Ferrara  144  (sec.  14)  dau  pentru 
opuse.  1 — 3  adresa  mai  completă:  „către  Marin  preotul  şi  iconomul  bisericii  din 
Constantia  în  Cipruil. 

3  Cf.  Sherwood,  An  Annotated  Date-List  of  the  Works  of  Maximus  the  Con - 

fessor  (Studia  Anselmiana  30),  Roma,  1952,  p.  34  (nr.  33). 

ciunea  aspectul  ei  „gnostic44,  culminaţia  şi  plenitudinea  ei  teoretic-contemplativă.4 
Deşi  clar  distincte,  ele  nu  sînt  deloc  separabile,  reprezentînd  cele  două  aspecte 
indisociabile  ale  înţelepciunii  autentice.  Astfel  frica  de  Dumnezeu  joacă  în  primul 
rind  rolul  negativ  de  suprimare  a  patimilor  ( tân  pathân  anairâtes)/  dar  şi  acela  de 
cale  gnostică  a  virtuţilor  (gnostikân  hâdon  tân  arethân ),  iar  înţelepciunea  deţine 
rolul  pozitiv  de  creatoare  a  virtuţilor  (demiourgâs  tân  arethdn)  dar  şi  acela  de 
uşă  practică  a  gnozei  (emprakton  tes  gnâseos  thyran). 

Partea  centrală  a  epistolei  dezvoltă  un  remarcabil  şi  pătrunzător  advertisment 
împotriva  simulării  exterioare,  făţarnice  şi  ipocrite,  a  ambelor  acestor  virtuţi  repre¬ 
zentînd  cele  două  aspecte  constitutive  ale  înţelepciunii  veritabile.  Astfel,  cel  ce 
mimează  şi  imită  în  mod  ipocrit  frica  de  Dumnezeu  numai  în  obiceiurile  şi  apa¬ 
renţele  ei  (âthe,  schâmata)  exterioară  fără  corespondenţă  efectivă  cu  dispoziţia 
interioară  a  voinţei  sale  personale  (gnâme)  se  aseamănă  cu  o  maimuţă  (pithekos) 
nefiind  în  realitate  altceva  decît  un  alt  saduceu  şi  cărturar  iudeu  făţarnic,  ca  unul 
ce  salvează  doar  schima  exterioară  şi  aparentă  a  evlaviei,  lipsit  fiind  însă  de 
realitatea  ei  din  pricina  iubirii  de  patimi  ce  zace  în  adîncul  inimii  lui;  adevărata 
frică  de  Dumnezeu  se  manifestă  în  primul  rind  în  dispoziţia  interioară  ă  sufletului 
(diathâsei  psyches)  şi  smerenia  autentică  a  inimii  (tapeinâsei  kardias).  Iar  cel  ce 
simulează  în  mod  făţarnic  posesia  gnozei  şi  înţelegerii  bune  a  realităţilor  divine 
limitînd-o  însă  la  o  simplă  proferare  (prophoră  lâgon)  şi  la  putinţa  simplă  de  a  grăi 
cuvintele  dumnezeieşti  fără  a  le  şi  face  (mâchri  toâ  dynasthai  mânon  laleîn  dicha 
toH  pratteîn)  se  aseamănă  cu  un  papagal  (psitâkos)  nefiind  altceva  decît  un  alt 
fariseu  şi  preot  iudeu  condamnabil,  ca  unul  ce  este  lipsit  de  deprinderea  efec¬ 
tivă  a  gnozei  calificată  prin  practica  virtuţilor  (hâxin  ouk  âchon  tâ  prăxei  tân 
aretân  pepoioumenen)  şi  de  înţelepciune  ce-şi  are  existenţa  cu  adevărat  în  fapte 


4  Aşa  cum  sublinia  păr.  prof.  D.  Stâniloae,  Spiritualitatea  Ortodoxă  (Teologia 
Morală  Ortodoxă  III)f  Bucureşti,  1981,  frica  de  Dumnezeu  nu  reprezintă  altceva 
decît  un  progres  în  experierea  existenţială  a  credinţei,  condiţia  primordială  a  puri¬ 
ficării:  „Progresînd,  credinţa  devine  frică  de  Dumnezeu.  Pe  de  o  parte,  nu  cre¬ 
dinţa  se  naşte  din  frica  de  Dumnezeu,  ci  frica,  din  credinţă.  Căci  ca  să-ţi  fie 
frică  de  El,  trebuie  să  crezi  în  El.  Pe  de  alta,  credinţa  nu  se  poate  dezvolta  fără  ca 
să  treacă  prin  frică  sau  poate,  ajutată  chiar  de  la  început  de  frică.  Credinţa  nu 
e  nici  la  început  ceva  pur  teoretic,  ci  are,  prin  frica  ce  o  însoţeşte,  un  caracter 
existenţial.  O  credinţă  care  n-a  ajuns  la  frică  sau  nu  e  însoţită  de  la  început  de 
frică,  nu  şi-a  cîştigat  o  eficienţă  îndestulătoare  pentru  pornirea  la  fapte*4  (p.  100). 
„Frica  de  Dumnezeu,  susţinută  de  conştiinţa  unei  vieţi  păcătoase,  duce  pe  de  o  parte 
la  pocăinţă  pentru  păcatele  trecute,  pe  de  alta,  la  evitarea,  prin  înfrînare,  a  păca¬ 
telor  viitoare44  (p.  104),  la  înfrînarea  păcatelor  de  bună  voie  prin  plăcere  şi  răb¬ 
darea  necazurilor  fără  de  voie  prin  durere,  şi  care  conduc  la  nădejde,  nepătimire 
si  în  cele  din  urmă  la  iubire,  conform  schemei  ierarhice  a  virtuţilor  a  lui  Evagrie 
(Practicos,  prolog.  P.  G.  40,  1221  BC),  preluată  şi  de  Maxim  (Cent.  de  charitate,  I, 
2 — 3;  P.  G.  90,  961  B;  tr.  rom.  pr.  prof.  D.  Stăniloae,  Filocalia  românească,  II,  Sibiu, 
1947,  p.  37):  Credinţă,  Frică,  înfrînare,  Răbdare,  Nădejde,  Nepătimire  şi  Iubire  aga- 
pică  (pistis,  phâbos,  enkrateia,  hypomonâ,  âlpis,  apatheia,  agăpe),  schemă  preluată 
explicit  ca  bază  a  secţiunii  despre  purificare  şi  de  tratatul  despre  „spiritualitatea 
ortodoxă44  a  păr.  D.  Stâniloae  (p.  95). 

Frica  şi  înţelegerea  sînt  definite  şi  dezvoltate  de  Maxim  mai  precis  în  cadrul 
discuţiei  detaliate  a  schemei  heptaple  a  duhurilor  sau  harismelor  mesianice  ale 
Duhului  Sfînt  menţionate  în  Isaia  11,  2 — 3:  frica  de  Dumnezeu,  tăria,  sfatul,  ştiinţa, 
cunoştinţa,  înţelegerea  şi  înţelepciunea  (phâbos,  ischys ,  boulâ,  epistâme,  gnâsis, 
synesis,  sophia)  în  „ quaestiones  ad  Thalassiumu,  qu.  54,  P.  G.  90,  521  B — 524  C; 
trad.  rom.  pr.  prof.  D.  Stăniloae,  Filocalia  românească,  III,  Sibiu,  1947,  p.  244 — 246, 
şi  în  qu.  63,  672  D — 676  A  şi  680  C,  trad.  rom.  Filoc.  rom.  III,  p.  369 — 371,  375 — 376; 
rezumatul  discuţiei  din  qu.  63  îl  reprezintă  scolia  17,  P.  G.  90,  689  A,  Filoc.  rom.  III, 
p.  382 — 383:  cele  7  harisme  se  repartizează  după  cele  3  faze  ale  vieţii  spirituale: 
filosofia  practică  —  frica,  evlavia,  şi  cunoştinţa;  contemplaţia  naturală  —  tăria, 
sfatul,  înţelegerea;  şi  teologia  mistică  —  înţelepciunea  divină:' hitr-o  schemă  sim¬ 
plificată,  deci,  frica  ,  înţelegerea  şi  înţelepciunea  (phâbos,  stfri&sis,  sophia)  reprezintă 
concentrat  cele  trei  faze  „clasice44  ale  vieţii  spirituale  depline:  practică,  contempla¬ 
tivă  şi  mistică. 

(tes  ântos  en  toîs  ergois  âchouses  tâ  einai  sophîas).  Ori  proferarea  fariseică  în 
modul  pur  verbal,  lingvistic,  a  cuvintelor  dumnezeieşti,  expresie  a  unei  pseudo- 
gnoze  „teoretice**  lipsite  de  practica  existenţială  efectivă  virtuţilor  (dicha  prăxeos 
gnâsis),  nu  este  în  realitate  altceva  decît  acea  teologie  a  demonilor  (daimânon 
theologia)  de  care  aminteşte  Noul  Testament  (cf.  Lc.  4,  35.41  şi  Iac.  2,  19)  şi  care 
este  condamnată  chiar  de  către  Cel  „teologhisit**  de  ea.  înţelegerea  autentică  se 
manifestă  în  dispoziţia  interioară  a  sufletului  calificată  practic  prin  virtuţi  ( dia - 
thesei  psyches  ktâă  ten  prâxin  taîs  arethaîs  poiotheîses),  strălucirea  gnozei  mani- 
festîndu-se  în  practica  virtuţilor,  iar  cea  a  practicii  în  gnoza  autentică.5  Această 
întrepătrundere  şi  conjugare  a  fricii  şi  înţelegerii,  a  aspectului  practic  şi  teoretic- 
contemplativ  al  vieţii  spirituale,  produce  înţelepciunea  desăvîrşită  (ten  teleîan 
sophian)  care  începe  prin  reţinerea  de  la  cele  rele  conform  fricii  de  Dumnezeu  şi 
este  desăvîrşită  practic  în  lucrarea  poruncilor  conform  înţelegerii  gnostice  a  reali¬ 
tăţilor  divine. 

Exhortaţia  finală  reia  şi  concentrează  tema  epistolei  într-un  apel  la  dezvol¬ 
tarea  şi  împlinirea  existenţială  interiorizată,  unica  autentică  a  fricii  de  Dumnezeu 
în  practica  ascetică  a  eliberării  legii  duhului  de  sub  legea  trupului  prin  dubla 
mişcare  de  mortificare  a  mişcărilor  iraţionale  şi  pătimaşe  ale  mădularelor  lui  şi 
de  resurecţie  a  dominaţiei  spiritului  prin  virtuţi  asupra  lor.  Absenţa  practicii  asce¬ 
tice  efective  şi  constante  a  virtuţilor  videază  de  conţinut  spiritual  eficace  orice  gnoză 
sau  înţelegere  teoretică,  iar  prezenţa  patimilor  omoară  cuvintele  dumnezeieşti 
lipsindu-le  de  viaţa  spiritual  —  haricâ  care  se  menţine  în  om  pe  măsura  împlinirii 
poruncilor  şi  a  virtuţilor  lor  corespunzătoare.  Dimpotrivă,  omorîrea  (nâkrosis) 
patimilor  trupeşti  face  ca  cuvintele  dumnezeieşti  să  devină  vii  şi  lucrătoare,  mani- 
festîndu-şi  dubla  lor  eficienţă  spirituală,  practică  şi  gnostică,  în  virtuţi  —  exempli¬ 
ficate  printr-un  catalog  de  8  virtuţi  grupate  in  4  cupluri:  Pace  şi  Iubire,  (agape  kai 
eirâne),  Bunătate  şi  Blîndeţe  (chrestotes  kal  praotes),  Indelungă-răbdare  şi  îngă¬ 
duinţă  (Makrothymia  kal  anoche),  Răbdare  şi  Mulţumire  (hypomone  kai  eucha- 
ristiă)  —  virtuţi  comunitare  prin  excelenţă  şi  prin  care  abia  vom  moşteni  —  con¬ 
form  Mt.  25,  34  şi  I  Cor.  2,  9  —  împărăţia  lui  Dumnezeu  şi  desfătarea  bunurilor 
dumnezeieşti  celor  negrăite. 


5  Chestiunea  unităţii  între  aspectele  practic  şi  contemplativ  ale  vieţii  spiri¬ 
tuale  este  discutată  de  Maxim  în  „ quaestiones  ad  Thalassium" ,  qu.  52,  P.  G.  90, 
496  C — 497  A,  tr.  Filoc .  rom.  III,  p.  221—222  şi  scholia  8,  500  CD,  p.  224—225;  qu.  54, 
509  BC,  p.  234  şi  scol.  2—4,  525  C— 528  A,  p.  248—249,  512  AB,  p.  235  şi  scolia  5, 

528  BC,  p.  249;  şi  qu.  63,  681  A,  p.  380—381  şi  scol.  32—33,  689  D— 692  A,  p.  384. 

• 

Spre  deosebire  de  Evagrie,  pentru  care  „vita  practica**  şi  „vita  contempla- 
tiva“  erau  două  faze  separate  şi  succesive  ale  vieţii  spirituale,  pentru  Maxim 
ele  sînt  concomitente  înrădăcinîndu-se  în  dubla  funcţionalitate  spirituală  natu¬ 
rală  a  psihicului  uman:  inteligibil-contemplativâ  cu  seria:  intelect,  gnoză,  înţe¬ 
lepciune  (nous,  gnâsis,  sophia),  şi  raţional-practică,  cu  seria:  raţiune,  virtute,  pru¬ 
denţă  (lâgos,  arete,  phrânesis),  prima  serie  revelînd  şi  întrupînd  în  om  Logosul 
divin  în  Adevărul  (aletheia)  Lui,  iar  cea  de-a  doua  în  Bunătatea  (agathâtes)  Lui; 
cf.  Mystagogia  5,  P.  G.  91,  673  C — 676  A.  Formulările  revelatorii  ale  acestei  unităţi 
apar  mai  ales  în  qu.  63:  practica  apare  ca  şi  contemplaţia  activată,  iar  contemplaţia 
ca  practică  iniţiată  mistagogic  (ten  men  prâxin  theorian  energoumenenen,  ten  de 
iheorian  prâxin  mystagogoumânen),  virtutea  ca  manifestare  a  gnozei,  gnoza  ca 
putere  activată  a  virtuţii  (ten  mân  areten  phanerosin  gnâseos ,  ten  de  gnâsin  aretes 
synteretikân  ergazâmenon  dynamin),  prin  ambele,  adică  prin  virtute  şi  gnoză, 
manifest îndu-se  o  unică  înţelepciune  (mian  sophian),  col.  681  A,  p.  380;  cf.  şi 
scolia  32:  „Cel  ce  arată  gnoza  întrupată  în  practică  (te  prâxei  somatoumenen  ten 
gnâsin)  şi  practica  însufleţită  de  gnoză  (te  gnâsei  psychoumenen  ten  prâxin)  a 
găsit  modul  exact  al  îndumnezeirii  (trâpon  akribe  tes  theourgias).  Iar  cel  ce  are 
numai  pe  una  din  acestea,  despărţită  de  cealaltă,  sau  a  făcut  din  gnoză  o  nălucire 
inconsistentă  (anhypâstaton  phanatasian),  sau  din  practică  un  idol  fără  suflet 
(âpsychon  eidolon).  Căci  gnoza  fără  practică  nu  diferă  cu  nimic  de  nălucire, 
neavînd  practica  drept  temelie,  iar  activitatea  iraţională  e  identică  cu  un  idol  fără 
suflet,  nemaiavînd  gnoza  care  să  o  însufleţească**  (689  D — 692  A,  p.  384). 

Ep.  11  (P.  G.  91,  453  A — 457  D)  este,  -după  cum  indică  deja  adresa  şi  supra¬ 
scrierea,  o  scrisoare  de  intervenţie:  Maxim  se  adresează  unei  egumene  necunoscute6 
a  unei  mănăstiri  bizantine  neidentificabile  mai  îndeaproape,  pe  lîngă  care  pledează 
în  favoarea  reprimirii  în  comunitatea  condusă  de  aceasta  a  unei  monahii  ce  ieşise 
din  mănăstire,  ca  ulterior  să  se  pocăiască.  Deşi  nu  există  nici  un  indiciu  pentru 
o  datare  mai  precisă,  Sherwood  o  plasează  în  perioada  africană  a  vieţii  Sfîntului 
(cc.  628 — 645),  perioada  în  care  personalitatea  lui  începuse  să  joace  un  rol  de 
seamă  în  viaţa  politică  şi  bisericească  a  vremii.7 

Interesul  special  al  ep.  11  rezidă  în  excepţionala,  în  densitatea  ei  justificare 
teologică,  profund  şi  consecvent  neotestamentară,  oferită  îndemnului  adresat  egu¬ 
menei  bizantine  la  o  atitudine  autentic  creştină,  de  iertare  şi  blîndeţe,  faţă  de 
monahia  căzută  şi  pocăită.  O  astfel  de  conduită  se  fundamentează  nemijlocit  în 
modul  (tropos)  negrăit  al  Iconomiei  mîntuirii  noastre  în  Hristos  Iisus,  Logosul 
tearhic  al  lui  Dumnezeu  Tatăl  întrupat,  înţeleasă  în  esenţa  ei  ca  o  reconciliere  sau 
împăcare  (katallagenai)  a  noastră  cu  Dumnezeu  Tatăl,  mod  care  a  revelat  şi  mani¬ 
festat  plenar  efectiv  Bunătatea  infinită  ca  şi  caracteristică  primă  şi  fundamentală 
(prdton  ka\  mdnon  tes  apeirou  agathdtetos  gnârisma)  a  divinităţii.  Această  mîntuire 
prin  împăcare  Hristos  a  realizat-o  pe  de  o  parte  eliberînd  întru  Sine  prin  kenoza  şi 
*Moartea  Sa  pe  Cruce,  umanitatea  noastră  asumată  de  neputinţele  intrate  în  ea 
prin  patimi,  iar  pe  de  alta,  chemînd,  învăţînd  şi  sfătuind  în  multe  feluri  (polytropos) 
pe  cei  ce  vor  să  devină  egali  cu  El  (isous  heautâ  genâsthai)  prin  deprinderea  filan¬ 
tropică  şi  iubirea  agapică  desăvîrşită  întreolaltă  (kată  tdn  philanthrdpon  hâxin  kai  tân 
eis  allâlous  teleian  agâpen).  Iubirea  Sa  de  oameni  şi  bunătatea  Lui  o  arată  limpede 
apelul  Lui  la  pocăinţă  şi  vindecare  adresat  în  primul  rînd  celor  păcătoşi  şi  bolnavi 
(Mt.  9,  12 — 13),  parabolele  lucanice  ale  oii  şi  drahmei  pierdute  (Lc.  15,  1 — 7;  8 — 10),  a 
samarineanului  milostiv  (Lc.  10,  30 — 37)  şi  fiului  risipitor  (Lc.  15,  11 — 32),  îndemnul 
stăruitor  la  sfinţenie,  milostivire  şi  iertare  după  modelul  Tatălui  ceresc  (Mt.  5,  48; 
Lc.  6,  36 — 37), 8  primirea,  întoarcerea  şi  transformarea  în  apostoli  ai  bunătăţii  şi 
milei  Sale,  a  vameşilor  şi  desfrîn aţelor,  a  tilharului  de  pe  cruce  şi  a  persecutorului 
Saul.  Prin  toate  acestea  El  a  voit  ca  noi,  cunoscînd  voinţa  lui  Dumnezeu  faţă 
de  oameni  ca  o  voinţă  de  mîntuire  a  tuturor  (I  Tim.  2,  4),  să  învăţăm  că  nu  se 
cade  nici  să  disperăm  de  noi  înşine  dacă  păcătuim,  nici  să  rămînem  lipsiţi  de 
compasiune  şi  insensibili  faţă  de  cei  ce  păcătuiesc,  ca  unii  ce  avem  drept  exemplu 
(parâdeigma)  Filantropia  şi  Bunătatea  divină  manifestate  în  Kenoza  lui  Iisus 
Hristos. 

Pentru  aceasta,  iertarea  şi  reprimirea  surorii  căzute  dar  sincer  pocăite,  în  zdro¬ 
birea  inimii  şi  smerenia  duhului  (cf.  Ps.  50,  19),  reprezintă  pentru  Maxim  cinstirea 
practică  a  Kenozei  filantropice  a  lui  Hristos  prin  imitarea  ei  efectivă.  Apelul  la 
milostenie,  îndurare  şi  compasiune,  —  sprijinit  scripturistic  pe  Ps.  50,  19  şi  146,  3 
şi  pe  II  Cor.  2,  5 — 11  (iertarea  de  către  Pavel  a  incestuosului  din  Corint)  —  este 
motivat  însă  şi  de  cauze  psihologice,  mai  precis  de  riscul  ca  depresiunea  psihică 
provocată  de  întristarea  penitenţei  să  nu  se  transforme  în  disperare,  disperare  ce 
poate  pierde  atît  sufletul  ei  cît  şi  cel  al  celor  care  refuză  să  o  ajute.  Căci  pentru 


6  Combefis  sugerează,  nota  43:  „videtur  haec  quam  Photius  Ianian  appelat", 
că  egumena  din  ep.  11  poate  fi  identică  cu  egumena  Iania  al  cărei  nume  patr. 
Fotie  îl  întîlnise  în  suprascrierea  unei  epistole  maximiene  citate  de  el  spre  mijlocul 
sec.  IX:  Bibliotheca,  codex  192,  P.  G.  103,  648  D. 

7  Cf.  Sherwood,  op.  cit.,  p.  43  (nr.  59). 

8  Cf.  despre  iubirea  de  aproapele  manifestată  în  iertarea  lui  cînd  ne  gre¬ 
şeşte,  excepţionalele  consideraţii  şi  exhortaţii  morale  din  „ liber  asceticus “  41 — 42, 
P.  G.  90,  952 — 953,  tr.  rom.  Filoc.  rom.  II,  p.  31 — 33:  „Să  dăm  iertare  unii  altora, 
noi  cei  ce  ne-am  ispitit  unul  pe  altul,  ca  unii  ce  am  fost  războiţi  de  vrăjmaşul 
comun.  ...  Să  avem  compasiune  unii  faţă  de  alţii  (sympathâsomen  allelois)  şi  să 
ne  tămăduim  unii  pe  alţii  prin  smerita  cugetare  (dia  tapeinophrosynes  allâlous 
ias6metha)u  sau  în  alt  context,  citînd  textual  Lc.  6,  37;  Mt.  6,  14;  5,  7  şi  7,  2:  „să 
ne  iubim  aşadar  unii  pe  alţii  şi  vom  fi  iubiţi  de  Dumnezeu.  Să  fim  cu  îndelungă 
răbdare  întreolaltă  şi  va  fi  şi  El  cu  îndelungă  răbdare  faţă  de  păcatele  noastre. 
Căci  iertarea  greşelilor  noastre  o  găsim  în  iertarea  fraţilor,  şi  mila  lui  Dumnezeu 
e  ascunsă  în  milostivirea  noastră  faţă  de  aproapele". 

Maxim  necinstesc  în  mod  egal  voinţa  mintuitoare  a  lui  Dumnezeu  pentru  toţi  şi 
dispreţuiesc  Kenoza  Lui  filantropică  ce  reprezintă  modul  iconomic  al  manifestării 
efective  a  acestei  voinţe  divine,  atît  cei  ce  refuză  să  se  pocăiască  cît  şi  cei  ce 
refuză  să  primească  pocăinţa  celor  ce  se  pocăiesc  (kai  hoi  te  metanoeîn  ouk  ethe - 
lontes,  kai  toiis  metanoountas  mă  prosdechomenoi).  Mai  precis,  refuzul  de  a  imita 
acest  mod  de  conduită  hristologic  paradigmatic,  constituie  atît  o  lipsă  de  respect 
faţă  de  Bunătatea  divină,  caracter  fundamental  al  voinţei  şi  fiinţei  dumnezeieşti, 
cît  şi  o  nesocotire  a  legii  morale  inerente  a  naturii  umane,9  a  cărei  egalitate  de 
cinstire  peste  tot  ne  obligă  în  mod  natural  la  însuşirea  reciprocă  a  necazurilor 
întreolaltă  (allelon  opheilontes  oikeiousasthai  tâs  symphorăs  diă  ten  homotimian 
tes  physeos).  In  fine,  o  astfel  de  atitudine  „pastorală44  faţă  de  cel  în  greşeală,  imitînd 
conduita  divină  (theomimetds)  a  Bunului  Păstor  faţă  de  oaia  cea  pierdută,  este 
indicată  şi  implicată  în  legea  corespondenţei  eshatologice  între  dreptatea  divină 
şi  dispoziţia  noastră  faţă  de  aproapele  (hâti  tais  tân  psychon  hemon  diathâsei  he 
theia  dâontos  epharmozetai  dikaiosyne):  Hristos  Mîntuitorul  se  va  arăta  faţă  de 
noi  la  venirea  sa  ca  Judecător  după  cum  ne-am  arătat  noi  faţă  de  semenii  noştri 
supuşi  aceloraşi  patimi  şi  suferinţi  ca  şi  noi  (hoious  phtâsantes  toîs  homoiopathesin 
heautoiis  diethekamen).10 


II 


EPISTOLA  20 

A  aceluiaşi  către  Marin  monahul 


Ştiindu-mi  eu  mulţimea  greşelilor  proprii,  privind  la  osînda  ce  va  urma  pe 
bună  dreptate  asupra  mea  după  părăsirea  acestei  vieţi,  înţelegînd  şi  vâzînd  deja 
în  minte  întrunindu-se  acel  mare  şi  înfricoşător  judeţ  la  care  fiecare  dintre  noi 
vom  primi  după  vrednicie  pedepsele  pentru  cele  ce  am  făptuit,  gîndeam  să-mi 
iau  ca  tovarăş  tăcerea  abţinîndu-mă  cu  totul  de  la  cuvintele  dumnezeieşti  ce  sînt, 
pe  cît  mi  se  pare,  mai  presus  de  mine,  ca  nu  cumva  să  mă  osîndesc  încă  şi  mai 
mult  şi  mai  după  dreptate,  ca  unul  ce  proferează  cuvinte  ale  lui  Dumnezeu  omorîte 
de  mine  prin  nelucrarea  faptelor  bune  —  cuvinte  care,  din  această  pricină,  nu  pot 
să  ofere  celc*r  ce  le  ascultă  viaţa  în  har  şi  nu  posedă  tăria  de  a  arăta  în  vieţuirea 
mea,  a  celui  ce  le  grăieşte,  modurile  (de  comportare  corespunzătoare)  ale  virtuţi¬ 
lor  —  şi  aşa  să  mă  fac  vrednic  de  ameninţarea  viitoare  nu  numai  ca  unul  ce  am 
ucis  în  mine  însumi  cuvintele  cele  de  viaţă  făcătoare  ale  lui  Dumnezeu  prin  modurile 
mele  (de  comportare)  cele  rele,  ci  şi  ca  unul  ce  oferă  tuturor  celor  ce  le  ascultă 
drept  icoană  vie  şi  limpede  a  dispreţului  şi  a  nesocotirii  lor,  întreaga  rea  turnură  a 
vieţii  mele.  Ştiind  eu,  deci,  şi  temîndu-mă,  precum  am  zis  de  acestea,  am  tăiat  de 
la  mine  rîvna  de  a  mai  grăi  şi  scrie  cuvintele  dumnezeieşti,  a  căror  lucrare  nu  o 
am,  judecind  drept  o  foarte  mare  nedreptate  şi  pagubă  pierzătoare  faptul  de  a  primi 
în  deşert  laudele  de  la  cei  ce  le  ascultă.  Dar  întrucît  preacuviosul  egumen,  cel 
bogat  în  înţelepciune  şi  cinstit  de  mine  întru  toate  şi  pe  care,  din  pricina  frumuseţii 
virtuţilor  ce  strălucesc  intr-insul  potrivit  înţelegerii  dumnezeieşti,  a-1  refuza  nu  s-a 
putut,  a  biruit  încîntînd  cu  multe  raţiuni  dumnezeieşti  hotărîrea  tăcerii  mele  şi 
m-a  silit  să  aştern  în  scris  această  modestă  scrisoare  către  dumnezeiasca  ta  evlavie, 
istorisindu-mi  parte  din  virtuţile  tale  după  Dumnezeu  şi  rămînînd  dator  însă  cu  cele 


9  Cf.  iertarea  ca  mijloc  de  împăcare  şi  unificare  interpersonală  a  naturii 
umane  în  baza  raţiunii  ei  unice  de  existenţă,  şi  de  împăcare  a  umanităţii  cu  Dum¬ 
nezeu,  în  comentariul  cererii  a  cincea  din  Tatăl  Nostru:  „ expositio  orationis  domi- 
nicaeu  P.  G.  90,  901  A — 904  C,  tr.  rom.  Filoc.  rom.  II,  p.  278 — 281. 

10  Cf.  şi  glosa  marginală  dintr-un  manuscris  citată  de  Combefis  în  nota  45: 
„aşa  îţi  va  fi  ţie  Dumnezeu,  precum  ai  fost  tu  aproapelui44  (outo  theds  soi,  kathă 
sy  tâ  plesion). 

mai  mari,  am  socotit  că  este  cuvenit  lucru  a  grăi  pe  scurt  acele  lucrări  ce  sînt  folo¬ 
sitoare  şi  mântuitoare  şi  ţie  şi  mie  şi  tuturor  ce  vor  să  asculte. 

Arătând  celor  ce  şi-au  propus  să  iubească  pe  Dumnezeu  şi  au  preferat  tuturor 
celor  de  pe  pământ  mântuirea  dumnezeiască,  calea  cu  adevărat  cunoscătoare  (gnos¬ 
tică)  a  dumnezeieştilor  virtuţi  şi  deschizînd  tainic  uşa  făptuitoare  (practică)  a  cu¬ 
noştinţei,  David,  marele  profet  şi  împărat,  zicea:  „începutul  înţelepciunii  este  frica 
de  Domnul,  înţelegere  bună  este  tuturor  celor  ce  o  fac  pe  eaM  (Ps.  110,  10).  Dacă 
însă  începutul  înţelepciunii  este  frica,  sfârşitul  înţelepciunii  este  înţelegerea  cea 
bună  celor  ce  o  fac  pe  ea.  Iar  dacă  aceste  lucruri  stau  în  acest  mod  cu  putere  să 
ne  sîrguim  a  cîştiga  frica  de  Dumnezeu  şi  înţelegerea  cea  bună:  frica,  ca  să  fugim  de 
întinăciunile  păcatului  scuturîndu-le  de  pe  suflet  prin  teama  de  aşteptarea  pedep¬ 
selor  veşnice,  iar  înţelegerea  ca  să  ne  arătăm  făcători  cu  ştiinţă  ai  tuturor  voin¬ 
ţelor  dumnezeieşti.  Căci  cel  ce  se  teme  de  ispăşirile  pentru  încălcările  dumnezeieş¬ 
tilor  porunci,  nu-şi  mai  prinde  sufletul  în  patimile  ce  întinează  sufletul,  iar  cel  ce 
are  înlăuntrul  lui  înţelegerea  cea  bună,  ce  discerne  potrivit  raţiunii  în  mod  cuvenit 
cele  trecătoare  de  cele  veşnice,  se  acoperă  cu  toate  bunurile  dumnezeieşti,  lucrînd 
să  nu  arate  în  nici  un  mod  nelucrătoare  cunoştinţa  (gnoza)  dintru  el.  Căci  aşa 
precum  întru  cei  ce  se  tem  cu  adevărat  de  Dumnezeu,  frica  devine  un  factor  ce 
suprimă  patimile  cele  necurate,  tot  aşa  şi  pentru  cei  ce  înţeleg  cu  adevărat,  înţele¬ 
gerea  devine  un  factor  ce  zideşte  toate  virtuţile.  Aşadar  să  ne  temem  de  Dumnezeu, 
şi  nu  vom  face  nimic  din  cele  ce  El  nu  voieşte,  şi  să  iubim  înţelegerea  Lui,  şi  nu  vom 
neglija  nimic  din  cele  ce  vrea  El  să  se  fâptuiască.  Căci  cel  ce  se  teme  de  Dumnezeu 
urăşte  toată  fărădelegea,  iar  cel  ce  are  sălăşluită  întru  el  înţelegerea  cea  bună 
iubeşte  toată  dreptatea.  Căci  precum  ura  faţă  de  fărădelege  indică  pe  cel  ce  se 
teme,  aşa  şi  iubirea  de  dreptate  arată  limpede  pe  cel  ce  înţelege. 

Aşadar  să  nu  închipuim  frica  ca  pe  o  schimă  exterioară  numai  în  obiceiurile 
feţei  plecate,  nici  să  ne  arătăm  evlavia  ţinînd  numai  de  modurile  (de  comportare) 
aratate  (în  afară),  ci  de  dispoziţia  interioară  a  sufletului  şi  de  smerenia  inimii  celei 
încuiate  în  adînc  prin  gemete  amare  şi  lovite  în  chip  nearătat  în  conştiinţă  de  biciul 
amintirii  celor  păcătuite  înainte,  şi  din  această  pricină  nesuportînd  defel  să  vadă, 
în  contracţia  ei  asupra  ei,  şi  căderile  altora.  Căci  cel  ce  simulează  cu  făţărnicie 
frica  de  Dumnezeu  numai  în  obiceiurile  ei  (exterioare)  nu  se  deosebeşte  cu  nimic 
de  maimuţă  care  imită  şi  ea  obiceiuri  şi  schime  (exterioare)  ale  oamenilor;  căci 
lacest  vieţuitor  patruped  şi  departe  în  ce  priveşte  natura  sa  de  natura  umană, 
prin  imitarea  obiceiurilor  (omeneşti)  pare  celor  ce  o  privesc  a  fi  om,  fără  a  poseda 
însă  nimic  uman  prin  natură.  După  cum  şi  cel  ce  imită  obiceiurile  celor  ce  se  tem 
cu  adevărat  de  Dumnezeu  spre  amăgirea  celor  ce-i  văd  neavînd  însă  dispoziţia  inte¬ 
rioară  a  gnomei  înzestrată  cu  frica  dumnezeiască  în  mod  egal  cu  aceia,  este  şi  se 
cheamă  cu  adevărat  un  alt  saduceu  sau  cărturar  ce  salvează  numai  schima  (exte¬ 
rioară)  a  evlaviei  împreună  cu  strălucirea  ei  din  afară,  fiind  lipsit  însă  de  însăşi 

realitatea  ei  din  pricina  iubirii  necurate  faţă  de  patimi  ce  zace  în  adîncul  sufle¬ 

tului  lui. 

Şi  iarăşi,  să  nu  afişăm  ostentativ  cunoştinţa  (gnoza)  dumnezeiască  numai  prin 
proferarea  de  cuvinte  potrivite  pentru  frumuseţea  lor,  nici  să  ne  limităm  a  defini 

înţelegerea  cea  bună  numai  ca  simpla  putinţă  de  a  grăi  fără  a  face,  ci  ca  dispo¬ 

ziţie  interioară  a  sufletului  înzestrat  prin  făptuire  cu  virtuţi,  şi  de  aceea,  strălu¬ 
cind  în  făptuirea  (practică)  cu  seînteierea  cunoştinţei  (gnozei)  şi  în  cunoştinţă 
fâcînd  să  strălucească  vigoarea  făptuirii.  Pentru  ca,  unind  prin  fapte  frica  cu 
dorul  de  Dumnezeu  potrivit  înţelegerii  celei  bune,  să  se  lucreze  întru  noi  desăvâr¬ 
şită  înţelepciunea  dumnezeiască,  începută  în  reţinerea  de  la  cele  rele  potrivit 
fricii  dumnezeieşti  şi  desăvârşită  în  lucrarea  (practica)  poruncilor  potrivit  înţelegerii 
celei  bune.  Căci  cel  ce  limitează  înţelegerea  numai  la  simpla  proferare  a  cuvintelor 
dumnezeieşti  se  aseamănă  papagalului  care  imită  şi  el  cuvinte  omeneşti;  căci  singur 
acest  vieţuitor  zburător  simulează,  fiind  învăţat  (în  prealabil),  cuvintele  omeneşti, 
fără  a  avea  absolut  nimic  omenesc  (în  el)  după  natură.  După  cum  şi  cel  ce  imită 
cuvintele  celor  ce  înţeleg  cu  adevărat  numai  pînă  la  simpla  .lor  proferare  (verbală) 
spre  uluirea  celor  ce-i  ascultă  neavînd  însă  deprinderea  cunoştinţei  (gnozei)  în¬ 
zestrată  cu  făptuirea  (practică)  virtuţilor,  este  şi  se  cheamă  cu  adevărat  un  alt 
fariseu  sau  preot  (iudeu)  condamnabil  ce  simulează  făţarnic  înţelegerea  numai  prin 
proferarea  de  cuvinte,  lipsit  fiind  însă  cu  totul  de  însăşi  înţelepciunea  ce-şi  are 

existenţa  cu  adevărat  în  fapte,  şi  care,  îngîmfîndu-se  pentru  acesta  prin  înfumu¬ 
rarea  părerii  de  sine  ce  hrăneşte  trufia  minţii  lui,  stă  împotriva  Cuvîntului  Ade¬ 
vărului  neştiind,  că  cunoştinţa  (gnoza)  lipsită  de  făptuire  (practică)  a  celor  ce  se 
îngîmfâ  prin  iubirea  de  slavă  este  o  teologie  a  demonilor  pe  care  o  ceartă  deschis 
Iisus  (Lc.  4,  35 — 41  par.)  adică  tocmai  Cel  teologhisit  (de  ea),  chiar  dacă  cel  stăpînit 
de  patimă  în  acest  fel  nu  sesizează  (aceasta). 

Pentru  aceasta,  cu  frică  să  ne  temem  de  Dumnezeu,  să  ne  eliberăm  pe  noi 
înşine  de  orice  întinăciune  a  trupului  şi  a  duhului,  neîngăduind  prin  lăudabila  mor¬ 
tificare  a  mădularelor  (noastre)  ca  legea  trupului  să  se  ridice  împotriva  legii  duhu¬ 
lui,  nici  să  circumscriem  măreţia  fricii  dumnezeieşti  numai  la  modurile  (de  com¬ 
portare)  arătate  în  afară  ale  obiceiurilor  (exterioare),  ca  să  facem  din  modestia 
obiceiurilor  (exterioare)  un  crainic  al  dispoziţiei  (interioare)  frumoase  a  sufletului, 
ca  să  fugim  de  ameninţarea  viitoare  a  focului  (veşnic).  Şi  să  împodobim  înţelege¬ 
rea  cea  bună  cu  făptuirea  poruncilor,  ca  să  nu  proferăm  numai,  ca  nişte  iubitori 
de  slavă  deşartă,  cuvinte  moarte  şi  lipsite  de  viaţă  în  ce  priveşte  făptuirea  porun¬ 
cilor,  ci  să  facem  cuvintele  dumnezeieşti  lucrătoare,  urmărind  pacea  şi  iubirea  cu 
toţi  îngrijindu-ne  de  bunătate  şi  blîndeţe,  îndelungă-răbdare  şi  îngăduinţă  întru 
toate  faţă  de  toţi,  suportind  cele  ce  se  întîmplă  cu  răbdare  şi  mulţumire,  primind 
strîmtorările  (necazurile)  cu  neclintire  ca  pe  nişte  dăruiri  dumnezeieşti,  neîmpctri- 
vindu-ne  cu  nimic  raţiunilor  Providenţei  care  ne  conduc  prin  acestea  viaţa,  ca  să 
ajungem  la  viaţa  cea  veşnică  împreună  cu  toţi  Sfinţii,  delectîndu-ne  de  bunurile 
cele  veşnice  în  perenitatea  fericirii  celor  veşnice,  auzind  pe  Dumnezeu  grăind  către 
noi:  „Veniţi  binecuvîntaţii  Părintelui  Său  şi  moşteniţi  împărăţia  cea  gătită  vouă 
de  la  întemeierea  lumii44  (Mt.  25,  54)  şi  să  ne  veselim  desfâtîndu-ne  de  acele  bunuri 
negrăite  „pe  care  ochiul  nu  le-a  văzut,  şi  urechea  nu  le-a  auzit  şi  la  inima  omului 
nu  s-au  suit,  şi  pe  care  le-a  gătit  Dumnezeu  celor  ce-L  iubesc  pe  El44  (I  Cor.  2,  9). 


EPISTOLA  11 

A  aceluiaşi  către  o  egumenă  despre  o  monahie  care  a  ieşit  din  mănăstire 

şi  apoi  s-a  pocăit 

Vestitorii  adevărului,  cîţi  ne-am  lămurit  de  la  început  şi  pînă  la  noi,  fiecare 
la  vremea  lor,  voinţa  mîntuitoare  a  lui  Dumnezeu,  făcîndu-se  şi  slujitori  (leitourgoi) 
ai  harului,  ziceau  că  nimic  nu  este  atît  de  plăcut  şi  iubit  lui  Dumnezeu  ca  întoar¬ 
cerea  oamenilor  la  El  prin  pocăinţă  adevărată.  Lucru  pe  care  vrînd  Cuvîntul  tearhic 
al  lui  Dumnezeu-Tatăl  să-l  arate  că  este  mult  mai  dumnezeiesc  decît  celelalte  sau 
mai  degrabă  (că  este)  primul  —  şi  unicul  semn  distinctiv  al  bunătăţii  (Lui) 
infinite,  a  consimţit  (ca  vrednic  lucru)  să  intre  în  legătură  cu  noi  prin  trup  potrivit 
unui  mod  (trâpos)  negrăit  de  pogorămînt  fâcînd,  pătimind  şi  grăind  acelea  prin  care 
se  cădea  să  ne  împace  cu  Dumnezeu  Tatăl  pe  noi,  cei  ce  eram  vrăjmaşii  şi  duşmanii 
(Lui)  şi,  înstrăinaţi  fiind  noi  de  viaţa  cea  fericită,  iarăşi  la  ea  să  ne  întoarcă. 
Căci  nu  numai  că  a  tămăduit  prin  minuni  bolile  noastre  şi  ne-a  eliberat  —  asu- 
mîndu-şi  neputinţele  noastre  cele  prin  patimi  şi  dînd  prin  moarte  ca  un  supus, 
fără  de  păcat  fiind,  datoria  noastră  —  de  multe  şi  înfricoşate  acuzaţii,  ci,  învăţind 
în  multe  feluri,  a  sfătuit  pe  cei  ce  vor,  să  devină  egali  cu  El  însuşi  prin  deprin¬ 
derea  iubirii  de  oameni  (filantropică)  şi  prin  Iubirea  agapică  desâvîrşită  întreolaltă. 
Pentru  aceasta  striga:  „N-am  venit  să  chem  pe  cei  drepţi,  ci  pe  cei  păcătoşi  la 
pocăinţă"  (Mt.  9,  13)  şi:  „nu  cei  sănătoşi  au  trebuinţă  de  doctori,  ci  cei  bolnavi44 
(Mt.  9,  12),  că  a  venit  să  caute  şi  să  mântuiască  oaia  cea  pierdută  (Lc.  15,  4)  şi  că  a 
fost  trimis  către  oile  cele  pierdute  ale  casei  lui  Israel  (Mt.  10,  6).  Iar  prin  para¬ 
bola  drahmei  (Lc.  15,  8  sq)  a  arătat  în  ascuns  că  a  venit  să  mîntuiască  Chipul 
împărătesc  (al  împăratului  dumnezeiesc  din  om)  acoperit  de  spurcăciunea  rău  miro¬ 
sitoare  a  patimilor.  Şi  (iarăşi):  „Amin  zic  vouă  că  bucurie  (mare)  se  face  în  cer 
şi  pe  pămînt  pentru  un  păcătos  care  se  mîntuieşte"  (Lc.  15,  7).  Pentru  aceasta 
celui  ce  a  căzut  între  tîlhari  şi  care,  dezbrăcat  fiind  de  toate  veşmintele,  a  ajuns 

prin  rănile  (primite)  mai  mult  mort  decît  viu,  i-a  turnat  vin  şi  untdelemn  pe 
răni  şi,  legîndu-i-le  şi  urcîndu-1  pe  dobitocul  lui,  l-a  dus  la  o  casă  de  oaspeţi  şi, 
dînd  acolo  cele  îndeajuns  pentru  îngrijirea  lui,  a  făgăduit  să  dea  şi  cele  cheltuite 
peste  acelea  cînd  se  va  întoarce  (cf.  Lc.  10,  30  sq).  Pentru  aceasta  zice  că,  la  întoar¬ 
cerea  fiului  risipitor,  prea  bunul  Părinte  s-a  plecat  îmbrăţişînd  pe  cel  ce  alerga 
la  el  prin  pocăinţă  şi  iarăşi  l-a  împodobit  cu  frumuseţea  slavei  pămînteşti  fără  a-i 
reproşa  nimic  despre  cele  dinainte  (cf.  Lc.  15,  20  sq).  Pentru  aceasta  pe  oaia  aceea 
ce  se  depărtase  de  dumnezeiasca  sută,  găsind-o  rătăcind  pe  munţi  şi  pe  dealuri, 
nu  a  mînat-o  la  staulul  oilor  împingînd-o  de  la  spate  şi  istovind-o  în  chinuri,  ci 
a  adus-o  teafără  la  tovarăşele  ei  plin  de  compasiune  purtînd-o  pe  umerii  Lui 
proprii.  Pentru  aceasta  zicea:  „Veniţi  la  Mine  toţi  cei  osteniţi  şi  împovăraţi**  cu 
inima  „şi  Eu  vă  voi  odihni  pe  voi“  (Mt.  11,  28),  şi:  „Luaţi  jugul  Meu  asupra  Voastră** 
(Mt.  11,  29)  —  numind  „jug“  poruncile,  adică  viaţa  condusă  în  mod  evanghelic  iar 
„povară**  ceea  ce  pocăinţa  pare  a  avea  ostenitor  —  „căci  jugul  Meu  este  bun  şi 
povara  Mea  este  uşoară'*  (Mt.  11,  20).  Şi  iarăşi,  învăţînd  dumnezeiasca  dreptate  şi 
bunătate,  a  poruncit  zicînd:  „Fiţi  sfinţi,  fiţi  desăvîrşiţi,  fiţi  milostivi,  fiţi  îndură¬ 
tori  precum  este  şi  Tatăl  nostru  cel  din  ceruri**  (Lev.  9,  44;  Mt.  5,  48;  Lc.  6,  36), 
„iertaţi  şi  se  va  ierta  vouă**  {Lc.  6,  37)  şi  „cîte  voiţi  să  vă  facă  vouă,  oamenii, 
asemenea  şi  voi  faceţi  lor“  (Mt.  7,  12),  şi  cele  asemenea.  Şi  simplu-zis,  ca  să  nu 
lungesc  epistola  zicîndu-le  pe  fiecare  în  parte,  pentru  aceasta  îndreaptă  desfrînatele 
ce  se  pocăiesc  şi  primeşte  pe  vameşi  (Mt.  21,  31;  9,  9)  şi  îi  face  vestitori  ai  Evan¬ 
gheliei  Lui;  pentru  aceasta,  pe  tîlharii  ce  se  mărturisesc  şi-şi  cumpără  mîntuirea 
prin  moarte,  îi  conduce  cu  Sine  din  pricina  fricii  şi-i  introduce  împreună  cu  Sine 
în  Paradis  (cf.  Lc.  23,  43)  adeverind  făgăduinţele  bunurilor  viitoare;  pentru  aceasta 
pe  persecutorii  furibunzi  îi  cuminţeşte  în  privinţa  zelului  lor  şi,  hirotonindu-i,  îi 
trimite  înainte,  în  locul  Lui,  ca  Apostoli  ai  Neamurilor  (F.  A.,  9,  1  sq),  pentru  ca 
noi  să  învăţăm  iubirea  de  oameni  şi  bunătatea  (sau  clemenţa)  şi  nici  să  nu  disperăm 
de  noi  înşine  cînd  păcătuim,  nici  să  rămînem  necompătimitori  şi  insensibili  faţă  de 
cei  ce  păcătuiesc,  ca  unii  ce  avem  exemplu  al  celor  făcute  pe  Dumnezeu. 

Deci  întrucît  am  fost  învăţaţi  că  acesta  este  însuşi  adevărul  lucrurilor  şi 
că  „Dumnezeu  vrea  ca  toţi  oamenii  să  se  mîntuiască  şi  la  cunoştinţa  adevărului 
să  vină**  (I  Tim.  2,  4)  şi  ne-am  amintit  că  singură  mîntuirea  noastră  este  obîrşie 
şi  temei  al  minunatei  Sale  veniri  la  noi  în  trup,  îndrăznind  rog  pe  sfinţia  Voastră, 
purtînd  înaintea  ta  în  locul  ramurii  de  măslin  a  suplicanţilor  înşeşi  Patimile  cele 
de  viaţă  făcătoare  ale  Dumnezeului  şi  Mîntuitorului  nostru  Iisus  Hristos  prin 
care  am  fost  răscumpăraţi  din  puterea  întunericului  —  căci  cred  că  eşti  uceniţă 
adevărată  a  Fiului  lui  Dumnezeu  purtînd  în  sinea  ta  în  toată  ducerea  vieţii  (tale) 
pe  învăţătorul  viu  şi  lucrător,  întrucît  te-ai  ataşat  de  El  în  întregime  (încă)  din 
copilărie  —  ca  —  prin  mijlocirea  mea,  a  smeritului  şi  păcătosului,  ce  nu  am  nimic 
vrednic  de  virtutea  ta  —  să  cinsteşti  Kenoza  Lui  iubitoare  de  oameni  (filantropică) 
pentru  noi  şi  să  primeşti  pe  sora  aceea  ce  se  pocăieşte  şi  se  topeşte  de  lacrimi. 
Căci  multă  şi  negrăită  este  zdrobirea  inimii  şi  smerenia  duhului  ei  pentru  păcatul 
pe  care  l-a  făptuit  şi  despărţirea  de  voi  care  a  suferit-o.  Să  nu  urgiseşti,  roabă  a 
lui  Dumnezeu  binecuvîntată,  „inima  înfrîntă  şi  smerită**  (Ps.  50,  19)  pe  care  Dum¬ 
nezeu  „nu  o  va  urgisi**,  ci,  făcîndu-te  îndurătoare  şi  milostivă,  binevoitoare  şi  com¬ 
pătimitoare,  imită  pe  Cel  ce  a  primit  pentru  iubirea  Sa  de  oameni  a  muri  de 
bunăvoie  pentru  noi  şi  Care  îţi  cere  să  o  primeşti  şi  să  o  îmbrăţişezi  şi  să  nu 
renunţi  „a  întări  întru  ea  iubirea**  (II  Cor.  2,  8).  Intremeaz-o  cu  cuvinte  şi  fapte 
de  iubire  de  oameni,  smulge-o  din  mîinile  tiranului  (diavolului)  şi  leagă  cu  com¬ 
pasiune  rănile  (cf.  Ps.  146,  3)  făcute  de  ea,  ca  nu  cumva,  mult  copleşită  (depri¬ 
mată)  fiind  ea  de  întristare,  să  se  străpungă  cu  ţăruşul  disperării  şi  să  se  ceară» 
de  la  noî  sîngele  sufletului  ei  celui  dispreţuit,  sau,  ca  să  vorbesc  mai  adevărat, 
predat  {de  noi)  vrăjmaşului  vieţii  noastre  ca  acela  .să-l  aibă  supus  spre  ceea  ce 
vrea  el,  (suflet)  pe  care  se  cădea  să-l  facem  viu  prin  îndelunga-răbdare  şi  blînde- 
ţea  noastră,  şi  să  fim  astfel  învinuiţi  după  dreptate  ca  nişte  nesocotitori  ai  voinţe¬ 
lor  şi  Patimilor  dumnezeieşti.  Căci  —  măcar  cuvîntul  este  dur,  dar  totuşi  adevărat  — 
în  mod  asemănător  necinstesc,  pe  cît  le  stă  în  putinţă,  voinţa  cea  bună  a  lui  Dum¬ 
nezeu  şi  dispreţuiesc  Kenoza  Lui  cea  iubitoare  de  oameni  pentru  noi  şi  cei  ce  nu 
voiesc  să  se  pocăiascâ  şi  cei  ce  nu  primesc  pe  cei  ce  se  pocăiesc.  Pentru  că  ni  s-a 
arătat  limpede  că,  îndatoraţi  fiind  noi  să  ne  împropriem  necazurile  unii  altora 

pentru  egalitatea  de  cinstire  (peste  tot)  a  firii  (noastre),  dacă  n-am  imitat  ceva  din 
acestea  faţă  de  cei  de  o  seminţie  cu  noi,  n-am  respectat  însăşi  bunătatea  lui  Dum¬ 
nezeu  faţă  de  noi. 

Deci  ca  una  ce  cunoşti,  roabă  a  lui  Dumnezeu  binecuvîntată,  că  dreptatea 
dumnezeiască  se  armonizează  după  cum  se  cuvine  cu  dispoziţiile  (lăuntrice)  ale 
sufletelor  noastre,  arătîndu-se  faţă  de  noi  aşa  cum  ne-am  arătat  noi  înşine  faţă 
de  alţii,  şi  făcînd  pe  Dumnezeu  faţă  de  noi  înşine  după  dispoziţia  pe  care  am  avut-o 
noi  înşine  faţă  de  cei  ce  pătimesc  aceleaşi  lucruri  (cu  noi),  nu  zăbovi  să  primeşti 
cu  braţele  deschise  pe  rugătoarea  şi  roaba  ta  şi,  imitînd  pe  Dumnezeu,  pune 
neîntîrziat  şi  cu  toată  sîrguinţa  oaia  (cea  pierdută)  pe  umeri  aducînd-o  împreună 
la  staulul  cel  sigur  şi  păzeşte-o  pe  mai  încolo  neprinsă  de  lupi,  ca  însăţi  să-L  afli 
aşa  pe  iubitorul  de  oameni  Dumnezeu  şi  Mîntuitorul  Hristos  Judecătorul  a  toate, 
la  înfricoşata  şi  mai  presus  de  slavă  Arătare  a  Sa,  dîndu-ţi  înapoi  roadele  veşnice 
a  celor  ce  ai  semănat  (aici).  A  Cărui  milă  să  o  aflăm  şi  noi  cu  harul  şi  iubirea  Sa 
de  oameni,  cu  rugăciunile  şi  solirile  Stăpînei  noastre  şi  preaslăvitei  de  Dumnezeu 
Născătoare  şi  ale  tuturor  Sfinţilor  Lui  Amin. 


Prezentare  şi  traducere 
de 

Drd.  Ioan  /.  Ică 


îndrumări  omiletice 


PREDICA  la  duminica  vameşului  şi  a  fariseului 

—  DESPRE  MÎNDRIE  ŞI  SMERENIE  — 


Pentru  ca  să  putem  pătrunde  în  înţelesul  Sfintei  Evanghelii,  despre  pilda 
Vameşului  şi  a  Fariseului,  citită  azi,  aflu  de  bine  să  cunoaştem  cine  erau  fari¬ 
seii  şi  cine  erau  vameşii? 

Fariseii  erau  o  seamă  de  credincioşi,  cu  multă  consideraţie  în  rîndul  poporului 
iudeu,  cu  mare  influenţă,  constituind  casta  savantă  şi  legalistă  a  iudaismului.  Aceste 
nume  reprezentau  separatism  faţă  de  restul  lumii,  pentru  cunoaşterea  în  cele  reli¬ 
gioase,  prin  obiceiurile  cucernice  şi  prin  lipsa  de  tot  ce  ar  putea  spurca  curăţia 
lor  formală. 

Originea  lor  se  urcă  pînă  la  vremurile  de  captivitate.  Ei,  reîntorşi,  au  luptat 
pentru  a  păstra  nealterarea  poporului  atît  pe  plan  naţional,  cît  şi  religios. 

Sub  Irod  cel  Mare,  ei  numărau  peste  6.000  de  membri;  refuzau  jurămîntul 
de  credinţă  faţă  de  împărat.  Ei  conduceau  curţile  de  judecată,  ei  păstrau  docu¬ 
mentele  scrise,  tradiţia  oarbă  ca  izvor  al  Legii.  Contrar  saducheilor,  care  nu  cre¬ 
deau  în  înviere  şi-n  răsplata  veşnică  —  ei,  fariseii  credeau  şi  susţineau  existenţa 
îngerilor,  a  unui  creator  şi  a  vieţii  veşnice. 

Din  acestea  şi  alte  cauze,  fariseii  se  bucurau  de  un  mare  prestigiu  în  popor. 
Decenii  întregi  ei  au  fost  adevăratul  lor  îndrumător,  păstrător  al  Legii.  Din  rîndu- 
rile  lor  au  rămas  şi  exemple  nobile:  Nicodim  şi  Gămăliei. 

Dar  cu  timpul  această  sectă  a  decăzut.  Fariseilor  le-au  rămas  doar  numele  şi 
pretenţiile.  O  dată  cu  decăderea  le-a  decăzut  şi  prestigiul,  rămînînd  doar  cu  un 
simplu  formalism. 

Iată  deci,  cine  erau  fariseii,  cum  au  început  şi  cum  au  terminat. 

Să  vedem  acum  cine  erau  vameşii? 

Vameşi  se  numeau  în  Palestina,  pe  vremea  Mîntuitorului,  toţi  agenţii  fiscali, 
strîngători  de  impozite  pentru  romani,  pe  care  evreii  erau  obligaţi  să  le  plătească. 
Ei  se  aflau  pretutindeni,  în  posturi  la  răscruci  de  drumuri.  Aceşti  funcţionari  nu 
erau  iubiţi  de  popor.  La  evrei  erau  grozav  de  dispreţuiţi,  asemenea  păgînilor. 
Cauza  principală  era  că  impozitul,  pentru  poporul  ales  de  Dumnezeu,  constituia  un 
semn  de  decădere  a  poporului  şi  o  pedeapsă  din  partea  lui  Dumnezeu. 

La  evrei,  un  vameş  era  socotit  ca  şi  un  hoţ,  ca  un  ucigaş,  ca  un  pâgîn. 
Lumea  fugea  de  ei,  erau  excomunicaţi  din  comunitatea  iudaică.  Vameşii  îndepli¬ 
neau  cea  mai  josnică  funcţie  în  faţa  lor. 

Deci,  iată  cine  erau  vameşii  şi  cum  erau  ei  priviţi  de  poporul  evreu. 

Acum  cunoaştem  cele  două  persoane  din  Sfînta  Evanghelie  de  azi;  doi 
oameni,  cu  două  misiuni,  două  atitudini,  două  credinţe  deosebite.  Fariseul  întru¬ 
chipează  întru  totul  mîndria,  vameşul  smerenia. 

Ei  sînt  puşi  prin  cuvintele  Mîntuitorului  faţă  în  faţă,  aşa  de  vii,  încît  parcă 
îi  vedem,  îi  auzim;  fariseul  îăudîndu-se  că  el  este  drept  şi  împlinitor  al  întregii 
legi,  dispreţuind  restul  lumii,  ca  fiind  păcătoasă. 

Vedem  pe  vameş  nejudecînd  pe  nimeni,  ci  judecîndu-se  numai  pe  sine  ca  mare 
păcătos,  cerînd,  plin  de  căinţă,  prin  cuvinte  şi  lacrimi,  iertare  de  la  Dumnezeu. 

Dar  faptul  că  astfel  de  oameni  —  unii  plini  de  mîndrie,  alţii  de  smerenie  —  au 
fost,  sînt  şi  vor  fi,  iar  astfel  de  patimi  le  cunoaştem,  le  vedem,  e  bine  să  ne  oprim 

asupra  lor,  pentru  ca  să  vedem  ce  este  păcatul  mîndriei,  şi  ce  este  virtutea 
smereniei? 

Ce  este  mîndria  ? 

Mîndria  este  preţuirea  şi  încrederea  în  sine  peste  măsură,  cu  dorinţa 
nestinsă  de  a  ajunge  la  mărire  şi  la  laude  omeneşti.  Cînd  omul  se  cîntăreşte  pe 
sine,  se  poate  judeca  în  mod  real,  adevărat  şi  în  mod  neadevârat.  Mîndria  este 
recunoaşterea  neadevărată  şi  aprecierea  falsă  despre  sine,  a  faptelor  şi  a  realizărilor. 
Semnele  mîndriei  sînt  acelea  prin  care  omul  se  crede,  se  arată  prin  vorbe,  că  este 
mai  bun,  mai  cuminte,  mai  binevoitor,  mai  bogat,  mai  capabil,  mai  frumos  decît 
alţii;  şi-n  acelaşi  timp  aşteaptă  ca  şi  alţii  să  creadă  despre  el  acelaşi  lucru  şi  să-i 
aprecieze  părerea  sa.  El  crede  că  are  numai  calităţi,  iar  alţii  numai  defecte.  De 
aceea,  măsurîndu-se  pe  sine,  cu  alţii,  uşor  poate  zice:  „Doamne,  mulţumescu-ţi 
că  nu  sînt  ca  ceilalţi  oameni!'* 

înţeleptul  Solomon  zice:  „Toată  inima  semeaţă  este  urîciune  înaintea  Domnu¬ 
lui;  în  mod  sigur  nu  va  rămîne  nepedepsită"  (Pilde  16,  5). 

împăratul  David  zice:  „Jertfa  lui  Dumnezeu,  duhul  umilit,  inima  înfrîntă  şi 
smerită  Dumnezeu  nu  o  va  urgisi"  (Ps.  50,  18). 

Sfîntul  Apostol  Iacob  zice:  „Dumnezeu  celor  mîndri  le  stă  împotrivă,  iar  celor 
smeriţi  le  dă  har"  (Iacob  4,  6).  Ce  poate  fi  mai  greu  decît  a  avea  pe  Dumnezeu 
împotriva  ta? 

Mîndria  a  pricinuit  căderea  îngerilor.  Mîndria  ne  desparte  de  Dumnezeu 
şi  ne  deosebeşte  de  oameni.  De  Dumnezeu  ne  desparte,  că  ne  lăudăm  cu  darurile 
primite  de  la  El  ca:  frumuseţe,  tărie,  înţelepciune,  daruri  pe  care  ni  le-a  dat 
în  dar,  iar  noi  ni  le  atribuim  ca  un  merit  al  nostru.  De  oameni  ne  deosebeşte 
crezîndu-ne  mai  presus  decît  ei. 

Mîndria  este  ca  un  viscol  care  stinge  toate  faptele  cele  bune,  care  ne-au 
luminat  sufletul. 

Exemplu  îl  avem  pe  fariseu.  Din  mîndrie  se  nasc  mărirea  deşartă,  îngîmfarea, 
făţărnicia,  încâpâţînarea,  nesupunerea  şi  altele. 

Virtutea  smereniei 

Smerenia  se  bazează  pe  realitate  şi  nu  pe  închipuiri.  Ea,  judecind,  nu 
vede  la  sine  numai  calităţi  şi  la  alţii  numai  păcate  şi  defecte.  Ea  se  bazează  pe 
două  adevăruri:  întîi,  tot  ce  ai  realizat  a  fost  realizat  cu  ajutorul  lui  Dumnezeu 
şi  al  celor  din  jur.  De  exemplu:  un  om  este  foarte  învăţat,  cult  şi  ştie  să  mulţu¬ 
mească  lui  Dumnezeu  că  l-a  înzestrat  cu  o  memorie  bună,  iar  profesional  l-au 
ajutat  semenii  săi;  în  al  doilea  rind,  ceea  ce  am  realizat  eram  datori  s-o  facem. 

In  Iisus  Hristos  avem  cel  mai  strălucit  chip  al  smereniei.  El,  fiind  strălucirea 
şi  icoana  fiinţei  dumnezeieşti,  s-a  smerit  pe  Sine  fâcîndu-se  om,  ascultător  pînâ  la 
moarte  şi  încă  moarte  pe  cruce  (Filipeni  2,  8), 

El  a  predicat  smerenia  prin  pilda  vieţii  Sale.  El,  ca  învăţător,  a  spălat 
picioarele  ucenicilor  Săi.  El  ne-a  învăţat  ca  la  ospeţe  să  nu  ne  aşezăm  în  locurile 
din  faţă  şi  să  nu  alergăm  după  cinstirea  oamenilor.  El  a  zis  „învăţaţi-vâ  de  la 
Mine,  că  sînt  blînd  şi  smerit  cu  inima  şi  veţi  afla  odihnă  sufletelor  voastre"  (Ma¬ 
tei  19,  29). 

Omul  blînd,  răbdător,  întruchipează  şi  sufleteşte  asemănarea  cu  Iisus  Hristos. 
La  fel  avem  model  de  smerenie  în  chipul  Maicii  Domnului:  „Că  a  căutat  spre 
smerenia  roabei  Sale".  Sfîntul  Ioan  Botezătorul  de  asemenea  este  chipul  adevărat 
al  smereniei,  precum  şi  toţi  sfinţii  şi  cuvioşii. 

Vorbind  despre  cele  două  iubiri  care  se  află  în  om,  Fericitul  Augustin  zice: 
„Mîndria  este  iubirea  de  sine  pînă  la  dispreţuirea  lui  Dumnezeu,  pe  cînd  smerenia 
este  iubirea  de  Dumnezeu,  pînă  la  propria  noastră  (despăgubire)  dispreţuire,  faţă  de 
noi  înşine". 

Adevărata  smerenie  nu  constă  în  vorbe  sau  în  unele  gesturi;  acestea  sînt  semne 
exterioare.  Adevărata  smerenie  este  cunoaşterea  profundă  a  propriei  noastre 
stări  sufleteşti,  judecîndu-ne  păcatele  şi  constatind  sărăcia  faptelor  bune,  pe  care 
eram  datori  a  le  face. 

Smerenia  nu  constă  numai  în  aceea  că  un  păcătos  să  se  socotească  pe  sine 
cu  adevărat  păcătos,  ci  aceasta  este  smerenia  cînd  cineva  se  ştie  că  a  făcut  multe 
şi  mari  fapte  bune  şi  totuşi  nu  se  înalţă  în  gîndul  său,  precum  zice  Sfîntul  Apostol 
Pa  vel: 

„Iisus  Hristos  a  venit  în  lume,  ca  să  mîntuiască  pe  cei  păcătoşi,  dintre  care 
cel  dintîi  sînt  eu*4  CI  Tim.  1,  15). 

Care  dintre  noi,  auzind  aceste  cuvinte  la  rugăciunea  de  împărtăşire,  credem 
aceste  cuvinte  despre  noi? 

Făcînd  o  comparaţie  între  mîndrie  şi  smerenie  vom  zice:  Mîndria  doreşte  laude, 
smerenia  fuge  de  ele;  mîndria  se  laudă  cu  faptele  acelea  pe  care  nu  le  are;  sme¬ 
renia  le  tăinuieşte  şi  pe  care  le  are.  Mîndria  îmbracă  haina  cinstei;  smerenia 
dezbracă  haina  răutăţii,  mărturisind  defectele. 

Rezumînd  în  cîteva  cuvinte  cele  arătate,  putem  zice: 

Păcatul  mîndriei  ocupă  locul  cel  dintîi  între  păcatele  de  moarte  şi  este  un  izvor 
de  alte  multe  păcate. 

Smerenia  este  virtutea,  este  regina  tuturor  faptelor  bune;  la  lumina  ei 
cresc  şi  celelalte  fapte  bune. 

Să  ne  ferim  de  credinţa,  părerea  şi  mîndria  fariseului  şi  să  ne  judecăm  cu 
vameşul,  plini  de  căinţă  printre  lacrimi  şi  ne  vom  întoarce  şi  vom  afla  milă  la 
Dreptul  Judecător. 

Pro  tos.  Serafim  Man 

sfinţii,  Înţelepţi  ai  lui  dumnezeu 

ŞI  APĂRĂTORI  AI  DREPTEI  CREDINŢE 


Ştim  cu  toţii  că,  în  adevăratul  înţeles  al  cuvîntului,  Sfînt  este  numai  Dumnezeu, 
aşa  cum  cîntăm  şi  la  Sf.  Liturghie  înainte  de  priceasnâ,  cînd  spunem:  „Unul 
Sfînt,  Unul  Domn  Iisus  Hristos  . . .“  Mai  ştim  de  asemenea  că  în  primele  zile  ale 
Bisericii  cei  ce  primeau  credinţa  în  Iisus  Hristos-Domnul  nostru  se  numeau 
„fraţi“  sau  „sfinţi41  (Rom.  1,  7;  Gal.  1,  2;  Ef.  1,  1  etc.),  aceasta  desigur  în  primul 
rînd  spre  a  se  deosebi  de  ceilalţi  oameni  ai  vremii  aceleia. 

Iarăşi  este  adevărat  că  spre  sfinţenie  sîntem  şi  am  fost  chemaţi  toţi  de  Zidi¬ 
torul  a  toate  încă  din  zorii  istoriei,  cum  citim  de  pildă  în  Levitic  (11,  44 — 45),  unde 
se  spune:  „Eu  sînt  Domnul  Dumnezeul  vostru,  sfinţiţi-vâ  şi  veţi  fi  sfinţi,  căci  eu, 
Domnul  Dumnezeul  vostru,  sfînt  sînt...  Deci  fiţi  sfinţi,  căci  eu,  Domnul  sînt  sfînt41. 

în  decursul  vremii  însă  noţiunea  de  sfînt  şi-a  restrîns  aria,  în  înţelesul  de 
astăzi  ea  cuprinzînd  pe  cei  mai  buni  fii  ai  Bisericii,  pe  acei  credincioşi  pentru 
care  trăirea  în  Dumnezeu  este  idealul  suprem  al  vieţii  lor,  ceea  ce  presupune 
credinţă  dreaptă,  mărturisirea  ei  în  orice  împrejurare,  fuga  de  păcat  şi  lucrarea 
virtuţii  pînă  la  statornicirea  în  bine,  ceea  ce  rezultă  şi  din  cuvintele  Psalmistului, 
care  spune:  „Cine  se  va  sui  la  muntele  Domnului  şi  cine  va  sta  în  locul  cel  sfînt 
al  Lui?  Cel  nevinovat  cu  mîinile  şi  curat  cu  inima*4  (Ps.  23,  3 — 4).  Nevinovat  cu 
mîinile  este  desigur  cel  ce  n-a  întreprins  nimic  păgubitor  pentru  semenii  săi, 
lucrînd  numai  la  zidirea  lor,  iar  curat  cu  inima  este  cel  ce  nu  urzeşte  planuri 
negre,  ci  întreaga  sa  fiinţă  este  orientată  spre  bine,  ceea  ce  îşi  dorea  şi  Psalmistul 
cînd  spunea:  „Inimă  curată  zideşte  întru  mine,  Dumnezeule,  şi  duh  drept  înnoieşte 
întru  cele  dinlăuntru  ale  mele44  (Ps.  50). 

Fiind  prin  excelenţă  lucrătoare  a  binelui,  sfinţenia  implică  şi  înţelepciunea, 
această  însuşire  sau  calitate  a  cuiva  de  a  găsi  cele  mai  potrivite  mijloace  în  reali¬ 
zarea  binelui,  din  care  pricină  sfinţii  se  mai  numesc  şi  înţelepţi  ai  lui  Dumnezeu. 
Intre  alte  manifestări  de  superioară  conduită  umană,  aceşti  „înţelepţi  ai  lui  Dum¬ 
nezeu  făpturii  n-au  slujit  fără  numai  Făcătorului  şi,  îngrozirea  focului  bărbăteşte 
călcînd-o,  s-au  bucurat*4  — ,  cum  ne  spune  peasna  a  7-a  de  la  Catavasiile  Bunei- 
Vestiri. 

Această  cîntare  bisericească  pe  care  o  auzim  la  fiecare  Utrenie  de  Duminică 
vrea  să  ne  spună  nouă,  fiilor  Bisericii  din  toate  veacurile,  că,  pătrunşi  fiind  de 
atotprezenţa  lui  Dumnezeu,  Cel  unul  în  fiinţă  şi  întreit  în  Persoane,  spiritual  sau 
nevăzut,  atotştiutor  şi  (atotputernic,  sfinţii  nu  s-au  închinat  decît  acestui  Dum¬ 
nezeu  a  cărui  prezenţă  o  simţeau  vădită  în  viaţa  lor,  pe  idoli  ignorîndu-i  total 
ca  pe  nişte  zămisliri  şi  închipuiri  omeneşti,  iar  pe  oameni,  indiferent  de  starea  lor, 
oricine  ar  fi  fost,  cinstindu-i  ca  pe  nişte  creaturi.  Cîntarea  are  în  vedere  desigur  în 
primul  rind  pe  tinerii  evrei  din  timpul  împăratului  babilonian  Nabucodonosor, 

care  au  refuzat  să  se  închine  chipului  de  aur  ridicat  de  acest  împărat,  din  care 
pricină  au  fost  aruncaţi  într-un  cuptor  cu  foc,  unde  au  fost  ocrotiţi  de  Dumnezeu 
ieşind  nevătămaţi  (Daniil  I — 3).  Cîntarea  se  referă  însă  şi  la  întreg  şirul  de  sfinţi 
martiri  dintotdeauna,  dar  mai  ales  din  timpul  persecuţiilor  împăraţilor  romani  din 
primele  veacuri  de  după  Hristos,  cînd  creştinilor  li  se  cerea  să  se  închine  zeilor  şi 
împăraţilor  romani,  în  cinstea  cărora  erau  ridicate  temple,  cu  altare  de  jertfă  etc., 
cultul  împăraţilor  fiind  în  floare  în  acel  timp.  împăratul  Diocleţian,  de  pildă,  se 
intitula  „domn  şi  dumnezeu**,  ceea  ce  pentru  creştini  era  o  adevărată  blasfemie, 
Domn  şi  Dumnezeu  fiind  Unul,  adevăratul  şi  singurul  Dumnezeu,  nevăzut  şi  Zidi¬ 
torul  a  toate. 

Se  ştie  că  de  atunci  ne-au  rămas  multe  documente,  cunoscute  sub  numele  de 
„Actele  martirice**,  publicate  şi  in  limba  română  (Bucureşti,  1982),  în  colecţia  „Părinţi 
şi  scriitori  bisericeşti**,  Acte  din  care  reiese  atitudinea  bărbătească  a  sfinţilor  mar¬ 
tiri,  care  mărturiseau  pe  Unicul  şi  adevăratul  Dumnezeu,  declarind  că  pe  împărat 
îl  cinstesc  şi  se  roagă  pentru  el,  fără  însă  a  i  se  închina.  „Fă  ceea  ce-ţi  spun  şi 
căieşte-te  şi  jertfeşte  zeilor  şi  chipului  împăratului  Comod**  (180 — 192  d.  Hr)  —  i  se 
adresează  proconsulul  Perennis  creştinului  Apollonius,  martirizat  în  anul  184,  care 
răspunde  între  altele:  „Ne  rugăm  lui  Dumnezeu  după  porunca  cea  dreaptă  pentru 
Comod,  cel  ce  impărâţeşte  in  lumea  aceasta . . .,  ador  însă  pe  Dumnezeu  din  ceruri 
şi  numai  Lui  mă  închin,  cel  ce  a  suflat  tuturor  oamenilor  suflet  viu  şi  dăruieşte 
viaţa  în  fiecare  zi  tuturora.  Nu  mă  voi  înjosi  de  aceea,  Perennis,  nici  nu  mă  voi 
arunca  sub  cele  mai  urîte,  căci  este  un  lucru  ruşinos  să  te  închini  unuia  egal  cu 
oamenii**  (Actele  martirice,  Bucureşti,  1982,  p.  94 — 95).  Or,  cum  declara  Sf.  Ciprian, 
martirizat  în  anul  258  în  timpul  împăratului  Valerian  (253 — 260  d.  Hr.),  apârîndu-se 
astfel  în  faţa  învinuirilor  nedrepte  care  i  se  aduceau:  „Sînt  creştin  şi  episcop. 
Nu  cunosc  alţi  zei  decît  pe  unul  şi  adevăratul  Dumnezeu,  care  a  creat  cerul  şi 
pămîntul,  marea  şi  toate  cele  dintr-însele.  Noi  creştinii  slujim  acestui  Dumnezeu; 
Lui  ne  rugăm  ziua  şi  noaptea  pentru  noi  şi  pentru  toţi  oamenii  şi  pentru  sănătatea 
împăraţilor  înşişi". 

Am  reţinut  că  în  noţiunea  de  sfinţenie  intră  şi  dreapta  credinţă,  căci  des¬ 
pre  Dumnezeu,  despre  însuşirile  Lui,  despre  lucrarea  Lui  în  lume,  despre  relaţiile 
noastre  cu  El,  cît  şi  despre  îndatoririle  noastre  faţă  de  El  trebuie  să  credem  în  chip 
corect,  aşa  cum  ştim  din  ceea  ce  chiar  El  ne-a  revelat  sau  ne-a  descoperit  şi  din 
ceea  ce,  pe  baza  acestor  descoperiri,  marile  Soboare  sau  Sinoade  ale  Bisericii  au 
stabilit.  încă  din  Vechiul  Testament  se  vorbea  despre  o  dreaptă  credinţă,  cum  des¬ 
prindem  din  cuvintele  Psalmistului,  care  zice:  „Aproape  este  Domnul  de  toţi  cei 
ce  il  cheamă  pe  El,  de  toţi  cei  ce  îl  cheamă  pe  el  întru  adevăr"  (Psalm  144,  18), 
deci  nu  oricum,  nu  cum  ne  taie  pe  noi  capul,  cum  încearcă  să  ne  înveţe  tot  felul 
de  „învăţători**  ce  ne  ies  adesea  in  cale,  ci  El  este  aproape  de  cei  ce  îl  cheamă 
„intru  adevăr ",  adică  în  chip  drept,  în  mod  corect,  aşa  cum  ne  învaţă  Biserica  de 
2000  de  ani.  Biserica  singură  fiind  ,,stîlp  şi  întărirea  adevărului"  (I  Tim.  3,  15). 

De  aceea  însuşi  Mintuitorul  a  avertizat  asupra  rătăcirii  de  la  adevărul  revelat, 
atunci  cînd  a  zis:  „Vai  lumii  de  smintele.  Că  smintelile  trebuie  să  vină,  dar  vai 
omului  aceluia  prin  care  vine  sminteala"  (Matei  18,  7). 

Aşa  se  face  că  curînd  după  pogorîrea  Duhului  Sfînt  şi  ieşirea  lor  la  propovă- 
duire.  Sfinţii  Apostoli  s-au  preocupat  intens  de  cristalizarea  şi  apărarea  dreptei 
credinţe.  Ştim  că  încă  în  jurul  anului  50,  deci  la  aproximativ  16—17  ani  după  învie¬ 
rea  şi  înălţarea  Domnului,  la  Ierusalim  a  fost  un  prim  Sinod,  cu  participarea  Sf. 
Apostoli  şi  primii  episcopi  şi  preoţi  creştini  (cf.  F.  Ap.  15),  Sinod  în  care  s-au  luat 
o  seamă  de  hotărîri  privitoare  la  felul  cum  trebuie  să  creadă  şi  să  trăiască  cei  ce 
primeau  credinţa  în  Iisus  Hristos,  hotărîri  luate  de  „Duhul  Sfînt  şi  noi"  (F.  Ap. 
15.  28),  deci  nu  de  unul  singur  ci  de  toţi  participanţii  la  Sinod,  sub  asistenţa 
Duhului  Sfînt. 

Comparind  viaţa  creştinului  cu  cea  a  atletului  sau  alergătorului  din  arenă, 
unde  trebuie  să  respecţi  anumite  reguli  pentru  a  putea  concura  şi  pentru  a  lua 
cununa  sau  a  fi  declarat  învingător,  Sf.  Apostol  Pavel  are  în  maximă  atenţie 
nealterarea  adevărului  propovăduit  de  el  şi  deci  păstrarea  dreptei  credinţe,  spu¬ 
sele  sale  fiind  de  o  vădită  actualitate  şi  sub  acest  unghi.  „Cel  ce  vă  tulbură  pe 
voi,  oricine  ar  fi,  va  purta  osinda"  (Gal.  5.  10),  scria  Galatenilor  unde  apăruseră 
unele  tendinţe  de  dezbinare  a  comunităţii  creştine  din  cauza  unor  „apostoli  min¬ 
cinoşi",  care  „vă  tulbură  şi  vor  să  întoarcă  pe  dos  Evanghelia  lui  Hristos".  împo- 

triva  acestor  pretinşi  propovăduitori,  răsturnători  sau  răstălmăcitori  ai  Evangheliei, 
ai  Sf.  Scripturi  în  general,  Sf.  Ap.  Pavel  ia  o  atitudine  categorică,  cînd  zice  că 
„chiar  dacă  noi  înşine  sau  un  înger  din  cer  v-ar  vesti  vouă  altă  Evanghelie  decît 
cea  pe  care  v-am  vestit-o  să  fie  anatema“  (Gal.  1,  7 — 8),  îndemnind  cu  fiece  prilej: 

„Ţineţi  predaniile  precum  vi  le-am  dat  vouă*4  (I  Cor.  11,  2),  deci  nu  precum  ar 

încerca  oarecine  să  vi  le  răstălmăcească. 

In  acest  sens  avertiza  şi  Sf.  Apostol  Petru  pe  la  anul  67  d.  Hr.  pe  cei  care  au 

primit  credinţa  în  Iisus  Hristos  —  Domnul  nostru  şi  pe  noi  toţi  cei  ce  credem  în 

El,  ca  această  credinţă  să  fie  dreaptă,  nealterată,  căci,  aşa  cum  scrie  el:  „Şi  între 
voi  vor  fi  învăţători  mincinoşi  care  vor  strecura  eresuri  pierzătoare ...  şi  mulţi  se 
vor  lua  după  rătăcirea  lor  şi  din  pricina  lor  calea  adevărului  va  fi  hulită.  Din  lăco¬ 
mie  vă  vor  amăgi  pe  voi  cu  vorbe  viclene44  (II  Petru  2,  1 — 3),  cuvinte  „viclene44  pe 
care  le  auzim  şi  noi  adesea  şi  din  care  nu  lipsesc  şi  vorbe  de  hulă  la  adresa  Bise¬ 
ricii  în  oare  ne-am  format  ca  popor  şi  hrănit  sufleteşte  de  aproape  2000  de  ani. 

Pe  această  linie  de  propovăduire,  de  trăire  şi  apărare  a  dreptei  credinţe  sau 
a  adevărului  dumnezeiesc  revelat,  fixat  cu  timpul  în  simboluri  şi  mărturisiri  de  cre¬ 
dinţă,  loc  central  ocupînd  Crezul  pe  care  îl  rostim  la  fiecare  Sf.  Liturghie,  au  mers 
apoi  toţi  sfinţii,  lupta  şi  munca  multora  dintre  ei  fiind  consemnate  în  scrieri,  dintre 
care  multe  au  ajuns  pînă  la  noi. 

Aşa  de  pildă  Sf.  Ignatie  Teoforul  (sec.  I  şi  începutul  sec.  II)  vorbeşte  de 
„fiarele  eretice,  de  ierburile  diavolului,  de  plante  parazite44  etc.,  care  sînt  învăţă¬ 
turile  greşite  despre  adevărul  revelat;  Sf.  Ipolit  (sec.  II)  are  o  lucrare  în  10  cărţi, 
numită  şi  „combaterea  ereziilor44;  Sf.  Atanasie  cel  Mare,  sufletul  Sinodului  I  ecu¬ 
menic,  apărător  neodihnit  al  Ortodoxiei  sau  dreptei  credinţe,  în  care  scop  a  scris 
mai  multe  lucrări;  Sf.  Chirii  al  Alexandriei  (sec.  IV  şi  prima  jumătate  a  sec.  V), 
care  combate  cu  tărie  erezia  nestoriană  în  mai  multe  lucrări;  Sf.  Grigorie  de  Nissa 
(sec.  IV)  cu  lucrări  împotriva  ereticilor  Apolinarie  şi  Eunomiu;  Sf.  Grigorie  de 
Nazianz  (sec.  IV),  care  ne-a  lăsat  5  cuvîntări  celebre  rostite  în  biserica  învierii  din 
Constantinopol  împotriva  ereziei  ariene,  subliniind  ideea  că  „despre  Dumnezeu  nu 
poate  discuta  oricine  şi  oricînd44,  adevăr  valabil  şi  astăzi;  Sf.  Ioan  Gură  de  Aur 
(sec.  IV)  cu  multe  cărţi  de  apărare  a  dreptei  credinţe,  dintre  care  unele  îndreptate 
împotriva  orgoliului  sau  mîndriei  sectei  eunomiene;  Sf.  Ambrozie  (sec.  IV)  de  ase¬ 
menea  cu  mai  multe  lucrări  împotriva  învăţăturilor  eretice  sau  sectare  cum  se 
numesc  astăzi;  Sf.  Maxim  Mărturisitorul  (sec.  VI  şi  VII)  aprig  apărător  şi  el  al 
Ortodoxiei,  cum  îl  arată  şi  supranumele,  cu  lucrări  de  apărare  a  dreptei  credinţe; 
Sf.  Ioan  Damaschin  (sec.  VII  şi  VIII)  cu  trei  cuvîntări  apologetice  contra  celor  care 
resping  sfintele  icoane,  şirul  lor  fiind  desigur  foarte  mare.  De  altfel,  după  cum 
ştim,  însăşi  sfinţenia  este  rod  şi  al  dreptei  credinţe. 

« 

Pe  lîngă  cele  pe  care  le  ştim  din  şi  despre  viaţa  Sfinţilor,  am  reţinut  şi  aceea 
că  aceşti  cei  mai  oameni  dintre  oameni,  cum  pe  drept  cuvînt  îi  putem  numi,  au  făcut 
din  trăirea,  mărturisirea,  adesea  pînă  la  jertfirea  vieţii  şi  apărarea  dreptei  credinţe 
în  Iisus  Hristos  —  Domnul  nostru  străduinţă  centrală  a  lucrării  sau  activităţii  lor, 
pe  oameni  cinstindu-i  ca  pe  nişte  fraţi  şi  creaturi,  Dumnezeu  —  Ziditorul  a  toate 
fiind  Singurul  căruia  i  s-au  închinat  şi  i-au  adus  şi  îi  aduc  preamărire.  Acesta 
şi  este  unul  dintre  motivele  pentru  care  noi  cinstim  pe  Sfinţii  Bisericii  asociin- 
du-ni-i  în  strădaniile  noastre  spre  desăvîrşire,  cît  şi  în  rugăciunile  noastre,  aşa  cum 
auzim  la  fiecare  Sf.  Liturghie,  cînd  preotul  sau  diaconul  zice:  „Pe  toţi  Sfinţii  pome- 
nindu-i,  iară  şi  iară  cu  pace  Domnului  să  ne  rugăm*4. 

Avînd  înaintea  ochilor  noştri  sufleteşti  şi  pilda  Sfinţilor,  se  cuvine  deci  să 
nu  plecăm  urechea  la  tot  felul  de  „dascăli44  de  ieri  —  de  alaltăieri  care  bat  uneori  pe 
la  uşile  noastre  sau  îi  întîlnim  în  trenuri,  prin  locuri  publice,  uneori  chiar  pe  la 
locurile  noastre  de  muncă,  şi  să  ţinem  cu  toată  fiinţa  la  dreaipta  noastră  credinţă 
străbună,  în  care  au  vieţuit  creştineşte  şi  cu  minunate  roade  înaintaşii  noştri  de 
aproape  2000  de  ani,  străduindu-ne  să  cunoaştem  cît  mai  bine  această  credinţă, 
s-o  preţuim  şi  să  trăim  după  preceptele  ei  ziditoare  şi  mîntuitoare. 


Arhid.  Gh.  Papuc 

IERTÎND,  NI  SE  VA  IERTA 


„Căci  de  veţi  ierta  oamenilor  greşelile 
lor ,  şi  Tatăl  vostru  Cel  ceresc  va  ierta 
greşelile  voastre “  (Matei  6,  14). 

Primele  cuvinte  dumnezeieşti  din  Sfînta  Evanghelie  a  Duminicii  de  «astăzi  se 
referă  la  iertarea  păcatelor.  Dacă  iertăm  semenilor  noştri,  ne  va  ierta  şi  nouă 
Dumnezeu.  Asupra  acestor  cuvinte  Mîntuitorul  a  revenit  de  mai  multe  ori.  Şi  pen¬ 
tru  ca  să  ni  se  întipărească  în  minte  cît  mai  mult,  ne-a  spus  şi  o  pildă,  pilda  celor 
doi  datornici,  in  care,  la  sfîrşit,  ingratitudinea  şi  cîinoşenia  celui  care  nu  voia  nici 
măcar  o  păsuire  să  acorde  celui  ce  îi  datora  o  sumă  neînsemnată  (o  sută  de  dinari), 
faţă  de  suma  enormă  (zece  mii  de  talanţi),  iertată  lui  de  stapînul  amîndurora,  pro¬ 
voacă  indignarea  şi  revolta  a  înşişi  tovarăşilor  lui  care  aduc  la  cunoştinţa  stâpî- 
nului  această  lipsa  de  omenie.  Consecinţa,  dreaptă  şi  firească,  a  fost  aplicarea  legii, 
adică  închisoarea. 

Ce  uşor  este  să  dobîndim  iertarea  păcatelor  celor  nenumărate  şi  grele  ca 
pămîntul!  Să  iertăm  uşoarele  şi  micile  neajunsuri  ce  ni  le  căşunează  semenii  noştri. 
Acestea  sînt  mici  şi  uşoare,  chiar  dacă  ni  s-ar  fi  dat  foc  la  casă,  sau  ne-ar  fi  lăsat 
mai  mort.  ca  pe  cel  căzut  între  tîlhari.  Numai  că  orice  păcat  e  mai  întîi  o  jignire 
şi  o  răstignire  a  lui  Hristos  Dumnezeu.  A  jefui,  a  da  foc,  a  ucide  în  bătăi  sînt 
păcate  de  tot  grele  înaintea  lui  Dumnezeu:  grave  încălcări  ale  poruncilor  Lui. 

Şi  ca  să  nu  uităm  că  de  iertarea  pe  care  o  acordăm  semenilor  noştri  atîmă  şi 
iertarea  păcatelor  noastre,  Mîntuitorul  ne-a  învăţat  să  cerem  aceasta  şi  în  rugă¬ 
ciunea  zilnică.  Tatăl  nostru.  Numai  că  foarte  adesea  mai  mult  ne  osîndim,  neier- 
tînd  sau  iertînd  numai  de  la  gură  greşiţilor  noştri.  Atunci  mai  bine  să  nu  asculţi, 
Doamne,  rugăciunea  noastră. 

Sau  poate  socotim  că  am  iertat  tot.  Să  luăm  aminte!  Dacă  ţinem  minte  râul 
pe  care  ni  l-a  făcut  cineva,  încă  nu  am  iertat.  Dacă  spunem  altuia  râul  pe  care  ni 
l-a  căşunat  cineva,  fie  el  prieten  (bună  e  prudenţa:  românul  obişnuieşte  să  spună 
„fereşte-mă,  Doamne  de  prieteni,  că  de  duşmani  mă  feresc  eu“),  fie  duşman,  încă 
nu  am  iertat.  Şi  ca  să  nu  ajungem  în  atari  situaţii,  să  facem  în  aşa  fel  ca  să  nu 
avem  niciodată  ce  ierta,  totdeauna  socotindu-ne  datori  lui  Dumnezeu,  cum  şi  sîntem 
şi  tuturor  semenilor  noştri  şi  deci  noi  totdeauna  să  cerem  iertare.  Dar  poate  vom 
zice:  de  ce  să  cer  iertare  cind  nu  mă  ştiu  vinovat  cu  nimic? 

Dar  dacă,  de  pildă,  te-ai  certat  cu  cineva,  iată  eşti  vinovat.  Că  între  doi  creş¬ 
tini  care  s-au  certat,  amîndoi,  nu  numai  cel  ce  a  început  cearta,  sînt  vinovaţi.  Dacă 
era  bun  creştin,  cel  provocat  trebuia  să  tacă  şi  să  rabde  pînă  la  sfîrşit,  ca  să  se 
mîntuiască  (Mt.  24,  13),  nu  să  mai  pună  gaz  pe  foc.  Nu  i-am  făcut  nici  un  rău 
sau  nici  nu-1  cunosc,  iar  el  aşa,  din  senin,  a  căşunat  asupra  mea.  Eşti  sigur,  de  tot 
sigur,  că  nu  i-ai  făcut  nici  un  râu?  In  pateric  un  cuvios  părinte  ne  spune:  „Să 
fii  sigur  că  ceea  ce  gindeşti  tu  despre  semenul  tău,  aşijderea  gîndeşte  şi  el  despre 
tine“.  Gîndeşte  deci  bine  despre  toată  lumea,  ca  măcar  în  parte  să  anihilezi  râul 
ce  se  porneşte  împotriva  ta. 

Sau  poate  ai  făcut  un  rău  semenului  tău  şi  ştii  că  oamenii  se  solidarizează 
totdeauna  cu  victima,  cu  cel  mai  slab  şi  iată  cum  ţi-ai  făcut  roi  de  duşmani.  Deci 
să  nu  bagi  mina  în  foc  că  ai  fi  nevinovat.  Ci  mai  bine  recunoaşte-ţi  vinovăţia 
şi  zi  iartâ-mă,  că  acest  cuvînt  aduce  oricum  mai  mult  bine  decît  orice  polemică 
savantă,  cu  argumente  decisive  şi  puneri  la  punct  prompte.  Să  cerem  iertare  de  la 
oricine  pe  care  l-am  amărît,  supărat,  jignit  şi  indignat.  Şi  să  iertăm  la  rîndul 
nostru  fără  a  aştepta  să  ni  se  ceară  iertare,  tot  ce  ne  greşeşte  semenul  nostru.  Iar 
Mîntuitorul  precizează:  să  iertăm  nu  de  şapte  ori,  ci  de  şaptezeci  de  ori  cîte  şapte. 
De  ce?  Pentru  că  şi  Dumnezeu  iartă  păcatele  noastre,  oricît  de  multe  şi  de  grele, 
de  cite  ori  cerem  iertare. 

Dar  marea  milostivire  a  bunătăţii  Tale,  Doamne,  cine  o  va  putea  spune?  Ima- 
ginaţi-vă  păcatele  numai  dintr-o  singură  zi  a  celor  peste  cinci  miliarde  de  oameni 

cîţi  trăiesc  astăzi  pe  pâmînt.  O  Himalaie  de  păcate!  Dumnezeu  însă  se  arată  înde¬ 
lung  răbdător  şi  mult  milostiv.  Ţine  în  frîu  stihiile  pentru  a  nu  avea  soarta  Sodomei 
şi  Gomorei  sau  a  Hiroşimei.  Să  cerem  iertare  însă  acum  cînd  este  mult  milostiv  şi 
lesne  iertător,  adică  acum  cînd  este  Mîntuitor,  căci  după  ce  vom  închide  ochii  va 
deveni  Judecător.  Iar  judecata  se  face  respectînd  legea  dreptăţii,  altfel  ce  judecată 
ar  fi  aceea?  Iar  în  faţa  Dreptului  Judecător,  nici  prietenul  cel  mai  bun  şi  mai 
influent,  nici  tatăl,  nici  fratele,  nici  mama,  nimeni  şi  nimic  nu-ţi  pot  folosi.  Drep¬ 
tatea  Lui  este  dreptate  în  veac. 

Şi  să  stăm  bine,  să  stăm  cu  frică  în  fiecare  clipă  a  vieţii  noastre,  ca  şi  cum 
ne-am  afla  în  faţa  dreptului  şi  nemitarnicului  Judecător.  Da,  permanent,  pentru  că 
fiecare  clipă  din  viaţa  noastră  este  fie  o  mărturisire,  fie  o  hulire  a  lui  Hristos- 
Dumnezeu. 

Bine,  vom  mai  zice  cumva,  Dumnezeu  poate  ierta  că  este  Dumnezeu.  Pe  noi 
oamenii  însă  nu  ne  lasă  firea  să  iertăm  tot  şi  oricum.  Şi  încă  ceva:  oare  iertînd 
tot,  nu  încurajăm  răul?  Dar  să  nu  punem  de  două  ori  întrebarea  aceasta.  înseamnă 
că  ne  condamnăm  pe  noi  înşine:  Doamne,  dă-mi  în  oap  şi  nu  mai  încuraja  răul! 
Ci  roagă-te  cu  psalmistul:  „Doamne,  nu  cu  mînia  Ta  să  mă  mustri,  nici  cu  urgia  Ta 
să  mă  cerţi.  Ci  miluieşte-raă,  Doamne,  că  neputincios  sint"  i(Ps.  6,  1).  Nu  lua  în  seamă 
nesăbuita-mi  cugetare! 

Dar  cum  să  nu  ne  lase  firea  noastră  să  iertăm?!  Să  privim  pe  Dumnezeu  în 
trup,  avînd  adică  firea  noastră,  cînd  pentru  cele  mai  mari  binefaceri  ce  ne-a  făcut, 
oamenii  I-au  răspuns  cu  cel  mai  mare  râu,  răstignindu-L  pe  cruce  şi  pe  care  nici 
măcar  să  moară  nu-1  lăsau  liniştit,  ci  îl  huiduiau,  îl  batjocoreau  şi-L  scuipau.  Şi 
ce  era  mai  îngrozitor,  însuşi  Tatăl  din  ceruri  îşi  întorsese  faţa  de  la  El.  Iată  ce 
zicea  Dumnezeu-Omul  în  clipele  acelea:  „Părinte,  iartă-le  lor  că  nu  ştiu  ce  fac" 
(Lc.  23,  34).  Să  nu  păcătuim,  Dumnezeu  nu  ne  cere  ce  ştie  că  nu  putem  să 
împlinim. 

Iertăm  deci  ca  să  ni  se  ierte.  Dar  mai  e9te  un  motiv  mult  mai  înalt  decît 
acesta  al  reciprocităţii  sau  al  nădejdii  iertării  noastre,  care,  Dumnezeu  să  ne 
ierte,  pare  prea  cămătăresc,  dar  pe  care  Dumnezeu  ni-1  îngăduie  numai  pentru  ca 
să  ne  fie  cît  mai  uşor  să  iertăm.  Iată  şi  acest  motiv:  Prin  gura  semenului  nostru, 
cînd  îşi  cere  iertare,  Hristos  însuşi  face  aceasta.  însuşi  ne  asigură  cînd  zice: 
„Intrucît  aţi  făcut  unuia  din  aceşti  fraţi  ai  Mei  prea  mici,  Mie  Mi-aţi  făcut" 
(Mt.  25,  40),  fie  bine,  fie  rău.  In  semenii  noştri  iertăm  sau  nu,  pe  însuşi  Domnul 
Iisus. 

Aşa  fiind,  cum  să  ni  se  mai  pară  greu  sau  umilitor  a  cere  iertare  de  la  ori¬ 
cine:  tînăr  sau  bătrîn,  învăţat  sau  neînvăţat?  In  semenul  nostru  am  jignit  pe 
însuşi  Domnul  Hristos,  de  la  Care  cerem  iertare  prin  cel  jignit  şi  astfel  iertarea, 
fapt  profund  uman  se  înveşmîntă  cu  semnificaţie  sacră. 

Mai  sînt  unii  creştini  care  refuză  să  vorbească  cu  unele  persoane.  Nu  am 
nimic  cu  el,  dar  nu  vorbesc  cu  el . . .  Să  fie  oare  păcat? 

Dacă  îl  vezi  cumva  negru  înaintea  ochilor,  dacă  nu-1  poţi  suferi  şi  pentru  aceea 
nu  vorbeşti  cu  el,  sau  chiar  şi  pentru  aceea  că-ţi  este  indiferent  (nici  o  făptură 
a  lui  Dumnezeu  nu  trebuie  să  ne  fie  indiferentă  şi  cu  atît  mai  vîrtos  omul,  oricine 
şi  orice  ar  fi  el),  atunci,  fireşte,  e  păcat.  Dar  dacă  te  fereşti  de  el  pentru  că  este 
arţăgos  şi  cîrcotaş,  căutînd  pricină  la  toată  lumea,  sau  cine  ştie  ce  moravuri  şi 
năravuri  urîte  are,  aceasta  pe  de  o  parte;  iar  pe  de  altă  parte,  oricum  ar  fi  el,  stînd 
departe,  te  bucuri  de  binele  şi  bucuria  lui  şi  suferi  ca  şi  el  de  necazul  ce  s-a  abătut 
asupra  lui,  atunci  păcat  nu  ai.  Cuvîntul  divin  ne  spune  să  fugim  din  calea  celui  rău 
şi  fericeşte  pe  cel  ce  ,^nu  a  umblat  în  sfatul  necredincioşilor  şi  în  calea  păcătoşilor 
nu  a  şezut"  (Ps.  1,  1). 

Să  sintetizăm  şi  să  concretizăm.  Oricît  de  virtuos,  adică  oriclt  de  tare  şi  de 
statornic  am  fi  în  săvîrşirea  binelui,  prietenia  cu  cel  ce  merge  pe  cărările  pierzării, 
mai  mult  dăunează  decît  ne  este  de  folos.  Merele  putrede  strică  pe  cele  bune. 
Şi  dacă  eşti  prieten  cu  făcătorii  de  rele,  nici  tu  nu  poţi  fi  altfel.  Cu  cine  te  împrie¬ 
teneşti,  cu  acela  te  şi  potriveşti.  Şi  chiar  bun  de  ai  fi,  „cine  iubeşte  ispita",  sau  nu 
se  fereşte  de  ea,  „sigur  va  cădea  în  ea".  „Nu  vă  lăsaţi  înşelaţi",  ne  spune  clar 
apostolul,  „tovărăşiile  rele  strică  obiceiurile  bune"  (I  Cor.  15,  33). 

Să  mergem  un  pas  mai  departe.  Prietenia  cere  reciprocitate,  altfel  nu  e 
sinceră  ci  falsă;  nu-i  prietenie  ci  negustorie.  Numai  că  din  această  reciprocitate,  în 

majoritatea  cazurilor  se  propaga  răul  şi  profită  iadul.  Fugi  deci  din  calea  celui 
rău.  Şi  trebuie  să  nu  mai  fii  stâpînit  de  nici  o  patimă.  După  multe  şi  grele  încer¬ 
cări,  să  fi  devenit  adică  imun,  ca  să  poţi  să  te  faci  tuturor  toate  şi  coborîndu-te 
în  cloaca  fărădelegilor  să  nu  te  murdăreşti,  ci  să-i  luminezi  şi  să-i  ridici  pe  cei  ce 
sînt  acolo. 

Şi  mai  degrabă  să  nu  ai  încredere  in  tine,  fugind  din  calea  celui  rău.  Roagă-te 
lui  Dumnezeu,  roagă-te  sfinţilor  ca  ei  să  ducă  lupta  cu  cei  răi.  Ei  nu  mai  au  nici  o 
teamă  de  contaminare.  Dar  de  aici  nu  trebuie  să  rezulte  că  trebuie  să-i  urăşti  pe 
cei  răi,  ci  din  contră,  să-i  iubeşti.  Iar  dragostea  depăşeşte  prietenia.  Căci  dacă  între 
prieteni  se  cere  reciprocitate,  adică  schimb  reciproc  de  sentimente,  în  dragoste  nu 
mai  este  aşa.  Ea  cere  să  iubim  şi  pe  vrăjmaşii  noştri.  Dragostea  se  ridică  deasupra 
oricăror  considerente  şi  oricăror  sentimente.  Pe  cele  rele  nici  nu  le  bagă  în  seamă, 
nu  le  vede;  şi  nici  pe  cele  bune,  nu  desconsiderindu-le  ci  depăşindu-le. 

Cu  alte  cuvinte,  dragostea  adevărată  nu  cere  reciprocitate.  Nu  o  exclude, 
însă  nu  o  cere.  Căci  dragostea  care  cere  reciprocitate,  adică  dacă  este  acordată 
pentru  a  fi  reciproc  împărtăşită  şi  deci  să  i  se  răspundă  la  fel,  nu  mai  este 
'dragoste  ci  egoism.  Căci  zice  Domnul  Iisus:  „dacă  iubiţi  pe  cei  ce  vă  iubesc  şi 
dacă  faceţi  bine  celor  ce  vă  fac  bine,  ce  mulţumire  puteţi  avea,  că  şi  păcătoşii  fac 
acelaşi  lucru**  (Le.  G,  32 — 33).  „Ci  iubiţi  pe  vrăjmaşii  voştri**  (Id.  ib.  35).  Iar  de  la 
vrăjmaşi  rareori  te  poţi  aştepta  la  reciprocitate  ci  mai  degrabă  să-ţi  răspundă  la 
iubire  şi  la  facere  de  bine  cu  ură  şi  cu  răzbunare. 

Dragostea  nu  se  împiedică  de  nimic.  încă  nu  s-a  găsit  obstacol  sau  frînâ  în 
calea  dragostei  lui  Hristos.  De  cind  Iisus  a  rostit  pe  cruce  nemuritoarele,  iar  pentru 
iad  zdrobitoarele  cuvinte:  „Părinte,  iartă-le  lor  că  nu  ştiu  ce  fac!'*  (Lc.  23,  34),  de 
atunci  durează  această  victorie  şi  glorie  neumbrite.  Prin  aceste  cuvinte  au  căzut, 
dărîmate  la  pămînt,  toate  uneltirile  iadului  şi  iadul  tot.  Căci  puterea  lui  a  fost 
zdrobită  chiar  cînd  se  credea  atotputernic  şi  atotbiruitor. 

Dar  poate  ar  mai  obiecta  cineva:  Da,  om  a  fost  Iisus,  dar  şi  Dumnezeu.  Insă 
iată-1  nu  mult  după  Iisus  pe  Sfintul  Arhidiacon  Ştefan,  numai  om  ca  noi  toţi, 
împroşcat  cu  pietre  spre  a  fi  ucis,  rugîndu-se  şi  el  pentru  ucigaşii  lui:  „Părinte, 
nu  le  ţine  in  seamă  păcatul  acesta*4  (F.  Ap.  7,  60). 

Sau  poate  vreţi  un  exemplu  care  să  poată  fi  văzut  şi  ştiut  de  toţi.  Iatâ-1. 
Sînt  unii  —  o,  Doamne!  de  n-ar  mai  fi,  măcar  că  ne-am  lipsi  de  un  argument 
puternic  şi  concludent  ce  poate  fi  la  îndemîna  oricui  —  sînt  unii  fii  şi  unele  fiice 
care,  hortibile  dictu,  o  batjocoresc,  o  ocărăsc,  o  înjură  şi  o  maltratează  pe  mama  lor. 
Oare  pentru  această  oribilă  comportare,  încetează  ea,  mama,  să-şi  iubească  pe 
copiii  ei?  Nu,  niciodată.  Dragostea  ei  este  pogorîtă  din  cer  şi  într-una,  privind  în 
sus,  se  înalţă  nestinjenită  spre  cer  şi  „niciodată  nu  cade**. 

Iubiţi  credincioşi,  să  ne  iubim  cu  dragostea  lui  Hristos,  sau  cel  puţin  cu  a 
mamei  şi  atunci  vom  putea  ierta  orice  şi  tot.  pentru  simplul  motiv  că  nu  vom  mai 
avea  ce,  întrucit  „dragostea  nu  ţine  minte  râul**.  Ea  se  ridică  nu  în  sensul  dat  de 
Nietzsche,  dincolo  de  bine  şi  de  râu. 

Şi  incă  un  amănunt  esenţial.  In  cele  de  mai  înainte  a  fost  vorba  de  greşeli  şi  de 
căinţă.  Pe  cel  ce  dovedeşte  insă  rea  credinţă  şi  răutate,  mustră-1,  supune-1  Bisericii 
şi  dacă  nu  se  îndreaptă  să-ţi  fie  ca  un  păgin  şi  vameş  (Mt.  18,  17).  „Cu  unul  ca 
aceştia  nici  să  nu  şedem  la  masă*',  zice  apostolul  (I  Cor.  5,  11).  Răul  diabolic  trebuie 
ostracizat.  Căci  şi  Dumnezeu  cu  cel  cuvios,  cuvios  va  fi,  cu  cel  ales,  ales  va  fi,  dar 
cu  cel  îndărătnic  se  va  îndărătnici  (Ps.  17,  28 — 29).  Ci  ne  învredniceşte  pe  noi,  Stâ- 
pîne,  cu  indrâznire,  fără  de  osîndă,  să  te  rugăm,  Tatăl  nostru,  iartâ-ne  greşelile 
noastre  precum  şi  noi  iertăm  greşiţilor  noştri.  Şi  ne  mintuieşte  ckî  cel  rău.  Aunin! 


Pr.  Ion  Boţocan 

DUHUL  ORTODOXIEI  1 

I 


Prima  Duminică  din  Postul  Mare  poartă  numele  de  Duminica  Ortodoxiei. 

Denumirea  i  s-a  dat  în  prima  jumătate  a  veacului  al  nouălea,  în  amintirea 
izbîndei  repurtate  de  Biserică  asupra  ereziei  iconoclaste,  adică  asupra  acelui  curent 
care  lupta  împotriva  cultului  sfintelor  icoane. 

Drept  aceea,  n-ar  fi  de  loc  nepotrivit  ca  la  o  asemenea  sărbătoare,  să  vorbim 
despre  cinstirea  sfintelor  icoane.  Dar  cuprinsul  larg  al  sărbătorii  ne  îngăduie  să 
ne  axăm  cuvîntul  şi  pe  alte  teme  ca:  Purtarea  de  grijă  a  lui  Dumnezeu  pentru 
învăţătura  Sa;  Cuprinsul  doctrinei  ortodoxe;  înrâurirea  Ortodoxiei  asupra  vieţii  cre¬ 
dincioşilor;  Duhul  Ortodoxiei. 

In  cuvântarea  de  faţă  ne  vom  opri  asupra  ultimei  teme:  Duhul  Ortodoxiei. 

II 

Prin  Duhul  Ortodoxiei  înţelegem  spiritul  în  care  s-a  manifestat  creştinismul 
propovăduit  şi  trăit  de  către  Mînt  ui  torul,  de  către  Sfinţii  Apostoli  şi  Sfinţii  Părinţi, 
de  către  întreaga  Biserică  de  pînă  la  schisma  cea  mare. 

După  separarea  Bisericii  apusene  de  Biserica  răsăriteană,  aceasta  din  urmă 
a  rămas  singura  continuatoare  a  duhului  creştin  in  plenitudinea  şi  puritatea  lui 
ecumenică. 

Duhul  ortodox  e  duhul  creştin  autentic  al  dezvoltării  organice  a  Ortodoxiei, 
duhul  în  ambianţa  căruia  nici  ştirbirile,  nici  adăugirile  n-au  putut  prinde  teren. 

Una  din  trăsăturile  caracteristice  ale  duhului  ortodox  este  smerenia. 

Cine  cunoaşte  modul  de  a  acţiona  al  Ortodoxiei,  calea  ei  de  inserare  în  con¬ 
textul  vieţii  credincioşilor  individuali,  în  istoria  popoarelor  răsăritene,  acela  nu  va 
sesiza,  în  atitudinea  ei,  nimic  din  ceea  ce  se  cheamă  îngîmfare,  privire  de  sus, 
sfidare,  silnicire.  Va  sesiza  în  schimb  că  în  mersul  ei  prin  lume  Ortodoxia  poartă, 
vizibilă,  amprenta  smereniei,  a  hotăririi  de  a  sluji  în  tăcere,  în  suferinţă,  nelimitat 
şi  fără  să  ceară  ceva  drept  răsplată. 

Puterea  de  a  rămîne  străină  de  orgoliu  a  luat-o  mai  întîi  din  însăşi  pilda 
Mîntuitorului  care,  deşi  Dumnezeu,  „s-a  deşertat  pe  sine  chip  de  rob  luînd44  şi 
,^s-a  smerit  . . .  ascultător  făcîndu-se  pînă  la  moarte  şi  încă  moarte  pe  cruce'4 
(Filip.  2,  7 — 8).  întreaga  viaţă  a  Mîntuitorului  a  fost  învăluită  în  adîncă  smerenie. 
Deşi  Fiu  al  lui  Dumnezeu,  Iisus  Hristos  s-a  plecat  acceptînd  să  se  nască  din  femeie, 
să  asculte  de  părinţi,  să  lucreze  în  atelierul  tatălui;  s-a  smerit,  acceptînd  să  îndure 
foamea,  oboseala  şi  atîtea  alte  slăbiciuni  omeneşti  cu  excepţia  păcatului.  S-a  smerit 
primind  să  slujească  în  felurite  chipuri  oamenilor,  acceptînd  să  spele  picioarele 
Apostolilor  şi  la  urmă,  asumîndu-şi  de  bună  voie  Patimile  şi  moartea  pe  Cruce. 

Smerit  a  fost  Domnul  în  timpul  vieţii  Sale  pămmteşti,  smerită  este  şi  Orto¬ 
doxia  care  în  fond  este  Hristos  de-a  lungul  veacurilor  în  toată  plenitudinea  învăţă¬ 
turii,  vieţii  şi  slujirii  îndreptată  spre  lume. 

A  încurajat-o  apoi,  să  rămînă  străină  trufiei,  slăbiciunea  omenească  a  mărturi¬ 
sitorilor  ei.  Credincioşii  ortodocşi  îşi  cunosc  şi-şi  recunosc  lipsurile  şi  înclinările 
spre  alunecări.  Ei  îşi  dau  seama  şi  mărturisesc  deschis  că  între  treapta  pe  care  se 
află  şi  între  asemănarea  cu  Dumnezeu  la  care  sînt  chemaţi  să  năzuiască  rămîne 
mereu  o  distanţă  tulburător  de  mare.  Aceasta  nu  numai  pentru  credinciosul  alu¬ 
necat  în  păcat,  dar  şi  pentru  cel  îmbunătăţit.  Dacă  păcatul  ne  depărtează  de  Dum¬ 
nezeu  şi  ne  face  să  simţim  şi  mai  dureros  imensitatea  intervalului  dintre  noi  şi 
El,  binele  ne  apropie,  însă  fără  să  putem  spune  vreodată  în  mod  îndreptăţit  că 
dincolo  de  bunătatea  realizată  de  noi,  nu  am  mai  avea  spre  ce  înainta. 

Adevărul  e  că  pe  oricît  de  înaltă  treaptă  a  îmbunătăţirii  s-ar  afla,  credinciosul 
ortodox  mărturiseşte  împreună  cu  Apostolul:  „Fraţilor,  eu  pe  mine  însumi,  pînă 
acum  nu  mă  socotesc  să  fi  ajuns  (la  ţinta  desăvârşirii)  . . .  Dar  una  fac:  . . .  mă  întind 
cît  pot  spre  cele  dinainte,  alerg  la  semn*4  (Filip.  3,  13 — 14).  Intre  ceea  ce  sîntem  şi 

ceea  ce  ni  se  cere  şi  nâzuim  să  fim,  noi  vedem  mereu  o  imensă  distanţă  şi  o  imensă 
diferenţă  de  nivel.  Sentimentul  acesta  al  distanţei,  al  râmînerii  în  urmă  faţă  de 
desăvîrşirea  spre  care  năzuim  înăbuşă  in  noi  orice  imbold  spre  orgoliu,  învăluin- 
du-ne  într-o  adîncâ  smerenie. 

A  prezervat-o  de  îngîmfare  şi  de  triumfalism  unda  de  taină  care  purcezînd  de 
undeva  din  insondabilul  abis  al  Creatorului,  răzbate  prin  întreaga  zidire,  impri- 
mîndu-i  o  aură  care  îndrumă  dincolo  de  ea.  Pentru  credincioşi  Întreaga  existenţă: 
lucruri,  oameni,  lumea  .întreagă  poartă  o  amprentă  de  mister  care  impune  seriozi¬ 
tate  şi  smerenie.  In  lumina  Ortodoxiei  toate  creaturile  împlinesc  şi  o  anumită  funcţie 
simbolică,  ele  indicînd  şi  o  altă  realitate  decît  a  lor  proprie  şi  participînd  într-un 
anume  înţeles  la  puterile  şi  semnificaţiile  ei.  Conştientificînd  şi  sensibilizînd  pe  cre¬ 
dincioşi  pentru  dimensiunea  de  taină  a  lumii,  Ortodoxia  întreţine  prin  însuşi  acest 
fapt  o  poziţie  prielnică  smereniei. 

Dacă  sentimentul  slăbiciunilor,  al  micimii,  al  distanţei  dintre  Dumnezeu  şi 
credincioşi  determină  atitudinea  lor  de  smerenie,  convingerea  că  sînt  zidire  a  lui 
Dumnezeu,  adică  a  desăvirşirii  supreme,  trezeşte  şi  întreţine  în  ei  sentimentul 
unei  măreţii  unice. 

Dacă  sentimentul  distanţei  dintre  Dumnezeu  şi  noi  ne  ajută  să  ne  inhibăm 
pornirile  spre  trufie,  gîndul  că  sîntem  fii  ai  Tatălui  ceresc,  gîndul  că  prin  Iisus 
Hristos  şi-a  manifestat  şi-şi  manifestă  o  neţărmurită  dragoste  faţă  de  noi  ne  umple 
sufletul  de  mîndrie.  Dar  de  o  mîndrie  ca  să  zicem  aşa,  smerită.  Pentru  că  oricît 
am  fi  noi  in  comuniunea  dragostei  cu  Dumnezeu,  cu  Iisus  Hristos,  El  rămîne  tot¬ 
deauna  şi  dincolo  de  noi.  E  cu  noi  in  clipa  de  faţă,  dar  e  şi  în  viilor  de  unde  ne 
cheamă  mereu  spre  El,  spre  desăvîrşirea  Lui  pururi  neajunsă. 

Se  cuvine  apoi  să  luăm  aminte  şi  la  faptul  că  mersul  nostru  către  Hristos  şi 
comuniunea  cu  El  nu  e  atît  un  merit  al  nostru  cît  mai  ales  un  dar  al  Lui.  Mîndria 
de  a  fi  în  comuniune  cu  Dumnezeu,  cu  Iisus  Hristos  e  ţinută  în  echilibru  de  sme¬ 
renia  ce  rezultă  din  convingerea  că  fără  Harul  Lui,  noi  credincioşii  nu  ne  putem 
realiza  deplin  şi  nu  putem  înfăptui  vreun  lucru  desâvîrşit  şi  durabil. 

O  altă  trăsătură  a  duhului  ortodox  este  rugăciunea. 

Dacă  smerenia  înăbuşă  în  noi  pornirea  spre  trufie  şi  ne  face  receptivi  şi 
năzuitori  spre  tot  ceea  ce  e  înalt  şi  măreţ,  spre  tot  ceea  ce  e  bine  şi  adevăr,  drept 
şi  sfînt,  şi  In  ultimă  analiză,  spre  Dumnezeu,  lugâciunea  trezeşte  şi  cultivă  în 
credincioşi  sentimentul  contactului  personal  cu  El. 

Rugăciunea  nu  e  o  contemplare  a  ideii  de  Dumnezeu.  Nu  e  meditaţia  asupra 
unei  abstracţii. 

O  asemenea  atitudine  poate  fi  numită  reculegere,  nu  însă  rugăciune. 

Rugăciunea  e  dialogul  credinciosului  cu  Dumnezeu  cel  personal,  este  intîlnire 
şi  schimb  viu  intre  spiritul  limitat  şi  spiritul  nelimitat. 

Rugăciunea  nu  e  cuvînt  îndreptat  de  către  credincios  către  o  reprezentare, 
către  o  închipuire,  care  n-ar  depăşi  imaginaţia  credinciosului,  ci  e  convorbire 
între  două  persoane  deopotrivă  de  reale.  In  rugăciune,  credinciosul  cu  limitele 
şi  slăbiciunile  lui,  devine  partenerul  respectat  şi  iubit  al  veşnicului  Dumnezeu. 

Ce  ioc  deosebit  ocupă  rugăciunea  în  cadrul  Ortodoxiei  se  vede  şi  din  pre¬ 
ţuirea  pe  care  ea  o  acordă  slujbelor  sfinte. 

Ortodoxia  se  roagă  pentru  toţi  şi  pentru  toate.  Se  roagă  pentru  credincioşi 
şi  pentru  necredincioşi.  Pentru  sănătoşi  şi  pentru  bolnavi.  Pentru  cei  ce  călătoresc 
pe  ape,  prin  văzduh,  pe  întinsele  cărări  ale  pâmîntului.  Pentru  vii  şi  pentru  morţi. 
Pentru  lumea  întreagă.  Prin  rugăciune  credincioşii  iau  contact  cu  Dumnezeu  care 
prin  creaţie,  activitate  pronietoare  şi  mai  ales  prin  întrupare  intră  şi  rămîne  mereu 
în  legătură  cu  oamenii,  cu  cosmosul  întreg. 

Prin  rugăciune  e  invocată  binecuvîntarea  lui  Dumnezeu,  menită  să  sprijine 
eforturile  credincioşilor  tinzînd  la  ridicarea,  dezvoltarea  şi  transfigurarea  lumii. 

Dar  Ortodoxia  este  înainte  de  toate  iubire  faţă  de  Dumnezeu,  faţă  de  oameni, 
faţă  de  lume. 

Dacă  prin  smerenie  atingem  trufia  în  însăşi  rădăcinile  ei  şi  ne  creăm  condiţia 
fundamentală  pentru  dezvoltarea  vieţii  spirituale  în  general  şi  a  celei  duhovni¬ 
ceşti  în  special;  dacă  prin  rugăciune  asigurăm  împrospătarea  şi  întărirea  forţelor 
noastre  sufleteşti,  prin  iubire  canalizăm  şi  valorificăm  în  folosul  semenilor  —  în 
primul  rind  al  celor  împovăraţi  —  toate  aceste  forţe  ale  noastre. 

Dacă  smerenia  ne  ţine  mereu  conştienţi  de  puţinătatea  puterilor;  daaâ  rugă¬ 
ciunea  ne  dă  conştiinţa  că,  în  contact  cu  Dumnezeu,  sîntem  deţinătorii  unor  mari 
rezerve  de  energie,  iubirea  ne  pune  în  condiţia  de  a  utiliza  aceste  puteri  spre 
binele  semenilor,  al  comunităţii,  al  lumii  întregi. 

S-ar  putea  ca  smerenia  şi  rugăciunea  să  nu  ne  îndrume  a  ne  apropia  de  cei¬ 
lalţi.  S-ar  putea  ca  ele  să  ne  ţină  departe  de  îndatoririle  noastre  faţă  de  oameni, 
faţă  de  comunitate. 

Şi  n-ar  fi  exclus  să  ne  încurajeze  chiar  a  ne  instala  egoist  în  comunitate. 
Iubirea  însă  nu  poate  îngădui  asemenea  comportament.  Ea  ne  scoate  din  izolare 
trimiţîndu-ne  spre  semeni  şi  obligîndu-ne  să  acţionăm  dezinteresat  pentru  ridi¬ 
carea  lor. 

Iubirea  creştină,  iubirea  agapică  este  slujire.  E  slujire  în  care  pe  de  o  parte 
se  cuprinde  pregătirea  personală  omnilaterală,  iar  pe  de  alta,  valorificarea  acestei 
pregătiri  pentru  promovarea  semenilor,  a  comunităţii  spre  niveluri  de  viaţă  tot 
mai  înalte. 

Iubirea  agapică  înseamnă  participarea  activă  a  credincioşilor  la  eforturile  de 
eliberare  a  oamenilor  şi  popoarelor  din  servitutea  unor  structuri  nedrepte,  înseamnă 
participarea  activă  la  mişcarea  de  instaurare  a  unor  rînduieli  mai  drepte,  mai 
corespunzătoare  aspiraţiilor  nobile  a  milioane  şi  milioane  de  oameni. 

Programul  iubirii  agapice  e  vast  şi  e  coextensiv  umanismului  integral  şi 
întregului  timp  istoric.  Acolo  unde  credincioşii  şi-o  asimilează  nu  numai  ca  forţă 
curativă,  dar  şi  mai  ales  ca  forţă  preventivă,  iubirea  relevă  o  dinamică  revoluţio¬ 
nară.  Ea  nu  îngăduie  nici  unui  credincios,  nici  unui  grup  de  mărturisitori  creştini, 
nici  unei  Biserici  să  rămînă  neutră.  Iubirea  agapică  e  totdeauna  iubire  activă  faţă 
de  cineva,  faţă  de  Dumnezeu,  care,  ascunzîndu-se,  ne  pune  înainte  pe  fiii  Săi, 
oamenii,  cerîndu-ne  dragostea  noastră  să  o  îndreptăm  asupra  acestora. 

Iubirea  agapică  e  slujire  a  lumii  la  modul  dumnezeiesc. 

III 

Duhul  Ortodoxiei  e  duhul  smereniei  care,  arătîndu-ne  nedesăvârşirea  înaintea 
lui  Dumnezeu,  ne  obligă  să  rămînem  mereu  deschişi  şi  hotârîţi  pentru  încordări  în 
vederea  unei  pregătiri  tot  mai  temeinice. 

Duhul  Ortodoxiei  e  duhul  rugăciunii  care  ne  ţine  mereu  în  contact  cu  Dum¬ 
nezeu,  ne  ascute  sensibilitatea  pentru  marile  taine  ale  existenţei,  ne  împrospătează 
puterile  spirituale. 

Duhul  Ortodoxiei  e  duhul  Iubirii  care  ne  interzice  izolarea  şi  pasivitatea,  ne 
aduce  în  comuniune  cu  ceilalţi  şi  ne  obligă  să  valorificăm  în  folosul  lor  cunoştin¬ 
ţele,  puterile  dobîndite  prin  truda  personală  şi  rugăciune. 

Cînd  ne  lăsăm  pătrunşi  şi  călăuziţi  de  îngâmfare  să  ştim  că  în  noi  s-a  stins 
duhul  Ortodoxiei. 

Cînd  rugăciunea,  participarea  la  slujbele  sfinte  nu-şi  mai  găsesc  loc  în  preo¬ 
cupările  şi  deprinderile  noastre  să  ştim  că  în  noi  nu  mai  viază  duhul  Ortodoxiei. 

Cînd  ne  îinvăluim  în  smerenie  şi  chiar  cînd  ducem  o  viaţă  de  rugăciune,  dar 
stăm  departe  de  oameni,  de  comunitate,  de  suferinţele,  de  aspiraţiile  şi  luptele 
lor  să  ştim  că  am  pierdut  orice  drept  de  a  ne  numi  ortodocşi. 

Dar  noi  refuzăm  cu  hotărîre  să  pactăm  cu  trufia,  cu  negrija  pentru  rugă¬ 
ciune,  cu  indiferentismul  şi  lipsa  de  iubire  faţă  de  oameni. 

Noi  sîntem  hotărîţi  să  punem  la  temelia  existenţei  noastre  aceste  trei  mari 
forţe  ale  Ortodoxiei:  smerenia,  rugăciunea  şi  iubirea. 

Smerenia  —  pentru  că  ne  asigură  receptivitatea  faţă  de  tot  ce  ne  înalţă  şi  ne 
înnobilează. 

Rugăciunea  —  pentru  că  ne  asigură  un  permanent  oontact  şi  dialog  cu  Dum¬ 
nezeu,  supremul  izvor  şi  înnoitor  al  puterilor  noastre. 

Iubirea  —  pentru  că  ne  pune  în  condiţia  de  a  promova  înfrăţirea  între  oameni, 
de  a  ne  valorifica  pregătirea,  aptitudinile,  harurile  şi  darurile  în  slujba  oamenilor, 
conferind  astfel  vieţii  noaistre  de  credincioşi  ortodocşi,  sensul  ei  cel  mai  adine. 


|  Pr.  D.  Beîu  | 

ADUNAREA  EPARHIALA  A  ARHIEPISCOPIEI  SIBIULUI,  SESIUNEA  1985 


Sîmbătă,  16  noiembrie  1985,  la  Centrul  mitropolitan  din  Sibiu  a  avut  loc, 
sub  conducerea  î.  P.  S.  Mitropolit  Antonie  al  Ardealului,  Consiliul  eparhial,  la  care 
au  luat  parte  şi  alţi  invitaţi,  inclusiv  toţi  părinţii  protopopi  din  Arhiepiscopia 
Sibiului,  cu  care  prilej  au  fost  prezentate  rapoartele  generale  ale  celor  trei  secţii 
ale  Consiliului  arhiepiscopesc  şi  anume:  Raportul  Secţiei  bisericeşti,  lucrat  şi  sus¬ 
ţinut  de  P.  C.  cons.  M.  Sâmărghiţan,  raportul  Secţiei  culturale,  lucrat  şi  susţinut 
de  P.  C.  cons.  Gh.  Papuc,  şi  raportul  Secţiei  economice,  lucrat  şi  susţinut  de  P.  C. 
cons.  D.  Dan. 

Rapoartele  au  fost  aprobate  şi  propuse  să  fie  dezbătute  în  Adunarea  eparhiala 
convocată  canonic  pentru  a  doua  zi,  Duminică.  17  noiembrie  1985,  cînd,  înainte  de 
începerea  lucrărilor  în  capela  Institutului  Teologic  Universitar  din  Sibiu,  s-a  săvîr- 
şit  Sf.  Liturghie  şi  îndătinatul  Te-Deum,  de  faţa  fiind  I.  P.  S.  Mitropolit  Antonie 
al  Ardealului,  deputaţii  eparhiali  şi  alţi  Invitaţi,  studenţi  teologi,  credincioşi. 

In  continuare,  conduşi  de  î.  P.  S.  Sa  şi  colaboratorii  mai  apropiaţi,  deputaţii 
eparhiali  au  vizitat  noua  clădire  ridicată  la  reşedinţa  mitropolitană  din  Sibiu, 
clădire  de  o  deosebită  frumuseţe  arhitectonică  şi  extrem  de  plăcut  împodobită  in 
interior,  care  cuprinde  la  parter  camere  pentru  oaspeţi,  iar  la  nivelul  2  şi  3  două 
mari  săli  de  şedinţe  pentru  Adunările  eparhiale  şi  alte  consfătuiri,  apoi  tipografia 
eparhială  cu  noile  sale  spaţii  şi  maşinile  achiziţionate  de  curînd,  precum  şi  „casa 
Lminescu4*,  cum  este  numită  clădirea  dintre  reşedinţa  mitropolitană  şi  Institutul 
Teologic,  clădire  reparată  şi  ea  capital  şi  care  adăposteşte  un  bogat  tezaur  de  piese 
de  P.  C.  N.,  precum  şi  trei  săli  de  expunere. 

Au  început  apoi  lucrările  Adunării  eparhiale  a  Arhiepiscopiei  Sibiului,  sesiu¬ 
nea  1985. 

După  procedura  de  început,  apelul,  distribuirea  rapoartelor  etc.,  I.  P.  S.  Mitro¬ 
polit  Antonie,  deschizînd  lucrările,  salută  prezenţa  deputaţilor  eparhiali  la  această 
dezbatere  a  bilanţului  unui  an  de  muncă  susţinută,  pe  toate  planurile,  muncă  des¬ 
făşurată  intr-un  climat  de  pace  de  care  am  avut  parte  şi  anul  care  s-a  scurs,  pro- 
punind  totodată  un  moment  de  reculegere  în  memoria  unui  vrednic  deputat  epar¬ 
hial  şi  membru  al  Consiliului  arhiepiscopesc,  cînt.  bis.  Niţu  Iuliu  de  la  parohia 
Bixad-Olt,  jud.  Covasna. 

In  continuare,  I.  P.  S.  Sa  a  spus: 

Anul  1985  pe  care  il  încheiem  acum  a  fost  plin  de  evenimente.  Cel  puţin 
trei  merită  amintite.  Cel  dinţii:  am  sărbătorit  în  cadru  sinodal,  ca  şi  la  nivel  de 
parohii,  cei  75  de  ani  ai  Părintelui  Patriarh  Iustin,  ani  pe  care  i-a  împlinit  în 
5  martie,  şi  apoi  am  mai  sărbătorit  două  evenimente  care  priveau  întreaga  noastră 
Biserică,  şi  istoria  vieţii  noastre  bisericeşti.  Am  aniversat  100  de  ani  de  la  dobîn- 
direa  autocefaliei  (1885 — 1985),  momentul  în  care  patriarhul  Constantinopolului,  în 
virtutea  unor  prerogative  mai  vechi  pe  care  i  le-a  conferit  istoria  Bisericii,  a  emis 
Tomosul  de  recunoaştere  a  autocefaliei  noastre.  Aş  vrea  să  subliniez,  în  mod  cu 
totul  deosebit,  cuvintul  recunoaştere.  N-a  fost  un  Tomos  de  donaţie,  de  milă,  de 
aprobare  sau  de  acordare  a  unui  privilegiu  din  bunăvoinţa  superioară,  ci  un  Tomos 
de  recunoaştere  a  unei  situaţii  pe  care  de  fapt  noi  o  aveam  de  foarte  multă  vreme, 
din  cele  mai  vechi  timpuri,  unora  dintre  mitropoliţii  Moldovei  recunoscîndu-li-se 
din  vechime  dreptul  de  a  purta  însemnele  patriarhilor  autocefali.  Se  ştie  că  unii 
dintre  mitropoliţii  Moldovei  au  fost  chiar  candidaţi  la  Patriarhia  ecumenică  şi, 
in  general,  atît  in  Ţara  Românească,  cit  şi  în  Moldova  şi  în  Transilvania,  ierarhia 

noastră  a  fost  dintotdeauna  mai  mult  sau  mai  puţin  independentă  şi  numai  formal, 
cum  spuneam,  din  pricina  unor  prerogative  şi  orînduiri  motivate  adesea  altfel 
decit  bisericeşte,  pe  baza  unor  situaţii  de  preeminenţă  politică  în  imperiu,  a  avut 
patriarhul  Constantinopolului  această  prerogativă  de  a  emite  un  Tomos  de  recu¬ 
noaştere,  din  calitatea  lui  de  primus  inter  pares.  Tomosul  nostru,  de  altfel,  a  fost 
emis  după  ce  noi  înşine  ne-am  proclamat  autocefalia.  Nu  e  cazul  să  facem  aici, 
intr-o  cuvîntare  ocazională,  istorie  exhaustivă  şi  caz  de  erudiţie,  prezentînd  docu¬ 
mente,  dar  oricine  le  poate  uşor  vedea  adresîndu-se,  de  pildă,  cărţii  lui  Tit  Sime- 
drea,  Patriarhia  Română,  apărută  în  anul  1926,  la  Bucureşti. 

Tot  aşa  s-a  întîmplat  şi  cu  cel  de-al  treilea  eveniment  pe  care  l-am  aniversat 
în  1985,  şi  anume  împlinirea  a  60  de  ani  de  la  instituirea  Patriarhatului  român. 
După  cum  ştiţi,  pînă  la  1925,  mitropolitul  de  la  Bucureşti  purta  titlul  de  Mitropolit 
Primat.  După  unirea  de  la  1859  a  celor  două  Principate,  mitropolitului  de  la  Bucu¬ 
reşti  i-a  revenit  cinstea  de  a  fi  el  primatul,  celui  de  la  Iaşi  revenindu-i  locul  al 
doilea,  precum,  după  unirea  din  1918,  celui  din  vechiul  Principat  al  Transilvaniei, 
de  la  Sibiu,  i-a  revenit  locul  al  treilea  în  ierarhia  scaunelor  diocezane  de  la  noi. 
Cei  trei  sînt  de  fapt  cei  care  în  vremea  celor  trei  Ţări  româneşti  erau  toţi  primaţi. 
Cînd  vorbim  de  ierarhia  scaunelor,  aş  vrea  să  înţelegeţi  lucrul  acesta  cît  se  poate 
de  la  propriu,  adică  dreptul  de  a  sta  pe  scaunul  dintîi,  al  doilea,  al  treilea,  cînd 
sînt  toţi  ierarhii  la  un  loc.  Astăzi,  această  ierarhie  e  stabilită  pînă  la  ultimul  scaun,  pe 
criterii  de  vechime  a  eparhiilor  şi,  desigur,  pe  criterii  de  titulatură  contemporană, 
mitropoliile  întîi,  arhiepiscopiile  apoi  şi,  în  urmă,  episcopiile.  Vicarii  urmează  şi  ei 
ordinea  scaunelor  ierarhilor  lor.  Toţi  ierarhii  sînt  egali  ca  ierarhi  de  eparhie,  şi 
cu  drepturi  bine  stabilite  de  tradiţia  Bisericii.  UBI  EPISCOPUS  IBI  ECCLESIA, 
unde  e  episcopul,  acolo  e  Biserica,  întreagă,  fără  diminuare  şi  fără  completare 
prin  cineva  din  afară,  cum  e  de  pildă  cazul  la  romano-catolici,  care  se  împlinesc 
numai  prin  comuniunea  cu  Papa.  Dar  astăzi  şi  la  ei  bat  vînturi  de  schimbare  şi 
revenire  la  vechea  tradiţie.  Primatul,  Patriarhul,  este  Preşedintele  Sf.  Sinod  cu 
prerogative  ce  decurg  din  aceasta,  administrative,  dar  nu  eclesiologice,  aşa  cum  e 
cazul  şi  cu  cel  de  Constantinopol  printre  Bisericile  autocefale,  şi  cum  ar  fi  Papa, 
dacă  ar  reveni  la  tradiţia  veche  a  Pentarhiei,  a  celor  cinci  Patriarhate  în  care  el 
era  Primus  inter  pares . 

Am  sărbătorit  deci  în  1985  şi  60  de  -ani  de  la  instituirea  Patriarhatului  român. 
Şi  acest  act  a  primit,  la  vremea  respectivă,  recunoaşterea  tuturor  patriarhatelor 
•istorice,  în  frunte  cu  cel  de  Constantinopol.  Am  fost  tentat  o  clipă  să  zic:  recu¬ 
noaşterea  Pentarhiei,  adică  a  celor  cinci  Patriarhate  originare,  ecumenice,  dar 
Roma  s-a  rupt  de  noi  la  1054,  aşa  încît  Pentarhia,  în  1925  nu  există. 

Sîntem,  precum  ştiţi,  în  dialog  cu  Roma.  Cel  ce  vă  vorbeşte  e  membru  în 
Comisia  mixtă  internaţională  de  dialog  şi  în  Comitetul  de  coordonare  a  lui.  Lucrăm 
cu  speranţa  restaurării  Pentarhiei,  deci  a  unităţii. 

Revenind  la  instituirea  Patriarhiei  noastre  în  1925,  trebuie  să  spunem  că  pînă 
atunci  ne  aflam  intr-o  situaţie  inegală  cu  alte  Biserici  din  jurul  nostru,  unele 
chiar  mai  mici,  care  deja  aveau  Patriarhie  (ex.  Serbia)  şi  care  nu  aveau  motive  în 
plus  faţă  de  noi  ca  să  le  aibă,  precum  nici  noi  nu  aveam  motive  în  minus  ca  să  nu 
avem  Patriarhie. 

A  fost  bucuria  ţării  întregi,  şi  *a  Transilvaniei  mai  ales,  că  cel  dintîi  patriarh 
a  fost  fiu  al  Transilvaniei,  Miron  Cristea,  care  şi-a  desfăşurat  primii  ani  ai  activi¬ 
tăţii,  anii  foarte  importanţi  ai  slujirii  sale,  aici  la  Sibiu.  De  aici  a  pornit  de  fapt. 

Născut  în  Topliţa  Română,  din  părinţi  ţărani,  a  venit  la  Seminarul  lui  Andrei 
Şaguna  din  Sibiu,  a  fost  după  aceea  învăţător,  timp  de  un  an  de  zile,  după  care 
a  primit  o  bursă  pentru  a  face  studii  superioare.  A  vrut  mai  întîi  să  meargă  la 
(Graz,  dar  a  mers  la  Budapesta.  Şi-a  luat  foarte  repede  un  doctorat  în  litere  şi 
filozofie,  tratînd  cel  dintîi  din  istoria  literaturii  române  despre  „ Viaţa  şi  opera  lui 
Mihai  Eminescu“,  teză  care,  în  sfîrşit,  şi-a  găsit  în  anul  acesta  traducătorul,  intrînd 
în  ciclul  culturii  româneşti  (trad.  de  dr.  Antonie  Plămădeală,  în  volumul  Pagini 
dintr-o  arhivă  inedită,  Bucureşti,  ed.  Minerva,  1984,  p.  249 — 291).  întors  de  la 
Budapesta,  Miron  Cristea  a  fost  numit  mai  întîi  secretar  eparhial  aici  la  Sibiu, 
pe  vremea  lui  Miron  Romanul,  apoi  a  fost  asesor  consistorial  pe  vremea  lui  Ioan 
Meţianu  —  cum  erau  numiţi  pe  vremea  aceea  consilierii  —  în  această  calitate 
fiind  vreme  îndelungată  comisar  al  Eparhiei  cu  îndatorirea  de  a  prezida  Confe¬ 
rinţele  învăţătoreşti.  Avînd  rolul  unui  inspector  şcolar,  calitate  în  care  se  ocupa 

şi  de  programa  analitică,  controla  lecţiile  învăţătorilor  şcolilor  confesionale,  se 
ocupa  de  clădirile  şcolilor,  de  salariile  învăţătorilor,  de  tot  ceea  ce  intră  în  com¬ 
petenţa  unui  inspector  şcolar  modern. 

Tot  aici  la  Sibiu,  Miron  Cristea  a  fost  unul  dintre  aceia  care  au  animat  viaţa 
culturală  a  Transilvaniei.  Cu  mina  lui  a  scris  Statutul  pentru  înfiinţarea  unui 
muzeu  etnografic.  Am  găsit  aceste  statute.  Ele  sînt  publicate  în  „Telegraful  Ro- 
mân“,  ca  ieşite  dintr-o  şedinţa,  dar  în  fapt  le-a  conceput  el,  cu  mîna  lui.  Există 
in  arhivă  documentul  iniţial.  înainte  de  a  fi  patriarh  aşadar,  a  jucat  un  rol  de 
cea  mai  mare  importanţă  în  istoria  culturii  şi  a  Bisericii  noastre.  Marele  mecenat 
Vasile  Stroescu  avea  o  mare  încredere  în  el  şi  de  fapt,  aproape  toate  ajutoarele  pe 
care  Stroescu  le-a  dat  şcolilor  confesionale  ortodoxe  şi  bisericilor  ortodoxe  din 
Transilvania  le-a  împărţit  prin  Miron  Cristea.  Ii  scria  lui  cerîndu-i:  dă-mi  nume 
de  sate,  dă-mi  nume  de  învăţători  şi  de  preoţi,  şi  să-mi  spui  cam  cît  să  le  trimit 
la  fiecare,  după  nevoi.  Miron  Cristea,  se  vede  din  actele  sale  de  arhivă,  a  luat 
foarte  în  serios  această  problemă  şi  a  devenit  canalul  transmiţător  al  acestor  aju¬ 
toare  extraordinare,  din  partea  unui  om  pe  care  Transilvania  nu  şi-l  aminteşte 
atît  cit  ar  trebui,  pentru  marea  lui  contribuţie  la  viaţa  culturală,  mai  ales  la  viaţa 
şcolară  a  Transilvaniei,  în  momente  în  care  de  ajutorul  lui  a  depins  supravieţuirea, 
continuitatea  învăţămîntului  românesc  în  Transilvania  în  condiţiile  legii  Apponyi, 
care  voia  pur  şi  simplu  să  înăbuşe  orice  posibilitate  de  culturalizare  a  românilor, 
începînd  cu  posibilitatea  de  a-şi  întrebuinţa  limba  română  în  şcolile  de  toate 
gradele. 

Mi-am  făcut  o  datorie  de  onoare  din  a  prezenta  viaţa  şi  activitatea  lui  Miron 
Cristea  în  şedinţa  solemnă  a  Sfintului  Sinod,  care  a  aniversat  G0  de  ani  de  la  pro¬ 
clamarea  Patriarhatului  român.  Am  evocat  desigur  şi  pe  ceilalţi  trei  patriarhi 
următori,  şi  anume  pe  Nicodiin  Munteanu,  Justinian  Marina  şi  Iustin  Moisescu. 

Nicodim  Munteanu  a  fost  un  excelent  cărturar,  care  a  şi  rămas  de  fapt  în 
istoria  Bisericii  Române  ca  Patriarhul  cărturar.  A  tradus,  întors  de  la  Academia 
teologică  a  lui  Petru  Movilă  de  la  Kiev,  tot  ce  era  mai  important  în  teologia  rusă 
a  vremii.  Cunoscînd  bine  limba  rusă,  a  tradus  în  româneşte  şi  tot  ce  i  s-a  părut 
lui  a  fi  mai  important  in  teologia  occidentală,  prin  intermediul  limbii  ruse,  cum 
a  fost  de  pildă  Farrar,  din  care  a  tradus  foarte  mult,  avînd  la  dispoziţie  şi  o  tipo¬ 
grafie  bună  ca  cea  de  la  m-rea  Neamţu,  unde  a  fost  stareţ.  A  tipărit  toate  aceste 
cărţi  în  nişte  tomuri  pe  care,  fiecare  dintre  noi,  oricît  de  zdraveni  am  fi,  mai  mult 
de  citeva  sute  de  metri  nu  le-am  putea  duce,  tomuri  uriaşe  de  teologie,  grea  în 
ambele  sensuri,  şi  la  concret  şi  la  figurat,  cărţi  care  sînt  şi  astăzi  folosite  de 
teologii  noştri. 

Nicodim  Munteanu  a  ajuns  la  o  virstă  foarte  foarte  înaintată.  Avea  de  altfel 
peste  75  de  ani  cînd  a  ajuns  patriarh.  In  1939  refuzase  scaunul  de  Patriarh.  L-a 
rugat  cu  multă  insistenţă  pe  mitropolitul  Nicoiae  Bălan  să  primească  el.  Exista 
in  privinţa  aceasta  documente.  Dar  Nicoiae  Bălan  a  refuzat  la  rîndui  său.  A  refu¬ 
zat,  poate  şi  pentru  că  avea  un  simţ  istoric  deosebit,  simţind  el  că  vin  vremuri 
cărora  nu  ştia  cum  le  va  putea  face  faţă.  In  1939,  cu  toate  pactele  care  se  încheiau 
în  grabă  şi  ca  pentru  eternitate,  oamenii  mai  pricepuţi,  oamenii  clarvăzători  sim¬ 
ţeau  fragilitatea  vremii  şi  Nicoiae  Bălan  a  fost  printre  aceştia.  N-a  voit  să  se  anga¬ 
jeze.  După  multe  insistenţe,  mitropolitul  Nicodim,  pe  atunci  al  Moldovei,  a  acceptat 
totuşi  patriarhatul,  pe  care  l-a  dus  pină  la  vîrsta  de  aproape  83  de  ani. 

A  fost  patriarh  în  vreme  de  război  şi  n-a  fost  uşor.  A  fost  şi  patriarhul  primi¬ 
lor  ani  de  după  război  care,  de  asemenea,  n-au  fost  uşori.  A  murit  în  1943  şi, 
gîndiţi-vă  că,  prin  urmare,  a  prins  şi  anii  dinţii  ai  revoluţiei  politice  şi  sociale  de 
la  noi,  de  după  război,  care  n-au  fost  evenimente  uşoare  pentru  un  bătrîn  care,  de 
fapt,  aparţinea  secolului  trecut,  un  bătrîn  care  venea  în  secolul  XX  cu  mentali¬ 
tăţile  secolului  al  XlX-ica.  Se  născuse  mi  se  pare,  în  1863  sau  1865.  Imaginaţi-vă: 
petrecuse  jumătatea  cea  bună  a  vieţii,  jumătatea  creatoare,  jumătatea  în  care  omul 
învaţă,  in  care  se  formează,  aşadar  jumătatea  lui  formativă  o  petrecuse  în  secolul 
trecut,  şi  n-a  fost  uşor  pentru  un  asemenea  om  ca  să  se  poată  integra  într-o 
revoluţie  politico-socialâ  ca  aceea  care  a  avut  loc  la  noi,  îndată  după  război. 

Şi  totuşi,  istoria  trebuie  să-i  recunoască  acestui  mare  bătrîn,  înţelepciunea 
de  a  se  fi  ştiut  adapta.  De  altfel,  trecuse  printr-o  experienţă  care,  bănuiesc  eu, 
i-a  ajutat  destul  de  mult.  In  1917  fusese  trimis  de  Sinodul  român  să  ia  parte  la  o 
întrunire  a  Sinodului  rus,  la  Moscova,  şi  l-a  prins  revoluţia  acolo.  A  rămas  sub 

revoluţie  vreo  2 — 3  luni.  Prin  urmare  el  ştia,  înainte  de  a  şti  oricare  altul  de  la  noi, 
văzînd  el  cu  ochii  lui  revoluţia,  ştia  ce  este  revoluţia.  Ştia  ce  vrea  revoluţia.  Şi 
mai  ştia  ceva.  Şi  mai  învăţase  ceva.  După  părerea  mea  personală  —  pentru  că  nu 
s-a  scris  încă  nimic  în  această  privinţă,  nu  s-au  făcut  investigaţii  şi  nu  s-a  scris 
o  istorie  adevărată  a  acelor  vremuri  şi  din  punct  de  vedere  bisericesc  —  după 
părerea  mea,  el  a  mai  învăţat  ceva.  Şi  anume,  a  învăţat  din  exemplul  negativ  al 
Bisericii  ruseşti.  Biserica  rusească  n-a  ştiut  cum  să  primească  revoluţia,  n-a  ştiut 
să  se  integreze  în  revoluţie,  n-a  ştiut  cum  să  se  facă  utilă  poporului  la  momentul 
respectiv  şi,  cu  ce  s-a  ales,  nu  mai  e  nevoie  să  vă  spun,  fiindcă  ştiţi  toţi.  Neştiind 
să  se  adapteze  momentului,  a  fost  decapitată  ca  vrăjmaşă.  Alcătuită  în  special  din 
mari  aristocraţi,  conducerea  Bisericii  s-a  constituit  în  opoziţie  politică.  Unii  episcopi 
fiind  din  neamuri  de  prinţi,  au  luat  apărarea  vechiului  regim  şi  chiar  şi  preoţimea 
rusă  care  afecta  un  fel  de  aristocratism,  un  fel  de  boierie,  un  fel  de  suprastructură 
faţă  de  poporul  credincios,  s-au  simţit  mai  legaţi  de  vechiul  regim,  ceea  ce  a  dus 
la  compromiterea  lor  şi,  la  momentul  respectiv,  la  pierderea  capetelor  lor,  fiindcă 
n-au  ştiut  cum  să  întîmpine  şi  cum  să  se  integreze  inteligent  şi  înţelept  într-un 
moment  nou  al  istoriei,  chiar  pe  baza  principiilor  evanghelice,  creştine.  Ei  bine, 
eu  cred  că  patriarhul  Nicodim,  întors  cu  această  experienţă,  a  învăţat  cum  s-o  folo¬ 
sească  la  noi  după  1944  şi  cum  să  facă  faţă  acelor  primi  patru  ani,  1944 — 1948,  care 
au  urmat,  şi  care  au  fost  într-un  fel  decisivi  pentru  orientarea  Bisericii.  N-aş  putea 
zice  că  a  fost  chiar  un  deschizător  de  drumuri  pentru  ceea  ce  urma  să  fie,  deşi 
n-am  fi  departe  de  adevăr  dacă  am  spune-o.  Aş  putea  spune  că  a  fost  mai  ales  un 
înţelept  defensiv ,  care  a  ştiut  să  observe,  să  aştepte,  să  nu  se  pronunţe,  să  nu 
angajeze  Biserica  într-o  situaţie  din  oare,  eventual,  să  nu  fi  avut  ieşire  într-un 
moment  de  confruntare  crucială.  în  felul  acesta,  eu  îl  pot  considera  pe  patriarhul 
Nicodim  Munteanu  ca  pe  un  foarte  bun  precursor  al  patriarhului  Justinian  Marina. 
Un  foarte  bun  precursor,  pentru  că  Justinian  Marina,  preluînd  în  1948  Patriarhatul 
român,  a  preluat  o  situaţie  pe  care  a  putut-o  foarte  uşor  manevra.  A  preluat  o 
Biserică  pe  care  o  putea  foarte  bine  situa  pe  un  teren  bine  pregătit  de  Nicodim 
Munteanu.  Patriarhul  Justinian  a  ştiut  cum  să  găsească  acea  cale  de  mijloc  care  să 
integreze  Biserica  în  mersul  vremurilor  noi.  Patriarhul  Justinian  a  avut  viziunea 
durabilităţii  noului  regim  şi  iată  că  se  dovedeşte  că  a  fost  un  clarvăzător.  Foarte 

mulţi  nu  aveau  viziunea  durabilităţii  şi  credeau  în  eroisme  repede  răsplătite  de 

conjuncturi  politice  care  urmau  să  le  înlocuiască  pe  cele  prezente.  Patriarhul 
Justinian  a  prevăzut  faptul  că  din  atitudinea  multora  putea  rezulta  multă  decepţie 
şi  suferinţă  şi  că  trebuia  să-i  ferească  de  aşa  ceva  şi  să  statornicească  o  nouă 
viaţă  pentru  Biserică  şi  cler,  de  atunci  înainte.  Patriarhul  Justinian  a  avut  această 
viziune  precisă:  Domnilor,  a  zis  el  ca  un  Kogălniceanu  odinioară,  am  trecut  într-o 
nouă  etapă  a  istoriei,  o  etapă  care  e  durabilă.  Trebuie  să  ne  organizăm  existenţa 
pe  baze  noi,  împâcînd  Scriptura  cu  lumea  şi  făcînd  din  misiunea  noastră  un  Apos¬ 
tolat  social,  de  care  are  nevoie  lumea  de  azi.  Pe  această  cale  îl  vom  propovădui 
pe  Dumnezeu.  Avînd  această  înţelegere  a  prezentului,  a  ştiut  să  orienteze  aşa  cum 
trebuie  Biserica  şi  preoţimea  română.  Nu  vreau  să  intrăm  în  amănunte,  dar  de 

la  el  ne-au  rămas  instituţii  foarte  puternice  şi,  în  primul  rînd,  ne-a  rămas  un 

cod  de  legi,  ne-a  rămas  ceea  ce  şi  astăzi  numim  Legiuirile  Bisericii  Ortodoxe  Ro¬ 
mâne.  Ele  vor  constitui  fundamentul  legal  pe  care  patriarhul  Justinian  a  organizat 
Biserica,  fundamentul  pe  care  l-a  pus  de  acord  cu  autoritatea  statală,  făcînd  ca 
acest  cod  de  legi  să  fie  votat  de  Marea  Adunare  Naţională,  să  poarte  semnătura 
preşedintelui  Prezidiului  Marii  Adunări  Naţionale  şi,  în  felul  acesta,  creînd  o  bază 
legală  de  existenţă  a  Bisericii.  Pe  baza  documentelor  fundamentale,  pe  baza 
Statutului ,  pe  urmă,  a  elaborat  tot  felul  de  Regulamente.  Pe  baza  lor  Biserica 
a  funcţionat  frumos,  legal,  în  foarte  bună  înţelegere  şi  cooperare  cu  statul. 

Patriarhul  Justinian  este  acela  care  a  găsit  această  modalitate  de  cooperare, 
a  găsit  modalitatea  de  integrare  a  Bisericii  în  societatea  nouă,  care  se  aşeza  în 
România,  bazînd  această  integrare  pe  învăţătura  creştină,  pentru  ca  preoţii  înşişi 
să-şi  justifice  rostul  în  societatea  nouă,  fără  probleme  de  conştiinţă.  Datorită  acestei 
orientări  iniţiate  de  Patriarhul  Justinian,  ne  bucurăm  astăzi  de  libertatea  religioasă, 
iată  că  avem  toate  bisericile  deschise,  avem  şcoli  teologice,  presă  teologică,  casă  de 
pensii,  case  de  ajutor  reciproc,  case  de  odihnă,  retribuţii  bune,  asistenţă  socială, 
mănăstiri  etc.,  etc.  De  la  patriarhul  Justinian  ne-a  rămas  şi  modernizarea  Insti¬ 
tutului  Biblic  şi  de  Misiune  Ortodoxă,  pe  care  îl  iniţiase  Miron  Cristea.  Miron 

Cristea,  am  uitat  să  vă  spun,  e  cel  care  a  propus  şi  organizarea  unui  nou  sinod 
ecumenic.  Toţi  domnii  ortodocşi  din  lume  care  lucrează  acum  la  pregătirea  unui 
sfînt  şi  mare  sinod,  uită  că  iniţiatorul,  cel  dinţii  care  a  dat  această  idee,  în  1920,  a 
fost  Miron  Cristea! 

De  la  patriarhul  Justinian  ne-au  rămas  multe  lucruri.  Dacă  aş  vrea  să  sintetizez 
în  scurte  cuvinte  totul,  aş  spune:  ne-a  rămas  o  preoţime  sigură  pe  destinul  ei,  pe 
ziua  de  azi  şi  de  mîine,  încrezătoare  în  misiunea  ei  in  lumea  modernă,  o  preoţime 
care  se  ştie  integrată,  acceptată  în  societatea  nouă,  cu  datorii  şi  drepturi  recunoscute, 
o  preoţime  care  îşi  poate  exercita  vocaţia  fără  oprelişti,  şi  poate  sluji  poporul 
credincios,  aşa  după  cum  i-a  poruncit  Domnul  nostru  Iisus  Hristos.  Ne-a  rămas 
aşadar  de  la  patriarhul  Justinian  această  soliditate  a  raporturilor  dintre  Biserică 
şi  orînduirea  nouă  de  stat,  aşezate  pe  baze  reciproc  acceptabile  şi  reciproc  folo¬ 
sitoare,  condiţionate  doar  de  loialitatea  faţă  de  legi,  şi  liberă  în  exercitarea  înda¬ 
toririlor  ei  tradiţionale,  sacerdotale.  Patriarhul  Justinian  murind,  a  plecat  cu  con¬ 
ştiinţa  împăcată.  Eram  acolo.  Cred  că  ştiţi  că  am  lucrat  cu  el  10  ani  ca  vicar 
patriarhal.  Ca  un  ţăran  bătrîn  care-şi  rînduieşte  din  vreme  toate  lucrurile  în  vederea 
plecării  celei  din  urmă,  aşa  şi-a  rînduit  totul,  totul,  de  fapt  cele  citeva  bunuri, 
cîteva  nimicuri,  nişte  vaze,  nişte  nu  ştiu  ce.  Pe  toate  şi  le-a  împărţit.  Retribuţiile 
şi  le-a  dat  copiilor,  nepoţilor,  încă  din  bună  vreme,  aşa  încît  în  momentul  cînd  a 
plecat  pentru  ultima  dată  la  spital,  parcă  a  presimţit  că  nu  se  va  mai  întoarce. 
Cînd  ni  s-a  spus  că  a  murit  în  maşină,  venind  de  la  spital  spre  Patriarhie,  am 
intrat  in  dormitorul  lui,  eu,  viitorul  patriarh  Iustin,  care  se  întîmplase  să  fie  acolo  şi  încă 
cineva.  Am  găsit  totul  aranjat  ca  pentru  plecarea  în  eternitate,  ca  şi  cum  ar  fi 
ştiut  că  nu  se  va  mai  întoarce.  N-am  găsit  aproape  nimic  notabil.  O  sumă  mică  de 
bani,  ca  pentru  cheltuielile  curente.  De  altfel  —  fac  o  mică  paranteză  —  l-am  vizitat 
odată  la  Olăneşti.  îşi  făcea  o  cură  de  ape  în  fiecare  vară  la  Olăneşti,  şi,  ceea  ce 
spun  se  întîmpla  cam  cu  2 — 3  ani  înaintea  morţii.  Mă  duceam,  ca  vicar  patriarhal, 
o  dată  pe  săptâmînâ  cu  lucrări.  Intru  o  dată  la  el  şi  îl  găsesc  scriind.  M-am  mirat 
pentru  că  în  ultima  vreme  nu  mai  scria.  —  „Ce  v-aţi  apucat  să  scrieţi,  memoriile?44 
—  „Nu.  Memorii  nu  scriu.  Urmaşii  vor  alege  din  amintiri  ce  să  scrie  despre  mine. 
Dintr-o  datorie  bătrînească,  strămoşească,  tradiţională,  îmi  scriu  testamentul,  dar 
să  ştii  că  sînt  într-o  mare  încurcătură.  Am  cerut  cîteva  modele  de  testamente  ale 
înaintaşilor  mei,  patriarhi  şi  mitropoliţi  primaţi.  Şi  de  aici,  şi  din  Moldova,  şi  de 
la  alte  episcopii44.  Avea  într-adevăr  în  faţă  mai  multe  modele  de  testamente.  „Sînt 
într-o  mare  încurcătură,  a  reluat  el.  Mă  uit  la  ăsta,  ia  ascultă  ce  scrie:  „Las  600  de 
galbeni  lui  cutare,  60  de  galbeni  omului  meu  cutare,  1500  de  galbeni  pentru  cutare44. 
Iţi  dai  seama  că  omul  ăsta  a  avut  ceva  la  viaţa  lui.  Eu  n-am  ce  lăsa.  Nimic.  Ştii 
gluma  din  lumea  noastră  bisericească:  am  să  las  binecuvintări!*4 

Intr-adevăr,  după  ce  i-am  citit  testamentul  pe  care  l-am  găsit  pe  biroul  din 
dormitor,  la  vedere,  mi-am  dat  seama  că  într-adevăr  nu  avusese  ce  lăsa.  Pentru 
mine  nu  acest  lucru  e  important  însă,  ci  faptul  că  îşi  pregătise  sfîrşitul  cu  liniştea, 
cu  înţelepciunea  omului  care  ştie  că  e  firesc  să  plece,  şi  că  trebuie  să-şi  lase  aici 
lucrurile  rînduite.  Aşa  le-am  găsit.  Bine  rînduite.  Eu  am  descoperit  testamentul. 
L-am  citit  împreună  cu  ceilalţi  şi  am  văzut  că  nu  de  împărţiri  de  bunuri  era 
vorba,  ci  dădea  îndrumări  cum  să  fie  înmormîntarea,  cît  de  simplă  şi  unde  (la 
m-rea  Radu  Vodă,  unde  îşi  pregătise  mormîntul).  Dincolo  de  toate  acestea,  el  lăsa 
însă  o  Biserică  bine  consolidată,  în  lumea  nouă  statornicită  după  războiul  al 
doilea  mondial. 

Spuneam  la  şedinţa  Sfîntului  Sinod,  la  care  unii  dintre  dvs.  au  fost  prezenţi, 
că  n-a  fost  uşor  pentru  urmaş  să  preia  o  astfel  de  moştenire,  pentru  că  e  foarte 
greu  să  urmezi  după  un  om  mare.  Trebuie  să  găseşti  noi  valenţe,  trebuie  să 
găseşti  noi  cîmpuri  de  activitate,  în  care  să  te  afirmi,  trebuie  să  găseşti  noi  posi¬ 
bilităţi  de  creaţie,  pentru  ca  să  fii  mai  mult  decît  un  beneficiar  sau  imitator.  Prima 
misiune  a  urmaşului  era  bineînţeles,  să  menţină  ceea  ce  a  moştenit. 

Am  arătat  în  cuvintarea  de  la  Sinod  (va  fi  publicată  in  „Telegraful  Român44) 
că  totuşi,  Patriarhul  Iustin  a  găsit  aceste  noi  valenţe  şi  noi  posibilităţi  creatoare, 
şi  că  va  lăsa  şi  el  Bisericii,  fără  îndoială,  în  biografia  sa  încă  deschisă,  lucruri  tot 
atît  de  mari  ca  şi  înaintaşul  său.  Străduinţa  de  a  menţine  bune  raporturi  între 
Biserica  şi  stat,  dă  Bisericii  noastre  posibilitatea  de  a-şi  desfăşura  vocaţia  şi  misiu¬ 
nea  sa  în  cadrul  unei  Biserici  care  începe  din  ce  în  ce  mai  mult  să  se  numească. 


VIAŢA  BISERICEASCA 


193 


şi  să  fie,  ceea  ce  trebuie  să  fie  şi  ceea  ce  este  de  fapt  vocaţia  ei:  Biserică  slujitoare. 

Iată  deci,  în  cîteva  cuvinte,  cîte  ceva  despre  evenimentele  pe  care  le- am 
aniversat  în  cursul  acestui  an  pe  plan  bisericesc. 

Despre  activitatea  din  anul  1985  a  Centrului  nostru  eparhial  vor  da  rapoarte 
consilierii  de  resort.  Aş  vrea  să  le  mulţumesc  tuturor  pentru  zelul,  priceperea  şi 
dăruirea  cu  care  şi-au  făcut  datoria.  Nimic  nu  s-ar  fi  putut  face  fără  ei.  Totul 
s-a  făcut  în  strinsă  colaborare,  în  comuniune,  prin  sfătuire. 

La  Institutul  Teologic,  unde  profesorii  şi-au  făcut  şi  ei  datoria  aşa  cum  trebuie, 
am  avut  bucuria  să  avem  anul  acesta  promovaţi  doi  doctori  noi:  părinţii  Streza 
şi  Mihălţan.  Avem  un  nou  spiritual,  în  persoana  păr.  ieromonah  Casian  Crăciun, 
care  vine  cu  un  doctorat  luat,  nu  de  mult,  la  Strasbourg. 

P.  S.  Lucian  Fâgărăşanul  a  fost  ales  in  postul  de  Episcop-vicar  la  Arhiepiscopia 
Dunării  de  Jos,  cu  sediul  la  Constanţa.  S-a  pensionat  de  boală  vicarul  nostru  admi¬ 
nistrativ,  Prea  Cuviosul  Arhim.  V.  Cornilă.  Aş  vrea,  în  numele  meu  şi  al  dv.  să 
exprim  mulţumiri  atît  P.  S.  Lucian  cît  şi  pâr.  Arhim.  V.  Cornilă  pentru  toată 
activitatea  desfăşurată  în  Arhiepiscopia  noastră  şi  să-i  urăm  celui  dintîi  activitate 
rodnică  în  continuare,  iar  celui  de-al  doilea  însănătoşire  grabnică. 

Am  invitat  în  mod  special  la  această  Adunare  eparhială,  doi  foarte  apropiaţi 
colaboratori,  care  ne-au  ajutat  în  mod  cu  totul  special  la  toate  lucrările  de  con¬ 
strucţii  pe  care  le-am  întreprins  aici,  nu  numai  la  această  nouă  şi  frumoasă  clădire 
din  incinta  Reşedinţei  pe  care  aţi  vizitart-o,  dar  şi  la  alte  îmbunătăţiri  pe  care 
le-am  făcut,  fie  la  tipografie,  fie  la  gospodărie,  la  Sîmbăta,  la  Păltiniş,  la  scara 
Reşedinţei  şi  la  intrarea  Reşedinţei.  La  21  noiembrie  vom  binecuvînta  biserica  din 
Păltiniş,  după  pictură  nouă,  şi  casa  din  faţa  ei,  care  a  căpătat  o  înfăţişare  cu  totul 
nouă,  fiind  şi  ea  restaurată.  Aceşti  doi  oameni  care  ne-au  ajutat  aproape  dezinte¬ 
resaţi  sînt  d-1  arhitect  Nicolae  Diaconu  şi  d-1  inginer  Sinu,  pe  care  vă  rog  să-i 
aplaudaţi,  ca  semn  de  apreciere  şi  mulţumire. 

Acestea  zicînd,  declar  deschise  lucrările  Adunării  eparhiale  ordinare  din 
anul  1985. 

I.  P.  S.  Sa  a  dat  apoi  cuvin  tul  raportorilor  celor  trei  comisii  şi  anume: 

P.  C.  prot.  Grigore  Cernea,  raportor  al  Comisiei  bisericeşti,  care  s-a  ocupat 
de  raportul  general  al  Secţiei  bisericeşti  a  Consiliului  arhiepiscopesc,  din  oare  reţi¬ 
nem,  între  altele,  aspecte  din  lucrarea  Centrului  eparhial,  îndeosebi  din  activitatea 
extrem  de  bogată  a  1.  P.  Si  Mitropolit  Antonie  atît  pe  plan  intern,  cu  sfinţiri  şi 
resfinţiri  de  biserici,  hirotoniri  de  preoţi  şi  diaconi  în  1985,  10  la  număr,  cercetarea 
multor  parohii  cu  îndrumările  practice  care  se  impuneau,  consfătuiri  cu  grupuri  de 
preoţi  din  zone  cu  probleme  specifice,  cum  a  fost  consfătuirea  cu  preoţii  din  zona 
Branului,  întîlniri  cu  preoţii  în  cadrul  conferinţelor  preoţeşti,  consfătuiri  repetate 
cu  cadrele  de  conducere  ale  Arhiepiscopiei,  participarea  la  lucrările  Sf.  Sinod  etc., 
cît  şi  pe  plan  extern,  l.P.  S.  Sa  avînd  şi  în  1985  multe  ieşiri  peste  hotare,  în  S.  U.  A. 
de  două  ori,  în  U.  R.  S.  S.,  Bulgaria,  în  Polonia,  în  Argentina,  în  Austria,  în 
Italia  etc. 

De  reţinut  că  în  cadrul  conferinţei  teologice  interconfesionale  din  12 — 13 
noiembrie  1985,  care  a  avut  loc  la  Cluj-Napoca,  a  conferenţiat  despre:  „Rolul  şi 
activitatea  Bisericilor  în  participarea  credincioşilor,  alături  de  întregul  popor,  la 
realizarea  programelor  de  dezvoltare  economico-socială  a  Patriei  noastre44. 

Raportul  s-a  ocupat  de  asemenea  de  lucrarea  pastoral-misionară  din  Arhi¬ 
episcopie,  de  ecumenismul  local,  de  activitatea  de  la  centrele  protopopeşti  din 
Arhiepiscopie,  de  întrajutorarea  dintre  parohii,  de  aşezămintele  monahale,  în  prin¬ 
cipal  de  lucrarea  Mănăstirii  Brîncoveanu  de  la  Sîmbăta  de  Sus,  de  rezultatele 
colectei  F.  C.  M.  din  Duminica  Ortodoxiei  şi  subvenţia  substanţială  primită  şi  în  anul 
1985  din  partea  Sf.  Patriarhii  pentru  parohiile  noastre  cu  putere  economică  redusă, 
subvenţie  pentru  care  s-au  exprimat  calde  mulţumiri  conducerii  noastre  bisericeşti, 
P.  F.  Părinte  Patriarh  Iustin  personal. 

S-au  specificat  de  asemenea  mişcările  de  personal:  10  noi  numiri,  9  transfe¬ 
rări,  10  pensionări,  distincţiile  acordate,  sancţiunile  administrate  etc. 

P.  C.  prot.  onor.  Petru  Boeriu,  raportor  al  Comisiei  culturale  din  cadrul  Adu¬ 
nării  eparhiale,  care  a  redat  activitatea  desfăşurată  în  1985  în  cadrul  Institutului 
Teologic  Universitar  din  Sibiu,  lucrarea  multiplă  a  corpului  profesoral,  numărul 
studenţilor  teologi,  grija  pentru  formarea  lor  sub  raport  religios-moral  şi  cetâţe- 

nesc-pa  trio  tic,  sumele  investite  pentru  şcolarizarea  lor,  munca  patriotică  pe  care  au 
prestat-o,  însumînd  în  toamna  anului  1985,  6.600  zile  muncă,  fiind  mult  apreciată 
de  I.  A.  S.-urile  la  care  au  lucrat,  grijă  care  se  manifestă  şi  faţă  de  elevii  semina¬ 
rişti,  cît  şi  pentru  continua  înnoire  a  cunoştinţelor  şi  metodelor  pastorale  ale 
preoţilor  din  Arhiepiscopie  prin  cursurile  de  îndrumare,  cursurile  de  scurtă  durată 
organizate  în  două  serii  şi  în  anul  1985,  prin  conferinţele  preoţeşti  desfăşurate  şi  ele 
sub  semnul  unei  mai  evidente  exigenţe  etc. 

Raportul  a  adus  de  asemenea  în  atenţia  Adunării  eparhiale  activitatea  edito¬ 
rială  de  la  Centrul  mitropolitan  din  Sibiu,  care  s-a  îngrijit  de  apariţia  în  bune 
condiţii  a:  Telegrafului  Român,  a  rev.  Mitropolia  Ardealului,  a  îndrumătorului 
bisericesc,  misionar  şi  patriotic,  publicaţii  periodice  mult  solicitate  în  ţară  şi  peste 
hotare,  cărţile  noi  scoase  şi  în  1985  de  I.  P.  S.  Mitropolit  Antonie:  „Vocaţie  şi 
misiune  creştină  în  vremea  noastră4*  şi  „Lazăr-Leon  Asachi  în  cultura  românească44, 
menţionîndu-se  totodată  lucrările  tipărite  de  tipografia  mitropolitană  din  Sibiu 
şi  pentru  alte  Eparhii. 

S-a  arătat  totodată  lucrarea  predicatorială  a  preoţilor  din  Arhiepiscopie, 
lucrare  în  oare  I.  P.  S.  Mitropolit  Antonie  premerge  cu  exemplu  prin  predicile 
extrem  de  gustate  rostite  în  catedrala  mitropolitană  din  Sibiu  şi  în  multe  biserici 
din  Eparhie,  preoţimea  primind  permanente  îndrumări  şi  în  această  privinţă,  lucra¬ 
rea  social-obştească  şi  patriotică  a  preoţilor,  festivităţile  aniversare  organizate  la 
Centrul  eparhial  şi  pe  plan  parohial,  grija  faţă  de  P.  C.  N.,  cît  şi  lucrarea  muzeelor 
bisericeşti  din  Arhiepiscopia  Sibiului,  în  frunte  cu  complexul  muzeistic  de  la  biserica 
Sf.  Nicolae  din  Braşov  şi  colecţia  de  icoane  pe  sticlă  de  la  Sibiel,  redîndu-se  desigur 
şi  alte  activităţi. 

D-l  Iuliu  Georgescu,  raportor  al  Comisiei  economice,  care  a  prezentat  contul 
de  execuţie  bugetară  pe  anul  1984,  cu  un  excedent  bugetar  la  31  decembrie  1984 
destul  de  substanţial,  bugetul  veniturilor  şi  cheltuielilor  pe  anul  1985,  atît  al  Cen¬ 
trului  eparhial,  cît  şi  al  protopopiatelor,  mănăstirii  şi  parohiilor. 

Raportul  s-a  ocupat  de  asemenea  de  activitatea  atelierului  de  luminări,  unde 
s-au  executat,  în  1985,  aproape  80.000  kg  de  luminări,  de  aspectul  economic-finan- 
ciar  al  tipografiei  şi  librăriei  eparhiale,  de  multiplele  lucrări  de  înnoire  care  s-au 
executat  la  via  de  la  Sărăcsău,  unde,  între  altele,  s-au  replantat  4  ha  de  pămînt, 
s-a  împrejmuit  toată  via,  utilajele  care  s-au  achiziţionat,  de  lucrările  de  reparaţii 
de  la  Schitul  Păltiniş,  unde,  între  altele,  a  fost  refăcută  total  locuinţa  monahilor, 
bisericuţa  a  fost  pictată  în  tehnica  „fresco44,  de  lucrările  de  la  reşedinţa  mitropoli¬ 
tană  din  Sibiu,  unde  s-a  terminat  noua  clădire,  s-au  pictat  culoarele  de  la  intrare 
şi  cel  de  la  scara  principală,  terminîndu-se  totodată  şi  lucrările  înnoitoare  de  la 
casa  Eminescu  şi  dotarea  spaţiului  cu  mobilierul  necesar;  de  lucrările  de  extin¬ 
dere  a  tipografiei  eparhiale,  în  curs  de  finisare  şi  ele,  maşinile  noi  care  s-au 
mai  adus  etc. 

S-au  specificat  de  asemenea  ajutoarele  substanţiale  financiare  acordate  multor 
parohii  din  Arhiepiscopie  şi  din  afara  ei,  reliefîndu-se  totodată  munca  persona¬ 
lului  de  la  controlul  financiar  intern,  de  la  serviciul  tehnic,  care  a  executat  docu¬ 
mentaţii  în  valoare  de  multe  milioane  de  lei,  de  oficiul  juridic  al  Centrului  arhi- 
episcopesc,  loc  special  acordîndu-se  lucrărilor  începute  la  Mănăstirea  Brîncoveanu 
pentru  refacerea  incintei  mănăstirii  aşa  cum  se  presupune  că  a  existat  ea  înainte 
de  dărîmarea  din  1785,  lucrări  de  deosebită  amploare  dar  care,  terminate,  vor  da 
acestei  ctitorii  voievodale  o  înfăţişare  cu  totul  alta. 

Pe  marginea  rapoartelor  au  luat  cuvîntul  următorii  deputaţi  eparhiali: 

D-l  Petru  Deji  (Făgăraş),  care,  între  altele,  a  apreciat  conţinutul  rapoartelor, 
subliniind  că  datele  cuprinse  în  ele,  realizările  menţionate,  pot  fi  văzute  de  oricine. 

D-l  Mihai  Hălmagiu  (Avrig),  care  a  reliefat  saltul  evident  înainte  făcut  în 
timpul  arhipăstoririi  I.  P.  S.  Mitropolit  Antonie  şi  a  sugerat  unele  formule  privi¬ 
toare  la  umblatul  preoţilor  cu  sf.  cruce  în  ajunul  Bobotezei,  precum  şi  la  întărirea 
autorităţii  părinţilor  protopopi,  cerînd  totodată  un  mai  susţinut  control  al  paro¬ 
hiilor  sub  toate  aspectele,  opiniind  ca  preoţii  în  vîrstă  care  nu-şi  mai  pot  îndeplini 
în  chip  corespunzător  îndatoririle  să  se  retragă  la  pensie. 

P.  C.  prot.  onor.  Z.  M oşoiu,  care,  între  altele,  a  scos  în  lumină  multitudinea 
de  probleme  care  se  pun,  desigur,  şi  Bisericii,  menţionînd  însă  că  unde  sînt  pro¬ 
bleme  sint  şi  soluţii.  In  această  ordine  de  idei  P.  C.  Sa  a  arătat  importanţa  păs- 

trării  şi  întăririi  unităţii  de  credinţă,  în  care  scop  a  pledat  pentru  o  preoţie 
activă  şi  de  o  înaltă  conştiinţă  morală  şi  cetăţenească,  pentru  o  activitate  predi- 
catorială  superioară,  pentru  cercetarea  bolnavilor,  oriunde  s-ar  afla  ei,  pentru  un 
mic  catehism  pentru  credincioşi,  pentru  mai  multe  cărţi  de  rugăciuni  etc. 

P.  C.  prot.  onor.  P.  Boeriu  (Mediaş),  care,  după  ce  a  exprimat  satisfacţia 
pricinuită  de  lucrările  înnoitoare  văzute  la  Centrul  mitropolitan,  menţionînd  că 
ar  fi  bucuros  să  fie  invitat  şi  ca  pensionar  la  viitoarele  adunări  eparhiale,  a 
ridicat  problema  disciplinei  clerului,  cerînd  să  se  ia  atitudine  fermă  faţă  de  cei 
ce  subminează,  prin  conduita  lor,  prestigiul  Bisericii,  fiind  direct  scandaloasă  situaţia 
cînd  un  preot  de  pildă,  slujeşte  cu  ceasul  pe  sf.  altar  pentru  a  nu  scăpa  trenul  sau 
autobuzul. 

P.  C.  vicar  onor.  Tr.  Belaşcu,  care,  după  ce  apreciază  elogios  bilanţul  rodnic 
care  a  fost  prezentat  de  cei  trei  raportori  şi  contribuţia  I.  P.  S.  Mitropolit  Antonie 
la  realizarea  lui,  a  zăbovit  asupra  celor  trei  mari  aniversări  bisericeşti  din  anul 
1985,  reliefînd  cu  deosebire  unele  din  meritele  fostului  patriarh  Justinian,  în  timpul 
căruia  a  avut  loc  marele  eveniment  al  Reîntregirii  noastre  bisericeşti,  act  care  nu 
s-a  putut  înfăptui  mai  curînd  din  cauza  vitregiei  vremurilor.  P.  C.  Sa  a  omagiat 
preoţimea  ortodoxă  care  a  venit  in  întimpinarea  acestui  mare  eveniment. 

P.  C.  arhid.  prof.  C.  Voicu ,  care  a  adus  în  atenţia  Adunării  eparhiale  împli¬ 
nirea  a  200  de  ani  de  învăţământ  teologic  ortodox  în  Sibiu,  corpul  profesoral  de  la 
Institutul  Teologic  Universitar  din  Sibiu  ducînd  astăzi  cu  înaltă  responsabilitate 
făclia  Teologiei  româneşti,  la  catedră,  la  amvon,  în  presa  bisericească,  la  consfă¬ 
tuirile  interteologice  din  ţară  şi  de  peste  hotare,  ceea  ce  se  va  oglindi  şi  într-o 
lucrare  editorială  în  curs  de  pregătire  la  Institut,  sub  îndrumarea  L  P.  S.  Mitropolit 
Antonie. 

P.  C.  Sa  a  menţionat  de  asemenea  reamenajările  care  urmează  să  se  execute 
pe  plan  gospodăresc  la  Institut,  potrivit  exigenţelor  actuale,  pentru  ca  studenţii 
noştri  teologi  să  aibă  condiţii  cît  mai  potrivite  pentru  muncă,  rugă  şi  meditaţie. 

Toţi  deputaţii  eparhiali  care  au  luat  cuvîntul  au  exprimat  I.  P.  S.  Mitropolit 
Antonie  doriri  de  sănătate  şi  pace,  de  noi  şi  binecuvîntate  împliniri,  în  17  noiembrie 
I.  P.  S.  avînd  ziua  de  naştere. 

Din  plenul  Adunării  eparhiale  au  fost  expediate  telegrame  omagiale: 

Domnului  Nicolae  Ceauşescu,  Preşedintele  Republicii  Socialiste  România; 

P.  F.  Părinte  Dr.  Iustin  Moisescu,  Patriarhul  Bisericii  Ortodoxe  Române; 

Domnului  Constantin  Dăscălescu,  prim-ministru  al  Guvernului  Republicii 
Socialiste  România; 

Comitetului  Naţional  pentru  Apărarea  Păcii  din  Republica  Socialistă  România, 
precum  şi  preşedinţilor  Comitetelor  executive  ale  Consiliilor  populare  judeţene 
Sibiu,  Braşov  şi  Covasna. 

In  cursul  dezbaterilor  I.  P.  S.  Mitropolit  Antonie  a  intervenit  de  mai  multe 
ori,  răspunzînd  întrebărilor  care  s-au  pus,  dînd  explicaţii  suplimentare  asupra  unor 
compartimente  din  rapoarte,  apreciind  unele  idei  şi  propuneri  ale  deputaţilor  epar¬ 
hiali  etc. 

In  încheierea  lucrărilor,  I.  P.  S.  Sa  a  mulţumit  pentru  urările  de  bine  care 
i  s-au  făcut  şi  pentru  cuvintele  de  apreciere  care  s-au  exprimat  în  cursul  dezbate¬ 
rilor  asupra  activităţii  din  Arhiepiscopie  în  anul  1985. 

In  continuare  a  subliniat  contextul  în  care  Biserica  îşi  desfăşoară  activitatea, 
climatul  de  libertate  şi  pace,  de  respectare  a  legilor  ţării,  subliniind  totodată  spri¬ 
jinul  pe  care  preoţimea  noastră  îl  dă  şi  este  chemată  să-l  dea  cu  toată  tăria  în 
cultivarea  moralităţii  în  popor,  aceasta  fiind  de  fapt  o  îndatorire  de  căpetenie  a  sa, 
a  creşterii  natalităţii,  a  combaterii  libertinajului,  a  cultivării  în  obşte,  şi  mai  ales  la 
tinerele  generaţii,  a  dragostei  de  muncă,  de  pămîntul  natal,  de  Legea  noastră 
străbună  etc. 

I.  P.  S.  Sa  a  accentuat  de  asemenea  noul  stil  de  muncă  instaurat  în  toate  com¬ 
partimentele  de  activitate  ale  Arhiepiscopiei,  cît  şi  preocuparea  Centrului  mitropo¬ 
litan  în  formarea,  potrivit  exigenţelor  actuale,  a  viitorilor  preoţi  la  Institutul 
Teologic  Universitar  din  Sibiu,  cursuri  pentru  licenţă  şi  cursuri  pentru  doctorat 
în  Teologie. 

A  mulţumit  apoi  Conducerii  noastre  de  stat  şi  bisericeşti  pentru  sprijinul 
acordat. 

MITROPOLIA  ARDEALULUI 


A  mulţumit  totodată  P.  S.  Episcop  Lucian,  ales  Episcop-vicar  al  Arhiepisco¬ 
piei  Tomisului  şi  Dunării  de  Jos,  cu  sediul  la  Constanţa,  pentru  munca  depusă 
ca  Episcop-vicar  la  Arhiepiscopia  Sibiului  şi  i  se  urează  succese  în  lucrarea 
viitoare,  aceleaşi  mulţumiri  adresînd  şi  P.  Cuv.  arhim.  V-.  Cornilă,  pensionat  de 
boală,  pentru  strădaniile  depuse  şi  i  se  urează  deplină  însănătoşire. 

Mulţumiri  a  adresat  de  asemenea  d-lui  arhitect  Ti.  Diaconu  şi  d-lui  ing. 
Sinu  pentru  munca  depusă  la  construcţiile  de  la  Centrul  arhiepiscopesc,  precum 
şi  tuturor  colaboratorilor  de  la  Centrul  eparhial,  Institutul  Teologic  şi  protopopiate. 

Rapoartele  prezentate  cît  şi  celelalte  documente  supuse  Adunării  eparhiale 
fiind  aprobate,  lucrările  Adunării  eparhiale  a  Arhiepiscopiei  Sibiului,  sesiunea 
ordinară  din  anul  1985,  se  declară  închise. 

Gh.  P. 

SĂRBĂTORIREA  HRAMULUI  INSTITUTULUI  TEOLOGIC  UNIVERSITAR 

DIN  SIBIU 


Şi  în  acest  an  ziua  de  30  ianuarie  —  închinată  de  Biserica  Ortodoxă  prăz- 
nuirii  Sfinţilor  Trei  mari  dascăli  ai  lumii  şi  Ierarhi:  Vasile  cel  Mare,  Grigorie 
Cuvîntâtorul  de  Dumnezeu  şi  Ioan  Gură  de  Aur  —  a  reprezentat  pentru  profesorii, 
doctoranzii,  studenţii  şi  ostenitorii  Institutului  Teologic  Universitar  din  Sibiu  un 
minunat  popas  duhovnicesc,  un  prilej  de  bucurie  spirituală.  Sfinţii  Trei  Ierarhi  sînt 
patronii  acestui  vechi  şi  venerabil  aşezâmînt  de  cultură  şi  educaţie  ortodoxă 
românească  şi  pentru  aceasta  în  ziua  pomenirii  lor,  în  mod  deosebit,  se  înalţă 
cununi  de  laudă,  se  cere  mijlocirea  lor  către  Dumnezeu  ca  El  să-şi  reverse  de-a 
pururi  ajutorul  şi  binecuvîntarea  Sa  peste  cei  ce  se  pregătesc  să-I  devină  sluji¬ 
tori.  Cu  acest  prilej  se  rememorează  diferite  aspecte  din  viaţa  şi  activitatea  lor, 
căci  Sfinţii  Trei  Ierarhi  au  fost  aleşi  —  cu  multă  înţelepciune  —  la  cel  dintîi 
Congres  al  profesorilor  de  teologie  de  la  Atena  din  1936,  ca  patroni  ai  şcolilor  teo¬ 
logice.  Aceşti  Sfinţi  Ierarhi  au  devenit  modele  şi  pilde  de  urmat  pentru  viitorii 
preoţi  —  dar  ei  sînt  modele  şi  pentru  preoţi,  profesori  şi  ierarhi  —  pentru  că 
din  viaţa,  opera  şi  activitatea  lor  s-^au  inspirat  toate  generaţiile  de  preoţi  şi 
teologi. 

Prăznuirea  hramului,  la  Institutul  Teologic  Universitar  din  Sibiu,  a  început 
prin  oficierea  slujbei  Vecerniei  cu  litie  în  catedrala  mitropolitană,  în  ajunul 
sărbătorii. 

In  ziua  de  30  ianuarie  profesorii,  doctoranzii  şi  studenţii  acestui  Institut  au 
participat  la  Sf.  Liturghie  în  Catedrală.  Sfînta  Liturghie  a  fost  oficiată  de:  Prea 
Sfinţitul  Dr.  Vasile  Coman,  Episcopul  Oradiei,  înconjurat  de  un  sobor  de  preoţi  şi 
diaconi  din  partea  Institutului. 

La  timpul  rînduit,  în  cadrul  Sf.  Liturghii  arhiereşti,  Prea  Sfinţitul  Dr.  Vasile 
Coman,  Episcopul  Oradiei  a  hirotonit  întru  preot  pe  licenţiatul  în  teologie  Ma- 
rius  Frîncu. 

Răspunsurile  la  Sf.  Liturghie  au  fost  date  de  către  corni  studenţilor  teologi 
sub  conducerea  P.  C.  Arhid.  Lector  Ioan  Foposcu. 

Predica  praznicului  a  fost  rostită  de  către  P.  C.  Pr.  Prof.  Dr.  Ilie  Moldovan, 
care  a  insistat  asupra  însuşirii  remarcabile  pe  care  au  avut-o  Sfinţii  Trei  Ierarhi 
de  a  fi  —  după  cuvintele  Mântuitorului  Hristos  —  „lumină  lumii“  şi  după  modelul 
lor  se  cuvine  ca  şi  noi  să  fim  lumină  şi  îndemn  al  credincioşilor  pentru  obţinerea 
mântuirii,  a  îndemnat  la  imitarea  lor. 

La  sfîrşitul  Sfintei  Liturghii  Prea  Sfinţitul  Episcop  Dr.  Vasile  Coman  a  citit  o 
rugăciune  de  mulţumire  către  Părintele  luminilor  pentru  ajutorul  revărsat  asupra 
profesorilor  şi  studenţilor  Institutului  teologic  şi  a  invocat  harul  divin  pentru 
rodirea  îmbelşugată  a  strădaniilor  ce  le  vor  depune  profesorii  şi  studenţii  în  acest 
an  universitar. 

La  orele  12,30  a  început  în  aula  Institutului  festivitatea  închinată  Sfinţilor 
Trei  Ierarhi  —  patronii  Institutului.  Au  fost  de  faţă:  Prea  Sfinţitul  Dr.  Vasile 
Coman,  Episcopul  Oradiei,  P.  C.  Vicar  arhiep.  Dumitru  Dan,  membrii  consiliului 
profesoral,  profesori  pensionari,  consilieri  mitropolitani,  preoţi  din  oraş,  invitaţi, 
doctoranzi  şi  studenţi. 

Festivitatea  a  fost  deschisă  de  P.  C.  Arhid.  Prof.  Dr.  Constantin  Voicu,  rectorul 
Institutului.  P.  C.  Sa  a  elogiat  printr-un  frumos  şi  concentrat  cuvînt  personalitatea 
Sfinţilor  Trei  Ierarhi  care  de  50  de  ani  sînt  patronii  tuturor  şcolilor  teologice 
ortodoxe.  „Sf.  Trei  Ierarhi  —  a  spus  P.  C.  Părinte  Rector  —  s-au  dedicat  cu 

dăruire  tuturor  laturilor  vieţii  bisericeşti.  Au  arătat  cea  mai  mare  purtare  de  grijă 
păstrării  neştirbite  a  învăţăturii  de  credinţă.  în  ace9t  sens  au  rostit  cuvîntâri 
•neîntrecute  în  frumuseţe  şi  au  scris  cărţi  a  căror  claritate  şi  profunzime  le-au  impus 
atenţiei  creştine  pînâ  în  ziua  de  azi.  Pentru  acest  aspect  al  activităţii  lor  au  fost 
numiţi  pe  drept  cuvînt  dascăli  ai  credincioşilor  din  toate  timpurile.  Dar  ei  nu  s-au 
limitat  numai  la  această  sferă;  n-au  cultivat  teoria  de  dragul  conferinţelor  înalte 

ci  au  împletit-o  cu  viaţa.  Au  coborît  adică  în  mijlocul  credincioşilor  lor,  le-au 

înţeles  frămîntările  şi  durerile,  şi-au  adus  partea  lor  de  contribuţie.  Fiecare 

dintre  ei  a  făcut  acte  nenumărate  de  binefacere  şi  ajutoare,  şi-a  ridicat  hotărît 
glasul  împotriva  nedreptăţilor  şi  războaielor.  Au  fost  —  prin  urmare  —  nu  numai 
dascăli,  ci  şi  păstori  în  adevăratul  sens  al  cuvîntului . . .  Urmînd  pilda  vie  a  acestor 
mari  slujitori  ai  lui  Hristos,  Biserica  noastră,  prin  slujitorii  şi  credincioşii  ei,  a 
îmbinat  permanent  aceste  două  aspecte  ale  vieţii  creştine:  grija  pentru  păstrarea 
nealterată  a  învăţăturii  de  credinţă  şi  angajarea  totală  în  lucrarea  de  slujire  a 
poporului,  a  nevoilor  credincioşilor  ei“.  Evocînd  apoi  relaţiile  Sfinţilor  Trei  Ierarhi 
cu  creştinii  din  părţile  noastre  şi  cu  teologia  românească  —  P.  C.  Sa  —  a  adresat 
în  încheiere  studenţilor  teologi,  îndemnul  stăruitor,  de  a  urma  pilda  acestor  „Mari 
dascăli  ai  lumii  şi  Ierarhi4*  ca  ei  să  se  străduiască  să  ajungă  la  înălţimea  misiunii  şi 
vocaţiei  lor  de  a  fi  slujitori  vrednici  şi  activi  ai  Bisericii  şi  Patriei  noastre,  ai 
creştinătăţii  întregi  şi  ai  omenirii  contemporane. 

După  cuvîntarea  de  deschidere  a  P.  C.  Părinte  Rector  Constantin  Voicu,  corul 
studenţilor,  dirijat  de  P.  C.  Lector  Ioan  Popescu,  a  intonat:  „Troiţă  de  arhierei**, 
compoziţia  lui  Petru  Gherman. 

A  urmat  prelegerea  festivă  în  cinstea  sărbătorii  pe  care  a  susţinut-o  P.  C. 
Pr.  Asist.  Dr.  Li  viu  Streza  despre  „ însemnătatea  Sfinţilor  Trei  Ierarhi  în  cultul 
ortodox P.  C.  Sa  a  arătat  cum  aceşti  Trei  Sfinţi  Ierarhi  „maeştri  ai  spiritualităţii  şi 
neîntrecuţi  în  rugăciuni**  au  contribuit  substanţial  la  îmbogăţirea  cultului  nostru 
creştin.  Biserica  atribuie  la  doi  dintre  ei:  Sf.  Ioan  Gură  de  Aur  şi  Sf.  Vasile  cel 
Mare  cele  două  Sf.  Liturghii  care  le  poartă  numele  şi  astăzi.  Multe  rugăciuni 
din  cadrul  Sf.  Liturghii  sau  din  cadrul  rînduielii  Sfintei  împărtăşanii  au  fost 
compuse  de  aceşti  „mari  dascăli  ai  Ortodoxiei  şi  ai  cugetării  teologice  creştine**. 
Sfinţii  Trei  Ierarhi  se  bucură  de  o  cinstire  deosebită  în  cultul  ortodox,  îndemnînd 
pe  toţi  slujitorii  „dumnezeieştii  jertfe**  să  se  apropie  cu  „frică  de  Dumnezeu  cu 
credinţă  şi  cu  dragoste**,  arătînd  în  tratatele  lor  despre  sfînta  preoţie  că  „preotul 
deşi  slujeşte  pe  pămînt  el  săvârşeşte  o  slujbă  cerească,  pe  care  îngerii  o  aduc 
fără  încetare  lui  Dumnezeu  în  ceruri**. 

Corul  a  interpretat  „Polieleu  la  Sfinţii  Trei  Ierarhi**  —  „Veniţi  toţi . . cîn- 
tare  psaltică  pe  glasul  I,  armonizată  de  Prof.  Nicolae  Lungu.  Studentul  Ioan  Lazăr 
din  anul  II  a  citit  din  opera  poetică  a  Sf.  Grigorie  de  Nazianz  „Psalm**.  Corul 
a  executat  imnul  religios:  „Ce  vă  vom  numi  pe  voi,  Sfinţilor?**  armonizată  de 
Arhid.  Prof.  Ioan  Brie.  Un  fragment  semnificativ  şi  deosebit  de  frumos  din 
Anaforaoa  Sf.  Vasile  cel  Mare  a  citit  studentul  Aurel  Bonchiş,  anul  III.  A  urmat 
corul  cîntînd  „Rugăciune**,  versuri  de  M.  Eminescu.  Din  tratatul  „Despre  preoţie** 
al  Sf.  Ioan  Gură  de  Aur  a  citit  un  fragment  studentul  Aurel  Pavel,  anul  IV. 
Corul  a  mai  interpretat  melodiile:  „Cămara  Ta,  Mîntuitorului"  şi  „Ce  te  legeni 
codrule**,  versuri  de  M.  Eminescu. 

După  acest  program  a  luat  cuvîntul  Prea  Sfinţitul  Dr.  Vasile  Coman,  Epis¬ 
copul  Oradiei,  care  a  transmis  participanţilor  la  această  sărbătoare  binecuvântarea 
Prea  Fericitului  Părinte  Patriarh  Iustin  şi  a  înalt  Prea  Sfinţitului  Părinte  Mi¬ 
tropolit  Antonie  al  Ardealului  ca  şi  a  celorlalţi  ierarhi  care  au  studenţi  la  acest 
Institut.  „Această  prăznuire  reprezintă  un  simbol  al  unităţii  între  preoţi  şi  credin¬ 
cioşi  —  a  spus  Prea  Sfinţia  Sa  —  este  un  popas  duhovnicesc  în  care  primim  lumină 
din  viaţa  Sfinţilor  Trei  Ierarhi.  Noi  aşteptăm  an  de  an  de  aici  promoţii  de  preoţi 
tineri  să  intre  în  slujba  lui  Dumnezeu  şi  a  oamenilor.  Dorim  să  vină  din  acest 
laborator  spiritual  preoţi  care  înţeleg  că  ei  sînt  slujitorii  credincioşilor  şi  nu 
credincioşii  sînt  slujitorii  lor.  Trebuie  să  ne  convingem  de  acest  lucru. 

Sfinţii  Trei  Ierarhi  au  renunţat  la  toate  bucuriile  vieţii  pentru  a  putea  să 
răspundă  cerinţelor  Bisericii  din  vremea  lor.  A  fost  un  gînd  bun  cînd  s-a  decis 
alegerea  acestor  Sfinţi  ca  îndrumători  ai  învăţâmîntului  teologic  şi  pentru  acest 
fapt  se  face  în  fiecare  an  evocarea  Sfinţilor  Trei  Ierarhi  în  şcolile  noastre  teo¬ 
logice.  Ei  sînt  icoane  vii,  modele  peste  veacuri  de  la  care  avem  mereu  de  învăţat. 
Personalitatea  lor  rămîne  pentru  noi  —  asemenea  unor  munţi  —  pe  care  cu 
cît  îi  vedem  mai  de  departe  îi  vedem  mai  falnici  şi  mai  mult.  Aceşti  sfinţi  sînt 
pentru  noi  modele,  faruri  călăuzitoare  care  arată  cum  trebuie  să  slujim  lui 
Dumnezeu  şi  oamenilor.  Sfinţii  Trei  Ierarhi  au  întrupat  în  viaţa  lor,  în  mod  fericit, 
slujirea  Marelui  Ierarh  Iisus  Hristos. 

Sfinţii  Trei  Ierarhi  sînt  mereu  actuali,  căci  în  viaţa  lor  găsim  răspuns  la 
atîtea  întrebări  ale  sufletului  omenesc.  Ar  fi  greşit  să  credem  că  actualitatea  lor 
ar  consta  în  imitarea  exactă  a  vieţii  lor  de  acum  1600  de  ani  de  către  noi  cei  de 
azi.  Teologul  Hans  Urs  von  Balthasar  spunea  că:  un  templu  grec,  o  catedrală 
romană,  o  biserică  bizantină  sînt  frumoase,  admirabile,  dar  a  copia  întocmai  o 
asemenea  construcţie  este  ceva  anacronic.  Ceea  ce  este  demn  de  luat,  de  însuşit 
este  spiritul  celor  ce  au  zidit  aşa  ceva.  Sfinţii  Trei  Ierarhi  ne  cheamă  deci  la 
a  imita  credinţa  lor  puternică,  filantropia  lor,  ortodoxia  lor,  concordanţa  dintre 
cuvântul  predicat  şi  viaţă.  Ne  trebuie  astăzi  mai  mult  ca  orice  dorul  misionar, 
dorul  de  a  sluji.  Să  luăm  din  pilda  celor  Trei  Ierarhi  entuziasmul  pastoral,  prea 
am  devenit  statici  în  viaţa  pastorală,  iar  reprezentanţii  altor  culte  „dau  năvala,  fac 
prozelitism  în  rîndul  credincioşilor  noştri.  în  calitate  de  preoţi  trebuie  să  avem 
o  concordanţă  între  voia  noastră  şi  voia  lui  Dumnezeu.  Sf.  Ioan  vorbea  de  două 
altare,  la  unul  slujim  pe  Dumnezeu  iar  la  altul  pe  om". 

în  încheiere  Prea  Sfinţia  Sa  îndeamnă:  „cultul  trebuie  trăit,  simţit,  nu  tre¬ 
buie  făcută  teorie,  el  trebuie  valorificat  real,  autentic". 

în  încheierea  festivităţii  a  luat  cuvîntul  P.  C.  Prorector  Dumitru  Abrudan 
care  a  spus:  „După  ce  am  adus  laudă  lui  Dumnezeu  şi  cinstire  Sfinţilor  Trei 
Ierarhi,  dorim  să  manifestăm  sentimentele  noastre  de  recunoştinţă  celor  ce 
poartă  grijă  de  Institutul  nostru:  Prea  Fericitului  Părinte  Iustin . . .,  Departamen¬ 
tului  Cultelor . . .,  tuturor  ierarhilor  care  au  studenţi  la  acest  Institut.  în  mod 
special  mulţumim  înalt  Prea  Sfinţitului  Dr.  Antonie,  Părintele  nostru  de  fiecare 
zi,  care  deşi  nu  e  aici,  este  prezent.  Mulţumim  Prea  Sfinţitului  Dr.  Vasile 
care  prin  cuvîntul  cald  a  apropiat  mult  pe  Sf.  Trei  Ierarhi  de  noi".  A  mulţumit 
apoi  conferenţiarului,  corului  şi  tuturor  celor  prezenţi,  urînd  tuturor  sănătate  şi 
succes. 

Pr.  Asist.  Nicolae  Dura 


DIN  VIAŢA  BISERICEASCA 

ÎN  ARHIEPISCOPIA  VADULUI,  FELEACULUI  ŞI  CLUJULUI 

Adunarea  eparhială 


Adunarea  eparhială  a  fost  convocată  de  înalt  Prea  Sfinţitul  Arhiepiscop 
Teofil  cu  actul  nr.  4214/1985  pentru  data  de  1  decembrie  1985. 

De  la  ora  10  în  catedrala  arhiepiscopală,  în  prezenţa  î.  P.  S.  Sale  Arhiepis¬ 
copul  Teofil,  a  P.  S.  Sale  Episcop-vicar  Iustinian,  a  membrilor  clerici  şi  mireni  ai 
Adunării  eparhiale,  precum  şi  a  numeroşilor  credincioşi,  s-a  oficiat  Sf.  Liturghie 
şi  slujba  invocării  Sf.  Duh  de  către  un  sobor  de  preoţi,  diaconi,  în  frunte  cu  P.  C. 
Sa  Păr.  Ştefan  Liviu,  vicar  administrativ. 

După  priceasnâ  P.  C.  Sa  păr.  Jeler  Ioan  a  dat  citire  Pastoralei  Sf.  Sinod 
pentru  pace. 

La  ora  12,30,  după  programul  stabilit,  în  sala  festivă  a  Sf.  Arhiepiscopii  la 
masa  prezidiului,  alături  de  î.  P.  S.  Sa  Arhiepiscopul  Teofil,  preşedintele  Adunării 
eparhiale,  a  luat  loc  şi  P.  S.  Iustinian,  Episcop-vicar  al  Arhiepiscopiei  Clujului. 

Se  constituie  biroul  Adunării  eparhiale  format  din  P.  C.  Man  Traian,  preot 
în  parohia  „Sf.  Treime"  Cluj-Napoca,  deputat  al  Circumscripţiei  electorale  Cluj  I, 
ca  secretar  general,  Domnul  Ion  Bizo  —  avocat,  deputat  la  Circumscripţia  electo- 

rală  Dej  şi  Dr.  Ion  Surdii  —  avocat,  deputat  al  Circumscripţiei  electorale  Turda, 
secretari  mireni. 

înalt  Prea  Sfinţia  Sa  Arhiepiscopul  Teofil,  în  calitate  de  preşedinte  al 
Adunării  eparhiale,  a  deschis  lucrările  printr-o  amplă  cuvîntare  cu  privire  la 
activitatea  de  ansamblu  desfăşurată  în  anul  1985. 

I.  P.  S.  Sa  consemnează  momentele  sau  evenimentele  sărbătoreşti,  de  rezo¬ 
nanţă  istorică,  pentru  Biserica  Ortodoxă  Română,  la  care  a  participat  şi  Eparhia 
Clujului  în  cursul  anului  1985:  100  de  ani  de  la  recunoaşterea  Autocefaliei  Biseri¬ 
cii  Ortodoxe  Române  şi  60  de  ani  de  la  ridicarea  Bisericii  noastre  la  rangul  de 
Patriarhie,  întîistâtătorul  Bisericii  Ortodoxe  Române  de  atunci  —  Mitropolitul 
primat  fiind  investit  cu  titlul  corespunzător  de  Patriarh. 

Aceste  evenimente  în  istoria  Bisericii  noastre,  a  afirmat  I.  P.  S.  Sa,  au  avut 
o  influenţă  pozitivă  în  decursul  vremii,  ce  au  condus  la  realizări  bogate  în  viaţa 
internă  a  Bisericii  româneşti,  prin  aceasta  făcînd  să  se  afirme  prestigiul  ei  pe 
plan  confesional,  interconfesional  şi  dincolo  de  hotarele  ţării. 

Intre  realizările  majore  ce  au  decurs  din  obţinerea  celor  două  acte  istorice 
pentru  viaţa  Bisericii  noastre,  un  loc  de  frunte  îl  ocupă  şi  actul  Reîntregirii 
Bisericii  româneşti  din  Transilvania  din  anul  1948. 

La  consolidarea  şi  desăvîrşirea  acestui  act  şi-au  adus  aportul  total,  fără 
rezerve,  cu  sinceritate  şi  devotament  a tît  clerul  cît  şi  credincioşii  care  au  revenit 
la  Biserica  strămoşească,  îndeplinindu-şi  cu  toată  conştiinciozitatea  obligaţiile  lor. 

Despre  acest  act  istoric,  putem  spune  cu  mîndrie  că  este  astăzi  cu  desă- 
vîrşire  consolidat. 

In  aceste  condiţii,  activitatea  bisericească  din  Eparhia  Clujului  s-a  desfă¬ 
şurat  fructuos  în  toate  domeniile.  Dovadă  este  rezultatul  apreciabil  al  Colectei 
Fondului  Central  Misionar,  care  a  ridicat  Arhiepiscopia  Clujului  deasupra  altor 
eparhii  cu  resurse  şi  posibilităţi  mult  mai  bogate.  La  atingerea  acestui  rezultat, 
au  contribuit  fără  deosebire,  toţi  credincioşii  din  eparhie. 

O  altă  constatare  îmbucurătoare  este  faptul  că  doar  8  parohii  sînt  vacante 
în  tot  cuprinsul  Sf.  Arhiepiscopii.  In  urma  unei  înţelepte  programări  de  recrutare 
a  clerului,  potrivit  necesităţilor  actuale,  s-a  putut  ajunge  la  situaţia  ca  preoţii 
în  vîrstă  să  îşi  poată  continua  activitatea  atîta  vreme  cît  sînt  apţi  de  muncă. 

I.  P.  S.  Arhiepiscop  Teofil  exprimă  în  continuare  mulţumiri  tuturor  celor 
ce  şi-au  adus  contribuţia  la  succesele  dobîndite  în  activitatea  bisericească  în 
cursul  anului:  lucrătorilor  de  la  Centrul  eparhial,  protopopilor,  supraveghetorii  mai 
îndeaproape  ai  acestei  activităţi,  bunilor  noştri  preoţi  stimaţi,  sprijiniţi,  doriţi  şi 
ceruţi  de  enoriaşi,  care  prin  frumuseţea  slujbelor,  prin  nelipsitul  cuvînt  de  învă¬ 
ţătură,  întreţin  sentimentul  religios  în  mijlocul  credincioşilor.  Mulţumeşte  aces¬ 
tor  „foarte  buni  credincioşi4*,  care  sprijinesc  cu  multă  credinţă  şi  dragoste,  cu  multă 
jertfelnicie  buna  desfăşurare  a  nevoilor  economice,  contribuind  la  lucrările  de 
reparare  şi  construire  de  case  parohiale,  reparaţii  la  construcţii  şi  picturi 
de  biserici,  de  înzestrări  ale  inventarului  cu  cele  necesare  desfăşurării  cultului, 
•ajutînd  conştienţi  şi  la  menţinerea  unui  nivel  ridicat  de  viaţă  a  preotului  şi 
a  familiei  sale. 

Au  fost  impresionante  manifestaţiile  de  religiozitate  ale  credincioşilor  cu 
prilejul  vizitelor  pastorale  ale  ierarhilor  în  parohii,  îndeosebi  cu  ocazia  sfinţiri¬ 
lor  sau  resfinţirilor  de  biserici,  de  ex.  la  Sîngeorz-Băi,  Baia  Mare,  unde  credin¬ 
cioşii  au  asistat  cu  multă  evlavie  şi  cucernicie. 

întîmpinînd  cu  mulţumiri  pentru  prezenţă  pe  participanţi,  I.  P.  S.  Sa  Arhi¬ 
episcopul  Teofil  urează  succes  lucrărilor  actualei  sesiuni  a  Adunării  eparhiale 
Cluj  pe  care  le  declară  deschise,  trecîndu-se  la  desfăşurarea  ordinei  de  zi  stabilite. 

In  prealabil,  Consiliul  eparhial  a  analizat,  întocmit  şi  stabilit,  componenţa 
următoare: 

Clerici:  PP.  CC.  lor  Mociran  Gavril,  Creţa  Simion  şi  Herineanu  Teofil 

Mireni :  Domnii  Dr.  Druţă  Leontin,  Bizo  Ioan,  Dr.  Beraru  Traian,  Dr.  Surdu 

Ioan,  Dr.  Liviu  Bogdan  şi  Moldovan  Iuliu 

Dările  de  seamă  au  fost  date  spre  studiere  şi  referire  pe  Comisii,  conform 
art.  119  din  Regulamentul  pentru  funcţionarea  organelor  deliberative,  raportorii  pre¬ 
zentând  Adunării  eparhiale  rapoartele  întocmite  pe  comisii  în  componenţa  următoare: 

1.  Comisia  bisericească: 

Clerici:  PP.  CC.  lor  Mociran  Gavril  şi  Creţa  Simion 

Mireni:  Domnii  Moldovan  Iuliu,  Dr.  Liviu  Bogdan,  Hordoan  Ioan,  prof.  Mol- 

dovan  Vasile  şi  Dinea  Ioan 

Raportor:  P.  C.  Prot.  Creţa  Simion 

2.  Comisia  economică: 

Clenci :  PP.  CC.  lor  Spinciu  Alexandru  şi  Piţura  Ioan 

Mireni:  Domnii  Alexa  Mihai,  Dr.  Leontin  Druţâ,  Potîrniche  Nicolae,  Vascu 

Andrei  şi  Dafinescu  C-tin 

Raportor:  P.  C.  Prot.  Spinciu  Alexandru 

3.  Comisia  culturală: 

Clerici:  PP.  CC.  lor  Suliciu  Spiridon,  Ciceu  Ioan  şi  Mihai  Oprişanu 

Mireni:  Domnii  Dr.  Traian  Beraru,  Contra  Ioan,  Bogdan  Ioan,  Bogdan 

Vasile,  Cornoiu  Dumitru  şi  Todoran  Dorift 

Raportor:  P.  C.  Prot.  Mihai  Oprişan 

In  completarea  raportului  Comisiei,  î.  P.  S.  Sa  face  cunoscut  Onor.  Adunări 
eparhiale  schimbările  intervenite  în  cursul  anului  1985  în  componenţa  Consiliului 
permanent  al  Sf.  Arhiepiscopii: 

1.  Postul  de  vicar  administrativ,  rămas  vacant  prin  retragerea  P.  C.  Baciu 
Ioan,  a  fost  completat  prin  numirea  în  această  funcţie  a  P.  C.  Prot.  Liviu  Ştefan 
—  fost  preot  la  parohia  Baia  Mare  I. 

2.  Postul  de  consilier  economic,  rămas  vacant  prin  pensionarea  P.  C.  Stanciu 
Augustin  a  fost  completat  prin  numirea  în  această  funcţie  a  P.  C.  Cosmuţa  Şte¬ 
fan,  fost  secretar  eparhial. 

3.  Postul  de  secretar  eparhial,  deţinut  de  către  P.  C.  Cosmuţa  Ştefan,  numit 
consilier  economic,  a  fost  completat  prin  promovarea  în  această  funcţie  a  P.  C. 
Tira  Iustin,  fost  diacon  la  Catedrala  eparhială. 

4.  Postul  de  protopop  al  protopopiatului  Clujului  a  rămas  vacant  prin  pen¬ 
sionarea  pentru  limită  de  vîrstă  a  P.  C.  Man  Traian,  cu  data  de  1  ianuarie  1985, 
reîncadrat  cu  aceeaşi  dată  în  postul  de  preot  la  biserica  „Sf.  Treime**  din  Cluj- 
Napoca.  I.  P.  S.  Sa  Arhiepiscopul  Teofil  aduce  mulţumiri  P.  C.  Sale  pentru  îndelun¬ 
gata  şi  rodnica  activitate  desfăşurată  cu  devotament  în  slujba  Bisericii  şi  îi  urează 
bun  spor  în  continuare  în  funcţia  de  preot.  I.  P.  S.  Sa  face  cunoscut  Adunării 
eparhiale  că  în  postul  de  protopop  al  Clujului  a  fost  ales  P.  C.  Jeler  Ioan,  fost 
preşedinte  al  Consistoriului  Eparhial,  preot  cu  o  aleasă  pregătire  juridică,  căruia 
îi  urează  de  asemenea  succes  în  continuarea  activităţii  fructuoase  a  predeceso¬ 
rilor  săi. 

Dările  de  seamă  se  anexează  dosarului  lucrărilor  Adunării  Eparhiale,  ca 
parte  integrantă  a  prezentului  proces-verbal. 

Membrii  Adunării  eparhiale,  prin  ovaţii  şi  aplauze  unanime  aprobă  cu  însu¬ 
fleţire  rapoartele  de  activitate  prezentate  şi  împuterniceşte  Consiliul  eparhial  să 
traducă  în  fapt  toate  prevederile  expuse. 

La  propunerea  I.  P.  S.  Sale  Arhiepiscopul  Teofil,  se  dă  citire  telegrame¬ 
lor  adresate: 

1.  Domnului  Nicolae  Ceauşescu  —  Preşedintele  Republicii  Socialiste  România. 

2/ Prea  Fericirii  Sale  Iustin  —  Patriarhul  Bisericii  Ortodoxe  Române. 

3.  I.  P.  S.  Sale  Antonie  —  Mitropolitul  Ardealului. 

4.  D-lor  Preşedinţi  ai  Consiliilor  Populare  ale  judeţelor  Cluj,  Maramureş  şi 
Bistriţa-Năsăud. 

Adunarea  eparhială  aplaudă  cu  însufleţire  şi  aprobă  textul  telegramelor  şi 
expedierea  lor  către  cei  în  drept. 

In  încheiere  P.  S.  Sa  Iustinian  —  Episcop-vicar  al  Arhiepiscopiei  Clujului 
menţionează  în  cuvîntarea  P.  S.  Sale  că  astăzi  se  sărbătoreşte  aniversarea  a  67  de 
ani  de  la  istorica  Adunare  de  la  Alba  Iulia,  în  care  s-a  hotărît  Unirea  Transil¬ 
vaniei  cu  Patria  Mamă,  România,  vis  al  naţiunii  române  de  pretutindeni,  împlinit 
prin  voinţa  poporului,  avind  la  temelie  jertfa  celor  300.000  de  ostaşi  căzuţi  eroic 
pe  cimpurile  de  luptă  ale  războiului  mondial  ce  l-a  precedat. 

Prezintă  I.  P.  S.  Sale  Arhiepiscopul  Teofil  mulţumirile  Adunării  Eparhiale 
pentru  cuvîntul  atît  de  bogat  în  învăţăminte  ce  l-a  împărtăşit  celor  prezenţi 
la  deschiderea  lucrărilor,  pentru  înţelepciunea,  bunătatea  şi  dragostea  cu  care 
conduce  problemele  Arhiepiscopiei  Clujului,  asigurîndu-1  de  supunerea  şi  devota¬ 
mentul  cu  care,  în  continuare,  va  fi  urmat  de  către  slujitorii  altarelor,  prezenţi  la 

datorie  în  mijlocul  obştei  în  munca  lor  misionară,  în  lupta  nobilă  pentru  apărarea 
şi  consolidarea  păcii  în  lume. 

P.  S.  Sa  Episcopul-vicar  Iustinian  propune  ca  pe  viitor,  pentru  asigurarea 
unor  mai  ample  condiţii  de  desfăşurare  a  lucrărilor  adunărilor  eparhiale,  acestea 
să  se  desfăşoare  în  două  şedinţe:  prima  între  orele  8 — 10,  iar  a  doua,  după  Sf. 
Liturghie,  cu  începere  de  la  12,30.  A  doua  propunere  este  ca  data  ţinerii  Adunări¬ 
lor  eparhiale  să  se  fixeze  anterior  zilei  de  14  noiembrie  pentru  motive  de  ritual 
cunoscute. 

Recunoscător  tuturor  deputaţilor  şi  invitaţilor  prezenţi  pentru  participare, 
răbdare,  interes  şi  colaborare  la  Adunarea  eparhială,  chemă  şi  îndeamnă  pe  toţi 
la  muncă  stăruitoare  şi  devotată  în  slujirea  Bisericii,  a  năzuinţelor  de  bine  şi 
prosperitate,  de  progres  şi  de  pace  ale  poporului  nostru,  continuînd  cu  vrednicie 
exemplul  eroilor  înaintaşi  şi  adeverind  permanenţa  şi  mîndria  versurilor:  „Eroi 
au  fost,  eroi  sînt  încă  . .  .M 

Cu  aceasta  se  declară  închise  lucrările  sesiunii  de  lucru  din  acest  an  a 
Adunării  eparhiale  a  Arhiepiscopiei  Vadului,  Feleacului  şi  Clujului. 


Prot.  Liviu  Ştefan 
Vicar  administrativ 


ZECE  ANI  DE  LA  ÎNSCĂUNAREA  P.  S.  EMILIAN 
CA  EPISCOP  AL  ALBA  IULIEI 


Toamna  în  general,  prin  roadele  ei,  simbolizează  plenitudinea  bogăţiei  din 
anul  respectiv  şi  poate  de  mai  mulţi  ani. 

Privită  sub  aspect  spiritual,  toamna  anului  1975  a  adus  un  rod  deosebit, 
aşteptat  vreme  de  275  ani.  In  toamna  acelui  an  binecuvîntat  de  Dumnezeu,  la 
16  octombrie,  vechiul  scaun  vlădicesc  al  Bălgradului  —  desfiinţat  la  1700  de  stă- 
pînitori  potrivnici  Ortodoxiei,  neamului  românesc  şi  unităţii  sale  naţionale  şi 
spirituale  —  a  fost  readus  la  viaţă  de  către  Sf.  Sinod  al  B.  O.  R.  cu  larga  înţe¬ 
legere  a  înaltei  ocîrmuiri  de  stat. 

Existentă  de  atunci  legal,  cu  jurisdicţie  în  judeţele  Alba,  Mureş  şi  Harghita, 
Eparhia  Alba  Iuliei  trebuia  să  şi  fiinţeze.  Şi  pentru  a  fiinţa  trebuia  să-şi  aibă 
conducătorul  ei  legiuit.  Astfel,  Colegiul  Electoral  Bisericesc,  convocat  pentru  ziua 
de  14  decembrie  1975,  a  ales  în  persoana  P.  S.  Episcop  Emilian  Birdaş  pe  atunci 
Episcop-vicar  al  Arhiepiscopiei  Sibiului,  pe  întîiul  chiriarh  al  reînfiinţatei  Eparhii, 
chemat  să  reia  şirul  vrednicilor  vlădici  ai  Bălgradului  de  odinioară.  Amintirea 
ierarhilor  deşi  este  consemnată  de  istorie  şi  păstrată  în  viaţa  credincioşilor 
regretăm  că  nici  unul  din  mormintele  lor  nu  se  cunoaşte. 

După  înmînarea  Decretului  Prezidenţial  de  recunoaştere  într-un  cadru  festiv, 
în  20  ianuarie  1976,  la  Departamentul  Cultelor  în  ziua  de  25  ianuarie  a  avut  loc 
înscăunarea  P.  S.  Emilian  ca  Episcop  eparhiot  al  reînfiinţatei  Eparhii  a  Alba  Iuliei. 

'  Intronizarea  s-a  făcut  de  către  P.  F.  Părinte  Patriarh  Iustin,  pe  vremea 
aceea  mitropolit  al  Moldovei  şi  Sucevei  cu  participarea  membrilor  Sinodului  Per¬ 
manent  a  ÎI.  PP.  SS.-lor  Nicolae  Mladin,  Teoctist  Arâpaş,  Nicolae  Corneanu  şi  a 
altor  ierarhi. 

Au  fost  de  faţă  reprezentanţi  ai  celorlalte  confesiuni:  Episcopul  Marton 
Aaron  şi  Excelenţa  Sa  Jakab  Antal,  din  partea  Bisericii  Romano-Catolice;  Eminen¬ 
ţele  lor  Nagy  Gyula  —  episcopul  Bisericii  Reformate  (Cluj -Napoca),  Papp  Laszlo  — 
episcopul  Bisericii  Reformate  (Oradea),  Albert  Klein  —  episcopul  Bisericii  Evan¬ 
ghelice  C.  A.  (Sibiu),  Paul  Szedressy  —  superintendentul  Bisericii  Evanghelice  S.  P. 
(Cluj -Napoca)  şi  Lajos  Kovacs  —  episcopul  Bisericii  Unitariene  (Cluj -Napoca) 
cu  însoţitorii  lor,  precum  şi  alţi  participanţi. 

De  asemenea  au  fost  prezenţi  reprezentanţi  ai  Departamentului  Cultelor  şi 
ai  autorităţilor  locale  judeţene. 

Importanţa  momentului  a  fost  subliniată  prin  cele  19  cuvintări  rostite  în 
catedrala  devenită  episcopală  şi  la  agapa  festivă. 

25  ianuarie  1976  —  25  ianuarie  19861  Au  trecut  zece  ani  de  cînd  P.  S.  Episcop 
Emilian  a  primit  „toiagul  puterii,  toiagul  cîrmuirii**  Eparhiei  de  Alba  Iulia;  zece 

ani  de  cînd  au  răsunat  sub  bolţile  Catedralei  episcopale  încărcate  de  istorie 
cuvintele  „vrednic  este“,  ca  expresie  a  bucuriei  înăbuşită  vreme  de  275  de  ani! 

Iar  vrednicia  chiriarhului  s-a  văzut  cu  prisosinţă  în  aceşti  zece  ani  de  cînd 
cîrmuieşte  Eparhia  de  Alba  Iulia. 

Cu  răbdarea  şi  rîvna-i  cunoscută,  P.  S.  Sa  a  reluat  în  Eparhia  ce  i-a  fost 
încredinţată,  fir  cu  fir,  urmele  trecutului  şi  le-a  înădit  cu  cele  ale  prezentului, 
punînd  început  temeinic  dezvoltării  viitoare  a  Eparhiei.  Astăzi  la  împlinirea  celor 
zece  ani,  putem  spune  că  P.  S.  Sa  este  un  îndrumător  iscusit  la  răscrucea  dintre 
trecutul  şi  viitorul  acestei  Eparhii. 

începutul  şi-*a  avut  greutăţile  lui  inerente,  dar  P.  S.  Sa  a  venit  la  Alba  Iulia 
cu  trăirea  duhovnicească  dobîndită  la  Mănăstirea  Rohia  şi  Cemica,  la  Catedrala 
Patriarhală  —  unde  a  fost  preot  slujitor,  şi  mai  ales  cu  experienţa  anilor  de 
administraţie  dobîndită  la  Episcopia  Romanului  şi  Huşilor,  unde,  între  anii  1957 — 
1963,  ca  vicar  administrativ,  s-a  format  sub  îndrumarea  P.  F.  Părinte  Patriarh 
Iustin,  pe  atunci  Mitropolit  al  Moldovei  şi  Sucevei. 

Dar,  după  un  deceniu  de  slujire,  se  cade  să  facem,  fie  şi  succint,  o  prezen¬ 
tare  a  treptelor  urcate  de  Eparhie  spre  împlinirile  prezentului.  Amenajarea  reşe¬ 
dinţei  episcopale  şi  găsirea  personalului  necesar  la  Centrul  Eparhial,  pentru  a 
face  faţă  multiplelor  probleme  care  se  pun  la  început  de  drum  pentru  orga¬ 
nizarea  unei  Eparhii,  nu  au  împuţinat  grija  ierarhului  pentru  sufletele  celor 
păstoriţi,  reînviind  duhul  şi  faptele  vlădicilor  de  odinioară  ai  Bălgradului,  pre¬ 
cum  şi  a  cuvioşilor  şi  evlavioşilor  ctitori  şi  apărători  ai  spiritualităţii  româneşti 
din  Transilvania,  ale  căror  nume  prezentate  într-un  pomelnic  sînt  rostite  în  cadrul 
fiecărei  Sf.  Liturghii  la  ieşirea  cu  Sf.  Daruri,  potrivit  tradiţiei  Bisericii  noastre. 

P.  S.  Sa  a  purtat  întotdeauna  greutăţile  slujirii  arhiereşti  cu  înalta  con¬ 
ştiinţă  a  datoriei  faţă  de  Biserică  şi  popor,  desfăşurînd  o  activitate  de  seamă 
pe  tărîm  obştesc-cetăţenesc,  cultural,  bisericesc  şi  gospodăresc. 

Idealului  avut  în  viaţă,  profund  creştin,  şi  anume  acela  de  a  se  dărui  cu 
totul  semenilor  săi,  şi-a  dedicat  forţele  şi  consacrat  puterile,  depunînd  pe  altarul 
lui  toţi  talanţii  cu  care  Dumnezeu  l-a  înzestrat. 

De  cînd  a  fost  ridicat  la  vrednicia  de  arhipâstor  al  Bisericii  bălgrădene  P.  S. 
Sa  a  pus  înaintea  tuturor  ca  o  carte  deschisă  viaţa  sa  duhovnicească  şi  exemplul 
său  personal,  îndrumînd  preoţii  la  slujire  cu  zel  şi  devotament,  iar  pe  credincioşi 
la  păstrarea  nealterată  a  credinţei  strămoşeşti,  la  cinstirea  înaintaşilor  şi  a  vred¬ 
niciilor  lor,  la  iubirea  plaiurilor  în  care  ne-am  născut  şi  am  crescut,  la  împlinirea 
îndatoririlor  ce  revin  fiecăruia  în  societatea  zilelor  noastre,  la  trăirea  în  frăţietate 
unii  cu  alţii. 

încă  din  primul  an  de  la  instalare  P.  S.  Sa  a  început  cercetarea  parohiilor 
din  eparhie,  acordînd  prioritate  celor  mai  vitregite  în  decursul  istoriei,  pentru 
a  analiza  lipsurile  ce  trebuiau  împlinite,  a  da  îndrumări  privind  lucrările  ce  se 
efectuau  sau  trebuiau  să  fie  înfăptuite,  pentru  a  vedea  realizări,  pentru  a  mîn- 
gîia,  a  sfătui,  a  îndemna,  a  binecuvînta  şi  a  întări  preoţii  şi  credincioşii  în  cre¬ 
dinţa  strămoşească. 

Pe  această  cale  aducem  respectuos  omagiu  chiriarhului  nostru,  iubitor  de 
credinţă,  de  Biserică  şi  de  tradiţiile  poporului  nostru,  oglindite  în  istoria  şi  arta 
lui.  Exprimăm  recunoştinţa  noastră  bunului  îndrumător,  harnicului  gospodar, 
ierarhului  riguros  şi  nepărtinitor,  conştiincios  în  muncă  şi  care  promovează  disci¬ 
plina  în  rîndul  preoţilor,  ierarhului  care  trăieşte  şi  ne  învaţă  să  fim  trăitori  con¬ 
vinşi  ai  Evangheliei  Domnului  nostru  Iisus  Hristos. 

Avînd  pildă  pe  vrednicii  înaintaşi  ai  scaunului  vlădicesc  din  Alba  Iulia,  P.  S. 
Episcop  Emilian  a  fost  şi  este  stăruitor  în  împlinirea  „a  tot  lucrul  bun“,  dâruin- 
du-se  fără  precupeţire  slujirii  binelui  obştesc,  devenind  astfel  ctitor  de  suflete 
potrivit  cuvintelor  Sf.  Ap.  Pavel:  „Nu  ştiţi  că  trupul  vostru  este  trupul  Domnului 
Sfînt,  care  locuieşte  în  voi  şi  pe  care  L-aţi  primit  de  la  Dumnezeu?“  şi  ctitori 
de  sfinte  locaşuri. 

Grija  permanentă  pentru  formarea  slujitorilor  Sf.  Altare  se  vede  şi  din 
(faptul  că  în  aceşti  zece  ani  P.  S.  Sa  a  hirotonit  210  tineri  preoţi  călăuzindu-le 
paşii  în  misiunea  preoţească. 

In  lucrarea  arhipăstorească,  P.  S.  Sa  s-a  identificat  cu  aspiraţiile  credincioşilor, 
stînd  de  veghe  intru  apărarea  şi  întărirea  credinţei  ortodoxe,  îndemnînd  pe  toţi 

fiii  Eparhiei  să  păstreze  tezaurul  de  credinţă  al  Bisericii  strămoşeşti  şi  operele 
de  artă  ale  trecutului  nostru  creştin,  prin  care  vorbeşte  credinţa  şi  dragostea  de 
ţară  a  strămoşilor  noştri,  care  s-au  născut  şi  au  trăit  pe  aceste  locuri  scumpe, 
apărîndu-le  cu  sîngele  lor,  împotriva  celor  ce  voiau  să  ne  împuţineze  credinţa  şi 
trecutul.  Pentru  respectul  ce-1  datorăm  trecutului,  înaintaşilor  şi  acestor  locuri, 
P.  S.  Sa  a  sugerat  încă  de  la  venirea  în  Alba  Iulia  în  1963,  iniţierea  unor  săpă¬ 
turi  arheologice  pentru  aflarea  temeliilor  vechii  Mitropolii  bălgrădene,  rectitorită 
de  Mihai  Viteazul  la  1600,  şi  ţinîndu-se  seama  de  studiile  lui  Silviu  Dragomir  şi 
de  harta  lui  VLscontd  s-au  confecţionat  două  machete  cu  vechea  Mitropolie  a 
Transilvaniei  care  s-au  popularizat  prin  diferite  publicaţii  şi  ilustraţii. 

Totodată  s-a  îngrijit  de  repararea,  renovarea  şi  restaurarea  bisericilor  mo¬ 
numente  istorice  de  pe  raza  Eparhiei,  cum  au  fost  bisericile  din  Bozed,  Sînmărtinu 
de  Cîmpie,  Bilbor,  Culpiu,  Lupşa,  Văleni-Oaia,  Sărmaşu,  Hărţău,  ş.  a.,  de  concen¬ 
trarea  obiectelor  ce  fac  parte  din  P.  C.  N.  prin  amenajarea  unor  centre  la  Alba  Iulia, 
Tg.  Mureş,  Mănăstirea  Topliţa  —  Harghita  şi  la  Mănăstirea  Rîmeţ,  în  oare  scop 
la  Tg.  Mureş  şi  Măn.  Topliţa  s-au  construit  edificii  noi. 

Bisericile  noi  sfinţite  din  parohiile  Boziaş,  Logig,  Vălenii  de  Mureş,  Cer- 
ghizel,  Ulieş,  Băiţa,  Toaca,  Filpişu  Mic  —  ca  să  pomenim  numai  cîteva  din  ele, 
ne  îndreptăţesc  să  asemănăm  realizările  Centrului  nostru  eparhial  cu  ale  celor¬ 
lalte  centre  eparhiale. 

Pe  linie  culturală,  de  la  venirea  în  Alba  Iulia,  P.  S.  Sa  s-a  preocupat  de 
istoria  oraşului,  întocmind  lucrarea  de  sinteză  „Alba  Iulia  —  oraş  bimilenar44  cu 
prilejul  împlinirii  a  2000  de  ani  de  atestare  documentară. 

Prin  purtarea  de  grijă  a  P.  S.  Sale  s-au  tipărit  ilustrate  cu  unele  biserici 
monumente  istorice  sau  nemonumente  mai  importante;  pliante  cu  unele  aşezăminte, 
toate  cu  o  bogată  tematică;  îndreptarul  Ortodox  în  care  sînt  cuprinse  mărturii 
istorice  ale  Bisericii  transilvănene,  principalele  rugăciuni  şi  Sf.  Liturghie  la  care 
se  -adaugă  şi  acatistele  Sf.  transilvăneni  canonizaţi  la  Alba  Iulia  în  1955,  întoc¬ 
mite  de  P.  S.  Sa;  „Cartea  de  rugăciuni44;  „îndrumătorul  pastoral,  misionar  şi 
patriotic44  editat  în  fiecare  an  cu  o  tematică  variată  cuprinzînd  cuvinte  de  învă¬ 
ţătură,  pagini  de  istorie,  cultură,  religie,  artă,  şi  altele. 

Pe  lîngă  lucrările  menţionate,  cu  ajutorul  lui  Dumnezeu  şi  osteneala  cola¬ 
boratorilor  Centrului  eparhial,  <a  profesorilor  de  teologie  şi  a  unor  distinse  perso¬ 
nalităţi  culturale,  se  află  sub  tipar  „Noul  Testament  de  la  Bâlgrad44  (1648)  al 
mitropolitului  patriot  şi  cărturar  Simion  Ştefan  intr-o  ediţie  critică,  în  timp  ce 
alte  două  lucrări  sînt  pregătite  pentru  a  vedea  lumina  tiparului:  este  vorba  de 
reeditarea  „Bucoavnei44  de  la  Alba  Iulia  (1699),  primul  abecedar  românesc  şi  de 
lucrarea:  „Biserici  de  lemn  din  Eparhia  Alba  Iuliei“.  Toate  acestea  dovedesc  cu 
pregnanţă  că  P.  S.  Sa,  Centrul  eparhial  continuă  bogatele  tradiţii  cărturăreşti  ale 
Bâlgradului  de  odinioară. 

Centrul  nostru  Eparhial  s-a  bucurat  în  cei  zece  ani  de  părinteasca  purtare 
de  grijă  a  P.  F.  Părinte  Patriarh  Iustin  care  ne-a  vizitat  împreună  cu  P.  F.  Pa¬ 
triarh  Maxim  al  Bulgariei  în  1983. 

Amintim  între  vizitele  primite  şi  pe  cele  ale  unor  oaspeţi  de  peste  hotare 
cum  au  fost:  Graţia  Sa  Dr.  G.  Elison,  Episcopul  anglican  al  Londrei  de  Nord; 
Graţia  Sa  Lordul  Mervyn  Stokhood  —  Episcopul  anglican  al  Londrei  de  Sud; 
D-l  Walter  Siegrist  —  preşedintele  fundaţiei  Bisericilor  Protestante  din  Elveţia; 
Prof.  Dunean  Schaw  —  moderatorul  Presbiteriului  şi  secretar  general  al  Univer¬ 
sităţii  din  Edinburg;  Mons.  Albert  Rauch  —  din  Regensburg;  delegaţia  cultelor 
religioase  din  S.  U.  A.  condusă  de  preşedintele  fundaţiei  „Apel  la  Conştiinţă44, 
Arthur  Schneier  —  prim-rabin  al  New  York-ului;  Mitropolitul  Johamnes  de  Hel¬ 
sinki;  delegaţia  fundaţiei  „Pro  Oriente44  din  Viena,  din  care  a  făcut  parte  d-l 
Theodor  Piffl  —  preşedinte  şi  d-l  Alfred  Stiernemann  —  secretar  al  fundaţiei; 
proegumenul  Mănăstirii  din  Chevetougne,  Belgia  —  Jean  Baptist;  grupul  de  preoţi 
de  la  Mc  Cormik  Theological  Seminary  din  Chicago;  delegaţia  Uniunii  şi  Ligii 
Societăţilor  românilor  din  America  şi  Canada  condusă  de  preşedintele  Uniunii  d-l 
John  Coman;  delegaţi  ai  ţărilor  străine,  participanţi  la  Congresul  mondial  al 
Petrolului  —  Bucureşti  1979;  ataşaţi  militari  şi  diplomatici  ai  unor  Ambasade 
străine  din  Bucureşti;  ansamblul  folcloric  „Mihai  Eminescu44  din  Regina  —  Canada 
condus  de  D-l  George  Banda;  D-l  Jonathan  Stedall  şi  d-na  Caroline  Mac  Kersey 

din  partea  B.  B.  C.  —  Londra;  Prof.  Masaru  Schinizu  din  Departamentul  pentru 
chimie  din  Tokio;  contele  Constantin  von  Serghie  din  Danemarca;  D-l  D.  W. 
Schneemelcher  Bonor  —  preşedintele  Academiei  din  Bonn;  grupul  -de  şapte  zia¬ 
rişti  din  S.U.A.  din  care  -au  făcut  parte  Bruce  Douglas,  Doris  Whitehead,  John 
Bowen,  Helen  Brower,  Linda  Stillmann,  David  Reed,  Eugene  Wyatt;  diferite 
grupuri  venite  prin  „Asociaţia  România41,  iar  în  ultimul  timp  pe  D-l  Emilio 
Castro  —  secretar  general  al  Consiliului  Ecumenic  al  Bisericilor  —  Geneva. 

Ne  punem  firesc  întrebarea  cui  se  datoresc  împlinirile  acestei  slujiri  de  un 
deceniu?  Nădăjduim  că  nu  greşim  afirmînd  că  toate  acestea  se  datoresc  ajuto¬ 
rului  lui  Dumnezeu,  credinţei  şi  dragostei  P.  S.  Sale  faţă  de  Biserică,  faţă  de  poporul 
român  şi  faţă  de  trecutul  său  istoric  cu  care  s-a  identificat,  faţă  de  toţi  oamenii, 
cu  Încrederea  că  frăţia  şi  pacea  propovăduită  de  Iisus  Hristos  şi  dorită  de  El  se 
va  împlini  pe  pămînt. 

In  aceeaşi  măsură  datorăm  aceste  împliniri  climatului  de  libertate  asigurat 
de  Ocîrmuirea  Statului  nostru  şi  sprijinului  primit  prin  Departamentul  Cultelor. 
La  temelia  acestor  împliniri  pe  lîngă  îndrumarea  preoţilor  noştri  stă  dragostea 
şi  jertfelnicia  bunilor  noştri  credincioşi,  care  au  fost  de-a  lungul  istoriei  păstră¬ 
tori  ai  dreptei  credinţe  şi  împlinitori  ai  tradiţiilor  strămoşeşti. 

Dacă  roadele  celor  zece  ani  de  arhipăstorire  pe  scaunul  Episcopiei  Alba  Iuliei 
sînt  astăzi  cunoscute  şi  apreciate,  mai  puţin  cunoscute  sînt  strădaniile  şi  truda 
personală  din  zi  şi  pînâ-n  noapte,  eforturile  de  fiecare  clipă,  nopţile  de  veghe 
şi  rugăciune,  care  au  stat  ca  pietre  de  temelie  la  obţinerea  unor  asemenea  înfăp¬ 
tuiri.  Iar  dacă  toate  acestea  rămîn  tăinuite  unora  dintre  noi,  ele  nu  rămîn  ascunse, 
nu  rămîn  necunoscute  lui  Dumnezeu  şi  multora  dintre  noi  care,  într-un  fel  sau 
altul  cunoaştem  dimensiunile  acestor  eforturi. 

La  împlinirea  a  zece  ani  de  la  înscăunarea  P.  S.  Episcop  Emilian,  ca  prim- 
episcop  al  reînfiinţatei  Eparhii  a  Alba  Iuliei,  urăm  ierarhului  nostru  puteri  sporite 
în  slujirea  cu  aceeaşi  dăruire  a  Bisericii  strămoşeşti,  a  Patriei  şi  neamului  româ¬ 
nesc,  a  bunei  înţelegeri  şi  păcii  între  toţi  semenii. 

Intru  mulţi  şi  fericiţi  ani,  Prea  Sfinţite  Părinte  Episcop  Emilian! 


Diac.  Horea  Bordeanu 


Din  viaţa  patriei 


MUTAŢII  SEMNIFICATIVE  IN  CREŞTEREA  CALITĂŢII  VIEŢII 


Pe  baza  creşterii  venitului  naţional,  în  ţara  noastră  a  fost  asigurată,  con¬ 
stant,  sporirea  venitului  oamenilor  muncii,  astfel  încît  fondul  de  retribuire  a 
crescut  în  prezent  de  5,2  ori  faţă  de  1965.  Retribuţia  medie  este  de  acum  de 
aproape  3  ori  mai  mare  decît  în  1965  şi  de  13  ori  mai  mare  decît  în  1945.  Semni¬ 
ficativ  apare  faptul  că  la  sfirşitul  anului  1985  retribuţia  medie  nominală  a  perso¬ 
nalului  muncitor  >a  ajuns  la  3000  lei.  Pensia  medie  lunară  pentru  limită  de  vîrstă 
•şi  vechime  integrală  în  muncă  a  crescut  de  la  671  lei  în  1965  —  la  1766  lei  în 
anul  1985. 

—  Mărirea  sistematică  a  fondurilor  sociale  de  consum  a  condus  la  faptul  că, 
în  acest  an,  fiecare  familie  beneficiază,  in  medie,  de  aproape  13.000  lei  venituri 
din  fondurile  sociale  de  consum. 

—  Numărul  personalului  muncitor  în  patria  noastră  a  sporit  considerabil: 
de  la  4305,3  mii  persoane  în  anul  1965,  la  7635  mii  persoane  în  anul  1985.  Dina¬ 
mica  totalului  populaţiei  ocupate  în  România:  de  la  9684  mii  persoane  în  1965,  la 
10.725  mii  persoane  în  1985. 

—  Numărul  persoanelor  cuprinse  în  învăţâmînt  în  anul  1984 — 1985  era  de 
5.600.000,  faţă  de  4.103.082  persoane  în  anul  de  mvâţămînt  1965 — 1966. 

—  Peste  un  sfert  din  populaţia  României  este  cuprinsă  în  diferite  forme  de 
învăţămînt. 

—  In  ultimii  douăzeci  de  ani  au  fost  construite  4800  şcoli  şi  aproape  44.000 
săli  de  clasă  noi,  circa  700  de  case  de  cultură  şi  cămine  culturale. 

—  Datorită  faptului  că  în  ţara  noastră  ocrotirea  sănătăţii  este  pusă  pe  prim 
plan,  în  ultimele  două  decenii  au  fost  construite  aproape  1.000  spitale  şi  dispen¬ 
sare.  Numărul  de  paturi  în  spitale  ce  revin  la  1.000  de  locuitori  a  crescut  de  la 
7.6  în  1965  la  9,4  paturi  în  1985. 

Volumul  desfacerilor  de  mărfuri  cu  amănuntul  prin  comeţ  a  fost  în  anul 
1985  de  273,5  miliarde  lei,  faţă  de  63,7  miliarde  lei  în  anul  1965. 

In  judeţul  Sibiu,  dezvoltarea  ramurilor  de  bază  ale  -economiei  —  industria 
şi  agricultura  —  a  dus  la  mari  prefaceri  şi  în  celelalte  domenii  ale  vieţii  sociale, 
în  comerţ,  sănătate,  prestări  de  servicii  către  populaţie,  sănătate,  învăţămînt- 
cultură  etc.  Chipul  de  astăzi  al  localităţilor  sibiene  constituie  o  oglindă  elocventă 
a  progresului.  Vorbind  despre  dezvoltarea  edilitară,  este  suficient  să  pronunţăm 
cifra  apartamentelor  construite  —  45.302  —  pentru  a  o  asocia  cu  imaginea  moder¬ 
nelor  cartiere  de  blocuri  din  Sibiu,  Mediaş,  Cisnâdie  sau  Agnita,  în  care  gradul 
de  confort  este  deosebit  de  ridicat.  Vorbind  despre  creşterea  volumului  de  des¬ 
facere  a  mărfurilor  —  de  la  2.048,4  milioane  lei  la  6.206,3  milioane  lei  —  ne  gîndim 
la  magazinul  „Dumbrava4*  sau  la  marile  complexe  şi  unităţi  comerciale  apărute 
în  fiecare  cartier.  Tot  aşa  în  domeniul  sănătăţii,  este  suficient  să  ne  gîndim  la 
noile  spitale  —  cel  judeţean  cu  430  paturi,  cel  de  neuropsihiatrie  infantilă  cu 
300  paturi  din  Sibiu  şi  cel  din  Mediaş  cu  430  paturi;  în  domeniul  culturii  —  doar 
la  Casa  de  cultură  a  sindicatelor  din  Sibiu  şi  aşa  mai  departe. 

Perspectivele  cincinalului  1986 — 1990 

—  In  1990  productivitatea  muncii  în  industria  republicană  se  va  dubla  în 
raport  cu  anul  1980.  Mai  mult  de  jumătate  din  sporul  de  creştere  a  productivităţii 
muncii  se  va  produce  prin  generalizarea  progresului  tehnic. 

—  în  1990  cheltuielile  la  o  mie  lei  producţie  marfă  în  industria  republicană 
se  vor  reduce  cu  110  lei. 

—  Ponderea  producţiei  industriale  realizată  în  sistemele  automatizate  şi 
mecanizate  va  depăşi  procentul  de  90  la  sută. 

—  La  sfîrşitul  cincinalului,  95  la  sută  din  produsele  industriale  ale  Româ¬ 
niei  vor  fi  realizate  la  nivelul  mondial  de  calitate  şi  competitivitate. 

—  Cercetarea  ştiinţifică  şi  dezvoltarea  tehnologică  vor  asigura  în  1990  intro¬ 
ducerea  şi  generalizarea  tehnologiilor  cu  randamente  superioare,  menite  să  con¬ 
tribuie  la  diminuarea  consumurilor  energetice  pe  unitatea  de  venit  naţional  cu 
peste  20  la  sută,  faţă  de  1985. 

—  Producţia  de  energie  electrică  va  creşte  cu  23 — 26  la  sută,  cea  de  cărbune 
cu  29 — 35  la  sută,  faţă  de  1985. 

—  în  acest  cincinal  vor  intra  în  funcţiune  circa  1500  capacităţi  noi  de  pro¬ 
ducţie.  Volumul  fondurilor  fixe  din  industrie  va  ajunge  la  3.500  miliarde  lei. 

—  Producţia  marfă  industrială  şi  producţia  netă  industrială  înregistrează 
în  prezentul  cincinal  un  ritm  mediu  anual  de  creştere  de  6 — 6,5  la  sută  şi  res¬ 
pectiv  de  10 — 10,6  la  sută. 

—  La  sfîrşitul  cincinalului,  90  la  sută  din  populaţia  ţării  va  locui  în  case  noi. 

—  în  1990  în  patru  judeţe  se  va  realiza  un  volum  de  activitate  economică 
de  80 — 90  mii  lei  pe  locuitor,  în  opt  judeţe  90 — 100  mii  iar  în  29  judeţe  de  peste 
100  mii  lei  pe  locuitor. 

—  Agricultura  va  cunoaşte  un  ritm  mediu  anual  de  5,4 — 5,8  la  sută  prin 
creşterea  producţiei  globale  agricole  şi  de  7,1 — 7,5  la  sută  pentru  producţia  netă. 

Realizări  tehnice 

—  Uzina  de  tractoare  din  Braşov  a  adăugat  gamei  largi  a  tractoarelor  pe 
care  le  execută  un  nou  produs.  Este  vorba  de  tractorul  universal  U-300  IF  echi¬ 
pat  cu  motor  de  30  cai  putere.  Echipamentul  cu  care  este  dotat  noul  tractor  — 
cupă  pentru  pietriş,  cupă  pentru  cereale,  dispozitiv  pentru  încărcat  şi  descărcat 
fîn,  îngrăşăminte  organice  şi  lamă  de  plantat  —  se  produce  la  întreprinderea 
mecanică  Codlea.  Prin  performanţele  lui  tehnico-funcţionale,  noul  tractor  se  situ¬ 
ează  la  nivelul  celor  mai  bune  produse  similare  din  străinătate. 

—  Dotarea  industriei  noastre  cu  maşini-unelte  complexe  reclamă  echipa¬ 
mente  cu  grad  de  funcţionalitate  mai  ridicat  —  cerinţă  valabilă  şi  în  cadrul  mo¬ 
toarelor  electrice  asincrone  cu  multe  viteze,  capabile  să  asigure  o  gamă  mai  largă 
de  turaţii  în  funcţie  de  regimurile  de  lucru,  motoare  care  pînă  acum  se  importau. 
Acestei  cerinţe  îi  răspunde  în  prezent  întreprinderea  „Electroprecizia“  din  Săcele, 
care  a  realizat  cîteva  tipuri  de  motoare  electrice  asincrone  cu  două,  trei  şi  patru 
viteze. 

—  La  Voila,  pe  cursul  superior  al  rîului  Olt,  s-au  deschis  lucrările  de  execu¬ 
ţie  la  o  nouă  hidrocentrală,  aceasta  inaugurînd  cea  de  a  treia  şi  ultima  etapă  de 
amenajare  energetică  a  Oltului  de  la  izvoare  pînă  la  defileu,  zonă  în  care  urmează 
să  fie  construite  şi  puse  în  funcţiune  alte  5  hidrocentrale.  Prima  din  acestea,  res¬ 
pectiv  hidrocentrala  Voila,  care  va  fi  echipată  cu  două  agregate  şi  va  dispune 
de  o  putere  instalată  de  14  MW,  va  fi  racordată  la  sistemul  energetic  în  cursul 
anului  1988. 

—  La  întreprinderea  de  autocamioane  Braşov  a  fost  dată  în  exploatare  o 
nouă  linie  automată  de  fabricaţie.  Ea  este  destinată  turnării  unor  repere  de 
fontă  cu  gabarituri  mari,  cum  ar  fi  blocul  motor  şi  alte  repere  pentru  motoarele 
autocamioanelor  de  mare  tonaj.  Noua  linie  prin  concepţia  ei  constructivă  şi  teh¬ 
nologică,  asigură  o  creştere  a  productivităţii  muncii  în  condiţiile  realizării  unui 
înalt  nivel  calitativ  al  pieselor  turnate. 

—  La  întreprinderea  de  utilaje  din  Alba  Iulia  a  intrat  în  probe  tehnologice 
un  transportor  cu  bandă  şi  un  transportor  cu  racleţi  pentru  exploatările  miniere 
din  Valea  Jiului.  Tot  la  această  întreprindere  s-a  realizat  în  premieră  încărcă¬ 
toare  frontale  IFRON  şi  strunguri  pentru  prelucrarea  lemnului. 

—  Specialiştii  întreprinderii  „Metalotehnica“  din  Tîrgu  Mureş  au  realizat 
maşina  de  cusut  şi  surfilat  nr.  35.000.  Ea  face  parte  dintr-o  mai  numeroasă  fami¬ 
lie  de  maşini  de  cusut  cu  destinaţii  speciale  produse  de  specialiştii  mureşeni. 
Astfel,  putem  menţiona  maşinile  pentru  cusut  franjuri  la  covoare,  pentru  festonat 

pături  şi  blănuri  artificiale,  maşina  circulară  pentru  încheiat  tricotaje  (în  şase 
tipodimensiuni)  etc.  De  asemenea  la  „Metalotehnica44  s-a  fabricat  de  curînd  a 
patra  generaţie  perfecţionată  de  maşini  de  tricotat  circular  —  pentru  băşti  cu 
modele  jacard  —  maşină  cunoscută  şi  apreciată  încă  din  1984,  cînd  a  obţinut 
Medalia  de  aur  la  Tîrgul  internaţional  de  la  Leipzig. 

—  La  fabrica  de  maşini  de  rectificat  „Napomar44  din  Cluj-Napoca  a  fost  con¬ 
struită,  omologată  şi  livrată  prima  maşină  de  rectificat  RFC  25.  Cu  ajutorul  ei  se 
pot  prelucra  cu  mare  precizie  şi  productivitate  înaltă  piese  de  dimensiuni  foar¬ 
te  mici. 

—  In  cadrul  preocupărilor  pentru  realizarea  de  noi  maşini  şi  utilaje  moderne 
destinate  producţiei  chimice  de  mic  tonaj,  întreprinderea  de  piese  de  schimb  şi 
utilaje  pentru  industria  chimică  Satu  Mare  şi-a  pus  recent  semnătura  pe  o  pres¬ 
tigioasă  creaţie  tehnică.  Este  vorba  de  realizarea  unei  linii  de  fabricat  tuburi  din 
aluminiu  destinate  ambalării  produselor  cosmetice,  farmaceutice  şi  alimentare. 
Alcătuită  din  utilaje  de  înaltă  productivitate,  prima  linie  de  fabricaţie  de  acest 
fel  a  fost  livrată  şi  pusă  în  funcţiune  la  întreprinderea  „Nivea44  din  Braşov. 


Vetre  străvechi  de  spiritualitate  românească 


PARTEA  A  II-A 

MĂNĂSTIREA  brîncoveanu 


După  ce  am  schiţat  istoricul  satului,  insistînd  asupra  epocii  cînd  el  s-a  aflat 
sub  stăpînirea  familiei  Brîncoveanu,  în  partea  a  doua  a  lucrării  vom  prezenta  pe 
larg  ştirile  cunoscute  privind  mănăstirea  numită  Brîncoveanu ,  vicisitudinile  prin 
care  a  trecut  acest  sjînt  lăcaş,  ca  şi  reînvierea  sa  din  ruină  după  Unirea  cea 
Mare  din  1918. 

De  la  început  trebuie  să  spunem  că  —  deşi  s-a  scris  relativ  mult  despre 
mănăstire  1  —  istoricul  ei  nu  este  cunoscut  decît  în  parte,  deoarece  nu  s-a  strins 
la  un  loc  pînă  acum  bogata  informaţie  existentă  în  diverse  lucrări,  în  reviste  sau 
în  arhivele  publice. 

Intrucît  vechea  inscripţie  din  vremea  lui  C.  Brîncoveanu  a  dispărut ,  nu  se 
cunoaşte  prea  hine  anul  ctitoriei,  ceea  ce  a  dat  naştere  şi  la  unele  afirmaţii 
nefondate.2 

Inscripţia  de  la  proscomidie  —  alcătuită  ceva  mai  tîrziu,  în  secolul  al 
XVIII-lea  —  arată:  „Această  mănăstire  s-a  zidit  cu  toată  cheltuiala  măriei  sale 
Constantin  Brîncoveanu,  fost  voievod  a  toată  Ungrovlahia,  a  sfinţiei  sale  părin¬ 
telui  egumen  al  mănăstirii  şi  a  dumnialor  ctitori:  Manolache  [Brîncoveanu], 
Rafail44.3 

In  lipsa  inscripţiei  originale,  data  construcţiei  mănăstirii  poate  fi  dedusă  de 
pe  o  însemnare  făcută  pe  un  Triod,  tipărit  la  Buzău  în  1701,  unde  se  spune: 
„Acest  Triod  ni  s-a  dat  de  pomană  de  măria  sa  vodă  Io  Constantin  B.  Brînco¬ 
veanu  voevod  mănăstirii  din  satul  măriei  sale  de  la  Sîmbăta  de  Sus,  văloat  720944 
( =  1 701  ).4  Este  singura  dată  certă,  contemporană  cu  epoca  în  care  s-a  construit 
mănăstirea. 


1  Vezi  îndeosebi:  Ştefan  Meteş,  Mănăstirile  româneşti  din  Transilvania  şi 
Ungaria,  Sibiu,  1936,  p.  84 — 96  (lucrarea  cea  mai  completă  ca  informaţie);  Ştefan 
Lupşa,  Din  trecutul  mănăstirii  brîncoveneşti  de  la  Sîmbăta  de  Sus  („Rev.  teolo- 
gică“,  1931,  nr.  4,  p.  126 — 133);  Grigorie  Marcu,  Mănăstirea  brîncovenească  de  la 
Sîmbăta  de  Sus  („Mitropolia  Ardealului44,  1956,  nr.  3 — 4,  p.  300 — 302);  Veniamin 
Tohăneanu,  Mănăstirea  Brîncoveanu  (ibidem,  1965,  nr.  7 — 8,  p.  521 — 546);  idem, 
Mănăstirea  Brîncoveanu  Sîmbăta  de  Sus,  Sibiu,  1981. 

2  De  pildă,  A.  Bunea,  Episcopii  Petru  Paul  Aron  şi  Dionisiu  Novacovici  sau 
istoria  românilor  transilvăneni  de  la  1751  pînă  la  1764 ,  Blaj,  1902,  p.  335,  afirma 
că  mănăstirea  „exista  de  pe  la  165344,  adică  din  vremea  cînd  satul  a  intrat  în 
stăpînirea  familiei  Brîncoveanu.  Singura  mărturie  care  ar  susţine  această  afir¬ 
maţie  este  relatarea  diaconului  Paul  de  Alep  din  1657  după  care  vornicul  Preda 
Brîncoveanu  clădea  la  acea  dată  o  mănăstire  în  Transilvania,  unde  stâpînea  mai 
multe  sate,  fără  precizarea  unde  anume  se  găsea  această  mănăstire  (Călători  străini 
despre  ţările  române,  VI,  p.  216).  După  opinia  lui  Ştefan  Lupşa,  Preda  Brîn¬ 
coveanu  ar  fi  clădit  biserica  de  lemn  din  Sîmbăta  de  Sus,  existentă  la  1697 
(„Rev.  teologică44,  1931,  nr.  4,  p.  126). 

3  I.  Puşcariu,  Documente  pentru  limbă,  I,  p.  395 — 396;  A.  Bunea,  op.  cit., 
p.  336;  Ştefan  Meteş,  op.  cit.,  p.  84. 

4  Ibidem. 

Conscripţia  din  1748  —  citată  şi  mai  sus  —  precizează  că  mănăstirea  s-a 
clădit  pe  locul  voievodului  C.  Brîncoveanu  (deci  pe  moşia  sa  de  la  Sîmbăta  de 
Sus,  despre  care  am  vorbit  pe  larg  in  cap.  precedent)  şi  sub  protecţia  domnului 
Ţării  Româneşti. 

Construirea  mănăstirii  de  la  Sîmbăta  de  Sus  va  fi  avut  loc  la  scurtă  vreme 
după  ctitorirea  bisericii  brîncoveneşti  din  Făgăraş  (1697),  construirea  ei  fiind 
legată,  foarte  probabil,  de  permisiunea  obţinută  de  domn  de  la  Curtea  imperială 
din  Viena  de  a  se  refugia  în  Transilvania  la  1701,  anul  din  care  datează  însem¬ 
narea  cea  mai  veche  relativă  la  mănăstire. 

De  altfel,  din  acelaşi  an  1701,  în  cronica  oficială  a  domniei  lui  C.  Brînco- 
veanu  ni  s-a  păstrat  ştirea  că  „gubernatorul  (= guvernatorul)  cel  mare  al  ţărăi 
Ardealului,  Banfi  Ghiorghie“  —  cel  care  a  amanetat  satul  Sîmbăta  de  Jos  domnu¬ 
lui  şi  care  era  prieten  cu  voievodul  —  l-a  invitat  pe  acesta  la  nunta  fiicei  sale, 
care  se  căsătorea  cu  fiul  unui  „nemiş  mare“,  Lâszlo  Szăkely,  nemeş  care  era  şi 
el  „cunoscut  priiaten  al  mării  sale44.5 

Aceste  împrejurări  favorabile  au  permis  domnului  Ţării  Româneşti  —  prieten 
cu  guvernatorul  Transilvaniei  —  să  ridice  o  mănăstire  pe  moşia  sa  de  la  Sîmbăta 
de  Sus,  foarte  probabil  în  acelaşi  timip  cu  palatul  din  apropiere. 

Este  foarte  curios  că  logofătul  Radu  Greceanu,  cronicarul  oficial  al  domniei 
lui  Brîncoveanu  —  care  notează  cu  atenţie  toate  ctitoriile  marelui  voievod  —  nu 
aminteşte  Sîmbăta  de  Sus  printre  fundaţiile  sale. 

Ctitorind  mănăstirea  de  pe  plaiurile  fâgărăşene  —  atît  de  legate  de  Ţara 
Românească  —  marele  ctitor  care  a  fost  C.  Brîncoveanu  mergea  pe  calea  unor 
iluştri  predecesori  care  au  ctitorit  numeroase  lăcaşuri  religioase  în  Transilvania, 
din  care  amintim:  episcopia  din  Vad,  ctitorită  de  Ştefan  cel  Mare,  biserica  din 
Cetatea  de  Baltă,  ridicată  de  Ştefăniţă,  domnul  Moldovei,  biserica  Sf.  Nicolae 
din  Şcheii  Braşovului,  ctitoria  lui  Neagoe  Basarab,  Petru  Cercel  şi  Aron  Tiranul, 
biserica  mănăstirii  din  Geoagiu  de  Sus  zidită  de  Radu  de  la  Afumaţi  în  anii  săi 
de  pribegie,  mănăstirea  Prislop,  ctitoria  călugărului  Nicodim,  cu  ajutorul  (proba¬ 
bil)  al  lui  Mircea  cel  Bătrîn,  reclădită  de  domniţa  Zamfira,  fiica  lui  Moise  Vodă, 
domnul  Ţării  Româneşti,  mitropolia  din  Alba  Iulia,  bisericile  din  Ocna  Sibiului, 
Tg.  Mureş  şi  Lujerdea,  toate  ctitorite  de  Mihai  Viteazul,  biserica  din  Porceşti, 
ctitoria  lui  Matei  Basarab,  biserica  din  Tinăud,  zidită  de  Constantin  Şerban, 
fostul  domn  al  Ţării  Româneşti  etc.6 7 

Cînd  s-a  hotărît  să  ridice  mănăstirea  de  la  Sîmbăta,  C.  Brîncoveanu  se  va  fi 
gîndit,  desigur,  şi  la  sprijinul  pe  care-1  putea  da,  prin  intermediul  acestui  locaş 
ortodox,  luptei  împotriva  unirii  cu  Roma,  realizată  în  acea  vreme  prin  înşelăciune, 
cu  scopul  de  a  dezbina  pe  români  pentru  a-i  stăpîni  mai  uşor.  Nu  trebuie  să 
uităm  că  domnul  Ţării  Româneşti  —  considerat  la  1699  „patronaşu  adevărat  al 
sfintei  mitropolii  din  Ardeal “ 7  —  a  fost  unul  din  cei  mai  convinşi  şi  hotărîţi 
apărători  ai  unităţii  de  credinţă  a  românilor  din  Transilvania.  în  acelaşi  an  în 
care  ridica  mănăstirea  de  la  Sîmbăta,  la  5  iulie  1701,  domnul  asigura  pe  braşo¬ 
veni  că  —  în  urma  demersurilor  făcute  pe  lingă  Curtea  din  Viena  —  a  fost  anun¬ 
ţat  că  episcopul  Atanasie  „nu  are  voie  împărătească  să  facă  silă  oamenilor44  pentru 
a  trece  la  unire.8 

După  instalarea  lui  Atanasie  ca  episcop  unit  la  Alba  Iulia,  românii  din  ţinu¬ 
tul  Braşovului  şi  Făgăraşului  —  încurajaţi  de  C.  Brîncoveanu  şi  de  mitropolitul 
Theodosie  al  Ţării  Româneşti  —  >au  refuzat  să-l  recunoască  pe  vlădica  Atanasie, 
susţinînd  cu  hotârîre  că:  „toate  ale  legii  (=credinţei)  noastre  le  vom  avea  de  la 


5  Radu  logofăt  Greceanu,  Istoria  domniei  lui  Constantin  Basarab  Brlnco - 
veanu  voievod  (1688 — 1714),  ed.  Aurora  Ilieş,  Buc.,  1970,  p.  140. 

6  Vezi  lista  completă  la  N.  Stoicescu,  Unitatea  românilor  în  evul  mediu, 

p.  118. 

7  Bibliografia  românească  veche,  I,  p.  375. 

8  S.  Stinghe,  Documente  privitoare  la  trecutul  românilor  din  Şchei,  I,  Bra¬ 
şov,  1901,  p.  15 — 16.  Vezi  şi  I.  Rămureanu,  Constantin  Brîncoveanu  sprijinitor  al 
Ortodoxiei  („Biserica  Ortodoxă  Română44,  1964,  nr.  9 — 10,  p.  916 — 930). 


6 


210 


MITROPOLIA  ARDEALULUI 


mitropolitul  Ţării  Româneşti*4,  cu  care  Atanasie  întrerupsese  legăturile  multi¬ 
seculare.9 

De  altfel,  aşa  cum  va  reieşi  cu  claritate  din  paginile  ce  urmează,  mănăstirea 
lui  vodă  Brîncoveanu  din  Simbăta  de  Sus  îşi  va  îndeplini  cu  prisosinţă  rolul  pen¬ 
tru  care  fusese  ctitorită,  acela  de  cel  mai  important  centru  al  ortodoxiei  în  sudul 
Transilvaniei,  regiune  atît  de  strîns  legată  de  Ţara  Românească. 

Revenind  la  mănăstirea  din  Simbăta  de  Sus,  vom  remarca  faptul  că  primul 
egumen  a  fost  un  localnic  (probabil  ca  şi  restul  călugărilor):  Ion  de  Pojorta, 
care  a  lăsat  o  însemnare  pe  o  Biblie  din  1688:  „scris-am  eu,  Ion  ig[umenul]  din 
Simbăta  de  Sus,  fiind  din  Pojorta*4.10 

Încă  de  la  începuturile  sale  aidoma  altor  mănăstiri  din  Ţara  Românească  — 
mănăstirea  ctitorită  de  C.  Brîncoveanu  a  fost  şi  un  centru  de  cultură,  după  cum 
rezultă  din  unele  însemnări  ce  ni  s-au  păstrat,  lntr-una  din  acestea  se  spune: 
„Această  sfîntă  şi  dumnezeiască  Psaltire  o  am  scris  eu,  popa  Bucur  din  Simbăta 
de  Sus,  în  zilele  prea  luminatului  şi  înălţatului  domn,  Io  Costandin  B[rîncoveanu] 
Bâsărab  voevod,  domnul  Ţărăi  Rumâneşti;  şi  o  am  scris  aici  în  Sîmbăta  de  Sus, 
ap[rilie]  19,  leat  7219“  (  =  1711).* 11 

C.  Brîncoveanu  s-a  preocupat  şi  de  pregătirea  clerului  de  la  mănăstirea  sa 
din  Sîmbăta.  Unul  din  grămăticii  de  aici,  Bucur,  a  fost  adus  la  şcoala  domnească 
din  Bucureşti,  unde  a  învăţat  cîntârile  religioase  de  la  dascălul  Coman.  Aflăm 
aceste  date  dintr-o  însemnare  din  1704,  scrisă  pe  un  manuscris  al  Alexandriei, 
unde  citim:  „Această  care  ce  se  chiamă  Alixandria  o  am  scris  eu,  Bucur  grama¬ 
ticul,  din  Sîmbăta  de  Sus,  nepotul  lui  Man  Barbu,  şi  am  scris  în  oraş  în  Bucureşti 
cînd  învăţam  eu  cîntări  la  dascălul  Coman;  domnesc  era  acel  dascăl  şi  mă 
dedese  măria  sa  vodă  la  acel  dascăl,  în  zilele  prea  luminatului  şi  prea  învăţatului 
şi  de  Dumnezeu  iubitor.  Io  Costandin  voevod  a  toată  Ţara  Românească  domn; 
şi  mă  pusese  pe  mine  dascălul  vătaf  peste  şcoala  lui,  peste  50  de  copii;  şi  îmbla 
văleatul  atunci  7212  (1704)  martie  18  zile“.l,bis  Se  vede  deci  că  Bucur  din  Sîm¬ 
băta  era  un  tînăr  foarte  înzestrat,  de  îndată  ce  a  ajuns  monitorul  celorlalţi  elevi. 

In  secolul  al  XVIII-lea  mănăstirea  a  primit  unele  danii  şi  ajutoare  de  la 
diverşi  domni.  Pe  un  Octoih  din  1742  se  află  următoarea  însemnare:  „Acest 
Octoic  iaste  dat  de  pomană  de  măriia  sa  sfintei  mănăstiri  a  Sîmbetei,  dată  de 
Constantin  vodă*4  [Mavrocordat]  12  (la  acea  dată  domn  al  Moldovei,  septembrie 
1741—20  iulie  1743). 

Pe  o  Cazanie  din  1748,  aflată  la  începutul  secolului  la  biserica  din  Ludişor, 
se  păstra  următoarea  însemnare:  „Această  sfîntă  carte  anume  Pâucenie  am  cum- 


9  I.  Lupaş,  Istoria  Unirii  românilor,  Buc.,  1937,  p.  184. 

In  dedicaţiile  scrise  pe  cărţile  de  cult  dăruite  bisericilor  din  regiunea  Făgăraş 
s&  sublinia  faptul  că  aceste  cărţi  erau  singurele  ce  trebuiau  folosite  în  bisericile 
ortodoxe.  Astfel,  pe  un  Triod  dăruit  bisericii  din  Berivoiu  Mic,  stolnicul  Constan¬ 
tin  Cantacuzino  —  unchiul  lui  C.  Brîncoveanu  —  scria  că  este  „carte  de  slujba 
sfintei  adevăratei  Bisearecii  Răsăritului44,  aşa  cum  pe  un  Penticostar  al  bisericii 
din  Telechi-Recea  scria  că  este  „carte  de  slujba  sfintei  adevăratei  Bisearicii  Răsă¬ 
ritului44  (N.  Iorga,  Studii  şi  documente,  XIII,  p.  54  şi  157). 

10  N.  Iorga,  Studii  şi  documente,  XIII,  p.  184. 

11  N.  Iorga,  Activitatea  culturală  a  lui  Constantin  Vodă  Brîncoveanu  şi  scopu¬ 
rile  Academiei  Române  („Analele  Acad.  Române.  Memoriile  Secţiei  istorice'4,  s.  II, 
t.  XXXVII,  1914,  p.  177).  Vezi  şi  idem,  Studii  şi  documente,  XIII,  p.  186  (însemnări 
din  secolul  al  XVIII-lea). 

După  amintirile  preotului  Vincenţiu  Pop,  la  mănăstire  ar  fi  fost  prima  şcoală 
din  regiune,  iar  după  ruinarea  ei,  la  1785,  dascălul  Nicolae  Pilţea  a  continuat  să 
înveţe  pe  copii  în  casa  proprie,  contra  sumei  de  8  zloţi.  Vezi  „Olteanul*4,  Făgăraş, 
1913,  nr.  17. 

11  bis  P.  B.  Hasdeu,  Etymologicum  Magnum  Romaniae,  I,  Buc.  1887,  p.  860 
şi  Ştefan  Meteş,  Şcolile  de  muzică  şi  cîntare  bisericească  din  Iaşi  (1558)  şi  Bucu¬ 
reşti  (1711 — 1823)  şi  românii  din  Transilvania  („Mitropolia  Ardealului44,  1965,  nr. 
7—8,  p.  515). 

12  N.  Iorga,  Studii  şi  documente,  XIII,  p.  186. 


I 


VETRE  STRĂVECHI  DE  SPIRITUALITATE  ROMANEASCA  211 


părat-o  din  Jina,  anume  de  la  popa  Simtion,  drept  florinţi  vânaşi  18,  eu,  iero¬ 
monah  popa  Andrei  de  la  mănăstirea  Sîmbetei  de  Sus,  de  la  schit  . . .  Scris  vă 
leat  1761,  luna  lui  fevroarie,  18  zile44. 13 

• 

Unul  din  cei  mai  de  seamă  egumeni  din  secolul  al  XVIII -lea  a  fost  Visa - 
riont  care  a  condus  mănăstirea  mai  bine  de  30  de  ani,  pînă  la  distrugerea  ei  în 
1785.  După  cum  rezultă  din  însemnările  sale  autografe  (pe  care  le  vom  reproduce 
mai  jos),  înainte  de  a  se  călugări,  el  s-a  numit  preotul  Vasile  şi  a  fost  fiul  preo¬ 
tului  Ionaşco  din  Sîmbăta  de  Sus;  la  1730  el  era  deja  preot.  Vasile  a  întreţinut 
relaţii  strînse  cu  mănăstirile  din  Ţara  Românească,  unde  a  învăţat  probabil  carte. 

Apărător  hotărît  al  ortodoxiei  împotriva  tendinţelor  de  unire,  la  1746,  a 
alcătuit  lucrarea  teologică-apologetică  intitulată:  întrebări  şi  răspunsuri  pentru 
legea  a  treia  ce  s-au  izvodit  şi  s-au  numit ,  adică  uniia  (=unirea)  in  Ţara  Ardea¬ 
lului} 4  In  această  lucrare,  scrisă  într-o  formă  populară,  popa  Vasile  apără  cre¬ 
dinţa  ortodoxă,  prezentînd  pe  călugărul  Visarion  Sarai  ca  pe  un  om  trimis  de 
Dumnezeu  ca  să  mîntuiască  pe  români  de  legea  eretică  a  Romei.  Afirmaţiile 
uniţilor  din  discuţia  lor  cu  ortodocşii  sînt  combătute  cu  multă  pricepere,  utili- 

zîndu-se  dovezi  din  cărţile  de  ritual  şi  din  sinaxare. 

Larga  răspîndire  a  acestei  cărţi  rezultă  din  faptul  că  unele  copii  ale  sale 
s-au  găsit  la  mănăstirile  Căidăruşani,  în  Muntenia,  şi  Neamţ,  în  Moldova.  Ea  poate 
fi  privită  şi  ca  o  expresie  a  unităţii  de  credinţă  a  românilor  din  cele  trei  ţări; 
după  cum  declară  autorul,  cartea  sa  a  fost  trimisă  „din  poncturi  în  poncturi44  în 
Ţara  Românească,  pentru  a  fi  cunoscută.141^ 

După  cum  remarca  Ştefan  Meteş,  părintele  Vasile  a  fost  unul  dintre  cei  mai 
învăţaţi  preoţi  din  epoca  sa,  iar  cartea  sa  a  adus  reale  servicii  apărării  şi  întă¬ 
ririi  credinţei  ortodoxe  din  Transilvania.  Intrucît  lucrarea  prezintă  o  deosebită 
importanţă  pentru  înţelegerea  rezistenţei  opuse  de  românii  ortodocşi  unirii  cu 
Roma,  ca  şi  pentru  cunoştinţele  teologice  ale  viitorului  egumen  al  mănăstirii, 

reproducem  textul  ei  în  anexele  acestei  lucrări. 

Citind  textul  părintelui  Vasile,  înţelegem  mai  bine  atmosfera  care  domnea 
în  rîndurile  ortodocşilor  din  regiunea  Făgăraş,  care  şi-au  păstrat  credinţa  stră¬ 
bună  şi  datorită  mănăstirii  brîncoveneşti  din  Sîmbăta  de  Sus,  devenită  în  această 
epocă  un  focar  al  dreptei  credinţe. 

Pe  aceeaşi  linie  se  înscrie  şi  faptul  că,  în  1751 — 1752,  protopopul  unit  Con¬ 
stantin  Ioanovici  din  Făgăraş  l-a  reclamat  pe  Visarion  la  consistoriul  unit  de  la 

Blaj  că  a  fost  hirotonisit  în  Ţara  Românească,  că  se  amestecă  în  afacerile  preo¬ 
ţilor,  că  face  sărindare,  botează,  spovedeşte,  înmormîntează  etc.  după  ritul  ortodox, 
împreună  cu  Visarion  mai  sînt  acuzaţi  încă  13  preoţi  din  Sîmbăta  de  Sus  care 
făceau  agitaţie  contra  unirii.15 

In  această  atmosferă  a  făcut  o  vizită  în  regiunea  Făgăraş  Petru  Pavel  Aaron, 
vicarul  episcopiei  unite  din  Blaj,  care  a  încercat  sâ-i  convingă  pe  făgărăşeni  şi 


13  Ibidem,  p.  127. 

14  Publicată  în  „Biserica  Ortodoxă  Română44,  1883,  p.  497 — 515.  Vezi  şi  Ştefan 
Meteş,  Relaţiile  Bisericii  româneşti  ortodoxe  din  Ardeal  cu  Principatele  Române 
în  veacul  al  XVIII -lea,  p.  33 — 56  şi  idem,  Viaţa  bisericească  a  românilor  din  Ţara 
Oltului,  Sibiu,  1930,  p.  24—25. 

14  bis  Amintim  şi  un  alt  aspect  al  sprijinului  ideologic  dat  de  românii  de  la 
sudul  Carpaţilor  luptei  împotriva  unirii  cu  Roma;  este  vorba  de  o  lucrare  în  manu¬ 
scris,  alcătuită  în  Muntenia  sau  Oltenia  pe  la  1750 — 1755,  în  care  autorul  —  bun 
teolog  —  combate  părerile  teologiei  unite  exprimate  în  cartea  Floarea  adevărului , 
tipărită  la  Blaj  în  1750,  şi  afirmă  unitatea  spirituală  a  românilor.  Este  semnifica¬ 
tiv  faptul  că  o  copie  a  lucrării  a  fost  găsită  în  Transilvania,  la  Răşinari,  impor¬ 
tant  centru  ortodox.  Vezi  Teodor  Bodogae,  Despre  cunoştinţele  teologice  ale 
preoţilor  români  de  acum  200  de  ani.  Semnificaţia  unui  manuscris.  Sibiu,  1944. 

15  „Cultura  creştină44,  1919,  p.  165. 

Este  foarte  probabil  că  discuţia  preotului  Vasile  (=Visarion)  din  lucrarea 
sa  întrebări  şi  răspunsuri  pentru  legea  a  treia  cu  „cinstitul  protopop44  de  Făgă¬ 
raş  va  fi  fost  dusă  aievea  cu  protopopul  unit  Constantin  Ivanovici,  care  a  termi¬ 
nat  prin  a-1  reclama  pe  egumenul  ce  se  dovedea  statornic  în  ortodoxie. 


6* 


212 


MITROPOLIA  ARDEALULUI 


pe  preoţii  şi  călugării  de  la  Sîmbăta  de  Sus  despre  adevărurile  credinţei  pe  care 
o  propovăduia.  Aceştia  însă  —  raporta  vicarul  Aaron  la  19  aprilie  1749  —  „spre 
cea  mai  mare  pagubă  a  sfintei  religii  unite,  cutează  a  împărtăşi  sfintele  taine  şi 
sacramentele  tuturor  de-a  valma.  Şi  acestora  (din  Sîmbăta  de  Sus),  ca  şi  fâgără- 
şenilor,  le-am  dovedit  adevărul,  căruia  nu  au  avut  ceri  spune  decît  uzul,  mai 
bine  zis  abuzul  de  pînă  atunci  şi  obiecţia  greşită  că  mitropolitul  din  Bucureşti  ar 
fi  avut  odinioară  jurisdicţie  în  această  dieceză.  îmi  cerură,  conform  canoanelor, 
recunoaşterea  dreptului  de  a  funcţiona.  Le-am  promis  că  le  voi  acorda  după 
ce  vor  mărturisi  adevărurile  sfintei  uniri,  pe  care  li  le-am  făcut  cunoscute.  Dar 
ei,  ca  unii  ce  sînt  supuşi  principelui  Brîncoveanti,  fără  prealabila  lui  înştiinţare, 
ne  mai  avînd  ce-mi  replica,  au  declarat  că  aceasta  nu  o  pot  face  şi  au  plecat  inti¬ 
midaţi,  îndoiţi  şi,  desigur,  nu  fără  scrupule.  Rămîne  deci  (stabilit)  că  aceste  două 
localităţi  specificate  mai  sus,  fiind  piatră  de  poticnire,  scandal  şi  pericol  suprem 
pentru  sacra  religie  unită  nu  numai  în  districtul  Făgăraş,  ci,  prin  faima  lor,  şi  în  locuri 
mai  îndepărtate,  înalta  secţie  catolică  trebuie  să  îngrijească  cu  religiozitate  şi 
de  remedii  externe".  Printre  măsurile  propuse,  se  află  şi  aceea  ca  preoţii  din 
Sîmbăta  de  Sus  să  fie  opriţi  de  la  orice  funcţii,  iar  mirenii  să  fie  siliţi  să  respecte 
„ştiutele  canoane"  unite.16 

Cererea  lui  P.  P.  Aaron  de  a  se  folosi  „remedii  externe"  pentru  anihilarea 
„pericolului  suprem"  pe  care-1  constituia  mănăstirea  lui  Brincoveanu  era  prima 
dintr-o  lungă  serie  care  se  va  încheia  peste  cîteva  decenii  prin  distrugerea 
mănăstirii,  aşa  cum  vom  arăta  mai  jos.  Se  recunoştea,  totodată,  rolul  de  puternic 
centru  ortodox  jucat  de  mănăstire. 

Egumenul  Visarion  a  fost  un  om  foarte  activ  şi  pe  tărim  gospodăresc  şi  cul¬ 
tural .  El  a  donat  mănăstirii  şi  altor  biserici  numeroase  cărţi  de  cult,  din  care 
ni  s-au  păstrat  cîteva  avînd  însemnările  sale.  Astfel,  pe  un  Evhologhiu  din  sec. 
XVIII,  aflat  la  biserica  din  Sîmbăta  de  Jos,  se  află  următoarea  însemnare:  „Să  să 
ştie  c-acest  sfînt  Molitvenic  l-am  cumpărat  eu,  popa  Vasilie,  ficior  popi[i]  Ionaşco 
din  Sîmbăta  de  Sus;  şi  l-am  cumpărat  dirept  9  zloţi  şi  3  dutce,  şi  zlotu  făcia  9 
dutce;  şi  am  scris  mesiţa  (  =  luna)  aprilie,  dni  ( =  zile)  17,  leat  7238  (1730)".  Mai 
departe  se  spune:  „Acest  Molitvenic  fiind  al  mieu,  adecă  al  egumenului  Visarion, 
cumpărat  pe  banii  miei,  precum  mai  înainte  scrie,  l-am  vîndut  [lui]  popa  Samoil 

din  Lisa;  s-au  tocmit  cu  florinţi  10,  să  dea  bani  la  Paşti.  Şi  am  scris  egumenu  . . . 

[cu  mîna]  mea  să  nu  aibe  de  nime[ni]  nici  o  nevoie;  1761  fevruar  21“.17 

Pe  un  Octoih  din  1750  scrie:  „Acest  sfînt  Octoih  l-am  cumpărat  eu,  Visarion, 
întîiele  egu[men],  pe  flo[rin]ţi  12  şi  l-am  dat  sf.  mănăstiri,  1751,  mesiţa  mai, 
20  zii  [e] ,  iar  mergerea  mea  la  sf[în]tul  Mormînt  au  fost  la  anul  1754,  iul.,  29 

zil[e].  S-au  întîmplat  în  zi  vineri,  cu  3  zil[e]  înainte  postului  Adormirii  Precesti. 
£iU,  •  twi'  .vyll.  Ha.  ăiul  egun.en,  [anu]  al  patrulea  al  egumenii  mele".18 

Mergerea  li  i  Visarion  la  Sfîntul  Mormînt  este  adeverită  şi  de  o  lată  însem- 
nrre  contemporană,  făcută  dc  Samoil  din  Lisa  pe  un  Octoih  din  1741 — 1742,  „de 
oind  am  şăzut  ia  mă  [nă]  ştirea  C'mbăta  de  Sus,  şi  părintele  Visarion  să  dusese  la 
Ierusalim  de  Liceputul  lumii  7263,  iar  de  la  H[risto]s  ani  1755". 19 

Acelaşi  egumen  Visarion  scria  pe  un  Minei  din  1780:  „1783  aprilie  30.  Acest 
Minei  [pr.j  aprilie  este  al  mănăstirii  Sîmbetii  de  Sus.  [Am  scris]  eu,  Visarion, 

întîiul  egumen,  la  40  de  ani  ai  egumenii  mele".  Precum  rezultă  din  aceste  în¬ 
semnări,  Visarion  a  avut  o  lungă  egumenie,  în  cursul  căreia  a  făcut  şi  un  peleri¬ 
naj  ia  Sfîntul  Mormînt  în  anii  1754 — 1755. 


• 

In  vremea  egumeniei  lui  Visarion,  lupta  împotriva  ortodocşilor  care  refuzau 
să  treacă  la  unire  s-a  înteţit  în  mod  deosebit  şi  a  avut  urmări  grave  pentru  nume¬ 
roasele  mănăstiri  şi  schituri  din  Ţara  Făgăraşului.  „Focare  de  cultură,  unde  se 
desfăşura  întreaga  viaţă  spirituală  a  populaţiei  româneşti,  mănăstirile  (din  Fâgă- 


16  Silviu  Dragomir,  Istoria  desrobirii  religioase  a  românilor  din  Ardeal  în 
secolul  al  XVIII-lea,  I,  Sibiu,  1920,  p.  78 — 80;  Şt.  Meteş,  op.  cit.ţ  p.  86 — 87. 

17  N.  Iorga,  Studii  şi  documente,  XIII,  p.  183;  Ştefan  Meteş,  op.  cit.,  p.  85. 

18  N.  Iorga,  op.  cit.,  p.  185. 

19  Ibidem,  p.  186.  Vezi  şi  Ştefan  Meteş,  op.  cit.,  p.  85. 

raş)  ţineau  în  chiliile  lor  şcoli  de  limbă  slavonă,  apoi  română,  sprijinite  de  domnii 
din  Ţara  Românească,  iar  caligrafi  destoinici  copiau  manuscrise  pe  care  le  răs- 
pîndeau  în  întreaga  Transilvanie.  Călugării  acestor  lăcaşuri  treceau  dintr-o  ţară 
în  alta,  aducînd  cărţi  manuscrise  şi  tipărite  în  Ţara  Românească41.20  Astfel,  la 
mănăstirea  din  Drăguş,  a  activat  în  secolul  al  XVIII-lea  vestitul  caligraf  şi 
zugrav  Matei  Voileanu  —  care  fusese  mai  înainte  la  mănăstirea  Bistriţa  olteană  — 
iar  la  cea  din  Bucium  s-a  ilustrat  ieromonahul  Ambrozie.21  „ Centre  de  cultură 
românească,  mănăstirile  făgărăşene  —  ca  şi  cele  din  restul  Transilvaniei  —  s-au 
impus  ca  vajnice  apărătoare  ale  religiei  ortodoxe  împotriva  unirii  cu  biserica 
Romei,  luptă  în  care  au  fost  susţinute  de  celelalte  două  ţâri  româneşti" . 22 

Dintr-o  conscripţie  oficială  din  1748,  rezultă  că  existau  la  acea  dată  în 
districtul  Făgăraş  23  de  mănăstiri  la:  Comana,  Berivoi,  Lisa,  Dej  ani,  Arpaş,  Şinca, 
Viştea,  Drăguş,  Porumbac,  Sîmbăta  de  Jos,  Recea,  Breaza,  Soorei  etc.  Cele  mai 
multe  se  aflau  pe  pămînturile  unor  boieri  locali,  altele  pe  locuri  săteşti,  mănăsti¬ 
rea  din  Lisa  fusese  zidită  de  un  boier  muntean,  iar  cea  din  Recea  superioară  de 
Ştefan  Vodă  Cantacuzino,  care  o  înzestrase  cu  cărţi  şi  odăjdii. 

Aproape  toate  aceste  mănăstiri  erau  sărace;  de  pildă,  mănăstirea  din  Cîrţi- 
şoara  avea  o  singură  vacă,  cea  din  Dej  ani,  un  cal,  cea  din  Şinca  de  Sus,  un  cal 
şi  9  stupi,  etc.  Puţine  dintre  ele  dispuneau  de  mici  loturi  de  pămînt  pentru  cîteva 
care  de  fîn  sau  cîteva  găleţi  de  semănătură.23 

Locuitorii  din  această  regiune,  ca  şi  cei  din  Ţara  Bîrsei,  sprijiniţi  de  domnii 
şi  ierarhii  din  Ţara  Românească,  rămăseseră  în  marea  lor  majoritate  ortodocşi, 
refuzînd  să  primească  unirea  cu  Roma.  Atitudinea  lor  se  explică  şi  prin  legătu¬ 
rile  intense  cu  Ţara  Românească.  Vizi  tind  regiunea  la  1767,  episcopul  unit  Ata- 
nasie  Rednic  a  constatat  că  mulţi  preoţi  de  aici  fuseseră  hirotoniţi  în  Ţara  Ro¬ 
mânească  şi  slujeau  după  cărţi  de  ritual  tipărite  dincolo  de  Carpaţi.24 

Aşa  se  explică  acţiunea  violentă  a  generalului  imperial  Buccow,  care  —  după 
înăbuşirea  revoluţiei  condusă  de  călugărul  Sofronie  din  Cioara25  —  în  vara  anu¬ 
lui  1761,  a  dispus  desfiinţarea  mănăstirilor ,  pe  care  le  considera  focare  primej¬ 
dioase  de  menţinere  a  conştiinţei  ortodoxe  în  provincia  pe  care  o  „pacificase44 
prin  forţă  şi  pe  ai  cărei  locuitori  încercase  sâ-i  oblige  —  fără  succes  —  să  ac¬ 
cepte  unirea.  Ordinul  cerea  ca  mănăstirile  de  lemn  să  fie  arse,  iar  cele  de  zid 
şi  piatră  să  fie  demolate  (monasteria  ubique  comburrantur  lignea,  lapidea  de - 


20  Ioana  Cristache-Panait,  Cu  privire  la  unele  monumente  din  Ţara  Făgăra¬ 
şului,  în  lumina  relaţiilor  cu  Ţara  Românească  („Buletinul  Monumentelor  isto¬ 
rice44,  1970,  nr.  2,  p.  30). 

Pe  un  Triod  tipărit  la  Rimnic  în  1731  se  găseşte  însemnarea  potrivit  căreia 
cartea  a  fost  dăruită  schitului  Dej  ani  de  episcopul  Inochentie  al  Rîmnicului  prin 
ieromonahul  Isaia  Ieşan,  care  va  fi  adus  probabil  şi  alte  cărţi  din  Ţara  Româ¬ 
nească  (Vaier  Literat,  Din  Ţara  Oltului,  Braşov,  1938,  p.  14;  vezi  şi  p.  19).  Pentru 
un  Apostol ,  tipărit  la  Bucureşti  la  1683  şi  un  Octoih,  Rîmnic,  1706,  dăruite  de 
stolnicul  C.  Cantacuzino  bisericii  din  Recea,  vezi  ibidem,  p.  32.  Vezi,  de  aseme¬ 
nea,  N.  Stoicescu,  Unitatea  românilor  în  evul  mediu,  Buc.,  1983,  p.  92. 

21  Ştefan  Meteş,  Viaţa  bisericească  a  românilor  din  Ţara  Oltului ,  p.  49 — 50: 
idem,  Mănăstirile  româneşti,  p.  CII — CIII  şi  79 — 81. 

22  Ioana  Cristache-Panait,  op.  cit. 

23  A.  Bunea,  op.  cit.,  p.  331 — 334. 

24  Zenovie  Pîclişanu,  Vechi  vizitaţii  canonice  în  Ardealul  veacului  al  XVIII- 
lea  („Rev.  teologică44,  1936,  nr.  2,  p.  92 — 99). 

25  Despre  modul  cum  a  fost  reprimată  mişcarea  vezi:  A.  Bunea,  Episcopii 
Petru  Paul  Aron  şi  Dionisiu  Novacovici  sau  istoria  românilor  transilvăneni  de 
la  1751  pînă  la  1764,  Blaj,  1902,  p.  203 — 240;  Virgil  Şotropa,  Contribuţie  la  istoria 
bisericească  („Arhiva  someşană44,  VI,  1937,  p.  453 — 478);  G.  Cotoşman,  Eremitul 
Visarion  Valahul.  Marea  mişcare  religioasă  ortodoxă  şi  naţională  românească 
produsă  de  predicile  lui  în  Banat  şi  Ardeal  („Mitropolia  Banatului44, 1957,  nr.  1 — 3, 
p.  99—124)  etc. 

structantur).  In  Făgăraş  ordinul  a  fost  executat  de  contele  Nicolae  Bethlen,  căpi¬ 
tan  suprem,  în  iunie  1761. 26 

Tovarăş  de  gînd  şi  de  faptă  barbarului  general  i-a  fost  Petru  Pavel  Aaron, 
vlădica  unit  de  la  Blaj,  după  cum  mărturiseşte  preotul  cronicar  din  Şcheii  Bra¬ 
şovului:  „Vlădica  Aaron,  avînd  mare  pizmă  asupra  mănăstirilor  care  au  fost  în 
Ţara  Oltului,  pe  supt  munte  fiind  37, 27  care  la  aceste  mănăstiri  mulţi  din  creş¬ 
tini  din  cei  care  nu  vrea  să  se  supuie  la  uniaţie  mergea  la  acele  mănăstiri  de  să 
spovedia  şi  să  cumineca  şi,  fiind  popa  Vasilie  protopop  la  Făgăraş,  s-au  sfătuit  cu 
vlădica  Aaron  de  au  mers  la  comandirul  ghinărar  Buccow,  spuindu-i  multe  min¬ 
ciuni  şi  zicînd  că  la  acele  mănăstiri  sînt  gazde  de  hoţi;  şi  aşa  poruncind  ghină- 
rariul  Buccow,  au  ars  aceale  mănăstiri  toate  şi  le-au  stricat,  numai  o  mănăstire 
de  la  Sîmbăta  de  Sus,  ce  iaste  satul  Brîncoveanului,  aceaia  au  rămas.  Oh,  ce  mare 
răutate  iaste  pizma  şi  zavistia!  Adevărat  că  şi-au  loat  plata  de  la  Dumnezeu  şi 
ghinărariul  şi  vlădica,  că  cu  grabnică  moarte  şi-au  dat  sfîrşitul.  Precum  Apostolul 
Pavel  zice:  cine  va  strica  biserica  lui  Dumnezeu  îl  va  strica  pe  dînsul**28 

Să  reţinem  deci  că  la  distrugerea  lăcaşurilor  de  credinţă  şi  cultură  care  erau 
mănăstirile  din  Ţara  Făgăraşului  au  contribuit  şi  reprezentanţii  bisericii  unite, 
care  l-au  îndemnat  pe  generalul  austriac  Buccow  la  această  faptă  condamnabilă.29 

După  cum  rezultă  din  cronica  citată,  ca  şi  din  alte  mărturii,  mănăstirea 
Sîmbăta  de  Sus  a  fost  cruţată  de  distrugere  la  1761,  foarte  probabil  la  inter - 
venţia  familiei  Brîncoveanu,  proprietara  satului  şi  ctitora  mănăstirii J30 

Rămasă  singura  mănăstire  ortodoxă  din  Ţara  Făgăraşului ,  prestigiul  cti¬ 
toriei  brîncoveneşti  a  crescut  şi  mai  mult .  După  cum  mărturisea  episcopul  unit 
Atanasie  Rednic,  după  vizita  sa  la  mănăstire,  la  24  ianuarie  1768,  „ întreaga  Ţara 
Oltului  ascultă  pe  călugării  din  mănăstirea  de  aici",31  o  nouă  recunoaştere  deosebit 
de  preţioasă  a  rolului  neoficial  de  centru  ierarhic  superior  îndeplinit  de  ctitoria 
brîncovenească  asupra  bisericilor  din  Ţara  Făgăraşului. 

Văzînd  că  mănăstirea  a  scăpat  de  distrugerea  la  care  au  fost  condamnate 
celelalte  lăcaşuri  similare  din  Ţara  Făgăraşului,  ctitorii  au  luat  măsuri  pentru 
înfrumuseţarea  ei.  Nu  ştim  ce  reparaţii  s-au  făcut,  singura  lucrare  cunoscută 
fiind  pictarea  sfîntului  lăcaş,  realizată  de  inimosul  egumen  Visarion  cu  ajutorul 
boierilor  Brîncoveni,  Nicolae  şi  Manolache,  la  1766.  Cunoaştem  şi  numele  zugravi¬ 
lor:  popa  Ionaşcu  şi  Pană  Mihai,  care  au  pictat  şi  biserica  din  Avrig.  Pictura 
era  deosebit  de  frumoasă,  împodobită  cu  mult  aur  şi  ea  impresiona  încă  la  sfîr¬ 
şitul  secolului  trecut,  deşi  biserica  era  ruinată. 


26  Ilarion  Puşcariu,  Documente  pentru  limbă  şi  istorie,  I,  Sibiu,  1889,  p.  233. 

Referindu-se  la  măsurile  luate  de  Buccow  împotriva  celor  care  refuzau  să 

accepte  unirea,  un  contemporan  nota  faptul  că  generalul  pusese  furci  în  mijlocul 
tîrgului  Făgăraş*  ameninţînd  cu  spînzurâtoarea  pe  cei  ce  nu  primeau  unirea;  pe 
mulţi  locuitori  lri-au  prins  şi  i-au  îngrozit  şi  i-au  bătut  fără  de  milă**  ( ibidem ,  II, 
p.  344). 

Despre  uciderea  preotului  David  din  Voila  de  către  saşii  din  Cincu  Mic  vezi 
Ioan  Bălan,  Un  martir  al  credinţei  noastre.  Preotul  David  din  Voila  („Rev.  teolo- 
gică“,  1936,  nr.  2,  p.  85 — 91). 

27  Vezi  Ştefan  Meteş,  op.  cit.,  p.  75 — 101  şi  A.  Bunea,  op.  cit.,  p.  331 — 338. 

28  Ştefan  Meteş,  Mănăstirile,  p.  LXXXV— LXXXVI. 

29  A.  Bunea  încearcă  să  scuze  acţiunea  barbară  de  distrugere  a  mănăstirilor 
ortodoxe,  susţinînd  că  „lăcaşurile  acestea  sfinte  deveniseră  acum  cuib  şi  adăpost 
pentru  tot  felul  de  cMugări  vagabonzi,  aderenţi  de  ai  sîrbilor,  care  făceau 
excursiuni  prin  ţinuturile  vecine  şi  turburau  poporul  în  contra  severelor  porunci 
ale  generalului**.  Hotărârea  fusese  luată  la  27  iunie  1761,  cînd  episcopul  Aron 
scria:  „Siquidem  juxta  jam  latam  sententiam  reducenda  sint  scandalosa  Monas- 
teriola“  (A.  Bunea,  op.  cit „  p.  226).  De  aceea  autorul  „plîngerii**  mănăstirii  Silva- 
şului  considera  că  româwdl  Aron  a  persecutat  mai  rău  pe  români  decît  ungurul 
Mihai  Apaffi,  deoarece:  „Mihai  Apafi  biserici  n-a  stricat,  /  Iară  Aron  cincizeci  şi 
patru  a  surpat**  („Rev.  teologică*',  1931,  nr.  4,  p.  131). 

30  Intervenţia  va  fi  avut  loc  la  29  mai  1761,  cînd  Constantin  Brîncoveanu 
intervenea  la  generalul  Buccow  şi  pentru  biserica  din  Făgăraş,  construită  şi  ea  de 
vodă  Brîncoveanu  (A.  Bunea,  op.  cit.,  p.  216). 

31  „Cultura  creştină**,  1936,  p.  97. 

Cu  prilejul  pictării,  s-a  alcătuit  şi  pomelnicul  ctitorilor  care  cuprinde  urmă¬ 
toarele  nume:  „Nicolae,  Mariia,  Manolachie,  Costandin  vod[ă],  Mariica  [doamna], 
Stanca,  Costandin,  Costandin,  Ana,  Ştefan  I,  Radu,  Şărban,  Mariia,  Visarion, 
erei  Isaiia,  Pracsiia,  Bogoslava,  Rafaila,  Iacov,  Ionaşcu,  Rafail,  Gheorghie,  Nasta- 
siia,  Mihai,  Ioan  v[oevod],  Theodor  v[oevod],  Hrisanftiia,  Bălaşa  V.,  Bogoslav, 
Ioil,  Ştefan  ...  Mariica,  Zoiţa,  Th  [eodor]  . . .,  erei  Ionaşcu,  Pană  Mihai.  Zugrăvit 
văleat  1766*'. 32 

Recunoaştem  în  aceste  nume  pe:  Nicolae  şi  Manolache  Brîncoveanu,  care 
—  datorită  reparaţiilor  făcute  —  sînt  trecuţi  înainte  de  ctitorul  principal,  Con¬ 
stantin  Brîncoveanu  şi  de  soţia  sa,  doamna  Marica,  pe  doi  voievozi:  Ioan  (Ma- 
vrocordat)  şi  Theodor,  egumenul  Visarion  etc. 

După  repararea  şi  zugrăvirea  bisericii,  mănăstirea  a  continuat  să  joace  rolul 
unui  important  centru  ortodox  în  sudul  Transilvaniei.  Dintr-o  scrisoare  din  5 
martie  1772,  adresată  de  episcopul  unit  Atanasie  Rednic  guvernului  transilvan, 
rezultă  că  boierii  Brîncoveni  trimiteau  multe  cărţi  bisericeşti  în  Transilvania  prin 
intermediul  călugărilor  ortodocşi  care  veneau  din  Ţara  Românească  la  mănăs¬ 
tirea  Sîmbăta,  de  unde  cărţile  erau  râspîndite  apoi  mai  departe  prin  ţară.33 
Mănăstirea  avea  deci  un  rol  important  în  difuzarea  cărţii  religioase  ortodoxe  în 
părţile  sudice  ale  Transilvaniei. 

După  mărturia  lui  Petru  Maior  —  care  l-a  cunoscut  —  episcopul  Rednic 
era  un  om  închis  care  nu  ştia  să-şi  apropie  oamenii;  în  plus,  a  încercat  să  răspîn- 
dească  uniaţia  cu  forţa,  ceea  ce  nu  a  reuşit:  „pe  neuniţi  cu  cătane  îi  silea  să- se 
adune  a  auzi  propovăduirea  lui**,34  metodă  ce  nu  avea  cum  să  convingă  pe  orto¬ 
docşi  să  treacă  la  unire. 

Să  reţinem  deci  că  ierarhii  uniţi  ai  Transilvaniei  priveau  cu  duşmănie  exis¬ 
tenţa  mănăstirii  din  Sîmbăta  de  Sus,  pe  care  o  considerau  un  centru  al  rezis¬ 
tenţei  ortodoxe  în  sudul  Transilvaniei .  Demolarea  mănăstirii  era  una  din  dorin¬ 
ţele  mereu  repetate  ale  episcopilor  uniţi,  care  au  reuşit  pînă  la  urmă  —  prin  inter¬ 
venţii  la  autorităţile  austriece  catolice  —  să-şi  realizeze  această  dorinţă,  greu  de 
înţeles  pentru  mentalitatea  unor  ierarhi  români,  înstrăinaţi  de  neamul  lor. 

Ceea  ce  a  uşurat  demolarea  mănăstirii  a  fost  faptul  că  aşa  cum  am  arătat 
în  partea  I  a  lucrării  —  între  1772  şi  1802  (adică  exact  în  perioada  în  care 
mănăstirea  era  ameninţată  cu  desfiinţarea)  moşia  Sîmbăta  de  Sus  ieşise  temporar 
din  stâpînirea  familiei  Brîncoveanu  din  pricina  neachitării  unei  datorii  care  a 
dus  la  amanetarea  moşiei  pe  seama  negustorului  Dumitru  Marcu. 

Cel  care  a  contribuit  cel  mai  mult  la  demolarea  mănăstirii  a  fost  episcopul 
Grigore  Maior ,  un  unit  fanatic,  care  a  făcut  numeroase  intervenţii  pentru  a-şi 
realiza  dorinţa.  El  condamna  cu  asprime  îndărătnicia  călugărilor  de  la  Sîmbăta, 
care  nu  numai  că  refuzau  să-şi  părăsească  credinţa  străbună,  dar  se  străduiau 
să  convingă  şi  pe  ceilalţi  locuitori  să  nu  o  facă.  La  26  aprilie  1779,  episcopul 
scria  generalului  Preiss  despre  modul  cum  mănăstirea  întreţinea  „virusul  schis¬ 
matic*4  (ex  eo  monasterio  trivialibus  viis  totidemque  faemillis  infami  totum  in 
Transilvaniam  promanat  schismatis  virus),  iar  la  26  iulie  acelaşi  an  scria  aceluiaşi 
că,  dacă  nu  dă  voie  să  se  restaureze  mănăstirea  de  la  Lisa,  atunci  trebuie  demo¬ 
lată  şi  mănăstirea  de  la  Sîmbăta  „quod  est  spelunca  et  receptaculum  vagabondorum 
impostorum  calugerorum  benedictarn  illam  terram  Fogaras  falsis  et  perversis  suis 
commentis  contaminatium,  clerum  populumque  corumpentium  suprema  autoritate 
regia  diruatur**.  După  opinia  vlădicăi,  nedemolarea  mănăstirii  ar  fi  scandalizat 
întreaga  ţară  a  Oltului  (se  înţelege,  pe  uniţii  din  regiune).35 


32  N.  Iorga,  Studii  şi  documente,  XIII,  p.  183 — 184.  Marele  istoric  crede  că 
textul  despre  zugrăvirea  bisericii  la  1766  este  adăugat  posterior. 

33  A.  Bunea,  op.  cit.,  p.  336. 

34  Cronicari  şi  istorici  români  din  Transilvania ,  ed.  I.  Lupaş,  I,  Craiova, 
[f.  a.],  p.  157.  Despre  folosirea  forţei  armate  pentru  ca  ,^să  ţină  oamenii  în  unire*4, 
vezi  şi  D.  Stăniloae,  Din  urmările  edictului  de  toleranţă  în  districtul  Făgăraşului , 
în  voi.  Omagiu  lui  Ioan  Lupaş,  Buc.,  1943,  p.  826 — 833. 

35  „Cultura  creştină**,  1919,  p.  165  şi  Ştefan  Meteş,  Mănăstirile,  p.  88 — 89. 

Insultînd  în  acest  mod  grosolan  cinul  călugăresc  ortodox  din  care  făcuse 
şi  el  parte,  episcopul  căuta  să  convingă  autorităţile  de  primejdia  pe  care  o  repre¬ 
zenta  acest  puternic  centru  ortodox  din  sudul  Transilvaniei. 

La  19  april  1782  episcopul  Grigore  Maior  raportează  comandamentului  gene¬ 
ral  din  Sibiu  că  nu  are  sub  jurisdicţia  sa  mănăstiri  cu  monahi  ce  trăiesc  o  viaţă 
contemplativă,  atrâgînd  însă  atenţia  din  nou  asupra  mănăstirii  ortodoxe  de  la 
Sîmbâta  de  Sus,  care  reprezintă  cel  mai  mare  pericol  pentru  unire  sau  —  cu 
cuvintele  vlâdicâi  —  „cel  mai  mare  luptător  împotriva  întregii  sfinte  uniri'1.  Cu 
acelaşi  prilej,  episcopul  Grigore  Maior  reamintea  comandamentului  ..cele  ce  vi 
le-am  scris  adesea,  cerînd  dărîmarea  din  temelie  a  acestui  lăcaş  din  pădure 
(illius  demolitionem  cum  fundamenta)*1  şi  îşi  exprima  speranţa  că  „Excelenţa 
Voastră  va  ajuta  la  împlinirea  acestei  cereri,  dacă  acum  o  sprijină  şi  dorinţa  prea 
înaltă“  (a  curţii  de  la  Viena). 

La  această  cerere  comandamentul  a  răspuns  că  problema  priveşte  guvernul 
regal  al  Transilvaniei,  pe  care  l-a  informat  „despre  mănăstirea  neunitâ  din 
Sîmbăta  de  Sus,  care . . .  constituie  un  pericol  pentru  unire*4.36 

Se  înţelege  că  stăpînirea  austriacă  nu  putea  rămlne  insensibilă  la  stăruin¬ 
ţele  episcopului  unit  al  Transilvaniei  care  cerea  demolarea  mănăstirii,  chiar  dacă 
această  mănăstire  fusese  clădită  de  un  fost  principe  al  Imperiului  habsburgic. 

Nu  este  desigur  intimplător  faptul  că,  printr-o  ,<prea  înaltă  resoluţiune" 
din  12  decembrie  1782  (adică  din  acelaşi  an  în  care  episcopul  Grigore  Maior  cerea 
„dărîmarea  din  temelie*'  a  mănăstirii  Simbâta  de  Sus)  s-a  dispus  „desfiinţarea 
în  cuprinsul  întregii  monarhii  a  tuturor  acelor  ordine  de  călugări  şi  călugăriţe 
care  duc  numai  viaţă  contemplativă,  fără  a  contribui  cu  ceva  plauzibil  la  binele 
aproapelui  şi  a  societăţii  civile.  In  marele  principat  al  Transilvaniei  —  unde 
nu  erau  alte  ordine  de  acest  fel  —  rezoluţia  a  lovit  numai  călugării  şi  mănăs¬ 
tirile  uniţilor  şi  ortodocşilor,  mai  ales  pe  ale  acestora  din  urmă.  Prin  acea  resolu¬ 
ţiune  au  fost  desfiinţate  toate  coloniile  monahale  şi  mănăstirile,  primele  fără 
excepţie,  ultimele  cu  excepţia  celor  care  s-au  găsit  apte  spre  a  fi  utilizate  pen¬ 
tru  alte  trebuinţe  mai  raţionale  (pentru  stâpînire,  se  înţelege!).  S-a  luat,  tot¬ 
odată,  măsura  ca  nici  în  viitor  să  nu  fie  primite  şi  tolerate  în  ţară  colonizări 
monahale,  schituri  şi  mănăstiri  de  acest  fel,  ba  nici  chiar  călugări  şi  ieromonahi 
singulari**.37  Hotârîrea  fiind  generală,  mănăstirea  era  sortită  şi  ea  dispariţiei,  iar 
zilele  ei  numărate. 

Cu  toate  intervenţiile  făcute  de  boierii  Nicolue  şi  Emanuil  Brincoveanu  către 
guvernul  Transilvaniei mănăstirea  nu  a  putut  fi  salvată.  Demolarea  ei  a  avut 
loc  în  nov.  1785 .  după  cum  arată  ordinul  gubernial  din  11  august  1785  despre: 
„ abolitionem  et  totalem  demolitionem  Monasterii  Templique  Monasterialis  Szom- 
batfalvensis  ac  Incolarum  ad  proximum  Pagum  illocationem  emanatam  revocări 
D.  Vris  in  memoriam  eo  cum  serio  mandato,  ut  nisi  jam  factum  esset,  quod 
tamen  non  speratur,  effectum  praedictae  ordinationis  indilate  procurent,  Guber- 
niumque  Regium  de  effectu  intra  15  dies  inoinisse  informent  E  Re-o  M[agnus] 
P [rinei] patus  Tran  [silva] niae  Gubernio.  Cibinii  d.  3  Novembris  1785“ ,39 

Dintre  toate  clădirile  mănăstirii,  biserica  —  avînd  ziduri  solide  —  nu  a 
putut  fi  demolată,  ci  doar  avariată,  râminînd  în  ruină  vreme  de  aproape  un 
secol  şi  jumătate,  cînd  pe  zidurile  ei  ruinate  au  început  să  crească  arbori.  „In 
felul  acesta  s-a  distrus  un  modest  centru  de  cultură  românească  şi  credinţă 


36  D.  Stăniloae,  In  legătură  cu  a  doua  pustiire  a  mănăstirii  Brincoveanu 
(„Telegraful  Român*4,  supliment  la  nr.  9,  din  24  februarie  1935,  p.  2 — 3).  Autorul 
susţine  —  fără  temei  —  că  mănăstirea  ar  fi  fost  dărîmată  prima  oară  în  1761  din 
ordinul  generalului  Buccow. 

37  „Revista  teologică".  1931,  p.  132 — 133.  Vezi  şi  Ştefan  Meteş,  op.  cit.,  p. 
91—92. 

38  N.  Iorga.  Sate  şi  preoţi  din  Ardeal,  p.  269,  n.  4.  (N.  Iorga  citează  ştirea 
ca  fiind  comunicată  de  G.  Alecsics,  dar  nu  dă  textul  protestului  celor  doi  boieri 
munteni). 

39  A.  Bunea,  Episcopii  Petru  Paul  Aron  şi  Diunisie  Novacovici,  p.  337. 

ortodoxă,  iar  locuitorii  din  jurul  mănăstirii  au  fost  strămutaţi  in  sat  şi  călugării 
au  trecut  desigur  munţii  în  Ţara  Românească,  unde  credinţa  strămoşilor  nu  era 
persecutată  şi  socotită  de  păcat  şi  crimă  pentru  mântuire'4.40 

Nu  cunoaştem  reacţia  călugărilor  alungaţi  din  mănăstirea  demolată;  Transil¬ 
vania  trecea  în  acea  vreme  prin  momente  grele,  după  uciderea  sălbatică  a  lui 
Horea  şi  Cloşca,  conducătorii  răscoalei  din  1784. 

După  demolarea  clădirilor  mănăstirii,  nu  au  lipsit  încercările  de  refacere 
a  sfîntului  lăcaş.  In  octombrie  1817  călugăriţa  ortodoxă  Maria  Borşoş  din  Făgă¬ 
raş  a  cerut  voie  împăratului  de  la  Viena  să  reclădească  cu  mijloacele  sale  mănăs¬ 
tirea  şi  biserica,  urmind  ca  după  aceea  să  locuiască  în  mănăstire  împreună  cu 
alte  10  călugăriţe.  Ţinînd  seama  de  „înalta  resoluţiune"  din  1782  —  amintită  mai 
sus  —  cancelaria  aulică  transilvană  a  respins  cererea  de  refacere  a  mănăstirii. 
La  15  noiembrie  1817  împăratul  de  la  Viena  a  fost  de  acord  cu  propunerea 
cancelariei,41  astfel  incit  mănăstirea  a  rămas  mai  departe  în  trista  situaţie  în 
care  se  afla  de  la  1785. 

# 

Fosta  mănăstire  a  fost  vizitată  pe  la  mijlocul  secolului  trecut  de  mitropolitul 
Andrei  Şaguna,  care  constata  că  mănăstirea  era  pustiită  „ca  de  vreo  85,  90  de 
ani".  Iată  descrierea  rămasă  de  la  marele  ierarh:  „Această  biserică  este  zidită 
în  două  poale  de  munţi  despre  răsărit  şi  despre  apus,  despre  miazănoapte  este 
o  pădure  foarte  frumoasă  pe  loc  şes,  cu  nişte  arbori  înalţi,  şi  despre  miazăzi 
curge  un  pîrîu  cu  apa  curată  ca  a  Siloaşului.  Biserica  stă  într-o  grădină  mare, 
unde  sînt  astăzi  multe  feliuri  de  pomi  altoiţi. 

Această  biserică  are  patru  încăperi:  1.  Pridvorul.  2.  Tinda.  3.  Biserica,  carea 
e  făcută  rotogol,  împrejur  boltită  într-una  cu  turnul  ce  este  zidit  din  mijlocul 
bolţii  în  sus;  boltitura  e  un  zid  tare,  prin  care  nu  poate  intra  ploaia  înlăuntrul 
bisericei  şi  este  zugrăvită  de  jos  pînă  sus  în  vîrful  turnului,  unde  sînt  opt  fereşti 
şi  se  pare  că  patru  policandre  de  acolo  ar  fi  fost  slobozite,  de  unde  spre  mirare 
stau  astăzi  două  sfori  atîmate.  Icoanele  sfinţilor  sînt  zugrăvite  frumos,  cununile 
sfinţilor  sînt  tot  de  aur  curat  poleite,  care  luminează  biserica.  Ce  par  unele 
ca  cum  ar  fi  zugrăvite  de  acum.  4.  Oltariul  este  încă  zugrăvit  frumos,  dar  jale! 
că  boltitura  oltariului,  a  tindei  şi  a  pridvorului  sînt  surpate.  Pe  bolta  bisericei, 
împrejurul  turnului,  sint  înrădăcinaţi  trei  brăzişori  ca  de  3  stînjeni  şi  mai  mulţi 
mesteceni,  dintre  care  unul  este  înalt  ca  de  5  stînjeni. 

Biserica  aceasta  s-au  zidit  cu  cheltuiala  prinţului  Constantin  Brancovan, 
fostul  voevod  al  Ungrovlahiei,  şi  a  soţiei  sale,  igumenului  mănăstirii,  Visarion,  şi 
a  dumnealui  titor  Manolache  [şi]  Rafail,  precum  stă  scris  înaintea  sfintei 
proscomidii.  împrejurul  acestei  mănăstiri  au  fost  multe  chilii".  într-o  notă,  mitro¬ 
politul  Şaguna  menţiona  că  informaţiile  i-au  fost  furnizate  de  parohul  Ioan  Mardan.*2 

înainte  de  1889,  mănăstirea  a  fost  vizitată  de  fostul  vicar  mitropolitan 
Ilarion  Puşcariu,  un  pasionat  cercetător  al  trecutului  Ţării  Făgăraşului,  care 
găsea  aşezămîntul  ascuns  de  cîmpul  din  lunca  Oltului  şi  de  pădure.  „Biserica 
mănăstirii,  precum  se  prezintă,  este  conservată  mai  întreagă  şi  numai  la  intrare 
şi  la  altariu  este  boltitura  de  sus  spartă,  iară  partea  de  mijloc,  din  care  se  ridică 
în  formă  de  cupolă  turnul  bisericii,  este  mai  bine  conservată".  „Pridvorul  şi 
tinda  sînt  de  tot  mici.  Partea  din  mijloc  şi  cupola  poartă  semne  învederate 
despre  un  stil  îngrijit  arhitectonic.  In  altar  se  vede  bine  locul  de  proscomidie 
unde  sînt  numele  ctitorilor  de  pomenit.  Inlăuntru  şi  în  afară,  (biserica)  este 
zugrăvită  frumos  de  sus  pînă  jos.  In  altar  sînt  arhanghelii  zugrăviţi  în  mărime 
naturală  în  culori  vii,  desen  regulat  şi  cu  aureole  în  aur  strălucitor  atît  de  gros 
încît  se  poate  rade  de  pe  părete. 


40  Ştefan  Meteş,  Mănăstirile,  p.  90.  Nu  trebuie  să  uităm  că  un  ieromonah 
originar  din  Făgăraş,  Nicodim,  se  refugiase  în  Ţara  Românească,  unde  a  ajuns 
egumen  al  mănăstirii  Berislăveşti  —  Argeş,  care  putea  adăposti  şi  călugări  de  la 
Sîmbăta.  Vezi  I.  Ionaşcu,  Ieromonahul  transilvan  Nicodim  în  Ţara  Românească , 
în  voi.  Omagiu  prof.  I.  Lupaş,  Buc.,  1943. 

41  „Revista  teologică",  1931,  p.  132 — 133. 

42  Andrei  baron  de  Şaguna,  Istoria  bisericei  ortodocse  răsăritene  universale , 
de  la  întemeierea  ei  pînă  în  zilele  noastre,  II,  Sibiu,  1860,  p.  118 — 119. 

Biserica  intreagâ  nu  este  un  edificiu  mare,  dar  proporţionat  şi  de  mult 
gust.  Lungimea  bisericii  este  de  18  metri,  înălţimea  cupolei  din  fundament  şi 
pînă  sus  asemenea;  lăţimea  e  de  6  metri**.  Ilarion  Puşcariu  descrie  mai  departe 
un  canal  adînc  de  circa  30  cm.  şi  lat  de  circa  20  cm.,  „ziduit  în  jur  împrejur 
pe  dinlăuntrul  zidului",  care  va  fi  folosit,  probabil,  „pentru  a  ascunde  odoarele 
bisericeşti  în  timpul  prădărilor". 

„Exteriorul  bisericii,  acoperit  la  anumite  locuri  cu  iarbă  şi  arbori  mici, 
face  o  impresiune  tristă.  în  jurul  bisericii  se  cunosc  încă  şi  astăzi  gropile  unde 
au  fost  aşezate  chiliile  călugărilor  şi  unele  morminte**.43 

Situaţia  mănăstirii  rămînea  deci  la  fel  de  tristă;  ceea  ce  impresiona  încă 
era  bogăţia  ornamentaţiei  cu  care  o  înzestraseră  ctitorii,  îndeosebi  aurul  pus  în 
cununile  sfinţilor,  care  era  atit  de  gros  încît  putea  fi  ras  de  pe  perete. 

Spre  sfîrşitul  secolului  trecut,  clădirea  ruinată  a  bisericii  a  fost  descrisă 
din  nou  de  protonotarul  Ioan  Turcu,  care  spunea:  „sus,  la  munte,  în  o  prea  fru¬ 
moasă  poeanâ  din  pădurea  domeniului,  în  locul  numit  «La  mănăstire»,  se  află 
ruinele  unei  vechi  biserici  române,  astfel  însă  că  pâreţii  bisericei  de  odinioară  şi 
chipurile  sinte  în  fresco  de  pe  acei  păreţi  şi  azi  sînt  încă  în  mare  parte  foarte 
bine  conservate.  Coperişul  este  cu  totul  dârîmat  şi  sus,  pe  ruinele  zidurilor,  sînt 
crescuţi  arbori  şi  tufari  mari.  Pe  păreţii  interni  ai  zidurilor,  clădiţi  foarte  solid 
şi  în  parte  încă  bine  conservaţi,  sînt  scrise  cu  litere  cirile  ( =  chirilice),  în  limba 
română,  multe  citate  din  sînta  scriptură.  îndată  după  prima  intrare,  se  vede 
scris  de-asupra  uşei  ce  urmează  numărul  anului  1767,  ce  se  vede  a  fi  anul  în 
care  s-a  finit  zugrăvirea  acestei  bisericuţe,  deoarece  şi  în  altar,  în  partea  dinainte 
a  pâretelui  dela  proscomidie,  se  vede  scrisă  cu  cirile  următoarea  inscripţiă:  «Erei 
Ionaşcu,  Pană  Mihaiu,  —  zugrav»;  mai  departe  este  şters  numele  . . .,  apoi  urmează 
«văleatul  1766». 

Citind  pomelnicul  ctitorilor  de  la  proscomidie,  I.  Turcu  arăta  mai  departe 
numele  ctitorilor  (aceiaşi  ca  în  textul  lui  Şaguna)  şi  afirma  că  biserica  se  va  fi 
construit  pe  la  1697,  de  cînd  datează  şi  biserica  lui  Brîncoveanu  din  Făgăraş. 

In  jurul  bisericii  se  afla  la  data  cînd  a  fost  vizitată  de  I.  Turcu  o  poiană 
frumoasă,  precum  şi  o  casă  de  locuit  pentru  servitorii  domeniului.  „împrejurul 
bisericuţei  se  văd  şi  cîteva  morminte  ale  călugărilor  de  odinioară". 

Pe  pereţii  bisericii  ruinate,  numeroşi  vizitatori  îşi  zgîriaseră  numele  (după  un 
obicei  sălbatic);  ţinînd  seama  că  cel  mai  vechi  an  însemnat  pe  perete  era  1812, 
I.  Turcu  considera  că  biserica  a  fost  părăsită  înainte  de  acest  an,  „fiind,  cum  se 
zice,  atacată  şi  dărîmatâ  de  oameni  răi**.44 

Pe  la  începutul  secolului  nostru,  ruinele  bisericii  au  fost  vizitate  de  marele 
istoric  N.  Iorga,  care  nota:  „un  turn  fără  vîrf  se  fărîmâ  deasupra  unei  clădiri 
cu  pridvor  şi  tindă,  încinsă  de  linii  zimţuite.  Copaci  subţirateci  cresc  pe  zidul  măci¬ 
nat  şi-i  acopăr  cu  pietate  goliciunea  părăsită".  Casele  din  jurul  bisericii  erau 
„cu  totul  sfărimate".45 


După  realizarea  visului  secular  al  neamului  nostru,  unirea  Transilvaniei  cu 
ţara  prin  voinţa  unanimă  a  poporului  român ,  situaţia  mănăstirii  avea  să  se 
schimbe,  după  lungi  ani  de  aşteptare.  Prin  reforma  agrară  realizată  în  1922, 
Ministerul  Agriculturii  şi  Domeniilor  a  predat  Mitropoliei  din  Sibiu  domeniul 
brîncovenesc  din  Sîmbâta  împreună  cu  ruinele  clădirilor  şi  cu  toată  incinta 
fostei  mănăstiri  (o  suprafaţă  totală  de  114  iugăre). 

Cinstea  de  a  deveni  al  doilea  ctitor  al  mănăstirii  lui  vodă  Brîncoveanu 
a  revenit  tînămilui  mitropolit  al  Transilvaniei,  Dr.  Nicolae  Bălan ,  care  şi-a  pus 


43  Ilarion  Puşcariu,  Documente  pentru  istorie  şi  limbă ,  I,  p.  394 — 395.  Una 
din  cele  mai  bune  imagini  ale  bisericii  în  ruină  reprodusă  la  p.  384 — 385. 

44  I.  Turcu,  Excursiuni  pe  munţii  Ţârei  Bîrsei  şi  ai  Făgăraşului  din  punctul 
„La  Om“  de  pe  „ Buceciu '*  pînă  dincolo  de  „ Negoiul *\  Descrieri  întregite  cu  schiţe 
istorice  despre  castelele  din  Ţara  Făgăraşului,  Braşov,  1896,  p.  123 — 124. 

45  N.  Iorga,  Neamul  românesc  în  Ardeal  şi  Ţara  Ungurească,  I,  p.  107;  text 
reprodus  şi  in  voi.  Pagini  alese,  Buc.,  1965,  p.  176 — 177. 

în  programul  său  de  activitate  reorganizarea  monahismului  în  provincia  atît  de 
vitregită  de  istorie;46  ridicarea  din  ruine  a  mănăstirii  brîncoveneşti  a  devenit 
astfel  un  punct  de  seamă  din  programul  vlădicăi  de  la  Sibiu.  In  1925  —  cu 
prilejul  sfinţirii  căminului  din  Sîmbăta  de  Sus  —  ministrul  cultelor  din  acea 
vreme,  istoricul  Alexandru  Lapedatu,  s-a  angajat  să  sprijine  restaurarea  lăcaşului.47 

Lucrările  de  refacere  a  bisericii  au  început  în  vara  anului  1926,  cînd  s-au 
dezgropat  din  ruine  zidurile  vechii  biserici,  s-au  refăcut  părţile  ce  lipseau  şi 
s-a  ridicat  acoperişul. 

In  pastorala  trimisă  de  sărbătoarea  Naşterii  Domnului  1926,  mitropolitul 
Nicolae  Bălan  —  care  s-a  înscris  in  fruntea  donatorilor  cu  suma  de  100.000  lei  — 
a  făcut  un  călduros  apel  la  toţi  credincioşii  pentru  a  contribui  la  refacerea  mă¬ 
năstirii.  In  aceeaşi  pastorală,  ierarhul  arăta:  „în  vara  trecută,  cu  cheltuială  de 
cîteva  sute  de  mii,  am  desgropat  vechea  biserică  din  ruină  şi  am  purces  la  clă¬ 
direa  din  nou  a  părţilor  dârîmate  şi,  încă  înainte  de  a  da  ploile  şi  zăpada,  am 
aşezat-o  sub  acoperiş.  In  primăvara  viitoare  urmează  să  facem  celelalte  lucrări 
pentru  a  o  isprăvi  şi  a  clădi  din  nou  în  jurul  ei  chiliile  pentru  călugări  şi  pentru 
aşezămintele  pe  care  voim  să  le  adăpostim  în  cuprinsul  sfintei  mănăstiri**.48  După 
apelul  făcut  de  vlădica  Ardealului,  în  mai  puţin  de  o  lună  s-au  adunat  peste ) 
600.000  lei;49  la  sfîrşitul  anului  1927  daniile  au  depăşit  3  milioane  de  lei. 

Lucrările  de  restaurare  s-au  realizat  sub  supravegherea  Comisiei  Monu¬ 
mentelor  istorice,  reprezentată  de  arhitecţii  Gheorghe  Cristinel,  Petre  Dumi- 
trescu  şi  Friedrich  Buertnes,  care  au  căutat  să  redea  cît  mai  fidel  forma  iniţială 
a  monumentului  brîncovenesc. 

Pentru  executarea  lucrărilor  în  piatră  a  ancadramentelor  de  la  uşi  şi  feres¬ 
tre  şi  stîlpii  nartexului  a  fost  angajat  sculptorul  în  piatră  I.  Chidu  din  Sibiu, 
iar  pentru  piesele  de  lemn  sculptat  (uşa  de  intrare,  stranele  etc.)  sculptorul 
Lorentz. 

Sfinţirea  bisericii  şi  ia  noilor  clădiri  a  avut  loc  la  15  august  1946,  cînd  -se 
sărbătorea  hramul  mănăstirii.  In  cuvîntarea  ţinută  cu  acest  prilej,  după  ce  a 
făcut  un  scurt  istoric  al  mănăstirii,  mitropolitul  Nicolae  explica  de  ce  întîrziase 
sfinţirea:  vroia  să  clădească  o  casă  mare  pentru  călugări,  tiparniţă  şi  casă  de 
adăpost  pentru  preoţii  bătrîni.  întrucît  împrejurările  nu  au  permis  realizarea 
acestui  plan  mai  vast,  mitropolitul  Nicolae  a  săvîrşit  sfinţirea,  mulţumindu-se 
cu  ce  se  realizase  pînă  atunci.50 

Mănăstirea  a  redevenit  astfel  un  important  aşezămînt  monahal  prin  eforturile 
mitropolitului  de  luminoasă  aducere  aminte  Nicolae  Bălan,  care-şi  doarme  somnul 
de  veci  în  ctitoria  sa. 

După  refacerea  sa,  biserica  —  singura  clădire  din  epoca  brîncovenească  ce 
ni  s-a  păstrat  cu  adaosurile  făcute  în  timpul  restaurării  —  a  atras  atenţia  specia¬ 
liştilor  care  au  cercetat-o  cu  interes. 

Biserica  a  fost  descrisă  sumar  de  arhitectul  N.  Ghika-Budeşti:  „Planul  este 
clasic:  naosul,  cu  absidele  dezvoltate,  cu  altarul  mai  larg  decît  arcurile  de  la 


46  Vezi  Sabin  Sibianu,  Reînvierea  monahismuhd  ortodox  ardelean ,  în  voi. 
Omagiu  î.  P.  S.  Sale  Dr.  Nicolae  Bălan,  Mitropolitul  Ardealului,  Sibiu,  1940,  p. 
205—213. 

47  „Telegraful  Român*',  9  iulie  1925,  p.  2. 

In  cuvîntarea  ţinută  la  2  iulie  1925,  cu  acelaşi  prilej,  Alex.  Constantinescu, 
ministrul  Agriculturii  şi  Domeniilor,  declara:  „Ruinele  acestei  mănăstiri,  produs 
al  timpurilor  vitrege  şi  al  vijeliilor  care  au  străbătut  sufletul  şi  credinţa  neamu¬ 
lui,  dat  le-a  fost  să  reînvie  odată  cu  neamul,  căci  chiar  astăzi  am  aşezat  din  nou, 
pe  deasupra  lor,  datorită  simţămintelor  de  pietate  şi  creştinătate  ale  marelui 
mitropolit  ortodox  al  Transilvaniei,  Nicolae,  temelia  eternă  a  aşezămîntului  ce 
reînvie"  („Viitorul",  4  iulie  1925,  p.  2;  cf.  G.  T.  Niculescu-Varone,  Castelul  Brîn - 
coveanu,  p.  20). 

48  V.  N.,  Refacerea  mănăstirii  Brîncoveanu  de  la  Sîmbăta  de  Sus  („R ev. 
teologică",  1926,  nr.  12,  p.  331—335). 

49  Principele  Basarab  Brîncoveanu  şi  reclădirea  Sf .  Mănăstiri  de  la  Sîmbăta 
de  Sus  ( ibidem ,  1927,  nr.  1 — 2,  p.  43 — 44). 

50  „Telegraful  Român",  25  august  1946. 

naos,  cu  două  nişe  spaţioase  pentru  proscomidie  şi  diaconicon;  spre  apus,  naosul 
mai  are  şi  o  travee  secundară,  care  aminteşte  dispoziţia  vechiului  plan  sîrbesc; 
pronaosul  este  mic,  pătrat,  despărţit  de  naos  printr-un  părete  gros,  cu  o  singură 
uşă  de  comunicaţie;  bolta  este  o  calotă  între  arcuri,  proptite  în  console. 

Pridvorul  e  pe  stîlpi  de  secţiune  octogonală;  el  pare  a  fi  fost  adăugit  în  urmă. 
In  interior  s-au  păstrat  urmele,  foarte  deteriorate,  ale  zugrăvelilor  de  la  origină, 
îfn  altar  se  găseşte  o  piatră  de  mormlnt  în  stil  gotic,  cu  o  inscripţie  latină4*.51 

O  altă  descriere  a  publicat  în  1970  arhitecta  Eugenia  Greceanu,  după 
opinia  căreia:  „ monumentul  constituie  o  preţioasă  mărturie  a  legăturilor  dintre 
ţările  româneşti.  Biserica  este  un  exemplu  tipic  al  arhitecturii  din  Ţara  Româ¬ 
nească,  avînd  structura  planului  trilobat  cu  turlă  pe  naos  şi  un  decor  al  faţadelor 
caracteristic  edificiilor  de  cult  din  veacul  al  XVI  Mea. 

Naosul  este  trilobat,  cu  abside  semicirculare  în  interior  şi  poligonale,  cu 
cinci  laturi,  în  exterior,  boltite  cu  jumătăţi  de  calotă  sferică.  Absida  altarului 
este  alungită  printr-o  travee  dreptunghiulară,  marcată  în  exterior  printr-o  retra¬ 
gere  şi  acoperită  cu  o  boltă  semicilindrică. 

Turla  naosului,  circulară  în  interior  şi  poligonală  în  exterior,  se  sprijină 
prin  intermediul  pandantivelor  pe  patru  arce,  care  îşi  au  pornirile  pe  pile  drept¬ 
unghiulare  de  colţ.  In  pilele  dinspre  apus,  sînt  amenajate  nişele  înalte  care 
amintesc  structura  Coziei. 

Pronaosul  este  acoperit  cu  o  calotă  pe  pandantivi,  care  se  descarcă  pe  zidurile 
transversale  şi  pe  două  arce  dublouri,  late,  ce  pornesc  în  consolă44. 

Aceeaşi  specialistă  a  formulat  şi  cîteva  observaţii  cu  privire  1a  modul  cum 
s-a  realizat  restaurarea,  îndeosebi  la  pridvor  şi  la  faţadele  bisericii,  care  erau 
cele  mai  avariate.  „Nu  există  date  cu  privire  la  forma  originară  a  pridvorului, 
în  prima  fază  a  restaurării  din  veacul  nostru,  el  a  fost  refăcut  cu  arcade  înalte, 
sprijinite  pe  pile  octogonale  de  zidărie.  Această  reconstituire,  acceptabilă  prin 
înrudirea  cu  biserica  Sf.  Nicolae  din  Făgăraş  şi  bazată  în  oarecare  măsură  pe 
elementele  de  faţadă  conservate  la  corpul  bisericii,  a  fost  denaturată  ulterior  prin 
înlocuirea  pilelor  cu  coloane  bogat  sculptate  şi  a  parapetului  de  zidărie  prin 
panouri  traforate,  inspirate  din  arhitectura  palatului  de  la  Mogoşoaia. 

Inovaţii  lipsite  de  discernâmînt  s-au  introdus  în  cadrul  restaurării  şi  la 
registrul  inferior  al  faţadelor  întregii  biserici,  unde  nu  s-a  respectat  ritmul  alter¬ 
nat  al  lizenelor,  stabilindu-se  o  corespondenţă  artificială  cu  picioarele  arcaturilor 
din  registrul  superior;  s-a  mai  introdus,  de  asemenea,  un  ciubuc  în  axul  lizenelor44. 

Arhitecta  Eugenia  Greceanu  este  puţin  cam  aspră  în  judecăţile  sale,  uitînd 
desigur  starea  de  ruină  a  monumentului,  cînd  spune:  „Aspectul  general  al  exte¬ 
riorului,  cu  ancadramentele  de  piatră  refăcute,  cu  falsa  decoraţie  sculptată  a 
pridvorului,  cu  modenatura  modificată  şi  deformată  printr-o  rigidizare  excesivă 
a  profilelor  şi  cu  cornişele  ascunse  în  streaşini  înfundate,  dezamăgeşte  —  în 
contrast  cu  autenticitatea  interiorului  —  prin  impresia  de  construcţie  nouă  în  forme 
vechi  pe  care  o  creează4'.  Cu  toate  aceste  deficienţe  ale  restaurării,  monumentul 
are  proporţii  admirabile  şi  prezintă  un  interes  capital  pentru  arhitectura  biserici¬ 
lor  ortodoxe  din  Transilvania.52 

Autoarea  a  studiat  cu  atenţie  influenţa  arhitecturii  religioase  din  Ţara 
Românească  în  Ţara  Făgăraşului,  ca  şi  influenţa  bisericilor  ctitorite  de  C.  Brîn- 
coveanu  la  Făgăraş  şi  Sîmbăta  de  Sus  asupra  celorlalte  ctitorii  ortodoxe  din  zonă. 
După  cum  s-a  arătat,  „dintre  cele  25  de  biserici  construite  în  intervalul  1700 — 1825 
(în  Fâgaraş),  numai  două  —  Sf.  Nicolae  din  Calbor  (1802)  şi  Adormirea  Maicii 
Domnului  din  Arpaşu  de  Jos  (1794)  —  nu  prezintă  influenţe  ale  arhitecturii 
bisericii  din  Făgăraş44. 

In  schimb,  influenţa  bisericii  din  Sîmbăta  de  Sus  a  fost  ceva  mai  slabă; 
tipul  de  plan  al  bisericii  a  devenit  modelul  a  numeroase  imitaţii  ale  structurii 
trilobate  care  au  apărut  in  Ţara  Birsei,  pe  Valea  Tîrnavei  Mari  şi  în  zona  Sibiului  spre 


51  N.  Ghika-Budeşti,  Evoluţia  arhitecturii  in  Muntenia  şi  Oltenia,  partea  a 
patra,  Buc.,  1936,  p.  75. 

52  Eugenia  Greceanu,  Ţara  Făgăraşului,  zonă  de  radiaţie  a  arhitecturii  de 
la  sud  de  Carpaţi  („Buletinul  Monumentelor  istorice44,  1970,  nr.  2,  p.  38). 

53  Ibidem,  p.  39 — 44. 

sfîrşitul  secolului  al  XVIII-lea  şi  în  primele  decenii  ale  secolului  trecut.  „Deco¬ 
rul  exterior  al  paramentului  de  la  Sîmbâta  poate  fi  de  asemenea  considerat  ca 
o  sursă  de  inspiraţie  pentru  numeroase  monumente  din  zona  de  sud  a  Transil¬ 
vaniei,  însă  —  fenomen  demn  de  remarcat  —  în  afara  limitelor  Ţării  Făgăraşu- 
lui“.53  Radiaţia  aceasta  tîrzie  a  formelor  bisericii  din  Sîmbăta  se  explică  prin 
prestigiul  acestui  monument,  devenit  —  îndeosebi  după  distrugerea  sa  sălbatică 
din  1785  —  simbolul  rezistenţei  împotriva  încercărilor  de  deznaţionalizare  a  romă - 
nilor  din  această  regiune. 

* 


Planul  treflat  al  bisericii  avînd  în  interior  formă  de  cruce,  cu  împărţirea  în 
altar,  naos,  pronaos  şi  pridvor,  este  întîlnit  la  mai  toate  bisericile  construite  în 
epoca  lui  Brîncoveanu  şi  după  aceea.54 

Ca  mărime,  biserica  are  o  formă  armonioasă:  lăţimea  în  dreptul  absidelor 
laterale  e  de  6  m,  lungimea  totală  de  19  m,  iar  înălţimea  pînă  la  vîrful  turlei 
tot  de  19  m. 

Deosebit  de  interesantă  este  bolta  acestei  biserici,  la  care  turla  navei  este 
aşezată  pe  un  sistem  de  arcuri  treptate,  suprapuse,  care  aparţin  de  asemenea 
sistemului  brîncovenesc,  deşi  unii  cercetători  o  consideră  a  fi  o  adaptare  a  meto¬ 
delor  de  construcţie  derivată  din  arhitectura  bisericilor  de  lemn,  întîlnită  la 
construcţia  bisericilor  de  lemn  din  Maramureş  şi  de  la  poalele  Carpaţilor. 

Decoraţia  în  piatră  a  ancadramentelor  de  la  uşi  şi  ferestre,  cît  şi  de  la  uşa 
de  intrare,  dar  mai  ales  a  pilaştrilor  sculptaţi  cu  capitelurile  şi  panourile  de 
piatră  traforată  din  pridvorul  bisericii  dă  o  deosebită  frumuseţe  acestui  monu¬ 
ment.  Brîul  de  cărămidă  aşezată  în  zimţi,  care  desparte  în  două  registre  fondul 
alb  al  peretelui  exterior  al  bisericii,  acoperişul  de  şindrilă  şi  mărimea  ei  perfect 
proporţionată  ne  înfăţişează  un  monument  vrednic  de  epoca  lui  Brîncoveanu 
Constantin,  „domn  român  şi  domn  creştin4*,  cum  spune  balada. 

Absida  altarului,  boltită  în  semicalotă,  are  săpate  în  zidul  masiv  cîteva 
nişe  pentru  trebuinţele  cultului.  Pictura  în  frescă  e  dispusă  în  patru  registre: 
Maica  Domnului,  PLatitera,  împărtăşirea  apostolilor,  părinţii  bisericeşti,  busturi 
în  mărime  naturală,  ierarhi  ai  Bisericii. 

Tîmpla  bisericii,  din  zid  masiv,  care  permite  intrarea  în  altar  prin  trei  uşi, 
este  de  asemenea  pictată  în  întregime  în  frescă  cu  icoane  corespunzătoare  cano¬ 
nului  bisericesc. 

în  naos  pictura  e  aranjată  în  cinci  registre:  sfinţii  mucenici  şi  martiri,  scene 
din  Noul  Testament,  prooroci,  iar  în  semicalotele  de  la  boltirea  absidelor  laterale 
se  află  cîte  o  scenă,  şi  anume:  învierea  Domnului  şi  Schimbarea  la  Faţă.  Turla 
bisericii,  octogonală  în  exterior  şi  cilindrică  în  interior,  are  pe  cupolă  Pantocra¬ 
torul,  iar  pe  laturi  puterile  cereşti,  terminîndu-se  la  bază  cu  Liturghia  cerească. 
Naosul  este  singura  încăpere  în  care  s-au  păstrat  părţi  masive  de  pictură  origi¬ 
nală,  pe  temeiul  cărora  s-au  reconstituit  picturile  din  celelalte  încăperi. 

Trecerea  din  naos  în  pronaos  se  face  printr-un  zid  masiv  de  120  cm  gro¬ 
sime,  pictat  cu  frescă  ornamentală. 

Pe  peretele  vestic  al  pronaosului,  boltit  în  semicalotă  în  care  este  pictată 
Maica  Domnului,  se  află  tabloul  votiv  al  ctitorilor,  iar  pe  ceilalţi  pereţi  pictura 
e  aşezată  în  trei  registre:  cuvioşii,  mucenicii  şi  cîteva  9cene  biblice.  Deasupra 
uşii  de  intrare  spre  naos  se  mai  poate  vedea  inscripţia  din  1766,  amintită  mai  sus. 

Pridvorul,  în  formă  dreptunghiulară,  are  şapte  arcade  în  formă  de  arc  uşor 
frînt,  trei  în  partea  dinspre  apus  şi  cîte  două  în  celelalte  părţi;  arcadele  se  «spri¬ 
jină  pe  patru  coloane  de  piatră  sculptată,  cu  capiteluri  frumos  ornamentate.  Cei 
doi  stîlpi  de  zid  din  colţul  pridvorului,  împreună  cu  zidurile  de  deasupra  arca¬ 
delor,  se  prelungesc  în  alte  patru  arcuri  legate  între  ele,  ce  sprijină  bolta  prid¬ 
vorului  în  formă  de  calotă. 

Pictura  din  pridvorul  bisericii  e  în  întregime  nouă  şi  cuprinde  scene  speci¬ 
fice  acestui  loc:  Judecata,  raiul,  iadul,  scene  din  Vechiul  Testament  şi  multe 
ornamentaţii  în  frescă. 


54  Datele  privind  situaţia  actuală  a  lăcaşului  sînt  luate  după  arhim.  Venia- 
min  Tohăneanu. 

Intrarea  din  pridvor  în  pronaos  se  face  printr-o  uşă  masivă  de  stejar, 
fixată  în  ancadrament  de  piatră  sculptată.  Deasupra  uşii  se  află  pisania  săpată 
într-o  placă  de  piatră. 

Pridvorul  bisericii  a  fost  completat  în  anul  1977  cu  4  foi  de  cristal  de 
12  mm  grosime  pe  cele  două  laturi,  rămînînd  deschisă  doar  latura  de  vest. 

Pronaosul  bisericii  serveşte  şi  de  necropolă  pentru  cel  de-al  doilea  ctitor, 
mitropolitul  Nicolae  Bălan,  care  odihneşte  aici  în  ctitoricească  cinstire,  avînd 
săpat  sub  lespedea  de  piatră  un  cavou  de  2,5  X 2,5  m  şi  2  m  înălţime,  iar  deasupra 
mormîntului  o  piatră  funerară  de  marmură  sculptată,  cu  inscripţia:  „Nicolae, 
arhiepiscop  şi  mitropolit,  27  aprilie  1882 — 6  august  1955“. 

Clopotniţa  mănăstirii,  aşezată  la  o  distanţă  de  200  m  de  biserică  şi  care 
încheia  incinta  clădirilor  din  jurul  bisericii  în  prima  sa  existenţă,  este  recon¬ 
struită  în  forma  iniţială  şi  acoperită  cu  şindrilă,  ca  şi  biserica.  Ea  adăposteşte 
cinci  clopote  turnate  la  Viena  şi  foarte  bine  armonizate,  puse  azi  în  mişcare  prin- 
tr-o  instalaţie  electrică,  greutatea  lor  depăşind  2000  de  kg. 

Arhondaricul  se  află  la  o  distanţă  de  500  m  de  biserica  mănăstirii.  Este  o 
construcţie  ridicată  în  anul  1944,  care  a  fost  modernizată,  compartimentată  şi 
etajată  in  anul  1977,  spre  a  corespunde  gradului  de  confort  al  zilelor  noastre. 

Reşedinţa  mitropolitană  de  vară,  clădirea  stăreţiei  şi  toate  dependinţele 
gospodăreşti  sint  aşezate  la  o  distanţă  de  700  m  de  biserică,  fiind  legate  între 
ele  cu  drumuri  şi  alei  asfaltate  în  ultima  decadă. 

In  epoca  noastră,  mănăstirea  de  la  Sîmbăta  de  Sus,  ca  şi  alte  sfinte  lăcaşuri 
cu  valoare  istorică  şi  arhitectonică  din  Arhiepiscopia  Sibiului,  precum  şi  din 
întreaga  ţară,  a  fost  reparată  şi  împodobită  din  nou.  Astfel,  în  anii  1962 — 1963,  cu 
sprijinul  preţios  al  Statului  şi  al  Mitropoliei  Ardealului,  s-au  făcut  mari  lucrări 
de  renovare  şi  consolidare  a  monumentului,  înlocuindu-se  în  întregime  acoperişu¬ 
rile  de  şindrilă  la  biserică,  clopotniţă,  fîntînă  şi  altarul  din  pădure. 

In  1976  s-a  încheiat  lucrarea  de  împrejmuire  a  suprafeţei  de  teren  pro¬ 
prietatea  mănăstirii,  pe  o  lungime  de  3500  m,  aşezîndu-se  poarta  sculptată  în 
lemn  de  stejar  în  locul  celei  ce  a  existat  cîndva  săpată  în  piatră,  din  care  se 
mai  păstrează  la  mănăstire  doar  cîteva  capiteluri. 

In  1977  s-a  terminat  lucrarea  paraclisului  brîncovenesc,  reconstruit  chiar  pe 
locul  celui  ctitorit  de  vodă  Brîncoveanu,  executîndu-se  de  astă  dată  din  lemn  de 
stejar  sculptat  în  motive  brîncoveneşti,  cu  picturi  neobizantine  in  interior,  opera 
lui  P.  Fleşaru.  Paraclisul,  deosebit  de  util  pentru  buna  desfăşurare  a  slujbelor 
mănăstireşti,  a  fost  sfinţit  la  praznicul  Schimbării  la  Faţă  din  anul  1977. 

Fîntînă  „Izvorul  Tămăduirii**,  atestată  documentar  încă  din  veacul  al  XVI-lea, 
fiind  considerată  cea  mai  veche  piesă  din  incinta  mănăstirii  şi  în  jurul  căreia, 
de-a  lungul  veacurilor,  s-au  petrecut  multe  întîmplări  miraculoase  şi  ţesut  multe 
legende,55  a  fost  restaurată  mai  întîi  de  mitropolitul  Nicolae  Bălan,  odată  cu 
întregirea  zidurilor  bisericii,  iar  în  zilele  noastre  a  fost  împodobită  în  haină  de 
sărbătoare,  construindu-se  în  jurul  ei  un  frumos  baldachin  sculptat  în  lemn  de 
stejar,  sub  conducerea  sculptorului  D.  Iliescu,  care  a  lucrat  poarta  şi  paraclisul. 

Tot  ca  o  lucrare  de  înnoire  la  Mănăstirea  Brîncoveanu  se  înscrie  renovarea 
şi  extinderea  altarului  din  pădure. 

Prof.  Dr.  Nicolae  Stoicescu 

\ 


55  La  sfîrşitul  secolului  trecut,  vizitînd  mănăstirea,  I.  Turcu  nota:  „Afară, 
în  poiana  din  faţa  altarului,  în  mijlocul  unor  tufe  de  diferite  soiuri  de  arbori, 
se  află  o  fîntînă  săpată  îngust,  cu  boltitura  de  piatră  şi  afundă  (  =  adîncă)  cam  de 
2  metri.  Despre  această  fîntînă  susţine  poporul  că  din  Paşti  pînă  în  Rusalii  are 
apă  cu  putere  vindecătoare  şi  este  făcătoare  de  minuni.  Mulţi  necăjiţi  şi  suferinzi, 
atît  din  apropiere  cît  şi  din  depărtări  foarte  mari,  chiar  şi  din  România  şi  din 
internul  Ungariei,  vin  şi  cercetează  această  fîntîniţâ,  de  unde  duc  apă  cu  ei  şi  lasă 
pe  tufarul  de-acolo  şi  cîte  un  semn  din  vestmintele  lor  sau  ale  suferinzilor,  cari 
n-au  putut  veni  acolo,  crezînd  că  astfel  li  se  ajută  suferinţelor  şi  boalelor  lor  şi 
ale  acelora  pentru  care  au  făcut  peregrinagiul  la  aceste  locuri.  Pe  aceste  tufe 
sînt  giur  împregiur  lăsate  şi  acăţate  mulţime  de  petece  de  haine  şi  alte  semne, 
aşa  că  totul  dă  o  înfăţişare  de  tot  bizară  şi  misterioasă**  (I.  Turcu,  Escursiuni  pe 
munţii  Ţara  Bîrsei  şi  ai  Făgăraşului,  p.  124). 


VETRE  STRĂVECHI  DE  SPIRITUALITATE  ROMÂNEASCA 


223 


ANEXE 


I.  1654  martie  12,  Făgăraş.  La  stăruinţa  lui  Matei  Basarab,  Susana  Lorântfi, 
văduva  lui  G.  Râkoczi  I,  zâlogeşte  lui  Preda  Brîncoveanu  vornicul  posesiunea 
Sîmbăta  de  Sus,  spre  a-i  răsplăti  serviciile.  La  28  mai  1654,  fiul  ei,  principele 
G.  Râkoczi  al  II-lea,  confirmă  această  zălogire. 

Consensus  super  Possessione  Szombatfalva 

Generoşi  Praedae  Vomik  factus 

Nos  Georgius  ete.  Memoriae  commendamus  etc.  quod  pro  parte  et  in  per- 
sona  Generoşi  Domini  Praedae  Vomik  Illustrissimi  Domini  Principia  et  Vaivodae 
Transalpine  Consiliarii  exhibitae  sunt  Nobis  et  praesentatae  quaedam  literae 
donationales  seu  inscriptionales  Celsissimae  Dominae  Principissae  Susannae  Lo- 
rantfi,  Celsissimae  quondam  Principis  Georgii  Rakoci  Dei  Gratia  Principia  et 
piae  memoriae  Patris  noştri  desideratissimi,  Relictae  Viduae,  matris  nostrae 
charissimae  in  regali  papyro  patenter  confectae  et  chirographo  suo  ac  sigillo 
impressive  communitae,  quibus  mediantibus  totalem  et  integram  portionem  suam 
possessionis  Szombatfalva,  comitatuque  Albensi  Transilvaniae  et  districtu  Arcis 
Fogaras  existentis  habitam,  quae  antea  a  Generoso  Stephano  Sulyok  de  Szopor, 
consiliario  ac  thesaurario  nostro  comitatus  de  Kiikello  Comite  supremo,  fideli 
nostro  nobis  sincere  dilecto  in  certa  inscriptionis  summa  possessa  ab  eodemque 
postmodum  redempta  fuerit,  memorato  Domino  Praedae  Vomik  haeredibusque 
et  posteritatibus  ipsius  utriusque  sexus  universis  in  bis  miile  et  quingentis 
florenis  hungaricalibus  ■  dedisse  et  inscripsisse  dinoscebatur  tenoris  infrascripti; 
petens  nos  humillime  ut  nos  easdem  literas,  omniaque  et  singula  in  eisdem  con¬ 
tenta,  ratas,  gratas  et  accepta  habentes,  praesentibus  literis  nostris  inseri  et  in- 
scribi  facientes  confirmare,  insimul  nostrum  illis  consensum  pariter  et  assensum 
benevolum  praebere  dignaremur.  Quarum  quidem  literarum  tenor  sequitur  in 
hune  modum: 

Nos  Susanna  Lorantfi  Celsissimi  Domini  Principis  condam  Georgii  Rakoci 
Relicta  Vidua  etc.  Memoriae  commendamus  etc.  quod  Nos  benignum  habentes 
respectum  fidelitatis,  fideliumque  obsequiorum  Generoşi  Domini  Praedae  Vomik 
etc.,  quae  ipse  tam  regno  Transilvaniae,  quam  vero  Illustrissimis  ac  Celsissimis 
quondam  Georgius  Rakoci  Domino  et  marito  nostro  desideratissimo  et  filio 
•nostro  charissimo  moderno,  Principibus  Transilvaniae  in  omnibus  rebus  et  negotils 
fidei  et  industriae  suae  commissis  fideliter  et  constanter  exhibuit  ac  impendit 
exhibiturumque  et  impensurum  imposterum  etiam  nulii  dubitamus.  Accedente 
etiam  Illustrissimi  Domini  Principis  Matthaei  Bazarabii ,  Regni  Valachiae  Trans - 
alpinae  Vaivodae  ac  haeredis  perpetui  propterea  facta  intercessione  totalem  itaque 
et  integram  Portionem  nostram  Possessionis  in  possessione  Felseo  Szombatfalva 
districtuque  Arcis  nostrae  Fogaras  et  Comitatu  Albensi  Transilvaniae  existensis 
habitam,  quae  hactenus  a  Generoso  Domino  Stephano  Sulyok  de  Szopor,  Illus- 
trissimi  Domini  Principis  Transilvaniae,  filii  noştri  charissimi  thesaurario  et 
consiliario  intimo,  in  et  pro  certa  inscriptionis  summa  ex  benigno  complacito 
nostro  tenta  et  possessa  fuerat,  quam  nos  e  manibus  ejus  clementer  eximentes  et 
redimentes,  eandem  simul  cum  cunctis  suis  utilitatibus,  pro  veris  et  pertinentibus 
ad  eandem  de  jure  et  perpetuo  ab  antiquo  spectare  et  pertinere  debent,  memorato 
Domino  Predae  Vomik  haeredibusque  et  posteritatibus  ipsius  utriusque  sexus  uni¬ 
versis  in  et  pro  his  miile  quingentis  florenis  hungarifeis]  dedimus,  contulimus, 
inscripsimus  et  impignoravimus.  Assecurantes  nihilominus  affidentes  et  certifi- 
cantes  eosdem,  quod  si  temporis  in  successu  nos  vel  suocessores,  haeredesque  et 
posteri  noştri  universi  eandem  portionem  possessionum  ab  iis  redimere  et  reusur- 
pari  rehabereque  voluerimus  vel  voluerint,  extunc  non  aliter  neque  secus,  nisi 
deposita  ipsis  prius  et  integre  persoluta  praescripta  bis  miile  quingentorum  flo- 
renorum  hungari[cor]um  summa  iisdem  redimere  et  rehibere  possimus  aut  possint. 
Ad  quod  firmiter  et  inviolabiliter  observandum  tam  nos  ipsos  quam  etiam  suc- 
cessores,  quam  etiam  posteros  nostros  universos  obligatos  et  modis  omnibus 

adstrictos  esse  volumus.  Prout  damus,  conferimus,  inscribimus  et  impignoramus 
assecuramus  nihilominus  affidamus  et  certificamus,  obligamusque  et  adstringimus 
salvo  jure  alieno  hamm  nostrarum  vigore  et  testimonio  literarum  mediante. 

In  cuius  rei  memoriam  firmitatemque  litteras  nostras  praesentes  sigillo 
usuali  et  manus  nostrae  subscriptione  munitas  in  quantum  videlicet  authoritati 
nostrae  leges  et  constitutiones  regni  huius  Transilvaniae  permitunt,  praefato 
Domino  Praedae  Vomik  haeredibusque  et  posteritatibus  ipsius  utriusque  sexus 
universis  clementer  dandas  duximus  et  concedendas. 

Datum  in  civitate  nostra  Fogaras  die  12  mensis  Marţii  Anno  Domini  1654, 
et  subscriptum  erat  a  dextra  Susanna  Lorantfi,  m.  p. 

Nos  itaque  praemissa  instantia  dicti  Domini  Praedae  Vomik  coram  nobis 
humillime  facta  benigne  exaudita  et  admissa  praescriptas  literas  celsissimae 
Dominae  Principissae  et  Matris  nostrae  charissimae,  donationales  seu  inscriptio- 
nales';  non  abrasas  non  calcellatas,  nec  in  aliqua  sui  parte  suspeotas,  sed  omni 
prorsus  vitio  et  suspicione  carentes  praesentibus  litteris  nostris  ad  verbum  sine 
augmento,  diminutione  et  variatione  prorsus  omni  inscriptas  eatenus  quatenus 
easdem  rite  et  legitime  existunt  emanatae,  viribusque  earum  veritas  suffragatur, 
ratas  gratasque  habentes  praemissa  omnia  et  singula  in  eisdem  contenta  accep- 
tavimus,  nostrumque  consensum  benevolum  pariter  et  assensum  praebuimus.  Prout 
acceptamus,  approbamus,  ratificamus  et  pro  eodem  Domino  Praeda  Vomik 
haeredibusque  et  posteris  ipsius  utriusque  sexus  universis  valituras  confirmamus 
et  praebemus  harum  nostrarum  chirographo  et  sigillo  authentico  communitarum 
vigore  et  testimonio  litterarum  mediante. 

Datum  in  arce  nostra  Radnoth  die  28  mensis  Maii  Anno  Domini  1654. 

Georgius  Rakoci  m.p. 

Ioannes  Horvâth  de  Palocz  Secretarius  m.  p. 

După  I.  Lupaş,  Documente  istorice  privitoare  la  moşiile  brîncoveneşti  din 
Transilvania  şi  Oltenia,  1654 — 1823,  Cluj,  1933,  p.  27 — 29. 


II.  1823  aprilie,  Braşov.  Grigore  Brincoveanu  dăruieşte  moşiile  sale  din 
Sîmbâta  de  Sus  şi  Poiana  Mărului  bisericii  şi  şcoalei  greceşti  din  Braşov. 

1823 

Aprilie 

Obersetzung 

Nachdem  bey  Ausbrechung  des  vorigen  Krieges,  zwischen  der  ottomanischen 
hohen  Pforte,  und  dem  kaiserlichen  russischen  Hofe,  der  Unterfertigte  samt 
Familie  in  die  benachbarte  K.K.  Freue  Stadt  Kronstadt  sich  gefliichtet,  und  dort 
durch  6  Jahre  in  Ruhe  und  Nachsicht  gelebt  hatte,  ereignete  sich  der  Todes  Fall 
meines  geliebten  Vaters  Emanuel  Brancovan  und  meiner  geliebten  Schwester 
Helena,  welche  beide  in  der  stâdtischen  nicht  unirten  heiligen  Dreyfaltigkeits 
Kirche  der  dortigen  privi legirten  griechischen  Compagnie  begraben  wurden.  So 
haben  wir  uns  auch  jetzt  bei  den  jetzâgen  liber  das  Vaterland,  durch  die  fremden 
Rebellen  gekommen  traurigen  Ereignisse,  nicht  mehr  ertragen  konnend,  mit  Fa¬ 
milie  in  diese  Stadt  Kronstadt  gerettet,  wo  sich  wieder  der  Tod  meiner  geliebten 
Mutter  Zoitza  ereignete,  die  auch  in  das  nehmliche  Grab  meines  seeligen  Vaters 
beigesetzt  wurde. 

Da  ich  bei  diesem  meinen  langen  Aufenthalte  die  herrschende  Ordnung  in 
aieser  Kirche,  die  durch  die  Kirchenvorsteher  in  der  Furcht  Gottes  gehandhabet 
wird,  bemerket  habe,  und  dass  die  Seelenmessen  fur  meine  Aeltern  zu  ihrer 
Seeligkeit  piinktlich  gehalten,  und  auch  die  von  Andern  von  Zeit  zu  Zeit  im 
Glauben  Gottes  gemachten  Vermăchtnisse  und  Anordnungen  vollzogen  werden; 
so  bin  auch  ich  zu  der  folgenden  heilbringenden  That  bewogen  worden,  und  ver- 
mache  eigenwillig  mit  diesem  Vermăchtnisse,  zu  meiner  und  meiner  ganzen 
Familie,  der  lebenden  sowohl  als  der  verstorbenen  ewigen  Andenken  und  Erin- 
nerung,  der  in  der  Stadt  Kronstadt  befindlichen  Kirche  und  Schule,  unter  der  Auf- 

sicht  der  dortigen  griechischen  Handlungs  Compagnie,  die  zwei  in  Siebenbiirgen 
sicii  befindenden  vâterlichen  Giiter;  das  Eine  Namens  Ober  Szombath,  welches 
von  dem  durchlautigsten  Fiirsten  Michael  Apaffi,  unserer  Familie,  als  ein  erb- 
liches  Geschenk  gegeben  worden,  wie  das  kdnigliche  Donations  Instrument  zeiget,  das 
Andere  Pojana  Maruluj,  welches  wie  die  bey  uns  aufbewahrten  Contracte  zeigen, 
von  meiner  Familie  gekauft  worden  ist. 

Daher  soli  die  bekannte  Kirche,  und  dabey  sich  befindende  Schule  nach 
meinem  Ableben,  die  ganze  Kraft  und  Macht  haben,  diese,  als  ein  itzt  von  mir 
gemachtes  ewiges  unabănderliches  und  ungetrennbares  Verinăchtniss  mit  voll- 
kommener  Herrschaft,  durch  die  bestimmten  Vorsteher  beeideten  griechischen 
Handelsleute  beherrschen,  ohne  solche  je,  unter  keinem  Vorwande  weggeben,  oder 
verăussern  zu  konnen,  sondern  sie  sollen  deren  Einkiinfte  mit  Erfiillung  der  von 
mir  gemachten  folgenden  Anordnungen  piinktlich,  so  wie  solche  vorgeschrieben 
werden,  meinem  und  meiner  Gattin  Ableben  geniefien. 

A)  Bestimme  ich,  dass  von  den  jăhrlichen  Einkiinften  dieser  zwei  benannten 
Giiter,  die  Half  te  alle  Jahre  von  den  Vorstehern,  der  Kirche  und  Schule  auf 
seelenmessen  und  Almosen  verwendet  werden;  welche  Seelenmessen  zu  der 
kirchlich  bestimmten  Zeit  abgehalten  werden  sollen;  ausser  diesem  aber  soli  alle 
Jahre  eine  Seelenmesse  mit  Austheiiung  v.m  Wachskerzen,  und  mit  der  gewohn- 
licher  Pracht  gehalten,  und  dem  Archimandriten  der  Kirche  100  t.  W.W.  denen 
der  grossen  Kirche  in  Skei  (obere  Vorstartt)  100  Rh.  denen  der  kleinen  Kirche  in 
Skei  50  fl.  und  denen  der  nichtunirten  Kirche  in  der  Altstadt  50  fl.  gegeben  wer¬ 
den,  darnit  sie  alle  Samstăge  des  Jahres  die  Nahmen  der  Verstorbenen  in  ihren 
GeDethen  erwahnen,  und  fur  unsere  Erlosung  bethen.  Das  Allmosen  aber  soli 
von  den  Vorstehern  gewissenhaft  unter  die  wahrhaft  Armen  in  Krcnstadt  nach 
dem  Verhăltnisse  ihrer  Noth  zur  Erleichterung  des  sie  driickenden  Elendes,  ver- 
theilt  werden. 

B)  Die  andere  Hălfte  der  Einkiinfte  bestimme  ich  zur  Vergrosserung  der 
vorhandenen  Schule  dieser  Kirche,  und  es  sollen  von  dem  Vorstehern  mit  Be- 
zahlung  griechischer  Lehrer  fiir  die  Gemeinden,  gramatikalischen  und  filosophi- 
schen  Lehren,  und  ein  Anderer  besonders  fiir  das  Deutsche  angestellt  werden, 
damit  sowohl  Eingebohrene,  als  Fremde  Schiiler,  von  der  nehmlichen,  oder  auch 
von  einer  andern  Religion  unentgeltlich  sowohl  in  den  griechischen  Lehren,  als 
auch  in  der  deutschen  Sprache  Unterricht  erhalten.  Dieser  Schule  der  griechischen 
Kirche  vermache  ich  auch  meine  ganze  Bibliothek  bestehend  aus  griechischen, 
lateinischen,  italienischen,  und  deutschen  Biichern,  welche  von  den  Zeitumstănden 
werden  geretet  werden,  um  solche  zum  Gebrauch  und  Nutzen  lehrbegieriger 
Schiiler  zu  verwenden,  darum  soli  es  auch  nicht  gestattet  seyn,  solche  aus  der 
Schule  in  die  Wohnungen  hinaus  zu  geben.  Weder  den  Lehrern,  noch  den 
Schiiîern,  sondern  sollen  nur  in  der  Schule  gebraucht  und  gelesen  werden. 

C)  Die  auf  diesen  2  Giitern  befindlichen  nicht  unirten  Kirchen  sollen  immer 
in  der  gehorigen  Ordnung  erhalten  werden,  und  die  Vorsteher  sollen  die  alljahr- 
lichen  nothigen  Ausbesserungen  besorgen,  damit  solche  nicht  zu  Grunde  gehen, 
und  unaufhorlich  unsere  Namen  in  den  heiligen  Liturgien  erwăhnt  werden. 

D)  Die  auf  benannten  zwey  Giitern  wohnenden  Priester  sollen  niemals  von 
ihren  Friichten  einen  Zehend  geben,  sondern  als  auf  immer  von  dem  Zehend  der 
demselben  rechtmăssig  zugehorigen  aussaat  befreit,  sollen  sie  unaufhorlich  fiir 
den  Konig,  fiir  die  Stifter,  fiir  die  Einwohner,  und  fiir  alle  frommen  Christen 
bethen. 

E)  Da  die  Einwohner  des  obern  Gutes  Pojana  Maruluj  wegen  ihrer  hohen 
Lage  immer  Mangel  an  Nahrung  leiden,  so  verordne  ich,  dass  solche  auf  immer 
nur  von  den  Zehenten  des  Kulurutz  befreit  bleiben,  und  sollen  diese  Freiheit  so 
wie  sie  solche  vorhero  von  meinen  Voraltern  hatten,  als  auch  von  mir  bestăttiget, 
geniessen,  die  iibrige  Rechte  aber  sollen  die  Inwohner  der  erwăhnten  zwei  Giiter 
denen  Vorstehern  der  obbenannten  Kirche  nach  den  Gewohnheiten  und  Landes 
Gesetzen  leisten. 

F)  Die  Griechischen  Compagnie  Vorsteher  und  Vormiinder  der  stădtlichen 
heiligen  Dreifaltigkeitskirche  in  Kronstadt  sollen  die  Aufsicht  auf  obigen  zwey 
Giiter  und  deren  Einkiinfte  auf  das  rechtlichste.  genaueste,  und  gerechteste  haben. 

solche  nach  meiner  obigen  Angabe  besorgen,  was  ich  in  obigen  Punkten  verordnet 
habe,  erfiillen  und  solche  in  ihrer  Unverletztheit  erhalten,  damit  sie  nicht  vor 
dem  Richterstuhle  des  allmăchtigen  Gottes  zur  Rechenschaft  gezogen  werden. 

G)  Zur  Bestătigung  dieser  von  mir  vermachten  zwei  Giiter  und  zur  unum- 
stolilichen  Besorgung  obiger  Anordnungen,  sollen  die  Vorsteher  sorgen,  damit 
dieses  christliche  Vermăchtnis  von  dem  hiesigen  loblichen  Magistraten  bestătiget 
und  von  Sr.  K.K.  Majestăt  wie  gewohnlich  bekrăftiget  werde. 

Welches  samt  denen  vorhandenen  Documenten,  Obligationen  und  anderen 
Schriften  dieser  zwei  Giiter  unter  der  Aufsicht  der  beriihrten  Kirche  aufbewahret. 
und  auch  in  den  Codex  dieser  Kirche  aingetragen  werden  sollen. 

Gegenwărtiges  ist  in  der  Stadt  Kronstadt  in  Siebenbiirgen  im  1823-ten  Jahre 
des  Heils,  im  Monath  April  herausgegeben,  und  zur  Glaubwiirdigkeit  von  mir 
dem  Vermăchtnismacher  eigenwillig  bestătiget  und  zur  vollkommenen  Sicher- 
heit  durch  meine  eigenhăndige  Unterschrift,  und  Beidriickung  meines  Siegels  be¬ 
krăftiget  worden. 

fL.S.) 

bestătige  obiges 
Gregor  Brancovan 

Archimandrit  Theodosio 
Priester  der  griechischen  Kirche  zu 
Kronstadt,  bezeuge 

Praesentem  suprascriptam  versionem  e  Graeca  in  Germanicam  in  omnibus 
punctis  et  Clausulis  conformiter  translatam  esse  fidem  facimus,  et  Sigillo  publico 
Privii.  Graecor.  Coron.  Compagniae  corroboramus.  Coronae  Die  25-a  Maji  ’833. 

(L.S.) 

Anastasis  H.  Sudo  m.  p. 

Iudex 

et 

Sigismundus  Jaksi  m.  p. 

Privii,  Graecor.  Coronensium  Compg. 

Ordinarius  Notar(ius) 

Pe  dos: 

Gregor  Brancovan  im  J.  1823  Ober  Szombath  n.  Pojana  Meruluj  der  gr. 
Kirche  in  Cronstadt. 

După  I.  Lupaş.  op,  cit.,  p.  161 — 165. 


Mărturii  din  trecutul  zbuciumat  al  Transilvaniei 


DIN  VREMEA  LUI  ŞAGUNA*  (III) 

însemnări  după  documente  inedite  privitoare  la  istoria 

MENTALITĂŢILOR  ŞI  A  VIEŢII  CULTURALE  Şl  BISERICEŞTI 

DIN  TRANSILVANIA 


Către  Moise  Fulea 

Prea  Cinstite  Domnule  Protopoape, 

„In  urma  cererii  mai  multor  locuitori  din  Săcădate  spre  a  le  întregi  a  doua 
staţie  parohială  prin  hirotonirea  lui  Toma  Jugăreanu  de  acolo,  se  scrie  Prea 
Cinstiei  Tale,  ca  pre  obştea  din  Săcădate  să  o  îndrepţi  într-acolo  să  fie  odihnită 
(să  păstreze  pacea,  n.  n.)  şi  îndestulată  pentru  acum  cu  parohul  ce-1  are  care  e 
încă  foarte  tînăr  şi  în  virtute  (în  putere,  n.  n.)  fiind,  ajunge  a  împlini  toate 
slujbele  preoţeşti  de  lipsă ...  (3  august  1850,  Sibiu,  cu  caractere  oirilice). 

Andrei  Şaguna,  episcop 


Ioan  Spinoiu  din  Răşinari  îl  reclamă  lui  Şaguna  la  2  ianuarie  1852  pe  preo¬ 
tul  Ioan  Droc: 

Prea  luminate  domnule  episcop! 

Sînt  convins  de  datoria  care  obligă  pe  fiecare  creştin  de  a  fi  totdeauna 
împăciuit  cu  Biserica  sa,  prin  urmare  şi  cu  preotul  său;  sînt  convins  şi  de  adevărul 
acela  că  cine  e  învrăjmăşit  cu  preotul  al  cărui  poporan  îi  este,  e  învrăjmăşit  cu 
sufletul  său.  Cunosc  mai  încolo:  că  orice  creştin,  la  orice  întristare,  dacă  nu  poate 
afla  în  alt  loc  mîngîiere,  o  află  prin  preot,  în  religie,  adică  în  Biserică.  îmi  este 
ştiut  şi  mai  încolo:  cum  că  preotul  e  pus  în  Biserică  spre  a  învăţa  pe  popor 


*  Erată  la  „Din  vremea  lui  Şaguna“,  rev.  Mitropolia  Ardealului,  nr.  9 — 10 
(septembrie — octombrie)  1985,  p.  636 — 658: 

—  Deşi  neinventariate,  unele  din  documentele  publicate  în  nr.  9 — 10  al 
„Mitropoliei  Ardealului4*,  au  mai  fost  publicate.  Aşa  circularele  cu  n-rii  858/1853 
şi  581/1854  de  pe  paginile  638 — 641  au  fost  publicate,  între  alţii,  de  Ch.  Tulbure: 
Mitrop.  Şaguna,  Sibiu,  1938,  p.  263 — 266  şi  277 — 280. 

—  Unele  nume  de  parohii  au  fost  transcrise  greşit,  de  ex.  Caşolţ  (Kastenholz) 
în  loc  de  Kamolt  (p.  652). 

—  Următoarele  nume  de  persoane  să  se  citească  Ioan  Banda  în  loc  de  Ioan 
Banda,  p.  654;  Ştefan  Opriş  în  loc  de  Şt.  Opriţiu  (p.  649). 

—  Anii  tipăririi  unor  cărţi  sînt  greşiţi  în  inventarele  alcătuite  de  porohii.  Ast¬ 
fel,  Pravila  de  la  Tîrgovişte  s-a  tipărit  la  1652  (nu  1752);  Biblia  de  la  Sibiu  s-a 
tipărit  la  1856 — 58  (nu  1868);  Testamentul  Nou  de  la  Bălgrad  s-a  tipărit  la  1648 
(nu  1699);  Psaltirea  în  versuri  s-a  tipărit  la  1673  (nu  1671);  Sf.  Vasile  cel  Mare: 
Cuvinte  s-a  tipărit  la  1826  (nu  1828);  Psaltirea  bogată  nu  s-a  tipărit  în  1790. 

sfinta  religie,  a-i  face  prin  aceasta  cunoscut  datoriile  către  Dumnezeu,  către 
aproapele  şi  celelalte.  Preotul  e  pus  ca  o  lumină,  ca  să  lumineze  poporului,  e 
pus  să  meargă  cu  exemplul  bun  înainte,  să-l  aibe  poporul  totdeauna  ca  pe  un 
model.  Ce  demoralitate  [se]  ponte  aşadar  [întîmplaj  in  acea  comună  unde  preotul 
premerge  cu  astfel  de  fapte,  de  care  poporul  trebuie  să  se  spăimînteze  cînd  le 
aude  şi  le  vede!! 

Prea  Sfinţite!  In  comuna  noastră  este  de  obşte  cunoscut  cum  că  părintele 
Ioan  Droc,  pe  lingă  preoţia  sa,  se  ocupă  cu  fabricarea  de  lumini  de  ceară,  ardere 
de  rachiu,  cîrciumârit  de  vin  şi  de  rachiu  (însuşi  sfinţia  sa  măsoară  rachiul  cu 
cinzaca  şi  Vinul  cu  pătrariul,  şi-l  dă  în  mîna  consumantului);  afară  de  aceasta 
mc  o  sfirpăric  in  care  /inde  peşte,  icre,  orez,  zahăr.  sare  şi  altele  şi,  mai  pe  urmă 
ţine  şi  o  trafică  de  tabac,  cu  tabac,  ţigări,  pipe  şi  altele.  Prin  atîtea  ocupăciuni  ale 
sfinţiei  sale  urmează  de  sine  cum  că  foarte  des  negligă  chiar  şi  sfînta  Biserică, 
dar  mai  ales  pe  poporănii  săi.  Spre  dovadă  acestei  a  mele  ziceri,  aduc  de  exemplu 
pe  locuitorul  de  aici  Bucur  Băilă  a  cărui  muiere  au  murit  necuminecată,  şi  o  altă 
întîmplare,  mai  de  curînd,  în  adeverinţa  sub  A:  aici  alăturată,  a  cantorului  Pătru 
Gligorie,  din  care  se  vede  ce  exemplu  dă  poporenilor  săi  şi  supuşilor  săi  Dire- 
gători  bisericeşti,  cînd  ii  învaţă  cum  să  mintă. 

Mai  încolo  se  vorbeşte  in  comuna  noastră  de  obşte,  între  mic  şi  mare,  des¬ 
pre  înşelătoriile  părintelui  Ioan  Droc,  pe  care  le  face  cu  luminile,  cu  sfîrnăritul 
şi  cu  vuhăriile,  chiar  şi  la  oamenii  cei  mai  săraci.  Drept  dovadă  aduc  de  exemplu 
pe  văduva  lui  Aleman  Râspop  de  aici,  careia  dîndu-i  la  îngropăciunea  bărba¬ 
tului  său  vin,  bucate  şi  lumini  in  preţul  de  80  fl.  w.  i-au  cules  din  o  grădină  a 
ei  poame  de  40  fl.  w.,  drept  interese,  şi  au  şi  bâtut-o,  pe  lîngă  toate,  că  datoria 
a  fost  plătită  cu  o  lună  înainte  de  culegerea  poamelor. 

Aduc  mai  încolo  ca  exemplu  sub  3:  Două  lumini,  fabricaţie  de  a  părintelui 
Droc,  la  care  se  vede  cum  că  numai  cămaşa  e  ceară,  iar  înăuntru  sînt  felurite 
materii  amestecate.  Drept  dovadă  este,  mai  încolo,  casa  Bisericii  vechi  de  aici 
care,  în  trei  ani,  au  făcut  un  folos  de  9  fl.w.  cumpărînd  luminile  de  la  părintele 
Droc  pe  cumpănite,  primindu-şi  banii  din  conturi  fără  nici  o  controlâ,  pe  lîngă 
toate  că  Măria  Voastră  pe  lingă  aşezarea  Titorilor,  aţi  rinduit  şi  din  partea  preo- 
ţimei  o  controla. 

Sub  C  şi  D  alăturez  două  adeverinţe  ale  mele,  din  care  se  vede  că  m-a 

înşelat  la  cumpărarea  unor  lumini  şi  la  împrumutarea  unor  bîrne  de  casă. 

Sub  E  este  alăturată  adeverinţa  din  care  se  vede  că  nu  mi-a  plătit  chi¬ 

ria  casei. 

Afară  de  aceasta  m-a  înşelat  în  tovărăşia  unei  mori,  care  înşelătorie  o  am 

arătat  înaintea  Comunităţii  întregi  şi  sfinţia  sa  a  primit-o  fără  de  cea  mai  mică 

impresiune  a  caracterului.  Asemenea  o  am  arătat  şi  înaintea  Judicatului  civil 
sibian,  unde  decurge  procesul  în  cauza  tovărăşiei  noastre. 

Sub  F.  alăturez  testimoniul  lui  Teodosie  Muntean,  om  sărac,  muncitor  de  zi, 
căruia  i-a  dat  în  loc  de  9  copuri  de  sare,  numai  8V2. 

Sub  G.  este  alăturată  adeverinţa  fraţilor  săi.  cu  care  trăieşte  în  cea  mai 
mare  ură. 

Din  adeverinţa  sub  H.  alăturată,  se  vede  cum  a  ascuns  o  obligâciune  de 
200  fJ.  de  la  Sora  Teocer  Crisopea  Despre  superstiţia  pe  care  o  bagă  în  popor 
şi  lucrează  tot  în  contra  acelor  care  vrea  să  lumineze  poporul,  pe  lîngă  toate  că 
este  adevărat,  nu  pot  aduce  testimonii  ca  exemple,  pentru  că  ispovedania  este 
o  taină,  prin  urmare  ocultă,  însă  ici  şi  colo  răsuflă  des  în  popor  felurite  astfel 
de  întîmplări. 

Eu  ca  un  locuitor  paşnic  în  comuna  noastră  şi  ca  un  cunoscut  om  de  omenie, 
fiu  sufletesc  al  părintelui  Droc,  am  adus  acestea  mai  sus  enarate  numai  drept 
exemplu  cîte  una,  cîte  două,  măcar  că  astfel  de  fapte  ale  Sfinţiei  Sale  s-ar  putea 
înşira  pe  multe  coaie  de  hîrtie,  şi  toată  tendinţa  mea  ţintează  acolo  ca  să  te 
milostiveşti  Măria  Ta  a-1  trage  la  dare  de  seamă  şi  a-i  pune  sfîrşit  faptelor  sale, 
cu  care  demoralizează  poporul  şi  pierde  tot  respectul  şi  baza  şi  pentru  confraţii 
săi  preoţi  şi  chiar  şi  pentru  Sf.  Biserică.  Iar  eu,  ca  fir  sufletesc  al  părintelui 
Droc,  fiind  în  proces  cu  dînsul  şi  convins  desţ  re  înşelătoriile  sale,  neputîndu-mi 
afia  mîntuirea  sufletului  meu,  mă  rog  fierbinte  de  Măria  Ta,  ca  să-mi  orîn- 


MĂRTURII  DIN  TRECUTUL  ZBUCIUMAT  AL  TRANSILVANIEI 


229 


duieşti  oricare  alt  preot  de  aici  spre  cercetarea  casei  mele  şi  săvîrşirea  lucrurilor 
religioase. 

Pre  lingă  care  sînt  cu  cel  mai  adine  respect 

Al  Prea  luminat  măriei  Tale  umilit  fiu  sufletesc 

Ioan  Spinoiu  din  Răşinar- 

(cu  caractere  cirilice) 

Cuvinte  mai  deosebite:  demoralitate = demoralizare;  consumant  = consumator; 

sfîmărie= băcănie;  traficâ= prăvălie,  negoţ;  ocupăciunea= ocupaţie;  sfîrnârit= comerţ; 

vuhărie=? ;  controlă  =  control  (substantiv  feminin  la  vremea  aceea);  obligăciune= 

obligaţie  (formă  pumnistă,  ca  şi  ocupăciune). 

* 

Nr.  109/1852  Către  Moise  Fulea 

Prea  Cucernice  Părinte  Protopoape, 

Cu  mare  durere  am  trebuit  să  înţeleg  cum  că  în  unele  părţi  din  eparhia 
aceasta  ar  fi  obiceiul  acela  urît  de  a  se  ţinea  cu  priiejul  ospeţelor  de  nunta  nişte 
vorbiri  necuvioase,  de  a  se  juca  nişte  jocuri  nepotrivite  şi  de  a  se  săvîrşi  încă 
şi  alte  lucruri  scandaloase,  prin  care  ospeţele  de  nuntă  care  ar  trebui  să  fie  nişte 
veselii  nevinovate  şi  plăcute  lui  Dumnezeu,  degenerează  în  nişte  saturnalii  demo¬ 
ralizatoare  de  popor  şi  vătămătoare  de  sfinţenia  tainei  căsătoriei.  Ba,  ce  e  mai 
mult,  şi  mai  trist,  am  auzit  şi  aceea  că  la  astfel  de  prilejuri  se  cere  de  la  preoţi 
ca  şi  ei  să  ieie  parte  la  vorbele  şi  măscările  acelea  urîte,  ba  că  ei  să  fie  care 
încep  şi  dau  porneală  la  acelea. 

Sfînta  Maica  noastră  Biserică  astfel  de  obiceiuri  care  îşi  au  începutul  său 
încă  din  veacurile  pâgîneşti,  totdeauna  le-au  osîndit  şi  le  osîndeşte  pînă  astăzi 
şi  strîns  porunceşte  pînă  astăzi  ca  fiecare  creştin  să  se  lase  de  ele,  dară  mai 
vîrtos  preoţii  care  trebuie  să  fie  sarea  pămîntului  şi  pildă  poporului.  Aşa,  canonul 
al  55-lea  al  Soborului  din  Laodiceea  porunceşte  ca  nici  preoţii,  nici  clericii,  ba 
chiar  nici  mirenii  să  săvîrşească  ospeţe  cu  zgomot  mare.  Apoi  în  can.  54  al  ace¬ 
luiaşi  Sobor  se  zice:  Nu  se  cade  la  preoţi  ori  la  clerici  a  privi  la  nunţi  ori  la 
cine,  ori  mai  înainte  de  a  intra  muzicanţii,  ei  să  se  scoale  şi  să  se  ducă.  Ase¬ 
menea  la  canonul  24  al  Sf.  Sobor  al  Şaselea  a  toată  lumea,  porunceşte:  Nu  fie 
slobod  vreunui  din  cei  ce  se  numără  în  tagma  preoţească,  sau  din  monahi  a  merge 
la  alergarea  de  cai  să  privească,  sau  să  sufere  scenice  jocuri,  ci  şi  de  se  va  chema 
unul  la  nuntă,  cînd  vor  intra  însă  jucăreile  cele  spre  amăgire,  să  se  scoale  şi 
îndată  să  se  ducă. 

Aşa  poruncind  învăţătura  Părinţilor  noştri,  iar  dacă  unul  s-ar  prinde  întru 
aceasta,  sau  să  înceteze,  sau  să  se  caterisească.  Aşa  dară,  precum  se  vede  din 
citatele  canoane,  nu  numai  legile  bunei  cuviinţe  şi  ale  moralului,  dar  chiar  sfînta 
noastră  Biserică  opreşte  glumele  şi  jocurile  cele  netrebnice  la  ospeţe,  fie  acelea 
la  nuntă  ori  la  alte  prilejuri  —  dar  mai  cu  seamă  preoţilor  li  se  porunceşte  că 
de  sînt  ei  chemaţi  la  vreun  ospăţ  să  se  depărteze  îndată  ee  încep  nişte  glume 
urîte  sau  măscări  şi  lucruri  netrebnice. 

Deci  de  cumva  în  Tractul  Prea  Cucerniciei  Tale  s-ar  afla  obiceiurile  sus 
atinse,  cu  prilejul  ospeţelor  de  nuntă,  vei  îndatora  pe  preoţimea  tractuală,  ca  nu 
numai  să  nu  ia  dînşii  parte  la  acelea,  dar  să  şi  lucre  spre  stîrpirea  lor,  spunînd 
şi  învăţînd  pre  popor  că  Sf.  Biserică  îngăduie  şi  sloboade  veseliile  mai  vîrtos  cu 
prilejul  nunţilor,  dar  opreşte  a  se  întrebuinţa  la  astfel  de  petreceri  glume  urîte 
şi  neruşinoase,  jocuri  nepotrivite,  cu  un  cuvînt  lucruri  obscene. 

Poporul  să  asculte  şi  să  contenească  de  astfel  de  lucruri  scandaloase,  căci 
aceasta  este  porunca  Bisericii  şi  cine  nu  ascultă  de  Biserică,  zice  Mîntuitorul 
Hristos,  să  fie  ca  un  păgîn  şi  vameş  (Matei  18,  17). 

Asemenea  şi  tinerii  să  se  dojenească  şi  să  se  înveţe  a  nu  ţinea  jocuri  în 
zilele  de  post,  ci  a  merge  la  biserică  şi  a  învăţa  rugăciunile  şi  poruncile  bisericeşti. 

Din  şedinţa  Consist.  în  Sibiu,  din  4  febr.  1852  ţinută. 

Al  Prea  Cucerniciei  Tale  de  bine  voitor  arhiereu 

Andrei  m.  p. 

Carte  de  trimitere  a  unui  tînăr  proaspăt  hirotonit  în  parohie,  dar  în  grija 
protopopului  Moise  Fulea: 

Prea  Cinstite  Părinte  Prolopoape , 

Hirotonind  pe  clericul  din  Abrud,  Nicolae  Mestecan  la  30  iunie  şi  2  iulie  a.  c. 
diacon  şi  preot  desăvîrşit  şi  rinduindu-1  paroh  în  parohia  vacantă  de  la  Mohu,  pe 
acela  îl  trimit  acum  la  Prea  Cinstia  Ta  cu  acea  îndatorire  ca  să-l  introduci  în 
parohia  sa,  şi  să  porţi  grijă  ca  mai  înainte  de  toate  să  se  deprindă  în  slujbele 
preoţeşti  în  biserică  şi  in  afară  de  biserică  de  lipsă,  ca  fără  sminteală  şi  înlesnire 
să  se  poată  săvîrşi,  să  se  poarte  cu  poporenii  săi  cu  blîndeţe,  prin  care  să-şi  cîştige 
dragostea  lor;  să  se  stăruiască  cu  tot  adinsul  din  citirea  cărţilor  Sf.  Scripturi 
şi  a  altor  cărţi  folositoare,  ca  prin  aceea  să  adaoge  puţinei  sale  învăţături  de 
acuma,  şi  să  se  facă  povăţuitor  şi  păstor  harnic  al  turmei  ce  i  s-au  încredinţat; 
să  aibă  purtarea  bună  morală,  ca  prin  aceea  să  lumineze  poporului  său,  şi  îneît 
nu  va  ajunge  a-1  învăţa  cu  cuvîntul,  sâ-i  deie  pilde  de  fapte  bune,  să  proce- 
tească  adeseori  învăţăturile  pastorale,  care  i  s-au  predat  aici  în  şcoală,  şi  tot¬ 
deauna  sâ-i  strălucească  înaintea  ochilor  sufletului  jurâmîntul  în  mîna  mea  dat, 
înaintea  sfîntului  altar,  pe  trupul  şi  sîngele  lui  Iisus  Hristos  depus,  şi  după  aceea 
să-şi  întocmească  toţi  paşii  vieţii  sale,  adueîndu-i  aminte  întotdeauna  că  numai 
în  chipul  acesta  va  putea  păstori  turma  sie-şi  încredinţată,  şi  va  putea  ţine  pînă 
în  sfîrşit  cîrma  şi  povăţuirea  aceleia,  iară  Prea  Cinstia  Ta  vei  fi  îndatorat  sub 
propria  responsabilitate  a  avea  asupră-i  această  inspecţiune,  şi  paşii  lui  cei  peste 
aşteptarea  mea,  împotriva  acestora  îndreptaţi,  a-i  arăta  încoace. 

Sibiu.  în  3  iulie  1852,  al  Prea  Cinstiei  Tale  de  bine  voitor  arhiereu, 

Andrei  m.  p. 

Păr.  Protopop  Moise  Fulea 

(nr.  804/1852,  cu  caractere  cirilice) 

♦ 

Nr.  702/1852 

Prea  Cinstite  Părinte  Prolopoape , 

Din  privinţa  mai  multor  învinuiri  asupra  parohului  nostru  din  Vurpăr,  Stan 
Olariu,  la  înaltul  Guvern,  din  partea  uniţilor,  despre  aceea  venite,  că  acela  prin 
mijloace  neiertate  ar  trage  pe  uniţii  de  acolo  la  religia  noastră  şi  ar  calomnia 
legea  unită,  a  găsit  acel  înalt  (Guvern,  n.  n.)  de  lipsă  a  rindui  o  comisiune  mes¬ 
tecată  (mixtă,  n.  n.)  cercetătoare  în  acea  privinţă,  la  care  să  ia  parte  şi  un  Comisar 
din  partea  noastră,  precum  din  aici  în  copie  alăturata  ordinaţiune  gubernială  mai 
pe  larg  vei  vedea. 

In  urma  acestei  ordinaţiuni,  Consistoriul  diecezan  au  aflat  de  lipsă  a  te 
denumi  pe  Prea  Cinstia  Ta,  comisar  la  această  comisiune.  Deci  Prea  Cinstia  Ta 
punîndu-te  în  conţelegere  mai  deaproape  cu  Comisarul  civil  ce  se  va  rîndui  din 
partea  cesaro-regeştii  Dregătorii  districtuale  de  aici,  despre  ziua  ieşirii  în  faţa 
locului  Vurpăr;  Ca  unul  care  cunoşti  diferinţa  (diferendul,  n.  n.)  acesta  şi  mai 
dinainte,  să  te  străduieşti  din  toate  puterile  a  apăra  interesul  Bisericii  noastre  pe 
calea  cuviinţei  şi  a  dreptăţii,  şi  a  se  scoate  la  lumină  adevărată,  incit  (întru  cît, 
n.  n.)  au  vătămat  parohul  nostru  Stan  Olariu,  ordinaţiunea  guvernială  din  24  febr. 
1850,  nr.  2337,  iar  Protocolul  investigaţiunii,  în  duplicat  subscris  (autentificat,  n.  n.) 
de  toţi  comisarii  să-l  aşterni  la  timpul  său  încoace.  Intr-una  (în  acelaşi  timp,  n.  n.) 
s-au  înştiinţat  deci  Dregătoria  districtuală  despre  rinduirea  Prea  Cinstiei  Tale  de 
Comisar  la  această  cercetare. 

Din  şedinţa  consistorială  în  Sibiu,  în  19  iunie  1852  ţinută. 

Al  Prea  Cinstiei  Tale  de  bine  voitoriu  arhiereu. 

Andrei  m.  p. 


Părintelui  Protopop  Moise  Fulea 


(cu  caractere  cirilice) 

Ioan  Pop  fost  paroh  unit  la  Mohu  şi  acum  la  religia  noastră  reîntors,  mi  s-au 
jeluit  că  parohul  nostru  de  acolo  Ioan  Brana,  năzuieşte  într-acolo  ca  bucatele  de 
pe  acea  parte  a  moşiilor  bisericeşti  care  le-au  lucrat  şi  semănat  suplicantele  astă 
toamnă,  pînă  încă  era  paroh  unit,  să  le  secere  dînsul,  adecă  parohul  nostru,  şi  că 
acesta  s-au  pus  şi  au  cosit  locurile  acelea  pe  care  suplicantele  le- au  semănat.  La 
acestea  te  îndatorez  pe  Prea  Cinstia  Ta  ca  fără  de  întârziere  să  porunceşti  paro¬ 
hului  nostru  Ioan  Brana  ca  dînsul  la  locurile  care  le-au  semănat  suplicantele  Ioan 
Pop  să  nu  îndrăznească  a  se  întinde,  iar  fînul  care  cu  puterea  (cu  forţa,  n.  n.) 
l-au  cosit  de  pe  partea  moşiilor  pe  care  suplicantele  le-au  stăpînit  pînă  cînd  au  fost 
paroh  unit,  să  se  preţuiască  şi  parohul  nostru  Ioan  Brana  în  răstimp  de  24  de 
ceasuri  să  plătească  suplicantelui  preţul  cu  care  se  va  preţui.  Despre  efectuarea 
acestora  aştept  răspuns  în  termen  de  4  zile. 

Sibiu  în  27  iunie  1852. 

Al  Prea  Cinstiei  Tale  de  bine  voitoriu  arhiereu, 

Andrei  m.  p. 

Păr.  Protopop  Moisi  Fulea.  Aici. 

{cu  caractere  cirilice) 

Nr.  Prez.  159. 

Prea  Cucernice  Părinte  Protopoape, 

Din  privinţa  încuviinţării  celor  de  lipsă  pentru  organizarea  mai  bună  a  şcoa- 
lelor  noastre  populare,  Te  provoc  pe  Prea  Cucernicia  Ta  ca  în  douăsprezece  zile 
să-ţi  procurezi  din  tot  Protopopiatul  consignarea  şcoalelor  şi  a  dascălilor  împreună 
cu  ecspuzeciunea  ştiinţelor  şi  a  lefilor  lor,1  apoi  fără  întârziere  să  mi-o  trimiţi 
încoace. 

Cu  binecuvântare  arhierească  fiind  al  Prea  Cucerniciei  Tale  de  tot  binele 
voitoriu, 

Andrei  m.  p. 

Sibiu,  17  martie  1852. 

(cu  caractere  cirilice) 

♦ 

Nr.  721/1852 

Prea  Cinstite  Părinte  Protopoape. 

După  multe  necazuri  mi  s-au  seninat  cerul,  căci  din  mila  lui  Dumnezeu  am 
fost  norocos  de  a  putea  ieri  săvîrşi  cumpărarea  casei  domnului  baron  Apor  pe  seama 
Episcopiei  noastre,  cu  douăzeci  de  mii  fioreni  bani  buni,  după  care  numaidecît 
s-au  făcut  transcripţia  şi  mi  s-au  predat  cartea  de  casă. 

Care  lucru  îmbucurător  cu  acel  adaos  ţi-1  fac  cunoscut  ca,  cumpărarea  aceasta 
a  casei  pomenite  să  o  publici  (s-o  faci  cunoscută,  n.  n.)  preoţimei  tractuale  şi 
comunităţilor  bisericeşti,  şi  dacă  mai  ai  ceva  bani  adunaţi  din  colectă,  să-i  trimiţi 
cît  mai  degrabă  încoace,  ca  apoi  să  se  poată  face  o  deplină  publicare  a  întregii 
colecte,  spre  scopul  numit  întregite.2 

Al  Prea  Cinstiei  Tale  de  bine  voitoriu  arhiereu 

Andrei  m.  p. 

Sibiu,  10  iunie  1852 

* 


Prea  Cinstite  d.  Protopoape, 

Cînd  a  ajutat  Dumnezeu  de  am  deschis  tipografia  diecezană,  am  arătat  prin 


1  Această  consignaţie  e  publicată  de  N.  Albu:  Istoria  şcolilor  româneşti  din 
Transilvania  între  1800 — 1867,  Bucureşti,  1971. 

2  Aici  e  vorba  de  Reşedinţa  episcopală  ort.  din  Sibiu.  A  se  vedea  N.  Popea, 
monografia  A.  Şaguna,  Sibiu,  1879,  p.  174. 

Circularul  din  27  august  nr.  775  anul  1850, 3  că  scopul  meu  cel  de  căpetenie  cu 
înfiinţarea  acelei  tipografii  a  fost  şi  este  acoperirea  lipsei  celei  simţibile  de  cărţi 
bisericeşti  şi  şcolare.  Iată  aşadară  că,  după  ce  au  ieşit  de  sub  teasc:  Catehismul 
mic,  Orologionul  (Ceaslovul),  Abeţedariul,  Istoria  biblicească  pentru  prunci.  Calen¬ 
darul  pe  anul  1852  şi  o  Cărticică  de  rugăciune  a  Născătoarei  de  Dumnezeu  —  care 
toate  se  află  la  Episcopie  de  vînzare  —  am  pus  sub  teasc  şi  în  scurt  timp  va  ieşi 
şi  Apostolul,  fiind  de  convingerea  aceea,  că  multe  biserici  vor  fi  avut  lipsă  de 
această  carte,  la  fiecare  biserică  neîncongiurat  trebuincioasă. 

Deci  fiindcă  tipărirea  acestei  cărţi  cere  un  capital  de  bani,  şi  tipografia,  cu 
spese  foarte  mari  ridicată,  încă  nu  are  nici  un  fond,  mă  văd  silit  a  te  provoca  pe 
Prea  Cinstia  Ta  ca  să  cercetezi  cite  biserici  în  tractul  de  acolo  au  lipsă  de  Apostol 
şi  vreau  a  şi-l  cumpăra,  şi  aflînd  să-mi  arăţi  fără  întirziere.  Preţul  Apostolului 
nelegat  nu  va  fi  mai  mult  ca  10  fl.  valutari. 

După  ce  se  va  gâta  Apostolul  cu  tipărirea,  am  voi  a  lăsa  să  se  tipărească  şi 
Evanghelia ,  insă  ca  să  nu  îmbrac  şi  cu  aceasta  un  capital  de  bani  fără  de  scop 
şi  fără  de  a  şti  mai  înainte  lipsa  de  această  carte,  să-mi  arăţi  totodată  şi  aceea 
că:  cite  biserici  din  Tractul  Prea  Cinstiei  Tale  avind  lipsă  de  Evanghelie  o  vor 
cumpăra?  , 

Convins  fiind  că  Prea  Cinstia  Ta  atît  din  privinţa  aceea,  ca  bisericile  să  nu 
fie  lipsite  de  aceste  cărţi,  care  din  nici  o  biserică  nu  pot  lipsi  fără  de  mare  scă¬ 
dere,  cît  şi  pentru  susţinerea  şi  sporirea  Tipografiei  noastre  menite  spre  binele 
Bisericii  şi  a  poporului  diecezan.  Te  vei  stărui  din  toate  puterile  a  căpăta  cît 
mai  mulţi  cumpărători  ai  productelor  ei  mai  intîi  numite,  şi  prenumeranţi  (abo¬ 
naţi,  n.  n.)  la  Apostol  şi  la  Evanghelie; 

fiind  cu  arhierească  binecuvintare  al  Prea  Cinstiei  Tale  de  tot  binele  voi- 
toriu  arhiereu. 

Andrei  m.  p. 

Sibiu,  17  octombrie  1851 

feu  caractere  cirilice,  către  toţi  protopopii) 


Nr.  858/1852 

Prea  Cinstite  Pâri n te  Protopoape, 

S-au  băgat  de  seamă  că  unii  preoţi  se  împotrivesc  a  face  la  locurile  cuviin¬ 
cioase  arătările  prescrise  despre  veniturile  sale  (lor,  n.  n.)  spre  amăsurarea  dării 
din  venituri,  rezimindu-se  pe  ordinaţiunea  gubernială  din  20  martie  1852  nr.  4481, 
prin  Circularul  Consistoriului  din  10  aprilie  a.  c.  sub  nr.  509  publicat. 

17024 

Deci  în  urma  ordinaţiunii  guberniale  din  7  august  nr. -Ţ^-se  face  fiecare 

băgâtoriu  de  seamă  că  deoarece  prin  pomenita  ordinaţiune  Gubernială  din  20  mar- 

4481 

tie  1852  nr.  preoţimea  se  scuteşte  pină  ia  organizarea  dotaţiunii  numai  de 

4U  lb 

purtarea  greutăţilor  comunale,  de  care  trebuie  deosebită  prestarea  greutăţilor 
statului,  între  care  din  urmă  se  cuprinde  şi  plâtirea  dării  după  venituri  de  care 
nimeni  nu  e  scutit,  nime  dintre  preoţi  să  nu  se  împotrivească  a  face  şi  a  da  unde 
se  cuvine  arătarea  veniturilor  sale,  după  formularul  împărtăşit,  şi  contribuţiunea. 

Darea  împărătească  după  venituri  măsurată,  ştiind  că  nime  nu-i  scutit,  fără 
de  nici  o  împotrivire  să  o  plătească,  pentru  ca  dimpotrivă  (cei  ce  se  vor  impotrivi, 
n.  n.)  unii  ca  aceia  se  vor  pedepsi  după  sunetul  legii. 

Din  şedinţa  Consistoriului  din  9  august  1852  în  Sibiu  ţinută, 

Al  Cinstiei  Tale  de  bine  voitoriu  arhiereu, 

(cu  caractere  cirilice,  către  Moise  Fulea) 

Andrei  m.  p. 


3  Se  ştie  că  Şaguna  cumpărase  tipografia  din  banii  lui  proprii.  Circulara 
775/1850  e  publicată  şi  de  G.  Tulbure:  Şaguna,  p.  249 — 250. 

Nr.  871/1852 

Prea  Cinstite  Părinte  Protopoape, 

înaltul  guvern  cezaro-regesc  militar  şi  civil  precum  din  aici  în  copie  ală¬ 
turata  ordinaţiune  din  19  iulie  a.  c.  nr.  6724/604  mai  chiar  vei  vedea  —  au  rînduit 
la  Mohu  comisiunea  mestecată  (mixtă,  n.  n.)  care  să  cerceteze  după  pricinile  din 
care  fostul  paroh  unit  de  acolo  Ioan  Pop,  şi  după  modalitatea  după  care  poporul 
unit  de  acolo  s-a  reîntors  la  religia  noastră.  Consistoriul  diecezan  au  aflat  de 
lipsă  a  te  însărcina  pe  Prea  Cinstia  Ta  ca  să  iai  parte  la  această  comisiune  mes¬ 
tecată  ca  membru  din  partea  Bisericii  noastre,  ieşind  la  termenul  care  ţi  se  va 
arăta  din  partea  cezaro- regeştii  Dregătorii  districtuale  de  aici  în  faţa  locului  şi 
străduindu-te  a  apăra  interesul  Bisericii  noastre  pe  calea  cuviinţei  şi  a  dreptăţii 
şi  a  se  scoate  la  lumină  din  ce  pricină  şi  prin  ce  mijloace  s-au  făcut  la  Mohu 
uniaţia  în  anul  1841,  ca  mai  clar  să  se  poată  cunoaşte  pricina  întoarcerii  uniţi¬ 
lor  de  acolo  iarăşi  la  religia  noastră,  iar  protocolul  investigaţiunii  la  timpul  său 
să-l  aşterni  încoace  în  copie  de  toţi  comisarii  subscrisă. 

Din  şedinţa  Consistorială  din  9  august  1852  în  Sibiu  ţinută. 

Al  Prea  Cinstiei  tale  de  bine  voitoriu  arhiereu, 

Andrei  m.  p, 

P.  Protopop  Moise  Fulea  al  Tractului  Sibiu  II. 

• 

Guvernul  militar  şi  civil  al  Transilvaniei  îi  comunica  lui  Şaguna  prin  adresa 
nr.  5144  din  6  august  1854  că  preotul  din  Sadu,  Nicolae  Savovici,  slujind  în  ziua 
Rusaliilor  la  Cisnâdie,  ar  fi  spus  poporului  la  sfîrşitul  slujibei:  „rugaţi-vă  pentru 
împăratul  cel  mare,  apărătorul  sfintei  religii,  asupra  căruia  acum  s-au  ridicat 
neamurile  de  opt  limbi“.  Era  vorba  deci  de  instigare  şi  provocare,  de  panică  prin 
calomnie.  Dar  în  adresă  se  mai  spunea  ceva:  că  preotul  Nicolae  Savovici.  îm¬ 
preună  cu  colegul  său  Constantin  Sîntion  „ar  fi  ambii  doi  ultranaţionalişti  şi 
intoleranţi'4  şi  n-au  dat  atenţie  împrumutului  de  stat.  Ca  să-i  salveze,  Şaguna  a 
trimis  repede  la  faţa  locului  pe  Motise  Fulea  să  cerceteze  „prin  ce  s-au  făcut 
preoţii  aceia  ultranaţionalişti  şi  intoleranţi44. 

Dîndu-şi  seama  însă  că  în  fapt  preoţii  s-au  opus  împrumutului  de  stat, 
înăscocind  că  de  aceea  se  face  pentru  că  ţara  e  ameninţată  de  război,  ca  să-i 
scoată  de  sub  bănuială,  Şaguna  le  ordonă  să  se  înscrie  la  împrumut,4  primul  cu 
200  de  florini,  iar  al  doilea  cu  100  fl.  Aşa  aveau  să  dovedească  autorităţilor  că  nu 
mai  sînt  „ultranaţionalişti44  români!  (cu  nr.  276  din  29  iulie  1854,  cu  caractere 

cirilice). 

* 

La  Săcădate  era  liber  postul  de  paroh.  Moise  Fulea  e  sfătuit  să  deschidă 
„candidaţie44  (concurs,  n.  n.),  dar  să  ţină  seama  că  Săcădate  „este  satul  de  frunte 
de  dincoace  de  Olt44,  aşa  că  să  nu  numească  pe  oricine.  Cel  ales  trebuia  să  fi 
absolvit  „cel  puţin  Gimnaziul  mic,  căci  au  trecut  vremile  din  trecut  sub  care  au 
trăit  săracii  strămoşii  noştri*4  (Nr.  287,  3  august  1854,  cu  litere  cirilice). 

La  16  august  1854  se  prezentaseră  doi  candidaţi,  încă  studenţi  teologi,  Ilie 

<Stănilă  şi  Toma  Călin  dar  satul  îl  voia  pe  al  treilea:  Ioan  Bursa,  preparând  de 

pedagogie. 

Atenţie  delicată  faţă  de  un  bătrîn  clopotar  din  Vurpăr.  Am  hotărît,  scrie 

Şaguna  „că  fiind  acel  Toma  Morariu  foarte  bătrîn,  încît  din  pricina  aceasta  nu 
mai  poate  împlini  fără  scădere  slujba  aceasta,  acela  să  se  pună  în  odihnă  cu 
cinste  şi  cu  omenie,  şi  nime  să  nu  cugete  că  acesta  se  face  cu  vreo  vătămare 
a  aceluia,  ci  toată  obştea  dimpreună  cu  parohul  local  să-l  aibă  în  cinste4*  (nr.  170 
din  4  martie  1854  către  protopopul  Moise  Fulea,  scris  cirilic). 


4  Era  vorba  de  un  „împrumut  intern44,  potrivit  căruia  fiecare  parohie  se 
înscria  cu  o  sumă  între  100 — 1000  florini. 

Regimentul  transilvan  de  infanterie  „Baron  Turski“  se  afla  în  1853  în 
Lombardia  şi  avea  nevoie  de  un  capelan  ortodox.  Şaguna  instituie  concurs:  au 
prioritate  călugării,  apoi  preoţii  văduvi  sau  necăsătoriţi.  La  nevoie  pot  can¬ 
dida  şi  preoţi  căsătoriţi,  dar  fără  copii.  Dacă  nu  se  vor  găsi  nici  de  aceştia,  pot 
candida  şi  preoţi  cu  copii,  dar  să  ştie  că  statul  nu  va  avea  grijă  de  copiii  lor. 
Salariul  anual  era  fix:  500  florini,  monetâ  convertibilă,  cuartir  şi  servitoare. 
Candidatul  mai  trebuia  să  ştie  în  afară  de  limba  maternă,  germana  şi  maghiara 
(Nr.  350,  din  8  aprilie  1853,  către  protopopul  Moise  Fulea,  cu  litere  cirilice).5 6 

* 


In  Guşteriţa,  preotul  Teodor  Necşa  şi-a  impus  fiul  Gheorghe  Necşa  ca 
dascăl,  împotriva  voinţei  majorităţii  satului.  Titorii  (epitropii  Consiliului  paro¬ 
hial,  n.  n.)  şi  crîsnicul  au  inceput  lupta  împotriva  celor  doi,  formîndu-se  în  sat 
două  partide.  Cea  mai  mare  era  cea  împotriva  familiei  preotului.  Şaguna  hotă¬ 
răşte:  intrucît  nu  se  poate  întrerupe  şcolarizarea  copiilor,  lucrurile  să  rămînă 
neschimbate  pînă  în  primăvară.  In  primăvară  să  fie  schimbaţi  toţi:  şi  dascălul 
Gheorghe  Necşa  şi  titorii  şi  crîsnicul.  După  aceea,  poporul  să  procedeze  la 
alegeri  de  dascăl,  de  titori  şi  de  crisnic,  în  prezenţa  protopopului,  alegînd  „pre 
cine  va  afla  harnici  la  treaba  aceasta1*.  Deocamdată  însă,  toţi  cei  ce  vor  rămine 
in  funcţiune  pînă  în  primăvară,  atît  dintr-o  parte  cit  şi  din  alta,  „să  se  înfrunte 
şi  să  se  îndrepte  la  odihnă,  la  pace,  bună  înţelegere  şi  dragoste**.  în  afară  de 
aceasta,  întrucît  parohul  Teodor  Necşa  l-a  insultat  pe  protopopul  Moise  Fulea, 

executarea  celor  de  mai  sus  se  încredinţează  protopopului  Petru  Bâdilă  de  la 

Miercurea,  iar  preotul  Necşa  „să  se  înfrunte  şi,  pe  lîngă  aceea,  să  se  îndrepte  ca 
negreşit  să  se  ducă  la  Prea  Cinstia  Ta  şi  să-şi  ceară  iertare  şi,  mai  pe  urmă, 

ca  acest  paroh  Teodor  Necşa  să  plătească  cheltuielile  Comisiei  în  sumă  de  12 

florini  de  argint"  (Nr.  1217  din  30  decembrie  1853,  către  protopopul  Moise  Fulea, 
scris  cirilic). 


Nicolae  Mestecan  reclamă  pe  colegul  său  din  parohia  Mohu,  Ioan  Brana  că: 

1.  Fiind  plecat  în  comuna  sa  natală.  Abrud,  la  întoarcere  nu  i-a  dat  partea 
cuvenită  din  plata  serviciilor  plătite  de  popor; 

2.  Că  in  lipsa  lui,  Brana  a  împărţit  parohia  în  două,  luîndu-şi  lui  partea  cea 
mai  mare; 

3.  Că  şi  după  împărţire,  Brana  face  servicii  în  parohia  rămasă  pe  seama  lui 
Mestecan. 

4.  Că  atunci  cînd  cineva  cere  doi  preoţi  la  sărăcuste  sau  alte  slujbe,  preotul 
Brana  refuză  sâ-1  accepte; 

5.  Că  din  contribuţia  anuală  primită  din  filia  Şelimbâr,  de  30  florini,  Brana 
i-a  dat  lui  numai  5  florini; 

6.  Că  Brana  „ameţeşte  poporul  şi  lăţeşte  (răspîndeşte,  n.  n.)  credinţe  deşarte 
prin  o  carte  numită  Ancjariu şi  altele. 

Şaguna  hotărăşte  să  se  facă  imediat  anchetă.  Protopopul  Fulea  să  ia  un 
preot  cu  sine  şi  să  se  ducă  la  Mohu  să  facă  ordine  şi  să  raporteze.  Dacă  cele 
reclamate  de  „jeluitor"  se  vor  dovedi  adevărate,  atunci  să  i  se  ceară  „jeluitorului" 
(reclamantului,  n.  n.)  următoarele: 

Ad.  1.  Să  impartă  veniturile  obţinute  în  lipsa  lui  Mestecan  din  parohie,  în  două; 

2.  Să  se  anuleze  împărţirea  parohiei  în  două,  iar  dacă  va  fi  totuşi  cerută, 
să  se  facă  din  nou,  dar  fără  să  fie  vreunul  din  cei  doi  favorizat; 

3.  Brana  să  nu  se  mai  amestece  în  parohia  lui  Mestecan; 

4.  Cind  se  cer  doi  preoţi  la  servicii,  să  meargă  amîndoi; 

5.  Contribuţia  din  Şelimbâr  să  se  împartă  în  două; 


5  Un  astfel  de  preot  militar  a  fost  pentru  cîţiva  ani  şi  Sava  Popovici  din 
Răşinari. 

6  N-a  exisatat  o  astfel  de  carte.  Expresia  „angariu"  provine  din  1.  neogreacă 
şi  însemnează  „necaz",  „belea".  Era  vorba  deci  de  anumite  molitve  recomandate 
pentru  ocazii  mai  grele  (de  pildă  „molitvele  Sf.  Vasile"). 

6.  Cartea  Angariu  să  fie  confiscată  şi  adusă  la  Consistoriu. 

Parohul  Brana  să  fie  „mai  deaproape  şi  cu  impresiunea  cerută  înfruntat  şi 
dojenit".  Şi  să  fie  „sorocit"  (chemat)  şi  la  Consistoriu  la  4  decembrie  (Cu  nr.  1123 
din  20  noiembrie  1852  cu  litere  cirilice.  Numai  cuvîntul  Abrud  e  scris  cu  caractere 
latine). 


Nicolae  Ianu  din  Răşinari  căuta  pretexte  de  despărţire  de  nevasta  sa.  L-a 
găsit  în  aceea  că  taina  cununiei  a  fost  săvîrşită  în  Ţara  Românească,  deci  e 
nulă.  Şaguna  răspunde  că  „nu  există  cauză  calificată  de  despărţenie",  aşa  că  cei 
în  cauză  să  fie  sfătuiţi  „la  trai  laolaltă"  (N.  634  din  8  iulie  1850,  cu  caractere 
cirilice). 

* 


Şaguna  scrie  protopopilor,  „cu  cea  mai  mare  durere  de  inimă",  că  proto¬ 
popul  Zaharia  Matei  a  fost  arestat  pentru  că  a  convocat  preoţimea  din  districtul 
său  „ca  să  facă  cu  dînsa  socoteală  despre  taxa  kirurgicâ".  Probabil  să  conteste 
nişte  taxe  legate  de  căsătorii.  Şaguna  a  intervenit  la  guvern  pentru  eliberarea 
lui,  dar  pînă  atunci  îşi  face  datoria  de  a-i  anunţa  pe  toţi,  ca  să  nu  cadă  şi  ei, 
„în  aceeaşi  ispită"  (nr.  657  din  17  ianuarie  1850,  cu  caractere  cirilice).  Se  vede  că 
tratativele  au  durat  mult,  pentru  că  tocmai  în  martie  1850  dă  o  altă  circulară, 
prin  care  îi  sfătuieşte  să  plătească  această  taxă  pe  anii  1848  şi  1849  cînd,  din 
cauza  „răscoalelor  din  ţară",  aceste  taxe  nu  s-au  mai  plătit,  şi  guvernatorul  cerea 
plata  lor  din  urmă.  Se  cereau  tabele,  întărite  şi  de  semnătura  judelui  fiecărui 
sat,  pentru  ca  perceptorii  să  ştie  de  la  cine  să  facă  încasările.  Şaguna  îi  sfă¬ 
tuia  pe  preoţi  să  ceară  chitanţe  în  regulă  pentru  plata  taxei  (30  martie  1850, 
cu  litere  cirilice). 


Cu  nr.  40  din  7  iulie  1854  Şaguna  cere  protopopului  Moise  Fulea  să  orga¬ 
nizeze  o  într-ajutorare  între  biserici,  înscriind  fiecare  parohie  cu  cît  va  crede  el 
de  cuviinţă,  pentru  că  numai  aşa  va  putea  fi  reconstruită  biserica  arsă  din 
Mediaş,  dar  Şaguna  condiţionează  operaţiunea:  s-o  pornească  „numai  dacă  este 
convins  de  bunătatea  unei  astfel  de  întreprinderi!"  (cu  caractere  cirilice). 


Mari  necazuri  în  comuna  Colun.  Obştea  a  ales  doi  băieţi,  pe  Nicolae  Po- 
povici  spre  a  urma  „cursul  preoţesc"  şi  pe  Ioan  Panga,  spre  a  urma  „cursul 
pedagogic",  sperînd  ca  numitul  Panga  de  îndată  ce-şi  va  termina  studiile  să  se 
întoarcă  învăţător  în  sat.  Ce  s-a  întîmplat?  Panga  a  terminat  cursul  pedagogic, 
s-a  întors  în  sat,  dar  a  început  a  se  lăuda  că  „va  să  ia  o  fată  de  ofiţer  şi  va  să-i 
scoată  salar  fără  de  voia  poporenilor".  Dar  aceasta  nu  era  totul:  fata  era  „de  partea 
religiei  unite  cu  care  noi  —  scriu  sătenii  —  de  mulţi  ani  avurăm  de  a  ne  lupta 
pănă  scăpasem  în  linişte". 

Unii  tind  să  creadă  că  ortodocşii  au  trăit  în  bună  înţelegere  cu  uniţii  de-a 
lungul  istoriei!  Iată  însă  adevărul  din  gura  sătenilor  din  Colun! 

Dar  acest  Ioan  Panga  nici  nu  mai  voia  să  se  facă  învăţător.  Se  lăuda  că 
„fără  voia  poporenilor  este  în  stare  a  se  face  preot  în  biserica"  din  Colun,  ocu- 
pînd  locul  celuilalt  tînăr  care  se  pregătea  pentru  aceasta  şi  al  cărui  unchi 
răposat,  preotul  Gheorghe  Popovici,  răscumpărase  biserica  ocupată  de  uniţi,  prin 
cheltuieli  şi  procese  la  înaltul  guvern  şi  la  înalta  curte.  Aşa  că,  dacă  satul  ar 
lăsa  pe  altul  să  se  facă  preot  acolo,  toţi  s-ar  numi  „călcători  de  dreptate  şi 
mîncători  de  bunuri  străine",  pentru  că  n-au  putut  întoarce  răposatului  preot  şi 
familiei  lui  cheltuielile  făcute  cu  prilejul  luptei  „pentru  poporul  neunit".  Şi-apoi 
familia  lui  Panga  trăieşte  rău  cu  toată  lumea.  Văzînd  lumea  „pretenţiunile, 
laudele  şi  sumeţiile"  lui  Panga,  care  „mai  înainte  de  vreme  se  arată",  s-au  pre¬ 
zentat  toţi  la  jude  şi  la  notar  şi  au  cerut  să  fie  scos  de  pe  lista  de  candidaţie. 
Panga  a  scris  Consistorului,  de  aceea  locuitorii  se  adresează  direct  lui  Şaguna 
printr-o  „suplică"  scrisă  pe  trei  pagini  mari,  rugîndu-1  să  asculte  satul,  nu  pe 
Panga,  care  vrea  să  se  însoare  cu  o  fată  unită.  Altfel  se  vor  face  mari  împăre- 

cheri  (dezbinări,  n.  n.)  în  obşte.  Satul  nu-1  mai  vrea  acum  nici  ca  învăţător.  Ca 
preot  însă,  îl  aşteaptă  numai  pe  Popovici.  Iar  dacă  Popovici  nu  e  încă  pregătit 
„desâvîrşit  cu  cele  trebuincioase  unui  preot,  noi  voim  ca  să  rămînâ  pînâ  cînd 
se  va  pregăti  desăvirşit“  şi-apoi  să  vină  preot. 

Suplica  e  semnată  de  judele  Ioan  Diatcu,  prin  punerea  degetului,  de  nouă 
juraţi  şi  şasezeci  şase  de  capi  de  familie,  tot  prin  punerea  degetelor.  La  urmă 
mai  iscălesc  15  săteni  care  la  început  au  fost  pentru  candidatul  Panga,  dar  acum 
trec  şi  ei  de  partea  candidatului  Popovici.  Şi  aceştia  iscălesc  tot  prin  punerea 
degetelor.  Dintre  toţi,  unul  singur  ştia  carte.  Şi  *  altă  particularitate:  dintre  cei 
92  de  semnatari,  44  aveau  numele  de  botez  Ioan!  iSuplica  poartă  data  de  29  august 
1854,  cu  caractere  cirilice). 


Cu  nr.  370  din  10  aprilie  1853  Şaguna  îi  scrie  lui  Moise  Fulea  că  a  primit 
de  la  dregătoria  comunală  a  satului  Haşag,  54  de  atestate  de  treceri  de  la  greco- 
catolicism  „la  religia  noastră  dreptcredincioasă  răsăriteană4*.  Se  vede  că  satul 
fusese  pînă  atunci  în  întregime  greco-catolic,  pentru  că  nu  exista  preot  ortodox. 
Şaguna  rinduieşte  ca  preotul  din  Bungard  să  slujească  pentru  aceşti  credincioşi 
„într-o  casă  privată". 

» 


O  scrisoare  urgentă  către  protopopul  Moise  Fulea,  din  31  martie  1850,  care 
nu  mai  are  nevoie  de  nici  un  comentariu,  cu  privire  la  felul  cum  erau  trataţi 
preoţii  de  către  autorităţile  străine  ocupante  ale  Transilvaniei: 

„Avînd  eu  trebuinţă  a  dovedi  maltratările  ce  au  a  pătimi  unii  din  preoţii 
noştri  din  partea  unor  dregători  subalterni,  şi  înţelegînd  cum  că  după  bătaia  care 
s-a  întîmplat  la  Avrig.  inspectorul  local  ar  fi  ieşit  acolo,  ar  fi  citat  pe  preoţii 
noştri  la  sine  şi  i-ar  fi  ocărit  şi  batjocorit  intr-un  chip  necuvios,  te  provoc  pe 
Prea  Cinstia  Ta  ca  îndată  după  primirea  acestei  scrisori  să  ceri  de  la  zişii  preoţi 
declaraţie  în  lucrul  acesta  (în  legătură  cu  aceasta,  n.  n.)  şi  cît  mai  în  grabă  să 
o  aşterni  încoace"  (cu  caractere  cirilice,  dictată,  semnată  întreg:  Andrei  Şaguna, 
episcop).7 


Sub  regimul  habsburgic,  preoţii  ortodocşi  nu  aveau  voie  să  facă  nici  un  ser¬ 
viciu  uniţilor.  O  cununie  în  care  una  din  părţi  era  unită,  trebuia  oficiată  la 
uniţi,  altfel  intervenea  chiar  statul  pentru  pedepsirea  vinovaţilor.  Iată  acest  lucru 
adus  la  cunoştinţa  lui  Şaguna:  „Excelenţa  Sa  d-1  guvernator  arată  prin  adresa 
nr.  5281  din  4  iunie  1850  ca  parohul  din  Sadu,  Nicolae  Savovici,  ar  fi  cununat 
pe  fiul  celuilalt  paroh  Ştefan  Dimitrie  cu  fata  locuitorului  unit  de  acolo  Ioan 
Ivan;  deci  Prea  Cinstia  Ta  —  îi  scria  protopopului  Fulea  —  să  faci  pe  învi¬ 
nuitul  paroh  Savovici  a  se  declara  (a  da  o  declaraţie,  n.  n.)  în  privinţa  aceasta 
in  răstimp  de  7  zile"  (cu  caractere  cirilice,  31  iulie  1850). 

* 


Socrul  parohului  Pamfilie  Sava  de  la  Jina  i-a  făcut  acestuia  o  reclamaţie. 
Şaguna  nu  trimite  anchetă,  ci  îl  cheamă  pe  preot  la  sine,  „spre  a-i  putea  împărtăşi 
pîra ".  Judeca  deci  pe  loc,  instrumentind  singur  cazul.  (25  iunie  1850,  cu  caractere 
cirilice,  către  Moise  Fulea). 

* 


O  notă  (cu  caractere  cirilice),  pe  o  foaie  volantă: 

„Prin  induratul  Decret  gubernial  din  24  mai  a.  c.  nr.  6458  se  face  cunoscut 
consistoriului  diecezan  cum  că  Măria  Sa  domnul  Episcop  Andrei  Şaguna  produ- 
cînd  singhelia  metropolitană  despre  sfinţirea  sa  în  episcop,  după  depunerea  jură- 
mîntului  omagial  s-au  introdus  ca  episcop  al  acestei  dieceze.  Mai  încolo  prin 


7  Era  epoca  absolutismului  (1850 — 1860)  în  care  ministrul  Cultelor  Leo  Thun 
trata  cu  mult  dispreţ  şi  cu  nedreptate  cultele  necatolice  din  Imperiul  habsburgic. 

acest  îndurat  Decret  gubernial  tot  sub  acea  dată  şi  nr.  la  ieşite,  se  retrimite 
Măriei  sale  d.  episcop  diecezan  singhelia  metropolitană**. 

Sibiu,  16  octombrie  1848 

„să  ia  spre  cunoştinţă  şi  singhelia  retrimisă  să  se  aşeze  la  arhivă*'  (fără 
semnătură). 

Arhiva  Şaguna,  nr.  67 

Dintr-o  notă  de  pe  verso  aflăm  că  atît  singhelia  dată  de  mitropolitul  Iosif 
Raiacici  lui  Şaguna,  cît  şi  depunerea  jurămîntului  de  către  Şaguna,  s-au  găsit 
„din  ruinele  arhivului  episcopiei  diecezane "  şi  că  acum  să  se  depună  din  nou  la 
Arhivă.  22  sept. — 4  oct.  1849. 

Arhiva  Şaguna,  67 

* 


Copia  unui  act  scris  de  mina  lui  Şaguna  referitor  la  Ion  Moga  şi  Ioan  Hania 
(în  limba  română,  cu  caractere  latine),  către  I.  Hania: 

„Din  privinţa  aceea,  fiindcă  D.  Ioan  Moga  Protopop  şi  Profesor  de  Teologie 
lingă  Episcopia  noastră  au  resignat  dregătoria  sa  profesorală,  aflu  cu  cale  a  te 
denumi  de  profesor  în  locul  sus-numitului  Ioan  Moga  pre  Cinstia  Ta,  Ioann 
Hannia,  care,  în  calitate  protodiaconească  şi  vice-notarială  consistorială,  spre 
deplina  mea  îndestulare  te  porţi,  avînd  datorinţa  a  te  purta  spre  zidirea  cle¬ 
ricilor  şi  avînd  leafa  anuală  de  trei  sute  florinţi  C.  M.  care  o  vei  primi  din 
fondul  nostru  sidoxial  prin  Comisariatul  regesc.  Sibiu,  29  decembrie  1948.  Andrei 
Şaguna,  episcop". 

Arhiva  Şaguna,  68 

« 

La  11  iunie  1848  Groful  Szecsenyi  îl  invită  pe  episcopul  Andrei  Şaguna  să 
vadă  şi  sa  participe  la  inaugurarea  festivă  a  podului-lanţ  din  Budapesta. 

Două  scrisori  scurte  in  1.  maghiară. 

Arhiva  Şaguna,  59,  60 

Nr.  322.  850 

Prea  Cinstite  D-le  Protopoape, 

Avînd  Consistoriul  nostru  eparhial  însărcinarea  de  la  înaltul  nostru  Guberniu 
ca  să  facă  o  conscriere  despre  parohii  şi  împrejurările  acelora,  după  formulariul 
cel  prescris  de  la  înalt  acelaşi,  şi  să  i-o  aştearnă,  ca  pe  conscriere  apoi  să  slujească 
de  îndreptariu  la  dotaţia  clerului  nostru,  eşti  poftit  Prea  Cinstia  Ta  ca  în  vreme 
de  patru  săptămîni  să  întocmeşti  şi  să  aşterni  încoace  o  conscriere  a  Parohiilor 
şi  a  filiilor  în  următoriul  chip  şi  adecă: 

1.  Să  fie  o  rubrică  pentru  protopopiat. 

2.  Altă  rubrică  să  cuprindă  numele  Districtului. 

3.  In  a  treia  rubrică  să  fie  numirea  cercului. 

4.  In  a  patra  rubrică  însemnarea  parohiei. 

5.  în  a  cincea  rubrică  numele  satelor,  care  ţin  de  parohia  materâ. 

6.  In  a  şasea  rubrică  să  se  pună  depărtarea  fieştecărei  filii  de  materă, 
după  ceasu. 

7.  în  a  şaptea  rubrică  să  se  însemne  filiile  acele  care  au  bisericile  sale. 

tPentru  întărirea  lucrului  acestuia  am  aflat  de  lipsă  a  însemna  aici,  ca 

fiind  acum  Comitatele  şi  scaunele  şterse,  şi  în  locul  lor  Districturi  şi  cercuri 
introduse,8  să  nu  le  confunzi,  ci  în  loc  de  numele  Komitatului,  al  Districtului, 
sau  al  Scaunului  de  mai  nainte  să  se  pue  numele  Districtului  şi  al  cercului 
(Bezirk),  in  care  se  află  fiecare  materă  şi  filie  după  împărţirea  cea  nouă  a  ţării. 

Ştiu  prea  bine  că  acum  de  o  vreme,  multe  sarcini  s-au  pus  asupra  Protopopilor 
noştri,  însă  cu  atîta  mai  multe  sînt  la  Episcopia  noastră  pe  care  .trebuie  să  le 


8  Despre  „noua"  organizare  administrativă  din  1850  a  se  vedea  lucrarea  lui 
V.  Meruţiu:  Judeţele  din  Ardeal,  Cluj,  1929,  p.  133  etc. 

purtăm  cu  bărbăţie  şi  cu  puteri  impreunale  şi  însemnate,  şi  aşa  incit  odată  te 
poftesc  pe  Prea  Cinstia  Ta  la  locul  acesta  în  patru  săptămini  să  se  sfirşeasca 
şi  să  mi  le  trimiţi,  ca  să  le  poci  şi  eu  prelucra  înaintea  plecării  mele  la  Viena. 

Sibiu,  în  27  aprilie  1850. 

Andrei  Şaguna 
Episcop 


Adresa:  322-850  De  la  Centrul  diecezan  al  Bisericii  răsăritene  din  Ardeal 
Prea  Cinstiei  Sale  Domnului 
Moise  Fuiea 

Protopresbiterul  Sibiului  II 
Sibiu 


Nr.  907/852 

Prea  Cinstite  P.  Protopoape! 

Pe  clericul  Zaheiu  Falchiu  din  Feldioara  l-am  hirotonit  ieri  şi  astăzi  intru 
diacon  şi  preot  deplin  şi  l-am  rinduit  de  capelan  lingă  parohul  cel  slăbit  de 
bâtrineţe  din  satul  Feldioara  numit  Dionisiu  Avram.  Deci  acum  se  îndreaptă  la 
Prea  Cinstia  Ta  spre  acel  sfîrşit  ca  să-l  introduci  în  calitate  de  capelan  la  poporul 
din  Feldioara  şi  totodată  să  porţi  grijă  ca  amâsurat  jurămintului  ce  l-au  depus 
aci  să  se  îndeletnicească  întru  tipicul  bisericesc  şi  să  citească  des  şi  cu  luare 
aminte  dumnezeiasca  Scriptură  şi  alte  cărţi  care  luminează  pe  om.  Să  fie  cre¬ 
dincios  Prea  Înălţatului  nostru  monarh  Francisc  Iosif  I,  casei  domnitoare  şi  sfintei 
Maicii  noastre  Biserici.  Să  îndemne  şi  să  povâţuiascâ  pe  poporenii  săi  cu  vorba 
şi  cu  fapta  către  religiozitate,  moralitate  şi  ascultare  de  mai  marii  săi.  Să  se 
ferească  de  orice  amestec  cu  preoţii  de  la  creştinii  cei  de  altă  lege,  în  slujbele 
preoţeşti.  In  urmă  să  ducă  o  viaţă  potrivită  chemării  sale  preoţeşti,  contenindu-se 
de  la  tot  răul,  dar  mai  vîrtos  ferindu-se  de  beţie,  care  e  izvorul  celor  mai  multe 
păcate. 

Cu  arhipăstorească  binecuvîntare  rămînind  al  Prea  Cinstiei  Tale  de  bine 
voitoriu. 

Sibiu  2  septembrie  852. 

Arhiereul  Andrei  Şaguna  m.  p. 

Părintelui  Protopop  Moise  Fuiea. 

* 

Prea  Cinstite  D.  Protopoape! 

Prin  aceasta  incunoştiinţindu-te  despre  primirea  milei  cei  de  la  cei  nou 
cununaţi,  45  fi.  argint,  şi  de  la  Biserici  95  fl.  argint,  în  suma  de  140  fi.  argint, 
care  ai  administrat  pe  seama  mult  cinstitei  noastre  Episcopii  şi,  mulţumindu-ţi  pen¬ 
tru  rîvna  care  ai  către  înaintarea  trebilor  noastre  bisericeşti,  te  provoc  cu  toată 
încrederea  ca  spre  scoposul  acesta  să  ai  şi  spre  viitoriu  grijă  cuviincioasă. 

Sibiu,  25  martie  850. 

Andrei  Şaguna  m.  p. 

Episcop 

Prea  Cinstiei  Sale  Domnului 
Moisi  Fuiea 

Protopopul  Tractului  Sibiu  II 


Nr.  931/852 

Prea  Cinstite  Părinte  Protopoape! 

La  cererea  locuitorului  din  Slimnic,  Zaheiu  Horvat,  spre  a  se  despărţi  de 
pribegită  lui  muere  Nuţa  Stăniţu  şi  a  i  se  da  voie  a  trece  la  altă  căsătorie,  prin 
comitiva  Prea  Cinstiei  Tale  din  16  iulie  a.  c.  încoace  aşternută,  ţi  se  rescrie  spre 
a  se  rezolva  suplicantului  că  deşi  muerea  lui  susnumitâ  e  pribegită  de  7  ani. 

totuşi  Consistoriul  diecezan  nu  se  poate  abate  de  la  hotărîrea  sa  din  27  sept.  851 
nr.  570,  şi  pribegită  muere  trebuie  să  se  sorocească  prin  citaţiune  edictală. 

Din  şedinţa  Consistoriului  din  4  febr.  852  în  Sibiu. 

Al  Prea  Cinstiei  Tale 

de  bine  voitor  Arhiereu 
Andrei  m.  p. 

Părintelui  Protopop  al  Tractului  Sibiului 

Moise  Fulea 

* 


859/852 


Prea  Cinstite  Părinte  Protopoape! 


16260 

Ordinaţiunea  Gubernială  din  31  iulie  a.  c.  nr.  către  C.  R.  Dregâtorie 

districtuale  de  aici  slobozită,  din  care  vei  vedea  Prea  Cinstia  Ta  cum  înaltul 
Guberniu  laudă  atent  pre  Magistratul  de  aici,  cît  şi  pre  Comuna  din  Şura  Mare, 
pentru  că  aceasta  sprijină  pe  acela,  au  dat  pre  seama  parohului  nostru  de  acolo 
o  moşie  —  porţiune  canonică  de  13  ferde  şi  ?  juguri;9  se  împărtăşeşte  Prea  Cin¬ 
stiei  Tale  în  copie  spre  ştiinţă,  cu  acea  însărcinare  ca  ieşind  în  faţa  locului,  să 
faci  ca  acea  moşie  parohială  după  cuviinţă  să  se  introducă  în  protocolul  bisericii 
noastre  de  acolo  şi,  totodată,  inventariul  despre  acea  moşie  în  copie  să-l  aşterni 
încoace  spre  o  păstrare  în  arhivă. 

Din  şedinţa  consistorială  din  9  august  852. 

In  Sibiu  ţinută. 

Al  Prea  Cinstiei  Tale  de  bine  voitoriu 

Arhiereu  Andreiu 

D.  Protopop  Fulea  al  Tract  Sibiului  al  II-lea 

* 


Nr.  973/852 

Prea  Cinstite  P.  Protopoape! 

Pre  clericul  şi  candidatul  în  staţiunea  parohială  vacantă  din  Săcădate,  Ioan 
Calmu,  l-am  hirotonit  în  14  şi  în  21  ale  curgătoarei  luni  diacon  şi  preot  desă- 
vîrşit,  acela  se  trimite  acum  la  Prea  Cinstia  Ta,  cu  acea  însărcinare  ca  să-l  intro¬ 
duci  după  cuviinţă  în  dregătoria  lui  parohială,  şi  să  porţi  de  faţă  grijă  ca  să  se 
îndeletnicească  în  săvîrşirea  slujbelor  preoţeşti,  în  biserică  şi  afară  de  biserică, 
iară  mai  departe  să  fii  asupră-i  cu  ochi  privighetori,  ca  să-şi  împlinească  dregătoria 
sa  cu  toată  scumpâtatea  şi  să  aibă  purtare  şi  viaţă,  stării  şi  chemării  sale  potrivită, 
în  22  sept.  852 

Al  Prea  Cinstiei  Tale  de  bine  voitoriu 

arhiereul 
Andrei  m.  p. 

P.  Protopop  Moise  Fulea  al  Sibiului  II 


* 

Nr.  1050/852 

Prea  Cinstite  P.  Protopoape! 

Hirotonindu-se  clericul  din  Boiţa  şi  candidatul  pe  ia  treia  staţiune  paro¬ 
hială  de  acolo  vacantă,  Ioan  Bobeş  în  numărul  28  şi  29  sept.  a.c.  diacon  şi  preot 
desăvârşit,  amăsurat  hotărîrei  Consistoriale  din  25  sept.  a.c.  nr.  1007,  acela  se  tri¬ 
mite  la  Prea  Cinstia  Ta  spre  acel  sfîrşit  ca  după  cuviinţă  să-l  introduci  în  dre- 


9  (U/2  jugere?). 

gătoria  sa  parohială,  să-l  îndreptezi,  să  porţi  grijă  ca  să-şi  poarte  dregătoria 
lui  cu  toată  acurăciunea,  şi  să  aibă  purtare,  stării  sale  preoţeşti,  întru  toate 
amăsurată. 

Sibiu,  în  1  octombrie  1852. 


P.  Protopop  Moisi  Fulea 


Nr.  1020/852 

Prea  Cinstite  P.  Protopoape! 

Rînduiala  Prea  Cinstiei  Tale  în  privinţa  servitorilor  bisericeşti  din  Săcă- 
date,  ca  adecă  servitorii  de  faţă  pre  lingă  doi  ani  cari  au  slujit  şi  mai  slujesc 
încă  un  an,  din  motivele  în  scrisoarea  Prea  Cinstiei  Tale  de  sub  pag.  27  august 
a.  c.  la  mijlocul  aduse,  se  întăreşte  şi  din  partea  Consistoriului  diecezan,  despre 
care  prin  aceste  ţi  se  face  cunoscut  la  susatinsa  scrisoare. 

Din  şedinţa  Consistorială  în  Sibiu  in  25  septembrie  852  ţinută. 

Al  Cinstiei  Tale  de  bine  voitoriu  Arhiereu 

Andreiu  m.  p. 

Părintelui  Protopopul  Moisi  Fulea 


Al  Cinstiei  Tale  de  bine  voitoriu  arhiereu 

Andrei  m.  p. 

* 


Nr.  1001/1852 

Prea  Cinstite  Părinte  Protopoape, 

Fiindcă  precum  s-a  văzut  din  răspunsul  parohului  nostru  de  la  Sadu,  Con¬ 
stantin  Simtionu,  şi  din  adeverinţa  dregătoriei  comunale  prin  relaţiunea  Prea 
Cinstiei  Tale  din  16  ale  curgătoarei  luni  încoace  aşternute,  răposata  Anna  Chirilă 
Hannia  de  acolo  niciodată  n-au  trecut  la  legea  unită  şi,  totuşi,  parohul  unit  de 
acolo,  în  contra  ordinaţiunei  Guberniale  din  8  sept.  a.  c.  nr.  18196/1681  o  au 
îngropat  ca  cum  ar  fi  fost  parohiana  lui,  Prea  Cinstia  Ta  să  pofteşti  pre  dregătoria 
comunală  de  la  Sadu  ca  aceasta  să  silească  pre  acel  proh  unit  a  întoarce  parohului 
nostru  Constandin  Simtion  competinţa  stolară  lui-şi  cuvenită. 

Din  şedinţa  consistoriului  din  25  septembrie  852  în  Sibiu  ţinută. 

Al  Prea  Cinstiei  Tale  de  bine  voitor  Arhiereu  Andrei  m.  p. 
Păr.  Protopop  al  Tractului  Sibiului  al  II-lea  Moise  Fulea 


Prea  Cinstite  Domnule  Protopoape 

Prin  aceasta  te  însărcinează  pe  Prea  Cinstia  Ta  ca  fără  întîrziere  să  rîn- 
duieşti  ca  cîte  un  titor  să  vie  la  mine  vineri  în  4-lea  august  şi  adecă  de  la  Sadu, 
Tălmâcel,  Boiţa,  Porceşti  şi  Sîmbăta  de  Sus  şi  de  Jos. 

Sibiu,  29  iunie  1850 

Andrei  Şaguna  m.  p. 
Episcop 

Prea  Cinstiei  Sale  D-lui  Moise  Fulea 
Protopopul  Tr.  Sibiului  II 

778/850 


Prea  Cinstite  Domnule  Protopoape ! 

Fiindcă  aşa  bine  au  plăcut  lui  Dumnezeu,  ca  Prea  Sfinţia  Sa  domnul  Episcop 
al  Aradului  Gherasim  Raţ,  după  o  boală  de  18  zile  să  treacă  din  această  viaţă 
trecătoare  la  cea  veşnică,  în  15  ale  acestei  luni,  te  poftesc  pe  Prea  Cinstia  Ta  ca 
fără  întîrziere  să  publici  preoţimii  districtuale  moartea  răposatului  episcop 
Gherasim,  cu  acel  adaos  ca  în  zilele  lunii  luii  septembrie  14 — 15  şi  16,  pentru 
pomenirea  vrednicului  acest  arhiereu,  să  se  tragă  clopotele  în  toate  bisericile 
noastre,  iar  în  a  17-a  septembrie  să  facă  parastas  obicinuit. 

Sibiu,  28  august  850. 

Andrei  Şaguna  m.  p. 

Episcop 

* 

Nr.  106/852 

Prea  Cinstite  P.  Protopoape! 

Fiind  patru  eparhii  văduvite,  adecă  cea  de  la  Arad,  Buda,  Vîrşeţ  şi  Timi¬ 
şoara,  s-au  îndurat  maiestatea  sa  a  aproba  sinod  în  27  octombrie,  calendarul 
nostru,  la  Carloviţ,  pentru  alegere  de  episcopi  pe  seama  acestor  eparhii,  la  care 
sînt  şi  eu  poftit  prin  înaltul  decret  prezidial,  cu  acel  adaos  cum  că  înalta  stăpînire 
de  sigur  aşteaptă  de  la  mine  că  eu  nu  mă  voi  trage  îndărăpt  de  la  un  act  biseri¬ 
cesc  aşa  de  momentos. 

Despre  care  te  înştiinţez  pe  Prea  Cinstia  Ta,  cu  acel  adaos,  că  eu  cu  ajutoriul 
lui  Dumnezeu  în  20  ale  acestei  [luni]  plec  la  sinod  şi  să  nu  dai  crezâmînt  la  nişte 
vorbe  care  s-ar  putea  ivi  colea  şi  auzi  din  pricina  sinodului  pomenit  că,  adecă, 
eu  aş  fi  aplecat  a  trece  la  o  altă  eparhie,  şi  să  fii  sigur  şi  să  asigurezi  In  numele 
meu  şi  pe  alţii  că  eu  strîns  rămîi  pre  lîngă  acelea  ce  le-am  fost  scris  de  la  Viena 
subt  8  mai  851  nr.  201  către  întreaga  dieceza  noastră. 

In  nefiinţa  mea  acasă  va  griji  pentru  toate  Consistoriul  nostru. 

Cu  arhipâstorească  binecuvîntare  rămînînd  al  Prea  Cinstiei  Tale  de  bine 
voitoriu  arhiereu 

Andrei  m.  p. 

Sibiu,  în  15  octombrie  1852. 


Nr.  1053/852 

Prea  Cinstite  Părinte  Protopoape /• 

După  descoperirea  feld-superioratului  din  16  oct.  a.c.  nr.  240  înaltul  Minis- 
teriu  de  război  c/r  prin  înaltul  rescript  din  12  oct.  a.c.  nr.  2/5793  au  încuviinţat 
aplicarea  unui  capelan  de  oaste  de  religia  noastră  la  C/R  regiment  de  infanterie 
al  Arhiducelui  Karol  Ferdinand  Nr.  51  care  de  faţă  se  află  staţionat  în  Bohemia. 
Postul  acesta  este  împreunat  cu  o  leafă  sistemizată  de  500  fi.  argint  anual,  cvartir 
liber  şi  servi toriu,  iară  de  la  aplicandul  capelan  se  cere  cunoştinţa  limbei  nem¬ 
ţeşti  şi  româneşti  şi  nume  în  toată  cuviinţa  bună.  In  urma  acestora  se  scrie 
'Prea  Cinstiei  Tale  ca  fără  întîrziere  să  faci  această  cunoscut  preoţimii  subordinate 
şi  clericilor  în  cuprinsul  prea  Cinstiei  Tale  cu  pomenitele  însuşiri  şi  înzestrări 
aflători,  cu  acel  adaos:  ca  concurenţii  la  această  stagiune  pînă  în  1  noiembrie, 
calendariul  nostru,  să  se  arate  încoace  cu  documentele  sale  scolastice  şi  cu 
descrierea  calificaţiunei  sale  spre  a  se  putea  face  de  ici  paşii  mai  departe. 

Al  .Prea  Cinstiei  Tale  de  bine  voitoriu  arhiereu 

Andrei  m.  p. 

Sibiu,  4/16  octombrie  852 
Pr.  Protopop  Moisi  Fulea 

Loco 

Maria  Climent  din  Avrig  a  intentat  proces  de  divorţ  bisericesc  soţului  ei 
Toma  Alexandru  pe  motiv  de  părăsire  de  domiciliu.  Şaguna  îi  scrie  lui  Moise 
Fulea  (cu  caractere  cirilice  nr.  633,  8  iulie  1850),  că  înainte  de  a  intra  în  jude¬ 
cata  fondului  problemei,  „ este  de  lipsă  ca  părăsita  muiere  să  dovedească  prin 
mărturii  jurate,  cum  că  intr-adevăr  au  scris  bărbatului  său  cel  de  4  ani  pribegit. 
Să  arate  cînd  a  scris,  prin  cine  a  trimis  scrisoarea  şi,  dacă  găsit-a  ducătorul 
scrisorii  pe  pribegitul,  amînuiatu-o-au,  şi  ce  răspuns  a  căpătat  de  la  dinsul,  de 
cumva  l-a  găsit". 

Nu  era  simplu  să  divorţezi  pe  motiv  de  părăsire  a  domiciliului  în  1850! 

Particularităţi  de  limbă:  a  amînuia  =  a  înmîna. 

* 


Trecere  de  la  uniatism  la  ortodoxie: 

Nr.  11,  1852,  către  Moise  Fulea 

Prea  Cinstite  Domnule  Protopoape 

„Ioan  Pap,  fost  paroh  unit  la  Mohu,  pe  lîngă  împărtăşirea  unui  Atestat  din 
31  decembrie  1851,  subscris  de  Episcopul  Blajului  Alexandru  Sterca  Şuluţiu,  arată 
că  dînsul  din  convingere  din  lâuntru  s-au  întors  îndărăpt  la  religia  noastră,  în 
care  se  roagă  a  fi  primit  şi  ocrotit. 

Totodată  se  roagă  înainte  stătătorii  comunităţii  din  Mohu,  în  numele  comu¬ 
nităţii  întregi,  că  deoarece  poporul  acolo  e  foarte  numeros,  aşa  cît  un  paroh 
singur  nu  poate  împlini  toate  lipsele  spirituale,  fiind  prelungă  acea  [localitate]  şi 
Şelimbărul  afiliat  la  Mohu,  să  se  dea  binecuvîntare  zisului  preot  reîntors,  Ioan 
Pap  ca  batăr  în  ajunul  Bobotezei  să  poată  umbla  cu  crucea  în  popor,  spre  mîngîie- 
rea  lui  şi  a  poporului. 

Deci  se  scrie  Prea  Cinstiei  Tale,  spre  încunoştiinţarea  ambelor  părţi  supli¬ 
cante:  că  deoarece  fostul  paroh  unit  Ioan  Pap,  precum  se  vede  din  sus  citatul 
Atestat  de  trecere,  pe  lîngă  păzirea  formalităţilor,  de  înaltul  Guvern  în  privinţa 
aceasta  prescrise,  şi  după  mărturisirea  sa  în  scris,  în  copie  aşternută  (pe  care  ţi-o 
trimit  în  copie,  n.  n.),  din  convingere  dinlăuntru,  şi  spre  alinarea  boldului  cunoş¬ 
tinţei  s-a  întors  îndărăt  la  credinţa  noastră  şi  a  lui  cea  strămoşească: 

Acela  se  şi  primeşte  în  sînul  Sfintei  Maicii  noastre  Biserici. 

Cele  ce  ţin  mai  departe,  de  cererea  comunităţii  acesteia  pentru  acum,  din 
acea  pricină  nu  se  poate  face  destul,  deoarece  după  înţelesul  sfintelor  canoane 
ale  Bisericii  noastre  răsăritene,  noii  întorşi  la  religia  noastră,  mai  înainte  de  a  se' 
putea  primi  în  vreo  slujbă  bisericească,  este  de  lipsă  a  da  dovezi  despre  cunoş¬ 
tinţa  dogmelor  credinţei  noastre,  despre  statornicia  în  credinţă  şi  despre  apărarea  cu 
rîvnă  a  adevărului  ei,  —  despre  care  toate,  numitul  Ioan  Pap  încă  n-a  avut  timpul 
a  arăta  nici  o  dovadă.  Mai  departe,  neluînd  în  prejudecată  acum  aceea,  încît  darul 
preoţesc  în  Biserică  străină  primit,  poate,  după  canoane,  sau  nu  poate  avea 
validitate  în  Biserica  noastră  —  este  de  lipsă  a  se  cunoaşte  însuşirile  personale 
ale  pomenitului  Ioan  Pap  şi  hărnicia  lui  în  a  corespunde  chemării  preoţeşti. 

Deci  obştea  suplicantă  are  a  privi  pe  sus  pomenitul  Ioan  Pap  ca  un  mădular 
al  obştei  noastre  bisericeşti  din  Mohu,  care  din  parte-mi  va  avea  a  vieţui  după 
regulile  şi  dogmele  Bisericii  noastre  răsăritene,  a  cerceta  Biserica  noastră  şi 
acolo  a  lăuda  pe  Dumnezeu,  cîntînd  şi  cetind  cu  cîntăreţii  bisericeşti.  Iar  parohului 
nostru  de  acolo,  Ioan  Brana,  aspru  să  i  se  poruncească,  ca  toate  cîte  au  fost  pînă 
acum  între  el  şi  zisul  noul  fiu  al  Bisericii  noastre,  Ioan  Pap,  să  le  îngroape  în 
adîncul  uitării  şi  să  păzească  pacea,  liniştea  şi  dreptatea  creştinească  spre  acesta 
precum  şi  către  toţi  parohienii  săi,  pentru  că  din  contră  (dacă  nu  va  face  aşa,  n.  n.) 
se  va  urma  cu  el  după  înţelesul  (prescrierile,  n.  n.)  canoanelor,  care  pe  preotul  ori 
cu  cine  învrăjbit  nu-1  iartă  (nu  i  se  permite  să  slujească  la,  n.  n.)  la  sfîntul  altar“. 

Din  şedinţa  consistorială  din  3  ianuarie  1852  în  Sibiu  ţinută. 

Al  prea  Cinstiei  Tale  de  bine  voitor  arhiereu, 
(cu  caractere  cirilice)  Andrei  m.  p. 

Juraţii  şi  comitetul  sătesc  din  Mohu,  în  frunte  cu  judele  Nicolae  Gavril, 
se  adresează  lui  Şaguna  la  24  ianuarie  1852  (în  afară  de  jude  toţi  17  semnează 
prin  punere  de  deget),  arătînd  că  obştea  lor  e  foarte  numeroasă  şi  nu  se  poate 
păstori  sufleteşte  numai  de  către  un  preot.  Sînt  cam  o  mie  de  suflete  în  afara 
filiei  Şelimbâr.  Ei  propun  ca  alături  de  preotul  lor  Ioan  Pap  să  li  se  mai  hiroto¬ 
nească  unul  dintre  cei  doi  pe  care  îi  propun:  învăţătorul  Nicolae  Mestecan  şi 
diacul  Nicolae  Iancu. 

Şaguna  pune  rezoluţia:  protopopul  să  deschidă  candidaţie  (concurs)  pentru 
al  doilea  preot.  (1  apr.  1852,  cu  caractere  cirilice). 

0 


Nr.  prez.  154/1852 

Prea  cucernicilor  Protopopi  Ioan  Moga,  Moise  Fulea,  Petru  Bădilă 
şi  Ioan  Panovici 

Episcopul  greco-catolic  al  Făgăraşului,  Domnul  Alexandru  Şuluţu  au  slobozit 
din  privinţa  (a  vorbit  cu  ocazia)  denumirii  sale  de  episcop  o  cuvîntare  tipărită 
la  Buda  şi  îndreptată  către  clerul  şi  poporul  său  diecezan,  în  care  cuvîntare  cu 
totul  se  străduieşte  a  întrebuinţa  tot  felul  de  sofisme,  amăgiri  şi  momele  spre 
a  sminti  şi  slăbi  pe  preoţii  şi  creştinii  noştri  întru  statornicia  lor  către  Sfînta 
noastră  Biserică,  în  care  moşii  şi  strămoşii  dînsului  s-au  născut  şi  au  murit,  şi 
în  care  dînsul  are  încă  şi  astăzi  mai  multe  neamuri  de  ale  lui. 

Deci,  deşi  nu  am  eu  nici  cea  mai  mică  temere,  că  doar  zisa  cuvîntare  va 
putea  sminti  pe  vreunul  din  fiii  mei  cei  sufleteşti,  totuşi  spre  încunjurarea 
(ocolirea,  n.  n.)  vrajbelor  religionare ,  ce  s-ar  putea  naşte,  cînd  unii  sau  «alţii  dintre 
protopopii  şi  preoţii  sus-amintitului  episcop,  sau  şi  alţii  s-ar  putea  apropia  de 
Prea  Cucerniciile  Voastre,  sau  de  preoţimea  noastră  tractuală  şi  de  eparhioţii 
noştri  spre  a  vă  împărtăşi  cuprinsul  zisei  cuvîntări,  cu  intenţiunea  ca  să  vă 
abată  de  la  ortodoxa  voastră  Biserică,  şi  să  vă  turbure  pacea  şi  liniştea  sufletului, 
aflu  de  lipsă  a  vă  sfătui  şi  totodată  a  vă  însărcina,  ca  la  ivirea  cea  dinţii  a  pro¬ 
zelitismului  bazat  pe  sus  atinsa  cuvîntare,  să  vă  îndepărtaţi  de  la  unul  ca  acesta 
care  ar  începe  a  vă  scîrbi  şi  vătăma  pre  voi  şi  pre  Sfînta  noastră  Biserică,  cu 
amăgiri  şi  momele  scoase  din  cuvîntarea  aceea,  ca  să  nu  se  dea  prilej  de  bucurie 
vrăjmaşilor  naţiunii  şi  Bisericii  noastre,  văzînd  pe  români  în  vrajbă  şi  în  sfadă 
între  ei.  Eu  aceea  părere  am  despre  pomenita  cuvîntare,  că  D-l  Episcop  Şuluţu 
o  au  întocmit  aceea  după  sfătuirea  vrăjmaşilor  naţiunii  noastre,  cărora  nu  le 
părea  bine  de  coînţelegerea  cea  bună,  politică,  a  românilor  în  anii  trecuţi,  şi  care 
lucră  acum  într-acolo  ca,  coînţelegerea  aceasta  să  o  strice  prin  tulburări  reli¬ 
gionare.10 

Totodată  vă  poftesc  pe  Prea  Cucerniciile  Voastre  la  părerea  aceasta  a 
mea,  despre  pomenita  cuvîntare,  să  o  faceţi  cunoscută  şi  preoţimei  şi  poporenilor 
noştri  cu  graiul,  la  o  întîlnire  personală,  şi  toţi  de  aceasta  să  se  ţie. 

Mai  pe  urmă  tare  mă  veţi  îmbucura  dacă,  căpătînd  vreun  exemplar  din 
acea  cuvîntare  mi-o  veţi  trimite  încoace. 

Cu  binecuvîntare  arhierească  sînt  al  Prea  Cucerniciilor  Voastre  de  tot  binele 
voitor,  arhiereu, 

Andrei  m.  p. 

Sibiu,  12  martie  1852. 

(cu  caractere  cirilice) 


* 


Sătenii  din  Tălmaciu,  filială  a  Tălmăcelului,  arată  că  au  avut  întotdeauna 
doi  preoţi  şi  un  diacon,  dar  la  14  septembrie  1849  unul  din  preoţi  a  trecut  la 

10  A  se  vedea  şi  cele  spuse  de  Şaguna  în  legătură  cu  o  problemă  similară 
în  studiul  prof.  T.  Bodogae:  100  de  ani  de  la  venirea  lui  Şaguna  în  Ardeal ,  Sibiu, 
1947,  p.  9—11. 

cele  veşnice.  Preotul  rămas  este  pe  de  o  parte  prea  bătrîn,  pe  de  alta  parohia 
e  prea  împrăştiată.  Cer  să  li  se  sfinţească  un  preot  pentru  filia  Tălmaciu,  sau 
măcar  un  diacon,  pentru  că  fiind  pe  acolo  şi  saşi,  mai  ales  copiii  vor  uita  pînâ  la 
urmă  şi  să-şi  facă  cruce,  şi  e  păcatl 

(31  decembrie  1851,  cu  caractere  cirilice). 


Nr.  cons.  327/864 

Prea  Cinstite  Părinte  Protopoape! 

% 

Din  însemnarea  mai  jos  se  vede  atît  partea  Prea  Cimstiei  Tale,  cît  şi  a  acelor 
parohi,  cari  pre  anul  acesta  au  de  a  primi  un  ajutoriu  din  mila  împărătească, 
spre  care  sfîrşit  se  şi  aclud  aici  şepte  chitanţe  cu  aceea  că  fiecare  să  pună  pre 
cnitanta  sa  timbrul  cuviincios. 

Fiindcă  însă  din  toate  părţile  Eparhiei  noastre  am  înţeles,  că  Părinţii  Pro¬ 
topopi  şi  Preoţii  noştri  îngrijiţi  pentru  viitorul  lor  şi  al  familiilor  lor,  doresc  să 
înfiinţeze  o  fundaţie;  pentru  aceea  vrînd  eu  a  înainta  acest  dor  al  preoţimei 
noastre  propun  Părinţilor  Protopopi  şi  întregii  noastre  preoţimi,  că  oare  n-ar  fi 
cu  scop  ca  spre  venitoriu  tot  insul  care  se  împărtăşeşte  din  ajutorul  împărătesc 
să  lase  din  partea  sa  cîte  1  fl.  de  la  10  fl.  pre  seama  unei  fundaţii  care  ar  fi 
menită  pentru  ajutorinţa  Protopopilor,  Preoţilor  şi  a  familiilor  lor,  şi  să  se 
administre  la  Epitropia  diecezană,  dar  dreptul  de  dispoziţiune  să  rămînă  pe 
lingă  Părinţii  Protopopi  administratori  protopopeşti  şi  Preoţii  noştri. 

Deci  provoc  pre  Prea  Cinstia  Ta  ca  în  privinţa  aceasta  să  te  înţelegi  cu 
preoţii  competenţi  şi  să  referezi  despre  părerea  obştească  ca  cu  prilegiul  reîn¬ 
toarcerii  chitanţelor,  cîind  apoi  sumele  competente  ţi  se  vor  număra,  ceea  ce  să 
fie  cel  mult  pînă  la  24  mai  a.c.  călind(arul)  nostru.  Sibiu  27  aprilie  1864. 

Andrei 

Episcop 

Pentru  Prea  Sfinţia  Ta  despre  200  fl.  v.  a.  iar  pentru  C.  Părinţi  cîte  70  fl. 
adecă:  1.  Ioan  Bobeşiu,  Boiţa  2.  Sava  Popovici,  Răşinari  3.  Ioan  Durdun,  Sebeşu 
de  Sus  4.  Ioan  Aron,  Cornăţel  5.  Stan  Popovici  din  Sadu  6.  I.  Veştemean,  Rîu 
Sadului. 

(cu  caractere  latine).  Particularităţi  de  limbă:  dein  =din;  diosu= jos;  se  aclud  = 
se  anexează;  venitoriu = viitor. 


Nr.  cons.  358/807 

Prea  Cinstite  Părinte  Protopoape! 

Apropiindu-se  timpul  împărţirei  milei  anuale  împărăteşti  între  preoţii  noştri 
am  aflat  de  bine  a  hotărî  ca  Preacinstia  Ta  să  capeţi  200  fl.  v.  a.  iar  dintre  preoţii 
tractuali  4  cîte  70  fl.  v.  a. 

Deci  poftesc  pre  Preacinstia  Ta  ca  înţelegîndu-te  cu  preoţimea  tractuală 
să  îmi  faceţi  cunoscut  pe  preoţii  aceia,  pe  cari  îi  veţi  găsi  cu  cale,  că  pre  acest 
an  să  se  facă  părtăşit  acest  ajutor  împărătesc,  şi  a-i  arăta  încoace  cu  numele. 
Se  înţelege  de  sine  ca: 

I.  Precum  în  cei  doi  ani  din  urmă  se  va  detrage  din  bani  cîte  10  fl.  de  la 
sută  pe  seama  fondului  clerului  nostru,  care  în  doi  ani  după  arătarea  Eforiei 
arhidiecezane  au  crescut  la  suma  de  5179  fl.  65  tr.  v.  a.  de  unde  se  vede  că  cu 
scăzămîntul  din  cei  bani  se  lucra  la  Arhiepiscopia  noastră,  astfel  încît  numai 
să  nu  piarză  nici  un  cruceriu,  ci  cît  se  poate  să  se  înmulţească,  că  clerul  nostru 
azi  mîne  să  aibă  folos  de  la  această  sfâtuire  arhierească; 

II.  Că  eu  datoriu  fiind  în  conştiinţa  mea  să  mă  îngrijesc  pentru  .religiozitatea 
şi  moralitatea  clerului  nostru,  aflu  de  lipsă  a  sfătui  că  preoţii  cari  se  vor  împărtăşi 
din  mila  susatinsă  şi  să  procure  Biblia  din  banii  aceştia  de  la  tipografia  arhi- 

diecezană,  căci  dacă  Biblia  la  popoarele  culte  se  află  în  casa  fiecărui  creştin» 
la  noi  cel  puţin  să  se  afle  în  casa  fiecărui  preot  ca  o  custodie  pentru  religio¬ 
zitatea  şi  moralitatea  sa  şi  ca  o  fîntînă  din  care  preotul  să  scoată  învăţături  pen¬ 
tru  cultura  şi  moralul  parohienilor  săi.  Să  arăţi  încoace  şi  aceea  că  acei  preoţi 
vreau  Biblia  legată  şi  cari  nelegată,  ca  direcţiunea  tipografiei  să  poată  pregăti 
Bibliile  legate.11 

Sibiu,  8  aprilie  1867. 

Arhiepiscopul  şi  Mitropolitul 
Andrei 

(cu  caractere  latine) 

* 


Venerabil  Scaun  Protopopesc! 

In  anexa  la  acest  raport  cu  profund  respect  cutez  a  înainta  Extrasul  din 
Conspectul  elevilor  şi  elevelor  obligaţi  de  a  cerceta  şcoala  confesională  în  parohia 
gr.  or.  Porceşti  pentru  anul  scolastic  1872/73. 

Cauza  celor  ce  nu  pot  cerceta  şcoala  este  neexplicavera  miseria  —  şi  emi¬ 
grarea  a  multor  familii  în  România! 

Cauza  celora  ce  ar  putea  cerceta  şcoala  —  şi  nu  o  cercetează  încă  —  este, 
că  în  toamna  prezentă  s-au  bolnăvit  mulţi  elevi  şi  eleve  de  vărsat  (bubat  mărunt), 
mulţi  au  murit  şi  cari  s-au  curat  sînt  slăbiţi  tare  şi  aşa  vor  cerceta  şcoala  la 
deplină  restaurare. 

Acestea  cu  profund  respect  aducîndu-le  la  cunoştinţa  —  mă  subsemn 

Al  Vener.  Sc.  Protopopesc 

ca  cel  mai  plecat  şi  supus  serv 

Porceşti  în  noiembrie  1872. 

Aron  Necşia 
învăţător 

Vidi 

Ioan  Dragomir 
Paroh  şi  director  şcoală 

Nr.  2/872/73 

Din  tabelul  anexă  se  vede  că  în  comună  erau  în  anul  şcolar  1872/73  un  număr 
de  201  de  copii  înscrişi  la  şcoală  (101  băieţi  şi  100  fete).  Dintre  aceştia  nu  frec¬ 
ventau  şcoala  144  (51  elevi  şi  93  fete),  deşi  numai  71  (28  băieţi  şi  43  fete)  ar  fi 
fost  îndreptăţiţi  să  nu  frecventeze;  frecventau  57  (50  de  băieţi  şi  7  fete). 


Nr.  1  şcol./1872/73 

Venerabilului  Scaun  Protopresbiterial  greco-ortodox  al 
Tractului  al  II-lea  al  Sibiului  şi  ca  Inspectorat  şco¬ 
lar  tractual,  în  Sibiiu 

Venerabil  Scaun  Protopresbiterial! 

Relaţiunile  cu  şcoala  noastră  locală  sunt  triste!  Am  raportat  despre  atari 
şi  anul  expirat  scolastic  Venerabilului  Scaun  Protopresbiterial  şi  cu  mîna  dreaptă 
pe  piept  mărturisesc  —  cum  că  în  urma  admonârilor  din  partea  acelui  preală^dat 
—  Oficiul  comunal  nu  a  satisfăcut  nici  cît  e  o  cirtă  pretenţiunilor  şi  lipselor 
şcoalei! 

Am  reclamat  după  —  cel  puţin  —  un  scaun  de  şezut  pentru  învăţătoriu;  — 
după  table  de  părete  cu  litere  tipărite  şi  litografate;  după  tăbliţe  simple  cu  ani- 


11  Şaguna  tipărise  la  Sibiu  Biblia  în  anii  1856 — 1858.  Preţul  ei  era  20  fl., 
cum  însuşi  scrie  (T.  Bodogae:  Un  capitol  din  istoria  relaţiilor  culturale  sîrbo - 
române,  în  „Mitrop.  Ard.“  1970,  p.  538). 

male,  ambifii  şi  insecte  dintre  cele  mai  cunoscute  la  noi;  după  vre  unul  aparat 
din  fizica  şi  geometria,  cari  sînt  prea  necesarii  la  învăţământul  intuitiv  şi  pe  cari 
metodul  nou  le  reclama.  —  Dintre  toate  cele  citate  nu  exista  una  în  şcoală.  Va 
să  zică:  învăţăm  orbecînd!!  Nu  există  în  şcoală  un  portret  —  al  Domnitoriului 
sau  Mitropolitului  nostru  ca  să  poată  şcolarii  avea  o  închipuire  şi  despre  astfel  de 
lucruri! 

In  timpul  lecţiunilor  nu  mă  vizitează  nimeni  dintre  cei  competenţi.  Odi¬ 
nioară  s-a  încheiat  un  înscris  ca  judele,  casierul,  oratorul  şi  casierul  contribu- 
ţiunei  pre  lingă  directorele  local  scolastic  să  dee  mina  de  ajutoriu  învăţătorului 
ca  lacunele  şcoalei  şi  lipsele  să  se  aducă  la  îndeplinire  —  şi  că  jourstarele  şi 
relaţiile  şcoalei  să  înflorească  şi  progreseze  din  zi  în  zi.  Dacă  i-a  văzut  Muhamed, 
atunci  i-am  văzut  şi  eu  în  şcoală  vizitînd-o  sau  —  mă! 

In  multe  rînduri  şi  la  ocaziuni  binevenite  am  jeluit  ca  umblătoarea  pentru 
şcolari  nu  corespunde  nici  cît  e  negru  sub  unghe  —  cînd  e  sărbătoare  biseri¬ 
cească  şi  noi  în  şcoală  —  nu  cutezam  a  ieşi  la  umblătoare,  căci  mă  vădi  oamenii 
din  mijlocul  bisericei.  Ce  e  mai  mult  şi  în  superlativ  —  şcolarii  nu  au  de  a  mai 
merge  în  umblătoare  —  căci  (cu  respect  zis:)  vin  în  şcoală  întinaţi.  Mi-ar  trebui 
în  toată  ziua  parfumării  de  10  cr.  ca  mirosul  cel  rău  şi  stricăcios  să  se  depărteze. 

Ce  se  atinge  apoi  de  salariul  meu  —  îl  accept  tot  cu  ţîrîiala  şi  tot  în  urma 
crîtorva  săptămîni  de  rugaţiuni  şi  rupturi  de  ghete.  Eu  cred  că  nici  relaţiile 
şcoalei  din  Guşteriţa  nu  pot  să  fie  mai  micşorabile  decît  în  Porceşti  —  în  o 
comună  a  căror  locuitori  sînt  majoritatea  comersanţi.  E  un  blam,  o  ruşine  pentru 
şcoala  noastră  în  faţa  străinilor,  dintre  cari  e  posibil  ca  unii  să  o  viziteze. 

Şi  apoi  un  învăţător  în  o  aşa  comună  şi  în  astfel  de  jourstari  —  poate  să  şi 
împlinească  datoria,  nu-şi  va  pierde  pacienţa  şi  perseverenţa,  ba  chiar  voia  şi 
curagiul!  —  apoi  să  nu  fie  absolut  de  teologie  din  Sibiu  —  ci  de  cea  din  — 
Tripstilur. 

Ca  să-mi  impute  oricine  cum  că  nu  ştiu  eu  insufla  respect  celor  competenţi 
din  loco  —  nu  poate,  deoarece  nu  sînt  beţiv,  cârţiaş,  nu  umblu  noaptea  haimana, 
mai  nici  ziua  nu  las  odaia  mea  în  orele  libere  —  prin  urmare  nu  sum  cu  oficiul 
nici  cu  particulari  —  prea  familiar  —  sum  de  toţi  respectat  după  caracterul  meu. 
Eu  declar  cu  respect  că  nu  e  altă  cauză  stării  miserabile  a  relaţiunilor  şcoalei 
noastre,  decît  numai  orbirea  şi  tîmpirea  ideilor  sănătoase  a  celor  competenţi  din 
loco  de  ,yspirtu,  dară  nu  de  „spirit". 

Şcoala  noastră  respectiv  relaţiile,  jourstarile  nu  vor  putea  corespunde  zisei 
străbunilor  noştri  „ mutantur  tempora,  mutamus  et  nos  in  illos“  pînă  cînd  pre-' 
longa  Directorele  local  nu  va  fi  ales  şi  un  inspector  local  şcolar  dintre  cei  mai 
oneşti  „credincioşi,  cu  frica  lui  Dumnezeu  şi  să  ştie  carte.  Respectivul  ar  trebui 
jurat  antea  Scaunului  Protopresbiterial  aducîndu-i-se  aminte,  că  ce  are  să  lucre 
ca  şcoala  să  corespundă  timpului  prezent.  •  Respectivul  ar  trebui  decretat  de 
inspector  şcolar  local  ca  mirean,  cu  Decret  esmis  din  partea  Senatului  şcolar  cu 
sigiliul  respectiv  prevăzut.  Respectivului  să  i  se  dee  din  partea  oficiului  local 
ajutoriu,  cînd  necesitatea  va  reclama.  Cele  necesarii  în  şcoală  şi  la  şcoala  să  se 
facă  şi  (să  se)  speseze  din  banii  sfintei  biserici,  căci  nu  e  săracă. 

Acel  mirean  care  ar  corespunde  chemării  de  inspector  şcolar  local,  nu  ar  fi 
altul  mai  bun  —  ca  Ioan  Buta  Creţiu.  El  ştia  carte,  e  om  regulat,  curagios,  insuflă 
respect  altora,  se  bucură  cînd  aude  bine  despre  şcoală  şi  se  întristează  la  din 
contră! 

Acestea  le  aduc  cu  cel  mai  profund  respect  la  cunoştinţa  Venerabilului 
Scaun  Protopresbiterial  şi  ca  Inspectorat  şcolar  tractual  impunîndu-mi  ca  din 
partea  legilor  şi  ordinaţiunilor  scolastice,  —  subsemnîndu-mă 

Al  Venerab.  Scaun  Protopresbiterial  ca  cel  mai  supus  şi  umil  serv 

Aron  Necşia 
învăţător 

Vidi: 

Ioan  Dragomir 

Paroh  şi  director  al  şcolii 

(cu  caractere  latine,  scris  de  mînă.  Primit  la  Sibiu  la  20  nov.  1872). 


MĂRTURII  DIN  TRECUTUL  ZBUCIUMAT  AL  TRANSILVANIEI 


247 


Particularităţi  de  limbă:  admondri  =  admonestări;  oratorul  =probabil  preotul, 
cel  care  se  roagă;  jourstdrzZe=împrejurările  sau  situaţiile  zilnice;  vizitind-o  sau 
md=sau  vizitîndu-mă;  umblătoarea =W.C.-ul;  relaţiile-^ situaţiile;  Tripstilur= nume 
probabil  inventat,  vrînd  să  denumească  o  localitate  fără  şcoli,  folosit  ca  metaforă, 
ironic;  cârţiaş= jucător  de  cărţi;  loco= localitate;  prelonga= pe  lingă;  anfea  = 
înaintea;  esmis= emis;  să  speseze= să  cheltuiască;  impunîndu-mi  =  obligîndu-mă; 
absolut  =  absolvent. 


Dr.  ANTONIE  PLAMADEALA 
Mitropolitul  Ardealului 

POZIŢIA  BISERICII  ORTODOXE  ROMÂNE  DIN  ARDEAL 
FAŢA  DE  DICTATUL  DE  LA  VIENA, 

reflectata  în  coloanele  „telegrafului  român* 

(I) 


In  vara  anului  1940,  România  se  afla  complet  izolată  pe  plan  internaţional  ca  o 
consecinţă  a  ruperii  echilibrului  continental.  Franţa  fusese  înfrîntă  de  Germania,  iar 
armatele  engleze  se  retrăseseră  din  Europa,  Incit  vechile  relaţii  şi  garanţii  ale  aces¬ 
tor  două  state  antirevizioniste  fată  de  ţara  noastră  nu  mai  aveau  cum  să  fie  onorate.* 1 2 3 4 5 6 
La  noua  situaţie  a  României  se  adăuga  şi  lipsa  unor  relaţii  de  bună  vecinătate  cu 
Uniunea  Sovietică,  abia  în  acel  moment  înţelegîndu-se  clarviziunea  eminentului  om 
politic  Nicolae  Titulescu,  care  militase  pentru  o  alianţă  cu  U.  R.  S.  S.  2  încercarea 
dictaturii  regale  de  a  se  apropia  de  Germania  nazistă  n-a  avut  sorţi  de  izbîndă, 
deoarece  al  treilea  Reich  avea  propriile  sale  interese  şi  în  acelaşi  timp  sprijinea 
politica  revizionistă  a  Italiei,  Ungariei  şi  Bulgariei  adversare  ale  României. 

In  urma  ultimatumului  sovietic  din  27  iunie  1940,  România  a  trebuit  să  cedeze 
Basarabia  şi  Bucovina  de  Nord. 3  Tot  la  sfîrşitul  lunii  iunie,  Ungaria  horthystă  şi-a 
in  ensificat  presiunile  asupra  României,  în  vederea  anexării  Ardealului,  străvechi 
teritoriu  românesc. 

Datori  ă  presiunilor  exercitate  de  Germania  la  16  august  1940  încep  la  Turnu 
Severin  tratativele  între  România  şi  Ungaria,  ambele  ţări  situîndu-se  pe  poziţii 
irec  n  iliabile.  Pe  cînd  delegaţia  română  preconiza  unele  schimburi  de  populaţii,  cea 
maghiară  susţinea  cedarea  a  2/3  din  Transilvania,  negocierile  încheindu-se  fără  nici 
un  rezultat.* 

La  23  august  1940,  regele  Carol  al  II-lea  convoacă  Consiliul  de  Coroană,  în 
cadrul  căruia  Vaier  Pop,  conducătorul  delegaţiei  la  tratativele  de  la  Turnu  Severin, 
a  prezentat  impasul  la  care  se  ajunsese  între  cele  două  state.  Pe  marginea  celor 
expuse  au  luat  cuvîntul:  N.  Iorga,  C.  Argetoianu.  Alex.  Vaida-Voevod  Victor 
Iam  ndi,  VFtor  An’onescu  şi  mitropolitul  Ardealului  Nicolae  Bălan.  In  acele  mo¬ 
mente  dramatice  pentru  destinul  patriei  noastre,  marele  ierarh  ardelean  într-o 
alocuţiune  memorabilă  cere  să  nu  se  cedeze  nici  o  palmă  din  glia  strămoşească, 
chiar  de-ar  fi  necesar  să  o  apărăm  cu  armele,  din  care  redăm  un  fragment:  ..Ţara 
românească  nu  ponte  trăi  fără  Ardeal  şi  nu  ne  despărţim  de  el.  Război ?  E  posibil 
ca  ungurii  să  ne  der  lare,  să  se  arunce  chiar  Intro  aventură.  Clasa  lor  conducă- 
toare  nu  poate  da  Îndărăt  după  propaganda  făcută,  deci  să  ne  ascuţim  armele. 
Organizarea  armatei  şi  ridicarea  moralului  naţiei  Înainte  de  toate...  Sufletul  nu 
poate  fi  zdrobii  cu  armele  niciodată" A 

Cum  România  nu  reda,  iar  Ungaria  horthvstă  ameninţa  cu  declanşarea  unei 
campanii  militare,  interveni  Hitler  ce  dorea,  deocamdată,  pace  în  această  zonă, 
intrucît  duDă  înfringerea  Franţei  continua  starea  de  război  cu  Anglia.  La  propu¬ 
nerea  lui  Ribbentrop,  ministrul  de  externe  al  Reichu’ui,  şi  cu  consimtămîntul  Fiih- 
rerului  se  recurge  ia  un  „arbitraj",  fiind  invitată  să  participe  şi  Italia  fascistă.  In 
prealabil,  la  27  augus*  1940,  Hitler  a  fixat  noua  graniţă  dintre  România  şi  Ungaria. 
De  al'minteri  rh  ar  Fiihrerul  recunoscuse  nedreptatea  săvîrşită  faţă  de  România, 
declarind:  „ soluţionarea  problemei  este  deosebit  de  complicată,  datorită  faptului 
că  unei  pretenţii  teritoriale  i  se  opune  o  revendicare  etnografică  cu  siguranţă 
incontestabilă  A  Prin  fixarea  noii  graniţe,  pe  de  o  parte,  Hitler  urmărea  şi  un  scop 
strategic,  intrucît  de  lingă  Braşov  pînă  la  zona  Detroliferă  s-nr  fj  putut  rmmge  în 
citeva  ore  cu  unităţile  motorizate,  iar  pe  de  altă  parte,  stăpînirea  crestelor  Car- 

t 

1  Lucreţiu  Pătrăşcanu,  Sub  trei  dictaturi,  Bucureşti,  1970,  p.  185 — 186. 

2  Ion  M.  Oprea,  Nicolae  Titulescu,  Bucureşti,  1966,  p.  350 — 354. 

3  „Telegraful  Român"  nr.  29 — 30  din  14  iulie  1940. 

4  loan  Scurtu,  Viaţa  politică  din  România  de  la  Marea  Unire  din  1918  la 
revoluţia  de  eliberare  socială  şi  naţională  din  august  1944,  Bucureşti,  1982,  p.  231. 

5  A.  Simion,  Dictatul  de  la  Viena,  Cluj,  1972,  p.  167. 

6  Ibidem,  p.  180. 

paţilor  răsăriteni  constituia  încă  un  aliniament  In  proiectata  agresiune  împotriva 
Uniunii  Sovietice. 

La  29  august  1940  este  invitat  la  Viena  ministrul  de  externe  al  României, 
M  M3noilescu,  investit  cu  puteri  depline,  „la  o  convorbire  asupra  afacerii  ungaro- 
române".  A'olo,  cei  doi  miniştri  de  externe,  Ribbentrop  şi  Ciano  dau  un  ultimatum 
delegaţiei  române,  cerînd  să  accepte  arbitrajul,  nu  înainte  de  a  fi  recurs  la  ameninţări. 

In  urma  recepţionării  celor  preconizate  la  Viena,  regele  Carol  al  II-lea  con¬ 
voacă  un  Consi’iu  de  Coroană  în  noaptea  de  29 — 30  august.7  In  decursul  discuţiilor 
dramatice,  mitropolitul  Nicolae  Bălan  are  iarăşi  o  atitudine  intransigentă,  spunînd 
între  altele:  „Nici  cînd  nu  mi-a  fost  mai  limpede  in  conştiinţă  dreptul  nostru  la 
Ardealul  întreg  ca  astăzi,  cînd  ne  este  contestat  ...  Noi  nu  suntem  pro^u'nd 
Trianonului:  unitatea  noastră  politică  se  bazează  pe  faptul  dăinuirii  şi  pe  dreptul 
existenţei  noastre  ca  naţiune  pe  pămîntul  acesta Punîndu-se  la  vot,  douăzeci  şi 
unu  au  fost  pentru  acceptarea  arbitrajului,  iar  zece  participanţi  în  frunte  cu  mitropo¬ 
litul  N.  Bălan,  I.  C.  I.  Brătianu,  I.  Mihalache  au  fost  împotrivă.9  Aceeaşi  poziţie  a 
adoptat  mitropolitul  N.  Bălan  şi-n  a  doua  şedinţă  a  Consiliului  de  Coroană  din 
noaptea  de  30 — 31  august  1940,  cînd  se  ştia  concret  ce  parte  se  pierdea  din  Tran¬ 
silvania. 

In  faţa  forţei  şi  a  şantajului,  România,  complet  izolată  pe  plan  extern,  a  fost 
nevoită  să  cedeze,  în  vederea  salvării  fiinţei  sale  naţionale  şi  a  statului,  ,,/n  acest 
moment  greu  pentru  destinele  ţării  sale ,  poporul  român  s-a  găsit  singur,  fără  nici 
un  sprijin  din  afară,  părăsit  de  toate  puterile  Europei.  România  a  fost  nevoită  să 
accepte  condiţiile  nedrepte  ale  dictatului  de  la  Viena.  Prin  aceasta  ea  a  fost  lăsată 
la  cheremul  Germaniei,  a  fost  aruncată  de  fapt  în  braţele  forţelor  hitlerisie*.io 

Ştirea  că  partea  de  nord-vest  a  Transilvaniei,  în  marea  majoritate  românească, 
a  fost  cedată  Ungariei,  a  produs  asupra  maselor  largi  populare  o  adîncă  indignare, 
în  toată  ţara  si-ndeosebi  în  Transilvania  declanşîndu-se  in^nresionante  manifestaţii 
de  protest  îndreptate  împotriva  Dictatului  nedrept  de  la  Viena. îl  Prin  acest  dictat 
impus  de  J.  von  Ribbentrop  şi  contele  Ciano,  România  pierdea  un  teritoriu  de  neste 
42.000  de  kilometri  pătraţi,  cu  o  populaţie  românească  de  1.304.898  suflete  faţă  de 
numai  968.371  maghiari  şi  secui. 12  De  altminteri,  horthvştii  nu  se  mulţumeau  numai 
cu  at ît,  ci  aşteptau  momentul  favorabil  pentru  cotropirea  întregului  Ardeal,  aşa 
după  rum  reiese  dintr-o  declaraţie  a  lui  Horthy  făcută  la  Oradea,  în  ziua  de 
6  septembrie:  „...prin  obţinerea  unei  părţi  din  Ardeal,  s-a  făcut  un  nou  pas  către 
înfăptuirea  idealului  propus".!3 

în  urma  Dictatului  de  la  Viena  situaţia  românilor  a  devenit  critică  pe  teritoriul 
cedat.  Prigoana  dezlănţuită  asupra  românilor  de  către  armată,  jandarmerie,  poliţie, 
gărzi  urmărea  un  singur  scop:  acela  de  a-i  determina  pe  români  să  se  refuqieze.H 
Cei  ce  nu  voiau  să  părăsească  Transilvania  erau  expulzaţi,  îndeosebi  intelectualii 
şi-n  mod  special  preoţii.  Insă  anii  Ocupaţiei  horthyste,  ca  o  consecinţă  a  Dictatului 
de  la  Viena,  vor  fi  trataţi  în  numerele  următoare,  pe  baza  mărturiilor  şi  ştirilor 


7  Ion  Ardeleanu,  Gheorghe  Rodea,  M/ha/  Fătu,  Oliver  Lustig,  Mircea  M uşat, 
Ludovic  Vajdn,  Teroarea  horthy sto-fascistă  in  nord-vestul  României  septembrie  1940 — 
octombrie  1944,  Bucureşti,  1985,  p,  15 — 17. 

8  /f  NICOLAE,  arhiepiscop  şi  mitropolit,  M Intuieşte  Doamne  poporul  tău,  Sibiu, 
1945,  p.  1—2. 

9  Al.  Gh.  Savu,  Dictatura  regală,  Bucureşti,  1970,  p.  411 — 415. 

10  Nicolae  Ceauşescu ,  Partidul  Comunist  Rnmăn,  continuator  al  luptei  revolu¬ 
ţionare  şi  democratice  a  poporului  român,  al  tradiţiilor  mişcării  muncitoreşti  şi  socia¬ 
liste  din  România,  Bucureşti,  1966,  p.  47. 

11  A.  Simion,  Regimul  politic  din  România  In  perioada  septembrie  1940 — ianuarie 
1941,  Cluj-Napoca,  1976,  p.  9 — 10. 

12  Ioan  N.  Ciolan,  Transilvania,  ultima  prigoană  maahiară.  Roma.  1980  p  9. 

13  M/ha/  Fătu,  Biserica  românească  din  nord-vestul  ţării  sub  ocupaţia  horthystă 
1940 — 1944,  Bucureşti.  1985,  p.  41. 

14  Dr.  Gh.  Zaharia,  dr.  L.  Vajda  (coordonatori),  Gh.  I.  Bodea,  dr.  P.  Bunta, 
dr.  M.  Covaci,  L.  Fodor,  dr.  A.  Simion,  dr.  Gh.  Tutui,  Rezistenţa  antifascistă  în 
partea  de  nord  a  Transilvaniei  (septembrie  1940 — octombrie  1944),  Cluj-Napoca, 
1974,  p.  56. 

apărute  în  „Telegraful  Român",  organul  Mitropoliei  ortodoxe  române  din  Ardeal. 

In  acest  articol  documentar  ne-am  propus  să  tratăm  pe  larg  atitudinea  mitropo¬ 
litului  Nicolae  Bălan  fată  de  Dictatul  de  la  Viena  şi  lupta  sa  desfăşurată  pentru 
anularea  lui,  reflectată  in  coloanele  „Telegrafului  Român".  Prin  publicarea  cuvîn- 
tărilor  şi  pastoralelor  sale  se  readuce  în  prim-plan  activitatea  sa  politică  progresistă 
din  anii  '40,  activitale  ignorată  sau  minimalizată  pe  nedrept.  De  exemplu,  un 
prestigios  cercetător  cînd  analizează  Dictatul  de  la  Viena,  nu  consemnează  cu  exac¬ 
titate  demnitatea  sa  bisericească,  ca  să  nu  mai  spunem  de  nesocotirea  discursurilor 
sale  fulminante  rostite  în  Consiliul  de  Coroană  şi  după  aceea. 

In  încheiere  facem  precizarea  că  am  tinut  seama  de  volumul  mitropolitului 
Nicolae  Bălan  intitulat,  Mîntuieşte  Doamne  poporul  tău,  fiind  ultima  formă  a  arti¬ 
colelor  tipărite  în  „Telegraful  Român“,  oprindu-ne  în  1943.  Anul  1944  va  fi  publicat 
Intr-un  număr  viitor. 

M ihai  Sofronie 


30  AUGUST  1940 


„NU  PRIMESC  ARBITRAJUL"!  I 

I 

Nici  cînd  nu  mi-a  fost  mai  limpede  în  conştiinţă  dreptul  nostru  la  Ardealul 
întreg  ca  astăzi,  cînd  ne  este  contestat. 

Ne  aşteptam  la  o  răfuială  cu  vecinii  de  la  Apus,  dar  nu  credeam  că  va  veni 
în  forma  aceasta. 

Am  înţeles  din  vorbele  Primului-Ministru  că  ni  se  ia  în  nume  de  rău,  de 
către  Germania  politica  externă  pe  care  am  făcut-o.  Suntem  socotiţi  vinovaţi  şi 
vrednici  de  a  fi  pedepsiţi  pentru  ea. 

Dar  pe  noi  nimeni  pe  lume  nu  ne  poate  convinge  să  detestăm  politica  lui 
Brătianu  şi  a  Regelui  Ferdinand,  care  ne-a  creat  unitatea  naţională.  Ar  însemna  să 
detestăm  momentul  culminant  al  istoriei  noastre.  Iar  aceasta  nu  o  putem  face. 

Noi  nu  suntem  produsul  Trianonului:  unitatea  noastră  politică  se  bazează  pe 
faptul  dăinuirii  şi  pe  dreptul  existenţei  noastre  ca  naţiune  pe  pămîntul  acesta. 

Un  popor  care  nu  e  în  stare  a-şi  apăra  fiinţa  şi  patrimoniul  naţional,  nu  este 
vrednic  să  trăiască. 

Eu  constat  că  politica  germană  faţă  de  noi  se  află  în  contrazicere  cu  ea 
însăşi:  pe  de  o  parte  se  solidarizează  cu  duşmanii  noştri  ca  să  ne  atace,  dar  —  dacă 
primim  arbitrajul  —  declară  că  ne  vor  apăra  frontierele  împotriva  oricărui  agresor. 

După  informaţiunile  ce  ni  s-au  dat  de  către  Primul-Ministru,  criteriile  arbitra¬ 
jului  sunt  cu  totul  imprecise.  Prin  urmare,  arbitrajul  este  un  necunoscut.  Eu  nu  pot 
să  arunc  soarta  naţiunii  mele  intr-un  necunoscut. 

In  consecinţă  —  NU  PRIMESC  ARBITRAJUL! 

II 

Pe  cum  astă  dimineaţă  am  refuzat  arbitrajul,  fiindcă  nu  puteam  să  arunc 
soarta  naţiunii  mele  în  necunoscut,  astfel  acum,  după  ce  cunosc  rezultatul  lui,  in 
numele  meu,  al  clerului  şi  poporului  pe  care-1  păstoresc,  declar  că:  proteste z  cu 
demnitate  şi  hotărlre  Împotriva  nedreptăţii  ce  ni  se  face  şi  vom  lupta  prin  toate 
mijloacele  pentru  Înlăturarea  ei. 


1  Bucureşti,  Palatul  Regal,  1940,  August  30. 

Declaraţia  de  sub  punctul  I  a  fost  făcută  în  şedinţa  Consiliului  de  Coroană  din 
dimineaţa  zilei  aceleia,  la  orele  4;  iar  cea  de  sub  punctul  II,  ca  încheiere  a  şedinţei 
de  noapte,  la  orele  24,  cînd  Consiliul  de  Coroană  a  fost  întrunit  a  doua  oară,  pentru 
a  i  se  comunica  hotărirea  arbitrilor  de  la  Viena.  Textul  acestor  declaraţii  s-a 
păstrat  în  însemnările  ce  şi  le-a  făcut  dl.  Prof.  univ.  Dr.  Silviu  Dragomir,  membru 
al  Consiliului  de  Coroană. 

Biserica  noastră  va  rămînea  şi  de  aici  înainte  depozitara  aspiratiunilor  integrale 
ale  neamului.  Nu  trăim  din  abdicări.  Ne  trebuie  o  nouă  înălţare  a  conştiinţei  naţio¬ 
nale.  Nu-mi  pierd  încrederea  în  viitorul  neamului  meu. 

Mitropolitul  Nicolae,  Mîntuieşte  Doamne  poporul  tău,  Sibiu,  1945,  p.  1 — 2. 


Lingă  fiii  Săi  pînă  în  ultima  clipă 

I.  P.  S.  Mitropolit  Nicolae,  purtat  de  dragostea  părintească  fată  de  fiii  Săi  pe 
care  urgia  împrejurărilor  i-a  aruncat  din  nou  în  robia  străină,  n-a  pregetat  să-i 
viziteze  pînă  în  ultimele  clipe  ale  despărţirii  lor  de  Patria  mamă,  întărindu-i  şi 
mîngîindu-i.  Duminică  şi  luni,  l-r-2  sept.  a  cercetat  Clujul,  Bistriţa,  Dejul,  Gherla, 
Becleanul  cu  regiunile  lor,  îndemnînd  pe  preoţi  şi  pe  învăţători  să  rămînă  la  postul 
datoriei  şi  al  onoarei  lor  şi  întărind  poporul  cu  nădejdea  de  mine. 

Miercuri  în  4  sept.  a  vizitat  a  doua  oară  Clujul,  iar  vineri  6  sept.  a  vizitat 
Sfîntul  Gheorghe  şi  regiunea  săcuiască. 

în  urma  îndemnurilor  înţelepte  şi  încurajărilor  I.  P.  S.  Sale,  aproape  toţi  preoţii 
au  răims  la  locurile  lor,  lîngă  inima  poporului.  Ca  în  tot  trecutul  nostru,  tot  preo- 
timea  este  aceea  care  rămîne  în  mijlocul  furtunilor  ca  să  sprijine  şi  să  salveze 
sufletul  neamului. 

Bine  ar  fi  fost  să  se  fi  luat  dispoziţii  să  rămînă  la  posturile  lor  şi  ceilalţi 
slujbaşi.  O  spunem  aceasta  cu  toată  înţelegerea  ce  o  avem,  ca  oameni,  pentru 
strîmtorarea  sufletească  în  care  se  vor  fi  găsit  bieţii  oameni  care  au  socotit  că 
trebuie  să  se  refugieze. 

(„Telegraful  Român",  nr.  37 — 38  din  8  septembrie  1940). 


NICOLAE, 


din  îndurarea  lui  Dumnezeu  Arhiepiscop  al  Arhiepiscopiei  ortodoxe 
române  de  Alba  Iulia  şi  Sibiu  şi  Mitropolit  al  românilor  ortodocşi  din 

Ardeal,  Banat,  Crişana  şi  Maramureş 


milă  de  la  Dumnezeu  Tatăl  şi  de  la  Domnul 


Iubitului  cler  şi  popor:  Har  şi 
nostru  lisus  Hristos. 


Iubiţii  mei  fii  sufleteşti! 


„Toată  certarea  în  vremea  cea  de  fată 
se  pare  că  nu  este  de  bucurie,  ci  de  mîh- 
nire;  iar  mai  pe  urmă  roadă  de  pace  a 
dreptăţii  dă  celor  pedepsiţi  într-însa". 

Evrei  12,  11 


O  nouă  durere  şi  mai  cumplită  a  venit  să  ne  sfîşie  inima;  jumătate  din 

Ardealul  nostru  draq  a  fost  rupt  de  la  noi  şi  dat  din  nou  pe  seama  asupritorilor 

noştri  de  veacuri.  Pămîntul  moşilor  şi  strămoşilor  noştri,  udat  de  lacrimile  înainta¬ 
şilor  şi  stropit  cu  sîngele  lor,  pămîntul  care  ascunde  în  el  oasele  părinţilor  noştri 
şi  de  care  este  legat  sufletul  nostru,  va  geme  iar  sub  călcîiul  străin  şi  un  milion  şi 
cîteva  sute  de  mii  de  fraţi  ai  noştri  vor  purta  din  nou  lanţurile  grele  şi  umilirile 
de  tot  felul. 

Lumina  libertăţii  şi  a  dreptăţii  pentru  care  a  fost  frînt  pe  roată  Horia  şi  au 

suferit  chinurile  cele  mai  înfricoşate  nesfîrşitele  rînduri  de  martiri  ai  neamului,  s-a 

stins  iar  pentru  atîţia  din  fraţii  noştri  rare  trebuie  să  înceapă  de  la  capăt  suferin¬ 
ţele  înaintaşilor  noştri. 

Arbitrajul  de  la  Viena  a  reînviat  trecutul  groaznic  de  jale  şi  de  nedreptate  pe 
meleagurile  acestea  care  au  văzut  atîtea  lacrimi  şi  au  răsunat  de  atîta  jale.  Inima 
fraţilor  noştri  căzuţi  în  robie  se  închide  iar  sub  zăbranic  de  durere,  graiul  lor  nu 
va  mai  cunoaşte  cuvînt  de  veselie,  iar  cîntecul  lor  va  fi  iarăşi  numai  doină  tristă 
In  care  tînjeşte  dorul  după  libertate. 

MITROPOLIA  ARDEALULUI 


In  calitatea  mea  de  Părinte  sufletesc  al  Ardealului,  ca  Mitropolit  al  românilor 
ortodocşi  am  cerut  atunci  cind  a  fost  momentul,  să  nu  se  admită  acest  arbitraj,  căci 
socoteam  că  nu  se  cuvine  să  lăsăm  altora  să  decidă  soarta  noastră  şi  să  mergem 
cu  ochii  închişi  spre  un  necunoscut  care  ni-1  pregătesc  alţii.  Iar  după  ce  s-a  cunoscut 
rezultatul  arbitrajului,  am  protestat  energic  împotriva  lui,  împreună  cu  fratele  meu 
din  Blaj. 

Astăzi  cu  toţii  plîngem  amara  soartă  ce  aşteaptă  pe  fraţii  noştri  şi  lacrimile 
noastre  se  amestecă  cu  ale  lor  în  nesfirşita  noastră  durere. 

Dar  ne  vom  şterge  în  curînd  lacrimile  bărbăteşte  şi  durerea  adîncă  din  inimile 
noastre  se  va  preface  într-o  încruntată  voinţă  de  a  pune  mai  curînd  capăt  nedrep¬ 
tăţii. 

Pătimirea  scumpilor  noştri  fraţi  ne  va  îndîrji  sufletele  şi  le  va  ridica  puterile, 
încit  odată  şi  odată  nimic  să  nu  mai  poată  sta  în  calea  noastră,  în  calea  dorului 
nostru  pornit  ca  o  vijelie  să  îmbrăţişeze  pe  fraţi. 

Eu  simt  cum  neamul  nostru  a  început  în  mijlocul  acestei  încercări  să  se  umple 
de  o  încredere  şi  de  o  viaţă  de  luptă  cum  nu  le-a  avut  în  cei  din  urmă  douăzeci 
de  ani.  Vă  văd,  iubiţii  mei  fii,  cu  cîtă  nădejde  fierbinte  alergaţi  iar  la  Dumnezeu 
şi-i  cereţi  ajutorul  şi  cît  de  aproape  simţiţi  pe  Dumnezeu  în  durerea  Voastră.  Un 
neam  pe  care  nenorocirile  îl  înalţă,  un  neam  care  în  mijlocul  celei  mai  grele  sîn- 
geiări  aleargă  la  Dumnezeu  şi  se  umple  de  încredere  în  El  şi  în  viitorul  său,  acel 
neam  păşeşte  în  chip  sigur  spre  biruinţă. 

Iubiţii  mei,  trimiţind  gîndul  nostru  de  îmbărbătare  şi  dragostea  noastră  neţăr¬ 
murită  fraţilor  noştri  râmaşi  să  mânînce  pinea  amară  a  robiei,  să  nu  uităm  nici 
cînd  să  ne  rugăm  pentru  eliberarea  lor.  Gîndurile  noastre  să  se  îndrepteze  fără 
încetare  către  ei  şi  cătră  Domnul  puterilor  care  face  minuni  şi  nu  părăseşte  pînă  la 
slir  it  pe  cel  drept.  Toate  puterile  noastre  de  credinţă  şi  de  muncă  să  slujească 
la  pregătirea  zilei  izbăvitoare.  Avem  din  nou  un  ideal  naţional  mare,  un  punct 
luminos  care  cheamă  spre  el  toate  energiile  noastre,  care  ne  absoarbe  toate  gîndu¬ 
rile  şi  strădaniile.  Sub  forţa  lui,  sub  lumina  lui  trebuie  să  crească,  trebuie  să  se 
încordeze  toate  puterile  fiinţei  noastre  româneşti.  Să  fim  mai  bărbaţi  şi  mai  serioşi 
ca  pînă  acum,  să  domnească  în  fiinţa  noastră  mai  mult  voinţa  bărbătească  decît 
moliciunea  plăcerilor,  să  fim  mai  credincioşi  binelui  obştesc  al  neamului,  mai 
înfrăţiţi  între  noi,  mai  în  stare  de  jertfă  pentru  Ţara  noastră  şi  pentru  aspira- 
ţiunile  neamului. 

Inima  noastră  să  bată  numai  pentru  reîntregirea  neamului  şi  mărirea  lui.  întreg 
cuprinsul  sufletului  şi  toate  manifestaţiile  noastre  să  fie  puse,  cu  credinţă  în  Dum¬ 
nezeu,  la  dispoziţia  neamului.  De  vom  face  astfel,  încercarea  noastră  de  acum  .«.e  va 
face  izvor  al  bucuriei  de  mine,  al  unei  şi  mai  mari  străluciri  şi  măriri  a  neamului 
nostru  . . . 

Ca  Părintele  sufletesc  al  poporului  dreptcredincios  din  întreg  Ardealul  privesc 
cu  inima  zdrobită  şi  nemîngîiată  cum  o  parte  din  fiii  mei  sufleteşti  va  avea  să 
sufere  de  aici  înainte  o  dominaţiune  străină  şi  nu  voi  înceta  să  înalţ  rugăciuni 
fie  binţi  către  Tatăl  dreptăţii  şi  al  milostivirilor  să  pună  mai  curînd  capăt  sufe¬ 
rinţelor  lor 

Doamne  Dumnezeul  nostru  în  Tine  şi-au  pus  nădejdea  părinţii  noştri  şi  Tu  i-ai 
mîngliat  şi  ai  risipit  pe  toţi  asupritorii  şi  pe  toţi  vrăşmaşii  lor.  La  Tine  ne  alipim 
şi  noi  cu  încredere  neclintită  şi  în  puterea  Ta  ne  bizuim  ca  în  cetatea  cea  mai 
nebiruită.  Pe  Tine  Te  rugăm  şi  de  la  Tine  aşteptăm  sa  fii  acoperămîntul  neamului 
nostru  împotriva  armelor  vrăjmaşe  şi  mîntuitorul  lui  din  strîintoarea  şi  din  suferinţa 
în  care  se  află. 

Rugînd  pe  bunul  Părinte  ceresc  să  vă  îmbărbăteze  şi  să  vă  umple  cu  puteri 
pururea  înoite  prin  care  să  treceţi  peste  aceste  zile  grele  şi  să  pregătiţi  neamului 
un  viitor  mai  bun,  rămîn  cu  arhiereşti  binecuvîntări. 

Sibiu,  la  sărbătoarea  Naşterii  Maicii  Domnului  din  anul  1940 

Al  vostru  al  tuturor  de  tot  binele  voitor 

(ss)  NICOLAE 
Arhiepiscop  şi  Mitropolit 

(„Telegraful  Român",  nr.  37 — 38  din  8  septembrie  1940) 

CUVINTAREA 

J.  P.  S.  Sale  Mitropolitului  NICOLAE  la  congresul  anual  al  BAstrei *  din  24  no¬ 
iembrie  1940 


Domnule  Preşedinte, 

Onorată  Adunare  Generală, 

% 

In  grele  vremuri  ne-am  întrunit  noi  astăzi  aici.  Bătrîna  «Astra»  a  voit  să-şi 
tină  adunarea  generală  din  acest  an  aici  în  Sibiu  pentru  a  lua,  ca  eroul  mitic, 
contact  cu  pămîntul  din  care  a  răsărit,  primind  astfel  noi  puteri  de  viaţă,  şi  pentru 
a-şi  limpezi  problemele  ce  i  se  pun  în  fata  situaţiei  de  azi.  Situaţia  actuală  este 
nespus  de  grea,  dar  cu  toată  greutatea  ci  trebuie  să  ne  păstrăm  curajul  neştirbit, 
credinţa  întreagă  şi  nezdruncinată,  nădejdile  treze  şi  neşovăitoare  în  reînfăptuirea 
deplină  a  idealului  nostru  naţional.  (Aplauze  puternice). 

Oricît  de  mult  s-ar  cutremura  pămîntul  sub  picioarele  noastre,  nu  trebuie  să 
ne  clâtinăm  o  clipă  în  credinţa  noastră  în  marele  ideal  românesc.  Suntem  datori 
să  ne  îndrumăm  toată  viata  noastră,  toate  gîndurile  şi  simţirile  noastre  spre  o  sin¬ 
gură  ţintă:  hotarele  care,  —  vai,  n-am  fost  in  stare  să  le  apărăm,  —  să  le  vedem 
iarăşi  întregite.  (Aplauze  prelungite). 

Domnule  Preşedinte,  în  cuvîntarea  Domniei  Voastre  ati  formulat  afirmaţia  că 
«Astra»  e  obligată  prin  statute  să  nu  facă  politică.  Interpretarea  aceasta  a  statu¬ 
telor  poate  să  fie  simpatică.  Dar  eu  sub  politică  înţeleg,  în  mijlocul  unei  instituţii 
culturale  ca  aceasta,  tot  ce  poate  contribui  la  înălţarea  unui  popor  şi  la  realizarea 
idealurilor  lui.  In  sensul  acesta  noi  şi  în  cadrul  acestei  instituţii  prin  orice  gîndire 
şi  simţire  tindem  la  înfăptuirea  idealului  ce  ne  încălzeşte  sufletele  noastre.  Un 
popor  nu  poate  trăi  din  renunţări  şi  abdicări.  (Sala  întreagă  aplaudă  ridicată  în 
picioare).  Un  popor  trăieşte  din  afirmarea  drepturilor  sale  imprescriptibile.  Cu  cît 
împrejurările  s-ar  arăta  mai  maştere,  din  mijlocul  lor  să  strigăm  cu  toată  puterea: 
Nu  renunţăm  şi  nu  vom  renunţa  niciodată  la  drepturile  noastre,  la  moştenirea  noastră 
strămoşească. 

Noi  nu  vrem  să  facem  nimănui  dificultăţi.  Dar  nu  e  nici  o  dificultate  pe  care 
să  o  punem  mai  presus  de  revendicările  noastre  naţionale.  Nimeni  pe  lume  nu 
poate  subordona  altui  interes  ceea  ce  formează  aspiraţiunea  fundamentală  a  unui 
neam  întreg. 

Intre  mijloacele  ducătoare  la  ţinta  înfăptuirii  idealului  nostru  naţional,  am 
ales.  ca  cel  mai  cult,  cultura.  Tovărăşia  noastră  culturală  «Astra»,  care  a  văzut 
vremuri  grele,  să  strîngă,  cu  luminele  şi  cu  curajul  ei  acumulat  în  curs  de  decenii 
aspre,  în  jurul  vetrei  sale  pe  toţi  fiii  neamului.  Azi  chemăm  pe  toţi  românii  să  se 
întoarcă  din  imprăştierea  lor  la  sînul  acestei  instituţii,  să-şi  înfrăţească  gîndurile  şi 
puterile,  să  lase  to*t  ce  i-a  desbinat  şi  într-o  solidaritate  unanimă  să  păşească  pe 
drumurile  ei.  Cultura  e  chemată  să  adîncească,  să  înalte  conştiinţa  neamului, 
făcînd-o  trează  pînă  la  ultima  colibă  românească.  Să  ne  întoarcem  la  o  mai  adîncă 
conştiinţă  de  noi  înşine,  de  destinul  nostru  în  lume  şi  de  demnitatea  noastră  naţio¬ 
nală.  Nicicînd  n-am  avut  o  atit  de  mare  nevoie  de  o  refacere  a  forţelor  sufle¬ 
teşti  ale  naţiunii,  ca  azi.  Incordîndu-ne  puterile  în  aceastâ  direcţie,  suntem  convinşi 
că  peste  voinţa  noastră,  închegată  într-o  hotărîre  nezdruncinată,  nu  există  forţă 
pe  lume  care  să  ne  poată  birui.  Poţi  să  înfrîngi  rezistenţe  fizice,  dar  voinţa  de  a  trăi 
a  unui  p°por  nu  poate  fi  biruită  cu  nimic.  Vorbesc  în  numele  acelei  sfinte  instituţii 
căreia  i  s-a  încredinţat  spre  propovăduire  cuvîntul  din  cer:  «Nu  vă  temeţi  de  cei  ce 
pot  ucide  trupurile  voastre,  dar  sufletele  nu»! 

S-a  spus  azi  de  la  amvonul  bisericii  că  mai  înainte  şi  mai  presus  de  orice  un 
neam  trăieşte  prin  sufletul  său.  Nu  există  neam  care  să  fi  verificat  mai  mult  acest 
adevăr  ca  neamul  nostru.  Tot  ne-au  luat  duşmanii  şi  asupritorii  noştri:  avutul,  liber¬ 
tatea.  viaţa.  Sufletul  însă  nu  l-au  dat  strămoşii.  Şi  prin  el  au  biruit  şi  vom  birui 
şi  noi  în  viitor. 

Să  avem  eroismul  moral  de  a  ne  păstra  neştirbită  încrederea  în  forţele 
neamului.  Să  ne  păstrăm  întregi  nădejdile  în  viitorul  românismului. 

In  numele  bisericii,  a  acelei  instituţii  sfinte,  care  în  toată  bunăvremea  s-a 
identificat  cu  soarta  neamului  nostru,  fac  mărturisirea  şi  făgăduinţa  sărbătorească 
de  a  sta  cu  toate  puterile  noastre  în  ajutorul  „Astrei“  şi  a  ţintelor  ei;  de  a  sta 
neclintiţi  cu  rugăciunile  noastre  şi  ale  întregii  preoţimi  pe  lingă  aspiratiunile 
integrale  ale  neamului  nostru. 

Rog  pe  bunul  Dumnezeu  să-şi  coboare  binecuvîntările  sale  asupra  ţării,  a 
poporului  nostru  şi  asupra  aspiraţiunilor  mari  şi  sfinte  ale  lui. 

Dumnezeu  să  ne  ajute! 

(Cuvîntarea  I.  P.  S.  Sale  a  fost  întreruptă  continuu  de  puternice  şi  entuziaste 
aplauze  şi  manifestaţii). 

-  ••  ,  —  -7-.  •  -  f.  •  -«W-  I 

-  -  —  -  I 

(„Telegraful  Român  ,  nr.  49  din  1  decembrie  1940) 


CINTAREŢUL  PĂTIMIRII  NOASTRE: 
OCTAVIAN  GOGA* 


Acum  patru  ani,  mîna  tainică  a  Providenţei  a  curmat  fulgerător  firul  vieţii 
aceluia  care  a  fost  „poetul  pătimirii  noastre",  aruncind  un  neam  întreg  în  jale 
şi  durere  adîncâ.  Şi  astăzi  inimile  ne  sunt  cernite  de  pierderea  lui  Octavian  Goga 
şi  nu  ne  putem  cu  nici  un  chip  împăca  cu  gîndul  că  el  nu  se  mai  află  printre  noi, 
viu  şi  clocotitor  de  simţire  şi  de  bogăţie  sufletească. 

Ţara  întreagă  „cu  codrii  verzi  de  brad  şi  cu  cîmpurile  ei  de  mătasă",  pe  care 
le-a  cîntat  cu  o  dragoste  transfigurată,  îl  plinge  şi  astăzi,  căci  după  pierderea 
fiinţei  lui  vii  a  urmat  şi  pierderea  temporară  a  pămîntului  care-i  adăposteşte  ose¬ 
mintele.  Ardealul,  a  cărui  jale  şi  „lacrimi  multe,  multe"  dinainte  de  1918,  adunate 
de  el  în  versuri  nepieritoare,  au  răscolit  inimile  şi  energiile  pentru  lupta  decisivă 
de  dezrobire,  ar  avea  azi  din  nou  lipsă  de  simţirea  lui,  ca  să-l  cînte  lacrimile  ce  le 
varsă  iarăşi  şi  să-i  trîmbiteze  aspiratiunile  actuale  de  izbăvire. 

Octavian  Goga  a  fost,  in  zbuciumul  său  necurmat  de  poet  şi  luptător,  în  per¬ 
sonalitatea  sa  complexă  după  formele  în  care  a  luptat,  dar  unitară  în  aspiraţiile, 
în  viziunea,  în  darurile  şi  durerile  sale,  strigătul  puternic  al  unui  neam  care  s-a 
săturat  de  robie  şi  care  e  conştient  de  frumuseţea  şi  de  originalitatea  spiritualităţii 
sale.  In  geniul,  In  simţirea  şi  în  acţiunea  lui  Octavian  Goga  voinţa  neamului  s-a 
manifestait  atît  de  imperativ  şi  de  total,  încîl  l-a  dominat  cu  desăvîrşire.  întreaga 
operă  şi  activitate  a  lui  Octavian  Goga  e  izbucnirea  etnicului  nostru,  care  voia  să 
trăiască,  să  simtă  româneşte  şi  să  stăpînească  pămîntul  pe  care  spiritul  lui  şi-a 
imprimat  pecetea. 

Românismul  a  fost  tezaurul  de  simţire  pe  care  l-a  cîntat  în  poezia  sa  răscoli¬ 
toare;  măririi  efective  a  românismului  şi-a  închinat  tot  scrisul  şi  toată  acţiunea  sa 
politică  de  după  război.  Iubirea  de  neam  l-a  absorbit  integral;  toate  fibrele  sim¬ 
ţirii  sale  se  mişcau  exclusiv  sub  dogoarea  acestei  pasiuni.  Dar  neamul,  el  l-a  văzut 
în  adintime,  nu  biologic  sau  într-o  singură  dimensiune.  L-a  văzut  în  adincimile 
lui  structurale  de  credinţă  strămoşească.  L-a  văzut  în  jurul  bisericii  şi  în  relaţie 
esenţială  cu  cerul,  aşa  cum  e  de  fapt  acest  neam.  Şi  l-a  putut  vedea  aşa  dato¬ 
rită  faptului  că  şi-a  trăit  copilăria  în  casă  de  preot  şi  în  preajma  sfîntă  a  bisericii. 
Viaţa  pămintească  a  naţiei  e  împletită  în  toată  poezia  lui  cu  elementul  sacru 
bisericesc,  iar  naţionalismul  lui,  ca  sistem  de  gîndire  si  de  acţiune  politică,  şi  l-a 
definit,  mînat  de  înţelegerea  autentică  a  sufletului  românesc,  cu  atributul  de  creştin. 

Acum,  cînd  viaţa  lui  pămintească  nu  mai  este  între  noi,  după  ce  a  ridicat  în 
lumina  eternă  şi  strălucitoare  a  poeziei  noi  laturi  ale  sufletului  românesc,  după  ce 
a  îmbogăţit  inima  generaţiilor  ce  vor  veni  cu  noi  avînturi  şi  le-a  indicat  noi  culmi 
de  mărire  românească,  din  murmurul  de  recunoştinţă  generală  se  înalţă  ca  cel 
mai  îndatorat  glasul  Ardealului,  care  mărturiseşte  în  faţa  celui  care  a  luptat  cu 


•  Alba  Iulia  1942,  iunie  7,  la  parastasul  pentru  Octavian  Goga. 

atîta  izbîndă  pentru  închegarea  lui  în  trupul  Ţării,  că  nu  va  suporta  noua  robire 
a  uneia  din  cele  două  jumătăţi  ale  sale  şi  va  lupta  pentru  libertate  aşa  cum  îi 
porunceşte  duhul  lui  Octavian  Goga  şi  tot  exemplul  vieţii  lui. 

Ardealul  se  mărturiseşte  în  fata  sufletului  marelui  său  fiu  ca  unul  şi  indi¬ 
vizibil,  hotârît  să  înlăture  stăpînirea  nedreaptă  care  îi  chinuieşte  o  parte  din 
fiinţa  sa  şi  să  redea  bucuria  libertăţii  pămîntului  în  care  se  află  mormîntul  lui. 
O  spune  aceasta  în  cetatea  lui  Mihai  Viteazul,  în  care  la  1  Decembrie  1918  s-a 
pronunţat  irevocabil  hotărîrea  lui  de-a  trăi  în  unitate  politică  toţi  românii,  pe 
pămîntul  lor  strămoşesc. 

Octavian  Goga,  fidel  misiunii  sale  pămînteşti,  a  rămas  şi  acum  cu  fraţii  robiţi. 
De  acolo  el  ne  cheamă  să  punem  capăt  pătimirii  sale  şi  a  unei  părţi  a  neamului.  Ii 
făgăduim  solemn  că  îi  vom  asculta  şi  împlini  chemarea. 

Iar  Biserica  Ardealului,  prin  ale  cărei  străduinţe  şi  mucenicii  sufletului  româ¬ 
nesc  al  Ardealului  a  putut  păstra  şi  în  vremuri  vitrege  legătura  cu  neamul  întreg  şi 
nostalgia  după  Ţara-mamă,  cintată  la  vreme  de  Octavian  Goga,  îşi  îndreaptă  către 
Tatăl  ceresc  rugăciunile  sale,  cerîndu-i  să  liniştească  sufletul  lui  cu  asigurarea  ca 
noua  pătimire  nu  va  dura  şi  să-l  încununeze  cu  cununa  dreptăţii  pentru  slujba  curată 
şi  mare  ce  a  adus-o  spre  binele  neamului  său. 

(Mitropolitul  Nicolae,  Mintuieşte  Doamne  poporul  tău,  Sibiu,  1945,  p.  95 — 97) 


O  CONTRADICŢIE  DE  ORDIN  MORAL: 
ARBITRAJUL  DE  LA  VIENA 

—  Fragmente  *  — 


Ni  s-a  spus  aici  că  guvernul  a  declarat  caduc  arbitrajul  de  la  Viena,  prin  care 
a  fost  dată  Ungariei  Transilvania  de  Nord. 

Dar  noi  niri  un  moment  n-am  considerat  stînd  pe  picioare  acel  arbitraj,  ci 
l-am  ţinut  caduc  prin  el  însuşi. 

Şi  este  caduc  prin  el  însuşi  fiindcă  nici  cei  ce  l-au  primit,  nici  cei  ce  l-au 
dictat  nu  aveau  dreptul  să  facă  ceea  ce  au  făcut. 

Consiliul  de  Coroană  de  la  Bucureşti,  care  a  primit  arbitrajul  n-avea  căderea 
să-l  primească,  fiindcă  Consiliul  de  Coroană  n-a  fost  organ  al  naţiunii  române  şi 
nu  reprezenta  voinţa  acesteia,  ci  a  fost  un  instrument  personal  al  fostului  rege  Carol  II. 
«Naţiunea  s-a  pronunţat  odată  pentru  totdeauna  în  Adunarea  naţională  de  la  1  De¬ 
cembrie  1918,  din  Alba  Iulia,  pentru  unirea  Transilvaniei  cu  Regatul  român  şi  Con¬ 
siliul  de  Coroană  nu  avea  dreptul  să  se  atingă  de  hotărîrea  acelei  memorabile 
adunări. 

Dar  nici  cei  care  au  pronunţat  arbitrajul  n-aveau  îndreptăţire  la  aceasta.  Nu 
mă  refer  la  motivele  de  ordin  juridic  care  le  contestă  această  îndreptăţire  şi  care 
toate  sunt  de  partea  noastră,  ci  —  ca  reprezentant  al  spiritualităţii  —  mă  refer  la 
motivele  de  ordin  naţional-moral  care  le  suprimă  cu  totul  dreptul  de-a  fi  pronun¬ 
ţat  sentinţa  arbitrajului.  Avem  de-a  face  cu  două  state  din  centrul  Europei,  Italia  şi 
Germania,  care  au  luptat  timp  îndelungat  şi  au  adus  jertfe  pentru  ca  să-şi  reali¬ 
zeze  unitatea  lor  politică-naţională.  întreb  deci:  Cu  ce  drept  ni-au  stricat-o  pe  a 
noastră ?/  Iar  dacă  totuşi  au  făcut-o,  aceasta  înseamnă  că  se  găsesc  prin  fapta  lor  în 
contradicţie  cu  o  îndreptăţită  ţintă  spre  care  convergeau  silinţele  istoriei  lor  mai 
recente.  In  numele  conştiinţei  româneşti  îmi  iau  dreptui  să  refuz  această  contradicţiei 

Ardealul  nostru  reprezintă  o  unitate  atît  de  organică  încit  nici  una  din  victsi- 
tudinete  prin  care  a  trecut  în  zbuciumata  sa  istorie,  nu  l-a  putut  împărţi.  Dar  nici 


•  Sibiu  1943,  iulie  19,  Din  cuvîntarea  rostită  la  conferinţa  capilor  autorităţilor 
din  Ardeal,  ce  a  avut  loc  la  Prefectura  judeţului  Sibiu. 


256 


MITROPOLIA  ARDEALULUI 


linia  trasă  prin  sentinţa  arbitrară  de  la  Viena  nu  este  o  graniţă,  ci  este  o  rană  adîncă 
tăiată  în  organismul  viu  al  naţiunii  române.  Vom  găsi  noi  însă  attta  forţă  vitală  ca 
să  vindecăm  această  rană. 

Dreptul  nostru  la  Ardealul  întreg  se  întemeiază  pe  faptul  existenţei  noastre 
aproape  bimilenare  pe  pămîntul  lui.  Şi-n  partea  care  ne-a  fost  răpită  noi  suntem 
majoritatea  băştinaşă  care  am  impopulat-o  şi  am  muncit-o  în  grele  vremuri.  Nu 
este  putere  pe  lume  care  să  ne  facă  să  renunţăm  vreo  dată  la  ea! 

In  definitiv  ce  este  acest  război  decît  încăierarea  între  marile  imperialisme  ale 
lumii  şi  între  revendicările  lor.  Atunci  m-aş  întreba:  Ce  căutăm  noi  în  această 
încăierare?  Noi  nu  vrem  altceva  decît  ca  să  ni  se  recunoască  ceea  ce  ni  se  cuvine, 
şi  nu  rivnim  la  nimic  din  ceea  ce  este  a  altora.  Situaţia  aceasta  ne  impune  o  politică 
de  conservare  a  neamului  şi  a  tuturor  forţelor  lui.  Să  fim  încrezători  in  dreptatea 
cauzei  noastre  şi  în  viitorul  neamului  nostru.  Ca  păstor  sufletesc  al  Ardealului, 
din  toate  piepturile  româneşti  ale  lui  înalt  către  Cer  rugăciunea: 

Doamne  strigat-am  cătră  Tine,  auzi-ne! 

(Mitropolitul  Nicolae,  Mîntuieşte  Doamne  poporul  tău,  Sibiu,  1945,  p.  144 — 146) 


DOCUMENTAR 


TiLCUL  UNEI  CIRCULARE  DIN  1794  A  PROTOP.  SAVA  POPOVICI 


Sînt  peste  60  de  ani,  de  cînd  prot.  Emilian  Cioran  şi  prof.  ioan  Lupaş  au 
pus  în  lumină  activitatea  cărturărească  a  celui  mai  cunoscut  (din  familia  cu  5  gene¬ 
raţii  de  preoţi  răşinăreni),  a  lui  Sava  Popovici,  care  a  păstorit  ca  paroh,  protopop 
şi  consilier  episcopesc  între  1768 — 1808.  îşi  făcuse  ucenicia  la  Argeş  şi  Cozia,  de 
unde  a  adus  şi  a  copiat  cu  caligrafie  minunată  o  mulţime  de  cărţi  de  natură  istorică 
(„învăţăturile  lui  Neagoe  Basarab",  „Hronograful"  de  la  facerea  lumii  etc.),  reli¬ 
gioasă  şi  teologică  („Minunile  Maicii  Domnului",  „Păşunea  oilor  cuvîntătoare  sau 
Lcmonarion",  diferite  predici  etc.),  didactic-populară  („Alexandria",  „Albinuşa",  frag¬ 
mente  eshatologice)  etc.  Trăind  în  vremea  răscoalei  lui  Horia  şi  a  „Supplex“-ului  era 
lucru  natural  ca  el  să  fie  conştient  de  vechimea  poporului  român  şi  de  descendenţa 
lui  daco-romană,  de  aceea  chiar  în  predicile  sale  el  deplînge  „starea  cea  mai  tică¬ 
loasă  şi  mai  netrebnic  socotită"  la  care  a  rămas  „neamul  nostru  românesc  faţă  de 
celelalte".  Incît  nu-i  mirare  că  între  manuscrisele  lui  aflăm  şi  lucrări  geografice  şi 
juridice,  cum  este  „Cartea  legii  la  7  Scaune  Săseşti",  iar  faptul  că,  în  urma  unui 
lung  proces,  comuna  Răşinari  a  obţinut  în  1786  dreptul  de  „comună  liberă  regească" 
ieşind  de  sub  pretenţiile  de  asuprire  feudală  ale  patriciatului  săsesc  din  Sibiu  ne  dă 
să  înţelegem  că  Sava  Popovici  a  fost  un  mare  luptător  pentru  drepturile  ţăranilor 
şi  oierilor  din  satul  său.  Dar  în  1794  el  trimitea  preoţilor  din  protopopiatul  Sibiu 
următoarea  circulară  păstrată  într-un  „Protocol  de  porunci"  din  Arhiva  Mitropoli¬ 
tană  d'n  Sibiu. 

„ Cucernici  preoţi  oi  eparhiei  noastre  şi  tuturor  de  obşte  pravoslavnici  creştini 
nouă  iubiţi. 

Fiindcă  am  primit  o  milostivă  poruncă  de  la  Preaslinţitul  domnul  arhiereu 
iGherasim  Adamovici  supt  nr.  2 51,  precum  cu  neplăcere  am  Înţeles  şi  tocmai  înain¬ 
tea  înălţatului  Craescul  Gubernium  Încă  s-au  dovedit  precum  (că)  unii  preoţi 
şi  călugări  bitanci  1  din  Ţara  Rumânească  au  Început  şi  Intracest  Principal  Intru 
oile  cuvlntătoarei  noastre  turme  încredinţate  a  semăna  neghină  şi  cu  Învăţăturile 
sale  cele  de  către  temeiul  şi  adevărul  legii  rătăcite  a  nu  lucra  vinerea  nimica  şi 
altele  de  acest  fel  pe  norod,  (şi)  care  fără  de  aceea  ieste  de  tot  lesne  crezăioriu 
şi  prost,  In  mai  mare  prostie  şi  orbire  a-1  aduce; 

Deci,  fiindcă  Prea  luminatul  (şi)  înălţatul  Crăescul  Gubernium  atlt  la  dregă - 
toriilc  cele  cătăneşti  prin  slăvitul  ghinârariu-comanda,  cit  (şi)  la  cele  poliliceşti 
cuviincioase  orînduele  pentru  Impedecarea  unor  bitanci  preoţi  şi  călugări  ca  aceştia 
a  nu  veni  lntr-această  ţară  sau  ori  cum  s-ar  oblici  2  pentru  prinderea  şi  arătarea 
lor  la  tisturile  3  locurilor  cele  mai  deaproape  au  binevoit  a  face,  aşa  şi  Sfinţiilor 
Voastre  să  porunceşte  că  prin  stlngacele  acestea  Învăţături  nu  numai  linişte(a)  de 
obşte  se  tulbură,  ce  şi  norodul  spre  deosebite  rătăciri  se  aduce  şi  supt  numele  sfin¬ 
ţeniei  prin  numiţii  bitanci  se  încelue ,4  Intru  asemănarea  prea  lăudatelor  porunci 
gubernialiceşti  atlt  Insuş,  cit  şi  prin  Cucerniciile  Voastre  cu  toată  privegherea  şi 


1  bastard,  nechemat  (ung.). 


2  prinde  de  veste  (slav.). 

3  slujbaşi,  dregători  (ung.). 

4  înşela  (ung.). 


r 

osârdia  şi  râvna  sâ  fiţi,  pominirea  râului  acestuia  învătînd  pe  oameni(i)  voştri  ca 
sâ  dezblace  toatâ  rătăcirea  şi  orbirea,  la  care  ţin  bitanci  ca  aceştea  să  meşte(şu)- 
quesc  a-i  aeuce  numai  ca  să  poată  a-i  aduce  cu  inceluitura  şi  să  urmeze  adevăratu¬ 
lui  Înţeles  a  Sfintei  Scripturi,  Care  Maica  Biserică  prin  preoţii  săi  învaţă  şi  de 
vreme  ce  Siînta  Scriptură  porunceşte  ca  omul  „ întru  sudoare  să-şi  mînînce  pînea 
sa*,  urmează  aicea  ca  lucrul  numai  nu  vinerea  sau  întralte  zile  care  nu  este 
sărbători  legate,  ci  încă  şi  aste  porunci  şi  aşa  dar  cei  ce  şăd  fără  lucru  ori  vinerea 
ori  într'alte  zile,  care  nu  sînt  sărbători  legate  aceia  păcătuesc  şi  spre  uni(i)  leneşi 
ca  aceştea  porunceşte  Înălţatul  Crăeşctil  Guhernium  ca  şi  prin  domnii  pămîntului 
şi  plin  tisturile  locurilor  la  lucru  $ â-i  mişcaţi.  Iară  de  cumva  pentru  tinerea  v 
împlinirea  poruncilor  aceştiia  după  datorie  tiu  te  vei  sîrgui  şi  cît  mai  puţin  nu 
veţi  Împlini  porunca  gobernicească  şi  arhierească  şi  vă  voi  o  plici  pentru  canonirca 
şi  darea  de  sămă  la  înălţatul  Crăescul  Gobcrnium  şi  la  Domnul  Episcop  vă  voi  arăta 
ca  pe  nişte  neascultători  şi  împotrivitori  poruncilor  împărăteşti  şi  arhiereşti. 

Insă  ca  deplin  să  ne  încredinţaţi  pre  cum  că  cu  adevărat  s-au  dat  înainte  şi 
s-au  publicăluit  această  poruncă  înaintea  norodului  şi  dela  iieştecare  preot  să  daţi 
iscălitură  precum  această  poruncă  ati  primit  şi  o  aţi  scris  în  protocolul  vostru  şl 
răspuns  să- mi  trimiteţi  cum  această  mai  sus  pomenită  sau  cetit  înaintea  norodului 
cînd  şi  în  ce  zi,  să  aduceţi  la  scaunul  protopopcsc  în  Răşinari. 

Cu  acestea  cu  toate  rămîn  al  Cucerniciilor  Voastre  de  bine  voitor  iu, 

.  Sava  Popovici 

In  Răş(inar)  10  sept.  1704  protopop  (al)  Sibiului  dela  Răşinari*. 

Această  circulară  a  lui  Sava  Popovici  se  referă  la  stările  sociale  din  Transil¬ 
vania  din  preajma  anilor  1800,  cînd  mijeau  zorile  economiei  capitaliste  si  cînd 
mulţimea  sărbătorilor  respectate  de  români  îi  jenau  atît  pe  guvernanţii  habsburgi, 
cît  şi  pe  feudalii  cu  întinse  latifundii.  Se  ştie  ca  încă  in  1627  mulţimea  sărbă¬ 
torilor  ortodoxe  nu  era  pe  placul  domnilor  calvini.  Acum,  în  veacul  XVIII,  între 
altele  în  anul  1730,  pînă  şi  sîrbii  care  se  sprijineau  pe  „Privilegiile  ilirice",  erau 
totuşi  obligaţi  să  tină  deodată  cu  romano-catolicii  Crăciunul,  Paştile  şi  Rusaliile, 
la  care  în  1752  se  adăuga  şi  „Joia  Verde"  (festum  Corporis  Domini)  5  cu  toate  că 
ierarhii  sirbi  au  protestat.  întrucît  in  sec.  XVIII  cărţile  bisericeşti  pentru  sîrbi  erau 
aduse  din  Rusia,  unde  se  prăznuiau  (pe  la  1769)  nu  mai  puţin  de  167  zile  peste 
an,  desigur  că  pentru  regimul  social  de  atunci  era  un  lucru  exagerat.  De  aceea, 
in  acel  an  Maria  Terezia  reduce  numărul  lor  cu  56,  rămînînd  în  total  101,  cum  reiese 
din  calendarele  tipărite  în  1771  în  tipografia  lui  Kurzbeck. 

In  anul  1774  se  mai  desfiinţează  încă  vreo  citeva,  iar  în  3  oct.  1786  numărul 
sărbătorilor  „legate"  se  micşorează  la  30,  la  care  se  adaugă  49  duminici  „pentru  a 
se  mări,  zice  decretul,  numărul  zilelor  de  lucru  şi  pentru  a  feri  pe  oameni  de  trîn- 
dăvie  şi  beţie".5 6 

Pentru  Biserica  Ardeleană  se  scad  încă  4  sărbători  (în  care  sîrbii  cinsteau  sfinţii 
lor  naţionali),  aşa  că  la  7  aug.  1786  cu  numărul  8861  preoţii  români  erau  obligaţi 
să  comunice  „zilele  legate"  şi  cele  „dezlegate",  în  acestea  din  urmă  ei  înşişi  fiind 
obligaţi  „să  lucreze  la  cîmp  şi  alte  trebi  ca  să  dea  pildă  bună".7 

Să  fi  impresionat  atît  de  mult  pe  călugării  de  peste  munţi  reducerea  numărului 
sărbătorilor  (îndeosebi  care  vor  fi  căzut  în  zi  de  vineri)  ori  să  fie  vorba  de  preve¬ 
derile  din  cărţile  populare  despre  „Cele  12  vineri  mari",  din  care  se  cunosc  cîteva 
copii  făcute  tocmai  in  jurul  datei  respective  (între  1773 — 1759)  şi  care  prevăd  că 
„cine  nu  le  va  păzi,  va  avea  de  îndurat  minia  dumnezeiască,  iar  cine  le  va  păzi,  va 
fi  ferit  de  orice  boală".8 

Ori  care  ar  fi  fost  pricina,  Sava  Popovici  căuta  motivări  logice  şi  teologice: 
preoţii  „să  dezbrace  poporul  de  toată  rătăcirea  şi  orbirea"  pentru  că  „înţelesul 
adevărat  al  Sfintei  Scripturi  porunceşte  ca  intru  sudoare  să-şi  mînînce  (omul) 
plinea  sa". 

Prof.  T.  Bodoqae 


5  „Mitrop.  Ban",  1967,  p.  129 — 30. 

6  L.  Mirkovici,  Heortologhia,  Beograd  1961,  p.  20 — 25  (în  1.  sîrbă). 

7  II.  Puşcariu,  Documente,  II,  p.  165. 

8  Cartojan,  Cărţile  populare,  voi.  II,  ed.  1974,  p.  223. 

PROBLEME  ACTUALE  DE  BIOETICA  IN  ATENŢIA  TEOLOGILOR  CONTEMPORANI 


Bioetica  este  cea  mai  nouă  ramură  de  studiu  a  moralei.  Ea  s-a  impus  cu  o  ade¬ 
vărată  impetuozitate  atlt  în  atenţia  celor  preocupaţi,  In  calitate  de  specialişti,  de 
problemele  vieţii  contemporane,  intre  care  se  află  şi  diverşi  teologi,  dar  şi  în  opinia 
publică  din  diferite  părţi  ale  lumii.  Apariţia  ei  este  determinată  de  imensele  şi  uimi¬ 
toarele  progrese  pe  care  le-a  înregistrat  în  ultimii  30  de  ani  cercetările  medicale  şi 
cele  de  biochimie,  deschizînd  noi  şi  suprinzătoare  orizonturi  în  domeniul  biologiei 
celulare  şi  moleculare.  Avînd  o  orientare  principală,  cu  preocupări  situate  la  con¬ 
fluenţa  dintre  biologie  şi  morală,  un  cîmp  propriu  de  investig  jţie,  precum  şi  o 
metodă  de  lucru  adecvată,  bioetica  se  afirmă  într-un  moment  în  care  celelalte  disci¬ 
pline  care  i-au  mijlocit  geneza  nu  mai  sint  în  măsură  să  răspundă  presantelor  între¬ 
bări  ce  se  ridică  din  însuşi  centrul  existenţei  omeneşti.  Nu  este  cazul  să  schiţăm 
un  istoric  al  acestui  nou  compartiment  al  studiului  moralei,  lucru  pe  care  am  putea 
sâ-1  facem  cu  altă  ocazie,  dar  se  cuvine  să  punem  în  evidenţă,  de  la  început,  ade¬ 
vărul  verificat  în  secolul  nostru  că  numai  sprijinindu-se  pe  un  trainic  fundament 
etic  biologia  se  află  indiscutabil  în  slujba  vieţii.  Ştiinţa  modernă  a  medicinal  umane 
însăşi  s-a  întemeiat  şi  s-a  dezvoltat  pe  bogatul  şi  inepuizabilul  fond  moral  al  atîtor 
secole  de  civilizaţie  europeană.  Introducerea  rasismului  în  biologie,  prin  eugenie, 
fapt  precedat  de  alte  crize  anterioare,  a  produs  o  răsturnare  în  principiile  de  bază 
ale  ştiinţelor  vieţii,  modificind  complet  raportul  dintre  biologie  şi  etică.  Aşa  se  face 
că  înante  de  război,  chiar  şi  în  unele  ţări  apusene  care  nu  au  aderat  la  fascism, 
problemele  de  etică  din  domeniul  medicinei  s-au  redus  la  cîteva  chestiuni  foarte 
limitate,  cum  ar  fi  cea  a  avortului,  a  secretului  profesional  sau  a  folosirii  stupefian¬ 
telor.  După  război,  insă,  lucrurile  s-au  schimbat.  Pe  lingă  faptul  că  cercetarea 
ştiinţifică  a  permis  înfăptuirea  unor  realizări  care  pînă  atunci  păreau  imposibile, 
amintirea  nenorocirilor  aduse  de  nazism  a  mişcat  profund  conştiinţa  oamenilor  de 
bună  credinţă,  iar  o  nouă  legătură  dintre  biologie  şi  etică  nu  a  Intîr/.iat  să  apară. 

Dintre  chestiunile  la  ordinea  zilei  care  au  determinat  înfiriparea  preocupărilor 
de  bioetică  este  suficient  să  amintim:  progresul  chirurgiei  şi  posibilităţile  de 
transplanturi  şi  grefe;  studiile  făcute  asupra  structurii  moleculei  patrimoniului  genetic, 
conducînd  toate  la  un  engeneering  genetic;  controlul  fertilităţii,  cercetările  privitoare 
la  „pilulă",  constituind  doar  prima  lui  fază;  controlul  morţii,  cu  numeroase  probleme, 
între  care  şi  euthanasia,  etc.  Toate  preocupările  acestea,  pe  lîngă  elanul  ştiinţific 
care  le-a  generat,  au  ca  resort  lăuntric  năzuinţa  spre  îmbunătăţirea  vieţii  omeneşti. 
De  aceea  şi  asistăm  la  apariţia,  după  anul  1970,  a  centrelor  de  bioetică  în  diferite 
state  cu  tehnică  genetică  mai  dezvoltată.  Interesul  pentru  bioetică  creşte  şi  mai  mult 
na5terii,  la  25  iulie  1978,  a  primului  copil  rezultat  dintr-o  fecundaţie  arti¬ 
ficială,  în  eprubetă,  eveniment  ce  a  avut  loc  în  Anglia,  ca  si  a  naşterii  altui  copil 
la  24  februarie  1982,  în  Franţa,  după  acelaşi  model  experimental,  operaţiune  reali¬ 
zată  de  către  Dr.  Rene  Frydman,  profesor  agregat  la  spitalul  Antoine  Becl&re.  E 
de  notat  laptul  că  tehnica  fecundităţii  artificiale  „in  vitr.î".  la  care  ne  referim, 
cumulează  toate  progresele  ştiinţelor  biologice  amintite  şi  stimulează  diverse  pre 
ocupări  de  ordin  moral.  Aşa  ne  putem  explica  şi  publicarea  unor  articole  si  studii 
de  teologie  morală,  axate  pe  subiecte  de  bioetică,  precum  şi  apariţia  centrelor  de 
bioetică  cu  caracter  confesional.  Pe  lîngă  Universitatea  Catolică  din  Louvain,  bunăoară, 


9* 


260 


MITROPOLIA  ARDEALULUI 


sub  direcţia  lui  J.  Fr.  Malherbe,  s-a  înfiinţat  Centrul  do  Studii  bioctico,  inaugurat  la 
3  aprilie  1084  de  către  cardinalul  Dannieels. 

Reacţia  teologilor  pe  care  a  trezit-o  cercetarea  si  tehnica  genetică  consem¬ 
nată  ca  atare  în  publicaţii  si  exprimată  în  comunicări,  fără  să  schiţeze  atitudini  con¬ 
fesionale  bine  definite  şi  fără  să  se  prezinte  intr-un  tot  unitar,  dimpotrivă,  să  lie 
chiar  disparată,  are  totuşi  meritul  de  a  ne  descoperi  anumite  luări  de  poziţie  si  de  a 
iniţia  noi  preocupări  în  studiul  moralei  creştine.  Unele  din  aceste  articole  preced  cu 
descrierea  metodelor  tehnice  ale  operaţiunii  genetice  respective,  urmărind  evaluarea 
datei  r  în  perspec  liva  valorilor  umane.  Implicată  în  acest  proces  natural  al  naşterii 
copilului,  tehnica  despre  care  vorbim  il  preface  în  unul  artificial.  Celulele  genetice, 
unul  patern  în  altul  matern,  fuzionează  amîndouă  într-o  eprubetă,  ca  embrionul  ce 
rezultă  din  împreunarea  lor  să  fie  reîmplantat  in  mamă.  Dosi  se  poate  avea  in 
vedere  ca  naşterea  „in  viiro"  să  fie  înconjurată  de  toată  discreţia,  din  respect 
deplin  pentru  părinţi  şi  copil,  precum  şi  să  aibă  loc  cu  exclusivitate  în  afara  ori¬ 
cărui  aport  al  donatorilor  externi,  din  acelaşi  fel  de  motive,  totuşi  recurgerea  la 
fecunda tia  artificială  de  către  soţi  pune  imediat  numeroase  probleme  de  erdin 
moral.  Este  justificată  la  om  fecundaţia  artificială  ca  atare?  In  caz  afirmativ,  în  ce 
măsură?  Pot  fi  socotiţi  cei  doi  soţi  stăpînii  procreaţiei?  Au  ei  dreptul  să  disocieze 
acest  act  de  afectivitatea  lui  firească?  Recoltarea  celulei  bărbăteşti  nu  este  un  fapt 
tot  atit  de  blamabil  ca  şi  masturbaţia?  Poate  să  înlocuiască  celula  bărbătească,  un 
fragment  de  natură,  pe  tată,  care  este  persoană,  iar  celula  femciască  p<?  mama,  care 
este  de  asemenea  persoană,  amîndouă  celulele  devenind  independente?  Nu  i  se  acordă 
uterului  un  rol  particular,  scotîndu-1  în  afara  relaţiei  fireşti  dintre  cei  doi  soţi?  Tot 
în  legătură  cu  implicarea  tehnicităţii  în  actul  procreaţiei  apare  şi  o  altă  categorie 
de  întrebări.  Ele  privesc  faptul  că,  pentru  asigurarea  succesului  acestei  dificile 
operaţiuni,  sint  necesare  mai  multe  perechi  de  celule  din  care  să  apară  mai 
mulţi  embrioni  urmînd  să  se  dezvolte  simultan.  De  data  aceasta  întrebările  ce  se 
pun  sint,  teologic  vorbind,  deosebit  de  grave.  Care  este  situaţia  celulei  neutilizate, 
dai  a  embrionului?  Nu  este  embrionul  din  momentul  conceperii  o  persoană  umană? 
Suprimarea  unui  embrion  neuli  izabil  nu  este  un  act  identic  cu  acela  a  suprimării 
peisoanej  umane  însăşi?  Teologii  ar  putea  să  se  oprească  la  aceste  două  categorii  de 
întrebări  pe  care  le  pune  bioetica  actuală,  excluzind,  aprioric,  in  temeiul  învăţăturii 
creştine,  a  treia  categorie  de  întrebări  care  are  drept  sursă  situaţia  fecundaţiei 
artificiale  cu  donatori  din  afara  cuplului  conjugal.  Cu  toate  acestea,  dată  fiind  tot 
gravitatea  situaţiei,  chiar  şi  atunci  cînd  ar  fi  vorba  de  „închirierea  uterului-  din 
partea  unei  femei,  aceştia  nu  pot  să  nu  formuleze,  de  pe  poziţia  în  care  se  află.  anu¬ 
mite  constatări  şi  judecăţi  de  valoare.  Ce  înseamnă  o  familie  cu  mai  mulţi  taţi,  mai 
multe  mame  şi  în  acelaşi  timp,  cu  fraţi  şi  surori  născuţi  cu  toţii  „în  eprubetă4*? 
Aşa-zisa  „mamă  de  substituţie"  va  refuza,  oare,  să  se  despartă  do  copilul  pe  care  pa 
l-a  născuta  Ce  se  întiniplă  în  cazul  în  care»  un  cuplu  constată  că  copilul  „comandat** 
nu  corespunde  celui  „visat"?  Cui  revine  răspunderea,  tot  în  astfel  de  cazuri,  pentru 
copii  handicapaţi,  deficientele  acestora  rezultind  din  procedeurile  tehnice  ale  modului 
lor  de  naştere?  Sint  toate  probleme  cu  un  vădit  caracter  familial  şi  social. 

Pină  in  prezent,  puţine  glasuri  s-au  ridicat  pentru  a  condamna  în  mod  categoric 
şi  integral  tehnica  fecundaţiei  „in  vitro"  la  om.  Reprozentind  oficial  poziţia  romano- 
catolică,  Papa  Pius  al  XU-lea  s-a  opus,  acum  vreo  trei  decenii  în  urmă,  experien¬ 
ţelor  de  acest  gen.  iniţiate  de  Petrucii.  In  continuare,  însă,  situaţia  din  catolicism 
se  pare  că  a  evoluat,  intervenind  în  acest  sens  personalităţi  competente,  cu  o  dublă 
oregă’ire,  ştiinţifică  si  teologică.  înfiinţarea  in  zilele  noastre  a  centrelor  de  bioetică 
pe  lingă  universităţile  catolice  e  o  dovadă  oarecum  că  in  principiu  romano-catolicii 
nu  se  mai  opun  experienţei  şi  tehnicii  genetice  luate  in  ele  însele.  Teologi  ca 
E.  Benă,  P.  Verspierrn,  J.  Etienne  pot  fi  consideraţi  ca  specialişti  in  materie.  Trecînd 
la  teologii  şi  credincioşii  protestanţi,  se  cuvine  să  remarcăm  mai  întli  pe  Francoise 
Iris,  doctor  în  medicină,  autoare  a  unui  articol  cu  titlul  „Ce/  prin  care  vine  scan¬ 
dalul",  publicată  in  revista  Reforme,  din  Paris  (martie  1082),  cu  un  rechizitoriu 
aspru  la  adresa  manipulării  genetice.  Declarînd  scandaloasă  însăşi  tehnica  fecundaţiei 
artificiale  la  om,  ea  consideră  de-a  dreptul  primejdioasă  această  practică  ce  ar 
violenta  natura,  nesocotindu-se  consecinţele  de  ordin  moral  care  ar  rezulta  din 
acest  fapt.  De  aceea,  împreună  cu  orgoliul  şi  naivitatea  specialiştilor  în  materie  de 
biologie  umană,  condamnă  si  intenţia  viitorilor  părinţi  care  îşi  asumă  riscul  „de 
a  fabrica"  o  fiinţă  umană  artificială,  numai  din  dorinţa  egoistă  de  a  avea  copii  „din 

sîngele  lor".  Desigur,  ea  nu  se  exprimă  in  numele  întregului  protestantism.  Atitudinile 
teologilor  protestanţi  propriu-zişi  trebuie  avute  şi  ele  in  vedere.  Am  amintit-o  insă 
pe  Fr.  Iris,  fiind  in  consens  cu  cele  afirmate  de  papa  Pius  al  XlI-lea.  In  teologia 
ortodoxă  nu  s-au  ridicat,  piuă  in  prezent,  glasuri  autorizate  care  să  conteste  orice 
valoare  acestor  experienţe  genetice,  arătind,  existenta  unei  opoziţii  între  biologie  şi 
morala  creştină.  Atitudinea  pozitivă  afirmată  de  către  Oliver  Clement,  profesor  de 
teologie  morală  la  Institutul  de  Teologie  Ortodoxă  din  Paris,  în  cadrul  unei  emisiuni 
difuzate  de  către  France-Culture  este  atît  de  nuanţată  îneît  corespunde  atît  adeziunii 
la  elaborările  ştiinţei  cît  şi  la  exigenţele  etice. 

In  genere,  bioetica  de  care  sînt  interesaţi  teologii  contemporani  urmăreşte  să 
pună  în  evidentă  conştiinţa  valorii  inestimabile  a  vieţii  omeneşti  sub  toate  aspectele 
sale,  ca  una  din  cele  mai  nobile  cuceriri  ale  civilizaţiei  noastre.  In  cazul  de  faţă, 
sterilitatea  unui  cuplu  nu  poate  fi  privită  ca  o  deficientă,  de  aceea  toate  efortu¬ 
rile  ce  se  fac  în  scopul  înlăturării  ei  nu  pot  fi  decît  binevenite.  Dacă  ne  gîndim 
că  ştiinţa  şi  tehnica  umană  de  aici  înainte  dispune  de  un  mijloc  eficient  pentru  a 
depăşi  o  defecţiune  naturală,  cunoscîndu-se  faptul  că  zece  la  sută  din  cupluri  sînt 
sterile,  ne  putem  da  seama  că  e  vorba  de  un  rezultat  medical  remarcabil  pe  care 
îl  înregistrează  tecundaţia  „in  vitroH.  Teologul  protestant  Andre  Dumas  se  exprimă 
că  avem  de  a  face  chiar  cu  o  minune  („Amandine,  minune  şi  nebunie",  art.  în  Rev. 
Reforme,  6  martie  1982).  E.  Ben£,  teolog  romano-catolic  amintit,  nu  consideră  nici  el 
acţiunea  aceasta  o  faptă  reprobabilă  în  sine  (c.  f.  Revista  teologică  din  Louvain, 
î,  1985).  Tot  la  fel  şi  O.  Clement  consideră  că  omul  este  dotat  de  Dumnezeu  cu 
raţiune,  de  aceea  este  chiar  dator  să  o  utilizeze  ori  de  cîte  ori  e  nevoie  (cf.  art. 
„ Manipulările  genetice  —  apelare  perseverentă  la  misterul  persoanei" ,  in  SOP,  nr.  103, 
dec.  1985).  In  situaţia  excepţională  a  sterilităţii  unui  cuplu,  omul  este  aşadar  în¬ 
dreptăţit  să  facă  uz  de  tehnica  genetică,  cu  condiţia  însă  de  a  pune  această  ştiinta 
în  fata  misteru  ui  persoanei  umane.  In  cazul  în  care  ar  interveni  în*  intimitatea 
copilului  un  donator  extern,  misterul  persoanei  şi-ar  pierde  integritatea,  descoperind 
că  e  vorba  despre  o  gravă  atingere  a  valorii  morale. 


Punctul  critic  al  problemelor  de  bioetica,  la  care  se  referă  în  special  teologii, 
îl  constituie  întrebarea  dacă  acei  doi  soţi  sînt  sau  nu  sînt  ei  stăpînii  procreatiei. 
In  această  privinţă,  O.  Clement,  în  perspectiva  unei  profunde  gîndiri  ortodoxe,  face 
interesante  constatări  şi  judecăţi  de  valoare.  In  raport  cu  părinţii,  copilul  nu  este 
un  simplu  produs  al  lor,  prin  urmare  nici  embrionul.  Din  primul  moment  al  conce¬ 


perii,  embrionul  este  o  adevărată  făptură  umană,  este  o  persoană.  Intervenţia  lui 
Dumnezeu  în  actul  apariţiei  lui  în  lume  face  din  copil  o  fiinţă  unică,  care  nu  se 
poate  dezvolta  ca  atare,  nici  chiar  în  starea  embrionară,  decît  în  spaţiul  iubirii  părin¬ 
teşti.  In  înţelesul  acesta  din  urmă,  copilul  este  rodul  întilnirii  dintre  soţ  şi  soţie.  In 
consecinţă,  el  trebuie  să-şi  înceapă  existenta  în  sinul  mamei  —  soţiei,  în  mod  excep¬ 
ţional  prin  „manipularea  genetică".  De  aceea,  nimeni  nu  are  dreptul  să  disocieze 
procreaţia  de  afectivitatea  căsătorială.  La  acest  punct  de  vedere  se  alătură  şi  teologul 
protestant  A.  Dumas,  arătînd  că  această  disociere  nu  poate  merge  pînă  la  nesocotirea 
persoanei  umane,  în  profitul  unei  experimentări  asupra  speciei  animalului-om.  Sin¬ 
gurul  lucru  care  ar  justifica  tehnicitatea  în  actul  procreării,  atît  după  O.  Clement, 
cit  şi  după  A.  Dumas,  nu  ar  fi  decît  dragostea  dintre  soţi.  De  fapt,  zice  O.  Clement, 
sexualitatea  nici  nu  există  în  sine,  în  afară  de  persoanele  celor  doi  soţi,  ci  numai 
în  relaţia  care  leagă  aceste  persoane,  adică  în  iubire.  Nici  celulele  din  care  se  va 
forma  embrionul,  precizează  O.  Clement,  nu  au  un  sens  al  existentei  lor  în  ele  însele, 
cu  alte  cuvinte  nu  sînt  independente  şi  autonome.  Celula  bărbatului  exprimă  elanul 
dragostei  unui  soţ  şi  ea  nu  există  pentru  a  fi  conservată,  ci,  în  afara  oricărei  mastur¬ 
baţii,  pentru  a  fi  primita  de  soţie,  a  cărei  prezenţă  suscită  acest  elan.  Intr-un  fel 
asemănător  vede  lucrurile  si  J.  Etienne,  car,»  foloseşte  o  terminologie  romano-catolică 
de  origine  thomislă  (cf.  „ Revista  teologică  din  Louvain,  unu,  1985).  După  acest 
teolog,  natura  umană  fiind  expresia  voii  lui  Dumnezeu,  are  Înscrisă  in  ea  un  plan 
divin  o  înţelepciune  creatoare  şi  proniatoare,  care-i  conferă  o  demnitate,  făctnd-o 
ibera  şi  responsabilă.  Altfel  spus,  orice  „manipulare  genetică",  care  izolează  si 
depersonalizează  această  natură,  este  contestabilă  în  sine.  Oricine  abuzează  de  natură 
♦°.SU  jUne  .unor. consecinţe  grave,  unor  urmări  neprevăzute,  lucrînd  împotriva umani- 

IaiV,  dln  Slne  Ş1.  d’n „afară  de  sine-  Unul  şi  ace,a$'  adevăr  priveşte,  deopotrivă,  pe 
sotn  care  s-ar  înstrăina  de  ei  înşişi,  ca  şi  pe  „mama  adoptivă",  care  nu  ar  face 

altceva  decît  să-şi  „închirieze  uterul4*.  Se  înţelege  că  numai  simplul  fapt  de  a^  purta 
un  făt  în  sin  presupune  o  deosebită  intimitate  cu  el  şi  tot  atita  dragoste  fără  de 
care  o  femeie  este  lipsită  nu  numai  de  un  privilegiu,  ci  de  însuşi  sensul  vieţii  sale. 

A  spune  despre  embrion  că  este  conceput  ca  o  persoană  umană,  că  apare  ca  o 
fiinţă  liberă  şi  totodată  ca  una  ce  are  nevoie  de  dragoste,  cum  face  O  .Clemept, 
înseamnă  a  afirma  că  din  clipa  zămislirii  lui  este  purtătorul  acelei  „substanţe44  spi¬ 
rituale  ce  se  numeşte  suflet  şi  pe  care  l-a  dobîndit  prin  intervenţia  directă  a  lui 
Dumnezeu.  Prin  suflet  orice  existentă  umană  are  un  preţ  incalculabil,  chiar  dacă 
numai  de  o  singură  zi  ar  fi  viaţa  sa.  Experienţa  şi  tehnica  „manipulării  genetice14, 
am  amintit  mai  înainte,  pentru  a-şi  asigura  succesul,  are  în  prezent  nevoie  de  mai 
mulţi  embrioni,  suprimîndu-i  pe  cei  inutili  pină  la  urmă.  Suprimarea  embrionului 
inutil  nu  este  un  fapt  identic  cu  suprimarea  unui  „suflet  viu4*?  Ceea  ce  este  cert  pentru 
O.  Clement  este  o  problemă  pentru  E.  Bone,  care  ezită  să  se  pronunţe  asupra  momen¬ 
tului  exact  al  „însufleţirii*4  embrionului.  Se  mulţumeşte  să  afirme  că  orice  avort 
este  un  act  negativ,  un  refuz  al  omului.  In  schimb,  Fr.  Iris,  descriind  chiar  cu 
amănunte  procedurile  tehnice  ale  fecundaţiei  artificiale,  considera  că  practica  supri¬ 
mării  embrionilor  inutili  ar  înjosi  fiinţa  umană  însufleţită  la  nivelul  unui  animal 
pentru  laborator. 

Pină  in  momentul  de  fată,  nici  unul  dintre  teologii  cunoscuţi  nu  a  luat  apărarea 
tehnicii  geneticii  in  cazul  folosirii  aportului  din  afara  cuplului  conjugal.  Consecinţele 
unei  astfel  de  practici  ar  putea  fi  identice  cu  acelea  ale  eugeniei  naziste,  care  a 
demonstrat  la  ce  sinistre  aberaţii  poate  duce  tentativa  promovării  dirijate  a  „indivi¬ 
dualităţilor  superioare44.  După  A.  Dumas,  „minunea*4  se  poate  transforma  in  „nebunie44. 
E  vorba  despre  familia  cu  mulţi  ta  ti  şi  multe  mame  şi  care  de  fapt  nu  mai  este 
familie.  Copilul,  precizează  E.  Bone  nu  este  iubit  şi  respectat  pentru  el  însuşi,  ci 
devine  un  simplu  obiect,  respectiv  un  obiect  de  consum.  Pentru  Fr.  Iris,  scandaloasă 
este  însăşi  societatea  occidentală,  care  glorifică  menirea  fabricării  unor  fiinţe  umane 
—  eprubete,  în  timp  ce  milioane  de  copii  mor  de  foame. 

Constatind,  în  cele  din  urmă,  că  teologii  din  zilele  noastre  vin  cu  răspunsuri 
diferite  la  marile  întrebări  formulate  de  bioetică,  deşi  din  afirmaţiile  lor  se  contu¬ 
rează  oarecare  atitudine  comună  fată  de  misterul  persoanei,  fiind  toti  îngrijoraţi  de 
primejdiile  ce  se  pot  ivi  in  viata  omenească  în  urma  „manipulării  genetice44,  ne  dăm 
seama  că  asupra  temei  pe  care  am  schitat-o  va  trebui  să  revenim,  tratind-o  mai  pe 
larg  in  perspectiva  unei  gindiri  teologice  ortodoxe. 

Pr.  Prof.  II ie  M oldovan 


SCURTE  ŞTIRI  DIN  DOMENIUL  STUDIILOR  PATRISTICE 


1.  Cel  de-al  /V-icri  colocviu  internaţional  de  studii  privitoare  la  Origen  a  avut 
loc  intre  2 — 7  septembrie  1985  la  universitatea  din  Innsbruck  —  Austria,  cu  care 
ocazie  s-a  comemorat  împlinirea  a  18  veacuri  de  la  naşterea  marelui  scriitor  alexan¬ 
drin.  Astfel  de  întruniri  au  loc  la  interval  de  patru  ani.  Primele  trei  s-au  desfăşurat 
pe  rînd  la  universităţile  din  Sorbona  (Franţa),  din  Oxford  (Anglia)  şi  din  Bari 
(Italia).  Cel  de  al  V-lea  se  va  ţine  peste  4  ani  la  Boston  (U.S.A.).  Ca  unul  care  a  dat 
Bisericii  creştine  primele  impulsuri  de  cercetare  ştiinţifică  a  studiilor  biblice,  primele 
încercări  de  sistematizare  doctrinară  precum  şi  cele  dintîi  interpretări  în  domeniul 
literaturii  filocalice,  Origen  continuă  şi  azi  să  pasioneze  pe  cercetătorii  teologiei 
creştine.  Amintim,  în  acest  context,  faptul  că  bine  cunoscutul  institut  francez  de 
editare  a  scrierilor  patristice  „Sources  chr^tiennes44  a  publicat  nu  mai  puţin  de  31  de 
volume  cuprinzînd  opere  ale  acestui  genial  scriitor  alexandrin  iar  reeditarea  recentă 
a  volumului  conţinînd  „Omilii  la  Cartea  Facerii44  a  deschis  o  adevărată  pîrtio  nouă 
în  întreaga  literatură  creştină  a  primelor  veacuri. 

2.  Comemorarea  a  1800  de  ani  de  la  apariţia  scrierii  „împotriva  ereziilor "  com¬ 
pusa  de  Siîntul  Irineu  al  Lyonului  a  avut  loc  în  această  veche  capitală  a  Galiei. 
Cu  acest  prilej,  în  fata  arhiepiscopului  Decourtray,  echipele  de  cercetare  recrutate  atît 
din  cadrul  „Centrului  Naţional  de  Cercetare  Ştiinţifică44  din  Franţa,  cit  şt  din  Univer- 

sitătile  de  Stat  precum  şi  din  Facultăţile  Catolice  au  ţinut  să  declare  că  «văd  în 
Sfîntul  Irineu  patronul  întregii  lucrări  desfăşurate  de  Institutul  patristic  al  „Izvoarelor 
creştine4*  (  — Sources  chrâtiennes),  în  cadrul  cărora  s-au  putut  tipări  nu  numai  cele 
5  volume  conţinînd  operele  Sfîntului  Irineu,  ci  peste  340  volume  din  domeniul  lite¬ 
raturii  vechi  creştine.  Amintim  cu  acest  prilej  că  părintele  Claude  Mondesert,  un 
mare  prieten  al  teologiei  româneşti,  şi  care  este  unul  din  stîlpii  de  temelie  ai  marelui 
Institut  lyonez,  a  fost  ales  recent  preşedinte  al  Academiei  de  literatură  şi  arte  din 
Lyon,  după  ce  ani  de-a  rîndul  a  condus  ca  director  însuşi  Institutul  „Sources 
chretiennes44. 

3.  Recent  a  încetat  din  viaţă  la  adînci  bătrîneţe  fostul  arhiepiscop  al  Patri¬ 
arhatului  ortodox  rus  din  Belgia,  cunoscutul  teolog  Vasili  Krivoşein,  care  a  fost 
(alături  de  Gh.  Florovski,  mort  şi  el  acum  doi  ani)  poate  cel  mai  profund  cercetă¬ 
tor  rus  din  vremile  noastre  în  domeniul  studiilor  patristice.  Intre  lucrările  mai 
cunoscute  ale  răposatului  amintim  cîteva  studii  în  limba  germană  despre  isihasm 
(îndeosebi  despre  Sf.  Grigorie  Palama)  tipărite  în  limba  germană  încă  din  1939, 
apoi  ediţia  critică  (text  grec  şi  traducere  franceză)  a  „Catehezelor  Sfîntului  Simeon 
Noul  Teolog44  în  3  volume,  publicat  în  „Sources  chretiennes44  în  1963 — 1965.  Regre¬ 
tatul  ierarh  a  fost  şi  un  laborios  activist  pe  linie  ecumenistă,  în  care  calitate  a 
susţinut  fidelitatea  Bisericii  Ortodoxe  fată  de  tradiţia  trasată  de  Sfinţii  Părinţi  (de 
pildă  în  studiul  privitor  la  „ecleziologia  Sfîntului  Vasile  cel  Mare44  publicat  în  revista 
„Episkepsis44  1965  etc.).  Intre  altele,  arhiepiscopul  Vasili  nutrea  o  mare  admiraţie 
faţă  de  mişcarea  de  reînviere  duhovnicească  iniţiată  de  stareţul  Vasile  de  la  Poiana 
Mărului,  dascălul  stareţului  Paisie  de  la  Neamţ. 

Odihnească  în  pace! 


Prof.  T.  Bodogae 


Recenzii 


Mitropolitul  Nicolae  Corneanu,  STUDII  PATRISTICE.  ASPECTE 
DIN  VECHEA  LITERATURA  CREŞTINA,  Timişoara,  1984,  295  p. 


An  de  an  ne-a  oferit  Întîi  Stătătorul  Bisericii  bănăţene  merinde  duhovni¬ 
cească  gustoasă  şi  de  mult  saţ,  incepînd  de  la  cărţi  de  rugăciuni  şi  de  predici  pînâ 
la  serii  întregi  de  monografii  şi  ediţii  critice  de  izvoare  istorice  privind  trecutul 
vieţii  bisericeşti  bănăţene.  De  astă  dată  sîntem  invitaţi  să  gustăm  din  însăşi  slova 
înalt  Prea  Sfinţiei  Sale,  aşa  cum  a  fost  ea  formulată  începînd  din  vremea  stu¬ 
denţiei  (prea  puţine  date  fiind  adăugate  în  decursul  anilor)  de  cîte  ori  a  tost  vorba 
de  viaţa  şi  operele  Sfinţilor  Părinţi,  domeniul  preferat  al  lecturilor  înalt  Prea 
Sfinţiei  Sale. 

în  precuvîntarea  cărţii  se  spune  pe  bună  dreptate  că  „aşa  cum  nu  poate  fi 
omisă  cunoaşterea  antichităţii,  că  este  greco-romană  sau  de  altă  natură,  la  fel 
este  de  neconceput  ignorarea  perioadei  imediat  următoare,  care  pentru  spaţiul 
european  constituie  aşa-numita  „perioadă  patristică4*.  Şi  autorul  continuă:  „E  ceea 
ce  a  pus  în  lumină  recent,  între  alţii,  autorul  unei  antologii  a  gindirii44  de  la 
începuturile  patristice  şi  pină  la  Nicolaus  Cusanus**  (Octavian  Nistor,  între  anti¬ 
chitate  şi  renaştere.  Biblioteca  pentru  toţi  nr.  1187 — 1188,  Bucureşti,  1984)  sau  pre¬ 
faţatorul  (Ion  Ianoşi)  unui  studiu  mai  mult  decît  interesant  asupra  „esteticii  anti¬ 
chităţii  tîrzii“  aparţinind  lui  V.  V.  Bîcikov,  (trad.  Lucian  Dragomirescu,  Editura 
Meridiane  1984),  pentru  care  „patristica  timpurie  reprezintă  un  capitol  pe  care 
nu-1  va  putea  neglija  un  atent  gospodar  al  valorilor  umanităţii44. 

Iar  „ca  români  —  continuă  I.  P.  S.  Sa  —  am  avea  motive  suplimentare  de 
natură  să  justifice  necesitatea  familiarizării  cu  scriitorii  patristici,  dat  fiind  că 
operele  lor,  tălmăcite  încă  din  bună  vreme,  reprezintă  unul  din  capitolele  esenţiale 
ale  vechii  noastre  literaturi.  Aşa  cum  s-a  arătat  mai  ales  în  ultimii  ani.  printre 
autorii  patristici  se  găsesc  şi  cîţiva  străromâni,  destul  de  vitregiţi  pină  acum,  ale 
căror  opere  „au  greutatea  lor  —  mai  mică  sau  mai  mare  —  în  determinarea 
fizionomiei  spirituale  a  poporului  român4*  (Ion  Coja,  Scriitori  străromâni?,  în 
revista  Luceafărul,  an  XXIII,  nr.  35  (957),  sîmbătă,  30  august  1980,  p.  6,  cf.  Artur 
Silvestri,  Originile  literaturii  române,  în  rev.  Săptâmîna  culturală  a  Capitalei, 
serie  nouă,  nr.  36  (717),  vineri,  7  septembrie  1984,  p.  3). 

„Asemenea  considerente,  se  subliniază  mai  departe,  venind  din  partea  unor 
persoane  avizate  şi  care  demonstrează  interesul  general  manifestat  faţă  de  lite¬ 
ratura  patristică,  mi-au  întărit  mai  vechiul  gind  de  a  aduna  în  volum  cel  puţin 
parte  din  studiile  pe  care  din  tinereţe  le-am  dedicat  Sfinţilor  Părinţi  şi  scriito¬ 
rilor  patristici.  E  vorba  de  articole  publicate  încă  din  primul  an  de  studenţie  la 
fosta  Facultate  de  Teologie  din  Bucureşti  sub  impulsul  eruditului  profesor  preotul 
Ioan  I.  Coman,  pe  teme  desprinse  din  scrierile  patristice.  Cu  nădejdea  că  nu  mi 
se  va  interpreta  drept  lipsă  de  modestie,  mărturisesc  că  aceste  articole  sînt  doar 
o  mică  parte  din  strădaniile  depuse  în  direcţia  studierii  vechii  literaturi  creştine, 
din  care  am  omis  cercetările  mai  extinse  dedicate  analizării  tratatului  „Contra 
lui  Cels“,  aparţinind  genialului  Origen,  teza  de  doctorat  în  Teologie  închinată  Sfîn- 
tului  Antonie  cel  Mare  şi  începuturilor  monahismului  creştin  precum  şi  traducerea 
„Scării4*  Sfîntului  Ioan  Sinaitul  însoţită  de  studii  şi  comentarii.  Numeroase  alte 
articole  pregătite  să  fie  predate  redacţiilor  unor  reviste  de  oarecînd  îşi  aşteaptă 
răgazul  spre  a  fi  rotunjite  şi  date  la  lumină.** 

încheind  aceste  consideraţii,  autorul  a  ţinut  să  sublinieze  cu  modestie:  „Din 
cele  deci  pe  care  am  avut  prea  marea  temeritate  să  le  public,  am  adunat  o  parte 
in  volum  şi  văd  acum  lumina  tiparului  încă  o  dată.  Atît  conţinutul  cit  şi  forma 
şi  notele  bibliografice  sînt  cele  originale,  cu  mici  corecturi  aduse  stilului  de  odi¬ 
nioară  prea  adesea  şcolăresc  şi  neîndemînatic  —  majoritatea  articolelor  au  fost 
compuse  în  anii  de  studenţie  —  sau  cu  unele  completări  ale  aparatului  critic 
reclamate  de  apariţiile  mai  recente  în  materie  de  patrologie  . . .  Mai  mult  decît 
sigur  că  astăzi  aş  întocmi  altcum  aproape  fiecare  din  studiile  ce  intră  în  compo¬ 
nenţa  volumului  de  faţă.  Ea  reflectă  însă  starea  de  spirit  a  celui  care  luînd  contact 
pentru  prima  dată  cu  scrisul  Sfinţilor  Părinţi  şi  autorilor  patristici,  s-a  lăsat 
cuprins  de  sinceră  admiraţie,  la  fel  de  impulsul  împărtăşirii  şi  altora  a  marii  des¬ 
coperiri  ce  a  făcut.  într-adevâr  ceea  ce  găseşte  teologul  în  operele  patristice  nu 
poate  fi  egalat  de  nimic.  Dar  nu  numai  teologul,  cum  arătam,  se  poate  îmbogăţi 
din  lectura  scrierilor  patristice.  Fie  ca  paginile  volumului  ce  apare  acum  să  con¬ 
tribuie  la  stimularea  gustului  pentru  frecventarea  Sfinţilor  Părinţi  şi  scriitorilor 
din  perioada  patristică/* 

Anume  am  ţinut  să  reproducem  pasajele  privind  motivele  şi  chipul  în  care 
s-a  ajuns  la  redactarea  acestui  volum  dedicat  preocupărilor  patristice  pentru  că 
noi,  care  facem  parte  din  „Biserica  Sfinţilor  Părinţi*4  uităm  prea  adesea  cuvîntul 
cald  şi  ziditor  al  celor  ce  cu  dragoste  şi  cu  credinţa  neegalată  ne-au  lăsat  şi  ne-au 
tălmăcit  „cuvintele  vieţii  de  veci44.  Ce  bine  ar  fi  să  ne  păstrăm  mereu  vie  emoţia 
primei  liturghii  ori  de  cîte  ori  ne  întîlnim  cu  graiul  şi  cu  gîndirea  lor  (şi  astfel 
de  prilejuri  ni  le  îmbie  slujirea  noastră  la  tot  pasul)  la  care  am  fost  chemaţi  şi 
să  simţim  de  cîte  ori  liturghisim  că  „împreună  cu  noi  slujesc44  nu  numai  puterile 
cereşti  cele  fără  de  trupuri,  ci  şi  toţi  părinţii  şi  scriitorii  creştini  care  ne-au  lăsat 
nu  numai  rînduielile  sfintelor  liturghii,  ci  au  tras  brazdă  adîncă  în  ogorul  vieţii 
duhovniceşti,  pe  care  parcă  nu-1  mai  ştim  preţui  cum  s-ar  cădea.  Din  străfunduri 
de  vremi  „Didascalia  celor  12  Apostoli*4  cerea  slujitorilor  altarului  „să  vegheze 
ca  în  timpul  slujirii  nimeni  să  nu  vorbească,  să  nu  doarmă,  să  nu  rîdă,  să  nu-şi 
facă  semne". 

„Cea  mai  mare  parte  din  vreme  o  petreceţi  în  preocupări  lumeşti,  spunea 
într-una  din  omiliile  sale  marele  predicator  popular,  care  a  fost  Origen,  unii  sîn- 
teţi  plecaţi  la  tîrguri,  alţii  la  alte  afaceri,  unul  pe  cîmp,  altul  la  procese  prin 
tribunale.  Din  cei  care  vin  la  Biserică  unii  pleacă  îndată  ce  s-a  citit  Evanghelia, 
alţii  nu  râmîn  nici  pînă  la  citirea  ei/* 

Sau  cum  spunea  Sfîntul  Vasile  în  predica  rostită  „la  vreme  de  foamete  şi 
de  secetă**:  „cei  mai  mulţi  dintre  bărbaţi  sînteţi  preocupaţi  mai  mult  de  lucruri 
pămînteşti,  ba  chiar  şi  femeile  ajung  să  slujească  adeseori  aceleaşi  cîştiguri  necu¬ 
rate.  Puţinii  care  rămîn  cu  noi  parcă  sînt  ameţiţi  şi  cască  într-una,  abia  aşteptînd 
sfîrşitul  slujbei  să  plece.44 

Desigur  că  astfel  de  stări  de  lucruri  nu  sînt  străine  nici  creştinilor  de  azi 
şi  mare  parte  de  vină  o  avem  şi  noi  atunci  cînd  nu  preţuim  şi  mai  cu  căldură 
entuziasmul  şi  experienţa  Sfinţilor  Părinţi.  De  aceea  departe  de  a  fi  o  „temeritate44 
chemarea  pe  care  ne-o  face  publicarea  volumului  de  faţă,  credem,  dimpotrivă,  că 
reîntîlnirea  cu  gîndurile  şi  frămîntările  Sfinţilor  Părinţi  pot  da  mai  mult  spor 
şi  iz  duhovnicesc  slujirii  noastre  preoţeşti. 

Cît  despre  cuprinsul  volumului  care  ni  se  îmbie,  cele  peste  40  de  studii  pe 
care  le  cuprinde  au  fost  grupate  în  6  capitole  de  cîte  6 — 7  studii  fiecare.  Titlurile 
lor  sînt  următoarele: 


pag. 

9—60 


I.  Sfinţii  Părinţi  ai  Bisericii  şi  literatura  patristică 

II.  Scriitorii  patristici  şi  gîndirea  antică 

III.  Pagini  de  aghiologie  patristică 

IV.  Predicatori  din  epoca  patristică 

V.  Din  lirica  patristică 

VI.  Interpretări  din  scrierile  patristice 


61—104 

105—148 

149—182 

183—228 

229—292 


N-avem  de  gînd  să  rezumăm  fiecare  din  studiile  cuprinse  în  fiecare  capitol. 
Semnalăm  totuşi  cîte  o  afirmaţie  mai  grăitoare,  lăsînd  cititorului  bucuria  de  a 
căuta  el  însuşi. 

Mai  intîi,  Părinţii  ne  sînt  mereu  actuali  şi  „tocmai  pentru  că  au  fost  atît  de 
ancoraţi  in  veacul  în  care  au  trăit,  tocmai  de  aceea  exercită  ei  şi  -azi  —  şi  tot¬ 
deauna  —  o  profundă  şi  durabilă  influenţă14,  se  spune  în  studiul  despre  „impor¬ 
tanţa  scrierilor  patristice*4  (p.  20). 

In  legătură  cu  „metoda  de  lucru  a  Sfinţilor  Părinţi44  se  subliniază  adevăruri 
etern  valabile  şi  pentru  slujitorul  de  azi  şi  de  totdeauna  atunci  cînd  se  citează 
din  cei  doi  Grigorie,  de  Nazianz  şi  de  Nyssa  cuvinte  ca  acestea:  „buna  rînduială 
pretinde  să  începem  cu  Dumnezeu  şi  cu  El  să  sfirşim  atit  cuvintele,  cit  şi  orice 
fapte  ale  noastre'4,  şi  trebuie  să  începem  tema  cuvintârii  luîndu-L  pe  Dumnezeu 
conducător  şi  călăuză"  (p.  44).  Şi  aceasta  pentru  că  —  după  cum  observă  Clement 
Alexandrinul,  „cel  mai  mare  bun  pe  care-1  putem  face  noi  oamenii  este  să  chemăm 
pe  om  la  mîntuire".  De  aceea  şi  „stilul  scriitorilor  patristici  —  ca  şi  predica  oricărui 
slujitor  conştient  —  trebuie  să  fie  in  primul  rind  simplu,  dar  ziditor  de  suflete  şi 
să  nu  folosească  alte  metode  artificiale",  aşa  recomanda  Fericitul  Augustin  (p.  54). 

Bine  documentate  şi  cu  o  tematică  unitară  se  prezintă  şi  cele  6  studii  din 
capitolul  privitor  la  „scriitorii  patristici  şi  gîndirea  antică44,  în  care  se  ilustrează 
cu  bogate  citaţii  din  Sfinţii  Părinţi  superioritatea  creştinismului  faţă  de  cugetarea 
filosofică  de  totdeauna.  Subliniem  îndeosebi  contribuţiile  majore  aduse  de  autor 
atunci  cînd  traduce  şi  comentează  cu  mult  duh  scrierea  polemică  a  lui  Ermia  Filoso¬ 
ful  (p.  71 — 84)  şi  cînd  prezintă  cu  deosebită  căldură  pe  acel  „episcop-filosof44  care 
a  fost  Sinosie  al  Cirenei,  care  a  putut  spune  între  altele,  şi  minunatele  cuvinte: 
„eu  sint  cel  care  am  nevoie  de  rugăciunile  poporului44  (p.  100). 

Evocările  cîtorva  figuri  de  sfinţi,  unele  din  ele  destul  de  puţin  cunoscute 
(Genesius,  Casian,  chiar  „împăratul  Traian  şi  Sfîntul  Traian)  fac  dovada  unor 
profunde  cunoştinţe  din  domeniul  patristicei.  Bine  venite  sînt  precizările  în  legă¬ 
tură  cu  „Sfîntul  Antonie  cel  Mare  şi  evlavia  credincioşilor44  iar  bogăţia  şi  temei¬ 
nicia  informaţiei  privitoare  la  Sfîntul  loan  cel  Milostiv  patriarhul  Alexandriei  (p. 
127 — 143,  175 — 182)  sînt  de-a  dreptul  impresionante. 

Tot  atît  de  puţin  cunoscute  erau  în  literatura  noastră  teologică  opera  pre- 
dicatorială  a  Sfîntului  Ipolit,  a  Fericitului  Augustin  şi  a  lui  Petru  Hrisologul. 

Dar  adevărate  perle  adresate  inimii  creştine  sînt  studiile  cuprinse  în  capitolul: 
„Din  lirica  patristică44.  Aici  descoperim  în  persoana  I.  P.  S.  Nicolae  al  Banatului 
nu  numai  un  pasionat  şi  temeinic  cunoscător  al  limbilor  clasice  greacă  şi  latină, 
ci  în  acelaşi  timp  şi  un  talentat  versificator,  care  a  reuşit  să  ne  desfete  sufleteşte 
prin  redarea  frumoasă  a  scrierilor  unor  poeţi  creştini  ca  Ausonius,  Sedulius,  Casia 
Monahia,  dar  mai  ales  Sfîntul  Ambrozie  din  care  ni  se  prezintă  în  versificare 
românească  trei  din  cele  mai  cunoscute  imne  ale  marelui  reformator  al  cultului 
creştin,  care  a  fost  episcopul  Ambrozie  al  Milanului. 

Ultima  categorie  de  studii  cuprinde  „interpretări  din  scrierile  patristice".  Aici 
sînt  prezentate  cîteva  aspecte  (unele  complet  necunoscute  la  noi)  privind  „autori¬ 
tatea  episcopală  după  Sfîntul  Ciprian44,  apostolul  unităţii  bisericeşti,  apoi  „problema 
sufletului  la  Arnobiu  de  Sica  şi  Lactanţiu44,  „Moartea  ereticului  Arie  în  lumina 
documentelor  vremii44,  „Sfîntul  Grigorie  din  Nazianz  autor  dramatic44,  „Chipul  preo¬ 
tului  adevărat  după  Fer.  Ieronim44,  „Unirea  ipostaticâ  explicată  de  Leonţiu  din 
Bizanţ44,  „Reguli  de  comportare  într-o  veche  scriere  patristică44  (Isaac  Şirul),  şi 
„Elemente  de  estetică  creştină44. 

Am  lăsat  la  o  parte  cele  două  studii  dedicate  episcopului  şi  misionarului 
Ulfila,  care  au  format  şi  obiectul  unei  comunicări  speciale  în  cadrul  Universităţii 
Humbold  din  Berlin  la  27  mai  1970  şi  prin  care  se  aduce  o  preţioasă  contribuţie 
la  cunoaşterea  mai  temeinică  a  creştinismului  de  limbă  latină  adică  străromână 
în  care  s-a  format  şi  a  activat  cunoscutul  misionar  Ulfila  care  a  tradus  Biblia 
în  limba  goţilor. 

Pentru  toată  această  suculenta  merinde  sufletească  pe  care  strălucitul  nostru 
ierarh  ne-a  dăruit-o  ţinem  sâ-i  aducem  deosebite  mulţumiri,  invitînd  cucernica 
preoţime  şi  pe  ceilalţi  iubitori  de  literatură  patristică  să  guste  din  ea,  căci  de 
bună  seamă  că  va  fi  de  mult  folos  pentru  fiecare.  Aceasta  cu  atît  mai  mult  cu 
cit  traducerea  operelor  Sfinţilor  Părinţi  patronată  de  Prea  Fericitul  Patriarh  Iustin 
ne  îmbie  şi  mai  mult  să  preţuim  operele  Sfinţilor  Părinţi. 


Pr.  prof.  T.  Bodogae 

D.  Prodan,  RASCOALA  LUI  HOREA,  Editura  Ştiinţifică,  Bucureşti, 
1984.  * 

La  plinirea  a  200  de  ani  de  la  Răscoala  lui  Horea,  istoricul  D.  Prodan 
reeditează  în  două  volume  o  nouă  ediţie  a  cărţii  cu  acelaşi  titlu  „Răscoala  lui 
Horea**. 

Volumul  I,  pe  o  întindere  de  peste  600  de  pagini,  în  cuprinsul  a  patru  capi¬ 
tole,  prezintă  în  lumina  documentelor  evenimentele  istoricei  răscoale  sociale,  cum  o 
numea  undeva  Mircea  Eliade  această  răscoală  a  lui  Horea. 

După  cele  două  prefeţe  în  care  autorul  îşi  mărturiseşte  ostenelile  nu  puţine 
pentru  a  aduna  documente  din  diferite  biblioteci  şi  arhive  din  ţară  şi  străinătate, 
prezintă  cuprinsul  cap.  I  cu  titlul:  „Geneza  răscoalei**  care  capitol  este  divizat 
în  mai  multe  subcapitole. 

In  acest  capitol  autorul  încearcă  o  prezentare  a  stării  de  fapt  din  punct  de 
vedere  economic  şi  social  în  Transilvania  acelor  vremi. 

Iată  cum  se  prezentau  după  autor,  bazat  pe  documente,  aceste  stări.  Vor¬ 
bind  despre  iobagi  autorul  scrie:  „Ei  se  disting  funciar  etnic,  avînd,  începînd  cu 
îmbrăcămintea  şi  sfîrşind  cu  credinţele,  un  complex  propriu  cu  totul  distinct  de 
al  celorlalte  popoare.  Se  disting  religios  prin  Ortodoxie,  oare  s-a  păstrat  nealte¬ 
rată,  necontaminată  de  alte  religii4*,  constituind  o  întreagă  lume  aparte,  opusă 
acelora.  Poporul  român  a  fost  angrenat  în  ea  încît  aici  ortodoxie  e  sinonim  cu 
român.  Şi  identitatea  aceasta  a  devenit  cu  atit  mai  adevărată,  încît  în  lipsa  unui  cler 
înalt  sau  a  unui  cler  mai  cultivat,  Ortodoxia  a  coborît,  s-a  adîncit  în  masă ...  a 
intrat  în  componenţa  spiritului  său.  S-a  confundat  cu  etnicul  românesc,  a  devenit 
lege  românească.  Român,  lege  românească  sînt  cele  două  noţiuni  care  întreţin, 
accentuează  o  conştiinţă  românească,  o  conştiinţă  de  neam  românesc,  distinctivă  de 
celelalte  legi  străine,  celorlalte  popoare  de  altă  lege“  (pag.  60). 

Autorul  apreciază  contribuţia  ortodoxiei  la  unitatea  de  neam.  Totodată  soco¬ 
teşte  reală  contribuţia  şi  mişcarea  călugărului  Sofronie  despre  care  scrie:  „Miş¬ 
carea  lui  Sofronie  a  convins  regimul  că  nu  se  mai  poate  merge  exclusiv  pe  vechea 
linie  a  unirii,  că  trebuie  recunoscute  două  confesiuni  în  frunte  cu  doi  episcopi44 
(p.  64). 

Mai  departe  prezentînd  strînsa  legătură  dintre  preot  şi  clasa  de  jos  a  iobagi¬ 
lor,  autorul  zice:  „Preotul  sătesc  pe  domenii  nu  e  decît  un  Quasi  iobag  şi  el 
înscris  în  urbari  în  principiu,  cu  scutiri  de  serviciile  comune  iobăgeşti,  ce-i  drept, 
dar  scutiri  veşnic  discutabile,  veşnic  încălcate*'  (pag.  65).  Autorul  pune  în  gura 
lui  Sofronie  cuvinte  ca  acestea:  „Acum  staţi  uniţi  şi  gătiţi-vă  de  război  ca  să  izgo¬ 
nim  Unirea  şi  iobăgia  din  ţară**  (p.  66). 

Chiar  unul  dintre  conducătorii  străini  contele  Leopold  Clary  prezintă  feţele 
sinistre  ale  iobăgiei  în  cuvintele  următoare:  „Iobăgia  căreia  îi  este  supus  aproape 
întreg  poporul  român,  e  o  apăsătoare  povară,  care-i  îmbîcseşte  supusului  aerul 
şi-i  face  nesuferită  patria.  Poporul  român  a  îndurat  mereu  tratament  inuman,  a 
fost  adus  la  disperare  şi  de  la  aceasta  la  emigrare . . .  Casa  mizeră  care  prea  puţin 
apără  de  frig,  îmbrăcămintea  tot  atît  de  mizeră,  o  femeie  uscată  de  sărăcie,  copii 
nevoiaşi,  cîmpuri  pe  jumătate  pustii,  cămările  goale,  vite  vlăguite  sînt  o  privelişte 
de  chin,  nicidecum  de  speranţă  în  vreo  schimbare  a  ororii  vieţii4*  (p.  69). 

In  capitolul  II,  „Preludiul  răscoalei**,  autorul  pe  baza  documentelor  susţine 
că  începutul  unor  nădejdi  mai  bune  ar  fi  constituit  conscripţia  militară,  adică 
încorporarea  la  armată  a  iobagilor  şi  totodată  scutirea  lor  de  unele  poveri  ce  le 
apăsa  pe  umerii  obidiţi.  Dar  îndată  stăpînirea  şi-*a  dat  seama  că  această  înscriere 
şi  înarmare  a  iobagilor  ar  fi  primejdioasă  pentru  stat  şi  a  urmat  cercetările  celor 
ce  i-au  îndemnat  pe  iobagi  să  se  înscrie.  „In  Berghin  din  care  s-au  înscris  şi 
saşii  a  fost  bănuit  preotul  sas  că  el  i-a  îndemnat  la  înscriere.  Bătrînii  satului 
(saşi  şi  români)  însă  declară  că  nu  au  fost  îndemnaţi  de  nici  un  chip  şi  de  nimeni 
preotul  nici  n-a  fost  cu  ei.  S-au  înscris  după  ce  s-au  înscris  satele  vecine,  Hăpria, 
Straja,  Ghirbom,  Ohaba,  Henig,  Besinău**  (p.  241). 

Se  spune  mai  departe  că  totuşi  „Preoţii  au  multă  autoritate  în  faţa  poporu¬ 
lui'*  (p.  272). 

Capitolul  III  se  preocupă  de  desfăşurarea  răscoalei  în  Zarand,  pe  Mureş, 
Arad,  Valea  Streiului,  Ţara  Haţegului,  Deva,  Cîmpeni,  Abrud,  încît  într-un  timp 

de  citeva  luni  tot  Ardealul  era  sub  stăpînirea  răsculaţilor  conduşi  de  Horea.  Pre¬ 
zenta  masivă  a  armatei  împăratului  în  Ardeal  a  zădărnicit  planurile  răsculaţilor 
şi  însuşi  Horea  cu  o  parte  din  căpitanii  săi  a  trebuit  să  se  retragă  în  munţii  plini 
de  zăpadă  in  iarnă  grea. 

In  capitolul  IV  şi  ultimul  din  volumul  I  se  caută  o  Împăcare  cu  răsculaţii 
prin  Baronul  Mihail  Brukenthal  care  „încredinţa  această  misiune  cunoscutului 
Dr.  Ioan  Piuariu  Molnar ...  ca  pe  unul  care  era  cunoscut  prin  faima  sa  de  tămă¬ 
duitor  de  ochi,  tămăduitor  al  săracilor  şi  chiar  al  celor  din  munţi**  (p.  518). 

Tot  în  acest  capitol  sînt  prezentate  recunoaşterile  sincere  ale  ţăranilor  de 
cele  ce  au  săvîrşit,  cerindu-şi  iertare,  dar  totodată  motivîndu-şi  fărădelegile  prin 
greutăţile  ce-i  apăsau.  Din  gura  lor  s-au  auzit  cuvinte  ca  acestea:  „Cerem  cu 
lacrimi,  in  genunchi  de  la  înălţatul  împărat  ca  să  ne  ierte  fărădelegile  noastre, 
mai  vîrtos  pe  noi  ca  pe  nişte  oameni  plini  de  necazurile  domnilor,  de  toate  cele 
ce  am  făcut  ne  pare  râu“  (p.  519). 

„In  neliniştea  aşteptării**  este  titlul  unui  subcapitol  din  ultimul  capitol,  neli¬ 
nişte  bazată  pe  neîncrederea  ce  o  aveau  ţăranii  în  conducerea  vremii,  nelinişte 
că  doleanţele  lor  nu  vor  fi  plinite. 

Volumul  II  cuprinde  mai  multe  capitole  urmînd  numerotaţia  după  primul 
volum.  Astfel  în  capitolul  V  cu  titlul  „A  doua  fază  a  răscoalei**  prezintă  sosirea 
trupelor  imperiale  in  Apuseni,  întîlnirea  lor  cu  răsculaţii,  reprimarea  răscoalei 
şi  prinderea  lui  Horea  şi  Cloşca. 

Capitolul  VI  —  „Activitatea  comisiei  regale  de  investigaţie*',  e  titlul  care 
caută  a  prezenta  încercările  stăpînirii  de  a  linişti  pe  răsculaţi  sub  înfăţişarea 
unei  forme  de  judecată  dreaptă  prin  ascultarea  celor  închişi.  în  faţa  judecăţii 
stau  faţă  în  faţă:  pledoaria  nobilimii  şi  plîngerile  ţăranilor,  desigur  cu  înclinarea 
balanţei  dreptăţii  în  favoarea  nobililor  nu  a  ţăranilor. 

In  capitolul  VII  —  prezenţa  împăratului,  a  armatei,  prinderea  lui  Crişan,  recom¬ 
pensele  date  celor  ce  au  ajutat  la  prinderea  răsculaţilor. 

Capitolul  VIII  —  sancţiunile  date  prin  condamnarea  căpitanilor,  purtarea  lor 
pe  Valea  Mureşului,  interogatoriul  şi  sentinţa  de  condamnare  prin  tragerea  pe  roată. 

In  acest  capitol  este  redat  şi  testamentul  lui  Horea  care  „înainte  de  moarte 
au  fost  împărtăşiţi  creştineşte,  de  preotul  neunit  Nicolae  Raţ  din  Maierii  Albei 
Iulii,  care  în  prealabil  le  scrisese  la  amîndoi  testamentul.  în  testamentul  său 
Horea  (Hora  în  text)  Vasile  sau  Nicula  Ursu  se  declară  de  54  de  ani.  Soţia  sa 
se  numeşte  Ilina.  Cei  doi  feciori  Ioan  şi  Luca  pe  unul  îl  declară  de  14  ani,  iar 
pe  celălalt  de  6  (Horea  evident  le  scade  vîrsta  cel  puţin  lui  Ioan  care  fusese 

căpitan  în  răscoală,  desigur  cu  gîndul  ca  să-l  apere  de  răspundere).  Drept  măr-  * 
turisire  despre  răscoală  ţine  să-şi  repete  negaţia:  „La  alte  cele  nu  ştie  nimic", 

înainte  de  toate  lasă  spre  ştiinţă  urmaşilor,  posterităţii,  numele  celor  ce  l-au 
prins,  nu  fără  să  le  dea  şi  creştinescul  cuvînt  de  iertare,  îi  iartă  din  toată  inima** 

(p.  491). 

In  capitolul  IX  —  „Consecinţe**,  se  prezintă  consecinţele  ce  au  urmat  răscoalei, 
însuşi  împăratul  şi-a  dat  seama  de  seriozitatea  răscoalei  şi  a  urmărilor  ei.  Autorul 
ţine  să  precizeze  că:  „In  urma  marelui  eveniment,  împăratul  nu  mai  sta  la  îndoială 
nici  in  privinţa  desfiinţării  şerbiei.  pe  care  o  apărase  în  ţările  creditare;  ea  trebuie 

făcută  printr-o  patentă  care  să  se  publice  în  toată  ţara  şi  in  toate  limbile  uzuale" 

(p.  583). 

La  faţa  locului  a  fost  trimis  ca  judecător  contele  Iankovici  pentru  a  raporta 
situaţia  împăratului.  » 

Capitolul  X  şi  ultimul  poartă  titlul:  „Răsunetul  răscoalei  peste  hotare".  Răs¬ 
coala  lui  Horea,  vitejia  şi  executarea  atît  de  inumană  a  avut  răsunet  în  toate 
ţările  Europei.  „împăratul  însuşi  se  convinge  că  nu  se  absolvă  de  vină  nici 
nobilimea.  Originile  răscoalei  le  vede  fără  echivoc  în  amploarea,  asuprirea  de 
neindurat  din  partea  domnilor  pămînteşti"  (p.  654).  I 

înainte  de  indicele  de  nume  şi  locuri  autorul  are  un  cuvînt  de  încheiere 
sub  formă  de  concluzii  seoţînd  in  evidenţă  atît  pe  capii  răscoalei  care  nu  au 
putut  fi  oameni  simpli  cît  şi  răscoala  şi  urmările  ei  şi  răsunetul  ei  peste  hotare. 

Autorul  în  privinţa  documentelor  foloseşte  o  metodă  interesantă.  După  pre¬ 
zentarea  documentelor,  aduce  oarecum  părerea  fantezistă  populară  la  adresa 

căpitanilor  răscoalei  şi  în  cele  din  urmă  trage  o  concluzie  echilibrată  referitor 
la  evenimente. 

Cartea  este  pînă  în  prezent  o  lucrare  ce  prezintă  cu  lux  de  amănunte,  pe 
bază  de  documente,  evenimentele,  realistă,  echilibrată,  fapt  pentru  care  rămîne 
de  o  mare  valoare  documentară  şi  patriotică  în  acelaşi  timp. 

Pr.  lect.  Ioan  Mihălţan 


Florian  Dudaş,  CAZANIA  LUI  VARLAAM  ÎN  TRANSILVANIA, 
tipărită  cu  binecuvîntarea  înalt  Prea  Sfinţitului  Teofil  Herineanu  Arhi¬ 
episcopul  Vadului,  Feleacului  şi  Clujului,  cu  o  Prefaţă  de  Prof.  univ. 
dr.  Virgil  Cândea,  Editată  de  Arhiepiscopia  Ortodoxă  Română  a  Vadu¬ 
lui,  Feleacului  şi  Clujului,  Cluj-Napoca,  1983,  568  p. 

Istoriografia  şi  cercetările  efectuate  în  trecutul  nostru  românesc  au  evidenţiat 
cu  pregnanţă  adevărul  potrivit  căruia  cărţile  noastre  bisericeşti  tipărite  în  ţinu¬ 
turile  intra  şi  extracarpatice  nu  au  cunoscut  frontierele  artificiale  şi  provizorii 
aîe  celor  trei  provincii  româneşti,  ele  au  circulat,  au  fost  folosite  de  fraţii  de 
sînge,  de  limbă  şi  de  aceeaşi  credinţă  care  locuiau  de  o  parte  şi  de  alta  a  Car- 
paţilor.  Cărţile  noastre  de  cult  nu  numai  că  au  dat  posibilitatea  desfăşurării  în 
condiţii  optime  a  vieţii  liturgice  în  Biserica  Ortodoxă  Română,  dar  acestea  au 
contribuit  în  mod  hotărîtor  la  formarea  şi  uniformizarea  limbii  noastre  literare 
pe  întregul  ţinut  locuit  de  români. 

Cercetătorul  bihorean  Florian  Dudaş  este  cunoscut  prin  temeinicele  sale  lu¬ 
crări  privind  istoria  culturii  româneşti  prin  cărţile  vechi:  Carte  veche  românească 
în  Bihor,  Oradea  1977;  Contribuţii  privind  cartea  românească  în  epoca  luminilor. 
Oradea  1979;  Vechile  tipărituri  româneşti  în  bisericile  Bihorului,  Oradea  1979; 
Cazania  lui  Varlaam  în  vestul  Transilvaniei,  Timişoara  1980;  Zarandul.  Chipuri  şi 
fapte  din  trecut.  Bucureşti  1981. 

Prin  admirabila  lucrare  „Cazania  lui  Varlaam  în  Transilvania'*  harnicul  cer¬ 
cetător  Florian  Dudaş  prezintă  cititorului  contemporan  şi  pune  în  lumină  fapte  şi 
adevăruri  care  au  stat  în  aşteptare  sute  de  ani.  In  această  carte  ne  prezintă  un 
valoros  crîmpei  din  realităţile  de  acum  350  de  ani,  adică  „destinul  istoric  al  unei 
cărţi,  anume  a  tîlcuirii  româneşti  a  Evangheliei  apărute  la  Iaşi  în  1643“  (I.  P.  S. 
Teofil);  această  prezentare  se  înscrie  perfect  şi  întăreşte  convingerea  oricui  asupra 
unităţii  religioase,  culturale  şi  de  limbă  a  neamului  românesc. 

Cartea  este  prezentată  prin  cuvinte  elogioase  de  către  înalt  Prea  Sfinţitul 
Arhiepiscop  Teofil  şi  este  prefaţată  cu  înaltă  competenţă  de  către  D-l  Prof.  univ 
dr.  Virgil  Cândea. 

Florian  Dudaş  structurează  materialul  acestei  cărţi  în  două  părţi:  partea  I 
..Circulaţia  Cazaniei  lui  Varlaam  în  Transilvania**,  p.  16 — 181  şi  partea  a  Il-a  „Ca¬ 
talogul  exemplarelor  Cazaniei  lui  Varlaam  din  Transilvania*4,  p.  183 — 481. 

Prima  parte  este  un  temeinic  studiu,  cu  un  bogat  şi  riguros  aparat  critic, 
prezentînd  din  punct  de  vedere  cultural  şi  istoric  Circulaţia  Cazaniei  lui  Varlaam 
în  Transilvania.  Capitolul  I  al  acestei  părţi  prezintă  mai  întîi  contextul  cultural 
din  Moldova  în  prima  jumătate  a  secolului  XVII,  timpul  domnitorului  Vasile  Lupu, 
apoi  înfăţişează  activitatea  cărturărească  a  Mitropolitului  Varlaam  al  Moldovei, 
în  următoarele  23  de  pagini  prezintă  „Cazania  lui  Varlaam'*  sub  cele  trei  dimen¬ 
siuni  definitorii  pe  care  le  are:  carte  de  învăţătură  creştină,  monument  de  limbă 
şi  literatură  română  şi  Cazania  lui  Varlaam  ca  operă  de  artă. 

în  capitolul  II  se  prezintă  sumar  conţinutul,  valoarea  şi  destinaţia  cărţii,  apoi 
..călătoria  în  timp  şi  spaţiu  românesc**,  peregrinarea  ei  în  teritoriul  românesc  intra¬ 
carpatic.  Chiar  din  anul  apariţiei  1643  au  ajuns  în  Transilvania  patru  exemplare 
din  Cazania  lui  Varlaam.  De  exemplu  —  în  14  martie  1643  diacul  Mihalcea  Durac 
a  cumpărat  direct  de  la  Varlaam  exemplarul  de  la  Cusuişi-Bihor,  pentru  ca  să-l 
ducă  în  părţile  Bistriţei  la  Orhei.  Cazania  lui  Varlaam  a  avut  „o  circulaţie  impre¬ 
sionantă  în  Transilvania**,  după  însemnările  marginale  de  pe  exemplarele  din  Tran¬ 
silvania,  autorul  stabilind  „călătoria  şi  soarta1*  acestora.  Este  impresionant  să  se 

constate  cum  .  la  intervale  deseori  scurte,  un  exemplar  din  cartea  tipărită  la 

Iaşi  trece  în  Maramureş,  de  acolo  în  Ţara  Românească,  pentru  a  ajunge  din  nou 

în  Moldova,  dusă  de  călători,  cărturari,  monahi,  păstori,  simpli  credincioşi,  ne 
apare  limpede  faptul  că  între  provinciile  istorice  ale  pămîntului  nostru  nu  a  existat 
niciodată  fruntarii  spirituale4*  (Prof.  dr.  V.  Cândea,  Prefaţă,  p.  12).  Acestea  toate 
constituie  argumente  forte  pentru  unitatea  spirituală  a  românilor  dintotdeauna  şi 
de  pretutindeni.  în  capitolul  următor  autorul  prezintă  „Cartea  românească  de  în¬ 
văţătura44  a  lui  Varlaam  ca  un  însemnat  document  al  unităţii  culturale  a  românilor 
care  reflectă  comunitatea  de  neam,  de  limbă  şi  credinţă  românească  dar  şi  ca  docu¬ 
ment  al  continuităţii  neîntrerupte  a  neamului  românesc  pe  aceste  plaiuri  mioritice 
sfinţite  de  vrednicii  noştri  înaintaşi  cu  lacrimi  şi  sînge. 

Partea  a  II -a  a  lucrării  pe  care  o  prezentăm  este  de  fapt  o  exemplificare 
a  tipului  şi  a  primei  părţi  a  lucrării.  Ea  înfăţişează  „Catalogul  exemplarelor  Caza¬ 
niei  lui  Varlaam  din  Transilvania**  (p.  182 — 480).  Cele  354  de  exemplare  imprimate 
ale  Cazaniei  lui  Varlaam  sînt  prezentate  în  ordinea  alfabetică  a  localităţilor  în 
care  au  fost  cumpărate  prima  dată,  iar  copiile  manuscrise  ale  acestei  Cazanii,  în 
număr  de  42,  sînt  prezentate  în  ordinea  lor  cronologică.  La  marea  majoritate  a 
exemplarelor  studiate  arată  locul  unde  se  află  astăzi,  cine  a  scris  despre  exemplarul 
respectiv,  însemnări  marginale  şi  circulaţia  cărţii. 

După  Bibliografia  selectivă,  Indicii  de  nume  şi  locuri  lucrarea  se  încheie  cu 
61  de  pagini  cu  ilustraţii  cuprinzind  diferite  exemplare  ale  Cazaniei  lui  Varlaam  şi 
a  manuscriselor  sale  din  Transilvania. 


* 


Intre  „ctitorii  de  limbă  şi  cultură  românească44  (I.  P.  S.  Dr.  Antonie,  Mitropo¬ 
litul  Ardealului)  marele  cărturar  şi  mitropolit  al  Moldovei  Varlaam  ocupă  un  loc 
prioritar.  Acest  ierarh  al  Bisericii  noastre  datorită  vastei  sale  culturi,  şi  în  gene¬ 
ral  pentru  personalitatea  sa  proeminentă  a  fost  propus  pentru  ocuparea  scaunului 
de  patriarh  ecumenic.  Numele  Mitropolitului  Varlaam  al  Moldovei  râmine  defi¬ 
nitiv  înscris  în  istoria  noastră  prin  întreitul  său  „dar4*  către  toată  seminţia  româ¬ 
nească  şi  creştinească:  „Carte  românească  de  învăţătură**  (Iaşi  1643);  „Şeapte  taine 
a  Besearecii4*  (Iaşi  1644)  şi  „Răspuns  la  catehismul  calvinesc4*  (Iaşi  1645)  ca  şi  prin 
cele  două  Sinoade  organizate  de  el  la  Iaşi  în  anii  1642  şi  1645. 

S-au  păstrat  menţiuni  scrise  —  din  anul  1628  —  în  legătură  cu  planul  lui 
Varlaam  de  a  tipări  o  carte  de  predici  în  limba  română.  Acestei  valoroase  cărţi 
autorul  îi  dăduse  un  titlu  triumfal  —  ca  niciodată  pînâ  atunci  în  istoria  noastră 
strămoşească:  „CARTE  ROMÂNEASCA  DE  ÎNVĂŢĂTURĂ  LA  DUMENECELE 
PRESTE  AN  $1  LA  PRAZNICE  ÎMPĂRĂTEŞTI  ŞI  SVANŢI  MARI.  Cu  zisa  şi  cu 
toată  cheltuiala  lui  Vasilie  Voevodul  şi  Domnul  Ţârii  Moldovei,  din  multe  scrip¬ 
turi  tălmăcită:  din  limba  sloveneascâ  pre  limba  romeniascâ  de  VARLAAM  Mitro¬ 
politul  de  Ţara  Moldovei,  în  tiparul  domnesc  in  mănăstirea  Trei  Sveteli  in  Iaşi,  de 
la  Hs.  1643“.  Că  însuşi  titlul  cărţii  lui  Varlaam  era  foarte  frumos  şi  reprezenta  o  chin¬ 
tesenţă  a  simţirii  şi  cugetării  româneşti  din  acea  vreme  este  dovedit  cu  prisosinţă 
de  faptul  că  însuşi  Vasile  Lupu,  domnul  Moldovei  îşi  publică  în  1646  pravila  sa 
cu  acelaşi  titlu:  „Carte  românească  de  învăţătură**. 

Cartea  românească  de  învăţătură  a  lui  Varlaam,  care  a  primit  în  istoria 
culturii  noastre  şi  titlul  de  „Cazania  lui  Varlaam**,  este  cea  dintîi  scriere  în  limba 
română  tipărită  în  Moldova.  Această  operă  apare  în  istorie  cu  un  mesaj  naţio¬ 
nal  —  căci  se  adresează  către  întregul  neam  românesc,  dar  această  lucrare  este 
„o  carte  de  vocaţie  nu  numai  naţională,  ci  şi  universală4*  (Prof.  V.  Cândea,  Pre¬ 
faţă,  p.  10 — 11). 

..Carte  românească  de  învăţătură . . .“  a  luminatului  Mitropolit  Varlaam  al 
Moldovei  este  o  adevărată  perlă  din  activitatea  învâţătoreascâ  a  Bisericii  Ortodoxe 
Române,  ea  este  mai  înainte  de  toate  o  carte  de  luminare  şi  zidire  creştinească. 
Din  prezentarea  pe  care  Florian  Dudaş  o  face  „Cazaniei  lui  Varlaam**  reiese 
limpede  şi  pregnant  caracterul  ei  militant:  căci  ea  a  fortificat  cu  putere  rezistenţa 
muceniceascâ  a  românilor  din  Transilvania  în  faţa  prozelitismului  calvin  şi  apoi 
catolic  întreprins  şi  susţinut  de  principii  şi  autorităţile  bisericeşti  eterodoxe  care 
stăpîneau  în  Transilvania. 

Cartea  de  predici  a  lui  Varlaam  este  împărţită  în  două  părţi:  prima  compusă 
din  54  de  predici  „învăţături"  incepînd  cu  Duminicile  Triodului,  apoi  ale  Penti- 
costarului  şi  cu  cele  32  Duminici  de  după  Rusalii  se  întinde  pe  382  de  file.  Partea 
a  doua  cuprinde  21  de  cazanii  la  sărbătorile  împărăteşti  şi  la  praznicele  sfinţilor 

mari.  Potrivit  cu  afirmaţia  lui  Varlaam  din  „Cuvînt  către  cetitoriu*4:  „Adunat-am 
din  toţi  tîlcovnicii  sventei  Evanghelii  dascăli  Besearecii  noastre*4  şi  în  confor¬ 
mitate  cu  conţinutul  întru  totul  ortodox  al  predicilor  această  colecţie  de  75  de 
predici  apare  ca  o  reuşită  antologie  predicatorială.  Izvorul  principal  al  Cazaniei 
lui  Varlaam  este  Sf.  Scriptură  şi  operele  Sfinţilor  Părinţi  ai  Bisericii  creştine,  aşa 
se  face  că  în  aceste  predici  se  întâlnesc  pasaje  întregi  din  lucrările  Sf.  Vasile  cel 
Mare,  Sf.  Ioan  Gură  de  Aur,  Sf.  Efrem  Şirul,  Sf.  Epifanie  ş.  a. 

„Cazania  lui  Varlaam  în  Transilvania*4  ne  oferă  posibilitatea  să  facem  o 
apreciere  obiectivă  şi  temeinică  asupra  activităţii  învăţătoreşti  ce  se  desfăşura 
în  Bis.  din  Transilvania.  Dacă  românii  transilvăneni  au  rezistat  secole  de-a  rîndul 
în  faţa  prozelitismului  eterodox  aceasta  se  datoreşte  în  primul  rind  vieţii  pildui¬ 
toare  şi  predicii  vii  ortodoxe  care  a  fost  rostită  şi  trăită  de  luminaţii  şi  inimoşii 
ierarhi,  protopopi,  călugări,  dar  şi  de  modeştii  preoţi  de  mir  de  la  sate.  Dacă 
numai  din  Cazania  lui  Varlaam  au  biruit  vicisitudinile  frămintatei  istorii  transil¬ 
vane  şi  uzura  celor  aproape  trei  veacuri  şi  jumătate  şi  au  ajuns  pînă  la  noi  354  de 
exemplare  tipărite  şi  aproximativ  42  de  copii  manuscrise,  din  secolele  XVII — XVIII, 
este  limpede  şi  convingător  că  Biserica  Ortodoxă  din  Transilvania  a  fost  foarte 
atentă  şi  activă  în  propovâduirea  cuvin tului  dumnezeiesc  revelat. 

Cei  care  o  cumpărau  sau  o  foloseau  aveau  conştiinţa  valorii  acestei  Cazanii, 
căci  se  pot  citi  însemnări  marginale  ca  acestea:  „Este  învăţătură  tuturor  creşti¬ 
nilor  şi  lumină  a  toate  cărţile*'  şi  ea  a  fost  procurată  ca  „s-o  propovAduie  precum 
se  cade ,  iar  cu  talantul  (ce-l  are)  fiecare  să  sporească  sămînţa  cuvintului ,  să  o 
înmulţească  pre  dinsa  curat  în  toate  duminicile  peste  an  cînd  va  fi  popor  strîns 
şi  ca  din  o  fîntînă  adăpa  să  se  răcorească *4  (p.  12). 

Pe  un  număr  impresionant,  de-a  dreptul  covârşitor,  din  această  Cazanie  a 
lui  Varlaam  semnează  slujitorii  Bisericii  Ortodoxe  Române,  care  consemnează 
rostul  ei  primar  şi  fundamental  adică  învăţătura  şi  legea  neamului  românesc. 
„Socotim  —  scrie  autorul  —  că  n-a  fost  ierarh  al  Bisericii  române  care  să  nu  fi 
citit,  care  să  nu  fi  propovăduit  neamului  Cazania  mitropolitului  Varlaam*4  p.  138. 

Dar  ca  să  ne  convingem  şi  mai  bine  de  valoarea  doctrinară,  omiletică  şi 
lingvistică  a  „darului*4  făcut  de  Varlaam  seminţiei  româneşti,  cît  au  fost  de  potri¬ 
vite  aceste  predici  sufletului  românesc  şi  ce  a  însemnat  această  „Cazanie*4  în 
istoria  propovăduirii  noastre  este  oportun  să  adăugăm  că  acest  monument  al  pro- 
povăduirii  româneşti  „Carte  de  învăţătură . . a  lui  Varlaam  a  constituit  baza 
următoarelor  tipărituri:  Cazania  de  la  Mănăstirea  Dealu  —  1644;  Chiriacodro- 
mionul  sau  Evanghelia  învăţătoare  de  la  Bălgtad  —  1699;  Chiriacodromionul  de 
la  Bucureşti  —  1732;  Cazania  de  la  Rîmnic  —  1748;  Cazania  de  la  Bucureşti  — 
1765;  Cazania  a  doua  de  la  Bucureşti  —  1768:  Cazania  de  la  Rîmnic  —  1781; 
Cazania  a  treia  de  la  Rîmnic  —  1792;  Cazania  de  la  Buzău  —  1834;  Cazania  de 
la  Sibiu  —  1850;  Cazania  de  la  Bucureşti  —  1858;  Cazania  lui  Varlaam,  ediţie 
şcolară,  Bucureşti  1898;  Cazania  de  la  Bucureşti  —  1898;  Cazania  lui  Varlaam, 
Bucureşti  1903;  Cazania  de  la  Bucureşti  —  1911. 

Cercetătorul  bihorean  Florian  Dudaş  a  evidenţiat  şi  semnificaţia  pedagogică 
importantă  (p.  46)  pe  care  a  avut-o  Cazania  lui  Varlaam,  prin  valorile  etice  afir¬ 
mate  de  marele  Varlaam,  în  contextul  epocii,  prin  învăţăturile  morale  propuse 
întregului  neam  românesc.  Deci,  cartea  de  predici  a  lui  Varlaam  a  însemnat  o 
substanţială  şi  eficientă  contribuţie  în  opera  de  educare  a  neamului  nostru,  de 
altfel  ca  toate  cărţile  de  predici  şi  întreaga  activitate  învăţătorească  făcută  de 
,  1  Biserica  noastră  strămoşească. 

Cartea  lui  Florian  Dudaş  este  şi  reprezintă  în  istoria  culturii  româneşti 
„un  omagiu  marelui  ctitor  al  limbii  noastre  literare,  care  a  fost  Varlaam  mitro¬ 
politul,  un  omagiu  frumuseţii  sufleteşti  a  ţăranului  român  din  cea  mai  apăsată 
parte  a  ţării  într-un  trecut  multisecular  —  Transilvania  —  dar,  mai  presus  de 
toate  această  carte  este  o  nouă  treaptă  spre  înţelegerea  unităţii  spirituale  din- 
totdeauna  a  neamului  românesc*4  (Prof.  Dr.  V.  Cândea). 

„Cazania  lui  Varlaam  în  Transilvania"  vine  să  confirme  —  cu  puterea  pe  care 
o  au  argumentele  fapte  —  că  legăturile  între  românii  de  pe  cele  două  versante 
ale  Carpaţilor  au  fost  legături  ca  între  adevăraţii  fraţi  de  „cuget  şi  simţire  româ¬ 
nească44,  de  limbă  şi  de  „lege  românească44. 

Pr.  Asist.  Nicolae  Dura 

